
Celor adormiţi întru cuvioşie 
şi întru nădejdea vieții veşnice 


Introducere 


Mulţi au observat că omul contemporan mani- 
festă un interes considerabil față de viața de după 
moarte. Taina morții îl preocupă intens. Fireşte că 
acest fapt este legat de aşa-numitele întrebări exis- 
tențiale, care apar la toți, dar mai ales la tineri, şi se 
regăsesc în următoarele întrebări: Ce sunt? Care e 
sensul vieții? Unde mă voi duce după moarte? Mai 
există viață după ieşirea sufletului din trup? etc. 

Este cunoscut faptul că nu doar oamenii de as- 
tăzi sunt preocupaţi de aceste subiecte, ci în general 
oamenii din toate timpurile şi generațiile. E semnifi- 
cativ faptul că înşişi filosofii erau preocupați de ori- 
ginea vieții, de existența sufletului, de pătrunderea 
răului în lume şi de moarte. Astfel, aceste subiecte, 
deşi par a fi unele contemporane, totuşi ele au preo- 
cupat dintotdeauna spiritul uman. 

Dacă astăzi observăm o anumită înflăcărare în 
jurul acestui subiect, lucrul acesta se datorează mai 
mult nesiguranţei pe care o are omul contemporan. 
Într-adevăr, când toate sentimentele de siguranţă se 
năruiesc, când omul se simte dezamăgit din pricina 
unor întâmplări, este firesc ca întrebările existenția- 
le să-l preocupe şi mai mult. 

Biserica s-a confruntat întotdeauna cu astfel de 
întrebări, dar mai ales cu întrebarea fundamentală şi 
cu taina cea mai mare, care este taina Morții. Întrupa- 
rea lui Hristos avea deja ca scop biruința asupra stă- 
pânirii morții şi a diavolului. Biruinţa triumfătoare a 
lui Hristos asupra morții i-a dat omului putinţa de a 
o birui la rândul lui, în limitele vieţii sale personale. 
Acest lucru este realizat prin Biserică. 

Când Biserica vorbeşte despre moarte, nu o 
face ca să-i sperie pe oameni şi să le creeze o stare 
de panică, ci o face ca să-i ajute să o depăşească. De 
altfel, se ştie că problema morţii nu este întâmpina- 
tă cu uşurinţă, nici nu este un eveniment oarecare. 
Ne naştem cu stricăciunea şi cu mortalitatea în fire. 
Prin naştere se naşte omul concret, care urmează 
apoi să moară. Întreaga viață umană este o succesi- 
une de decese. În general, bolile şi degradarea tru- 
pului ne arată că tot timpul purtăm moartea asupra 
noastră. Chiar şi unele reacții nepotrivite din partea 
noastră se datorează existenței morții. Prin urmare, 
când Biserica vorbeşte despre aceste subiecte, ea îl 
ajută pe om în mod eficient. Nu îi inspiră teamă şi 
panică, ci nădejde şi mângâiere. În felul acesta, el se 
bucură de viaţă. 

Câteva dintre aceste întrebări, care îl preocupă 
pe omul de astăzi, cum ar fi: Ce este moartea? Ce 
este sufletul? Ce se întâmplă când sufletul se des- 
parte de trup? Unde se duce sufletul după despărți- 
rea de trup? Nu cumva ipostasul omului se destra- 
mă odată cu moartea? Ce este purgatoriul, ce este 
raiul şi iadul? Ce se va întâmpla la a Doua Venire 
a lui Hristos? etc., vor fi dezbătute în cartea de fată. 

Aş vrea să fac câteva observații generale în 
această Introducere. 

Pentru început, toate cele spuse în cartea de 
față sunt inspirate din învățătura Revelaţiei dum- 
nezeieşti, aşa cum a fost ea descoperită sfinţilor din 
toate timpurile şi consemnată atât în Sfânta Scrip tură, 
cât şi în vieţile şi în învățăturile Sfinților Părinţi. 
De altfel, Sfinţii Părinți sunt purtători ai Revelației 
dumnezeieşti. 

Apoi, pe măsură ce dezvoltam fiecare capitol, 
nu a fost cu putinţă să evit unele repetări. De exem- 
plu, când cineva abordează problema purgatoriului 
la Sfântul Marcu Eugenicul, atunci neapărat va tre- 
bui să vorbească şi despre împărăția lui Dumnezeu, 
despre rai şi iad. Însă trebuie să existe şi un capitol 
aparte în care să fie dezvoltată problema raiului şi 
a iadului. Apoi, în capitolul Eshatologia diacronică 
trebuie reluat, în orice caz, câte ceva din capitolele 
precedente. De altfel, ştim foarte bine că problemele 
teologice, după cum este însăşi viața, nu pot fi pe 
deplin separate şi interpretate în afara contextului. 

În plus, cititorul trebuie să ştie că anumite pasa- 
je din această carte sunt mai greu de înțeles, pentru 
că ele redau interpretarea şi analiza teologică asupra 
acestor teme. Nu toate lucrurile pot fi simplificate. 
Când temele sunt simplificate foarte mult, atunci 
ele sunt denaturate şi minimalizate. Dacă cititorul 
va întâlni unele dificultăți, să nu se descurajeze, ci 
să continue, fiindcă lectura îi va deveni mai uşoară 
Şi îşi va da uşor seama care este poziția Bisericii cu 
privire la problemele vieții şi a morții, şi ce se în- 
tâmplă după ieşirea sufletului din trup. 

După cum am văzut, în această carte vom ana- 
liza teme care pornesc de la ieşirea sufletului din 
trup, până la viața de după cea de-a Doua Venire 
a lui Hristos. Însă „durata” aceasta este destul de 
grea, fiindcă se mişcă în interiorul tainei. Nu cu- 
noaştem multe lucruri şi nu e uşor ca toate să fie 
tâlcuite. Cunoaştem doar ceea ce ne-au descoperit 
Hristos şi sfinții. Deoarece am întâmpinat anumite 
greutăți pe parcursul redactării acestei cărți, citito- 
rul este rugat să fie îngăduitor. 

Biserica, adică Trupul înviat al lui Hristos, este 
acel spaţiu în care trăim biruința Lui triumfătoare 
asupra morții şi ne aflăm încă de pe acum părtaşi 
la împărăția lui Dumnezeu, ca prin arvună. Binecu- 
vântarea noastră, a tuturor, este de a trăi în Biserică 
aşa cum vrea Hristos, Cel care este Capul ei, astfel 
încât să dobândim experienţele vieții veşnice, iar 
astfel nu va mai fi nevoie de analize intelectuale şi 
de o înțelegere rațională în aceste probleme eshato- 
logice. Atunci vom trăi o eshatologie diacronică. 


Scrisă în Atena, pe 4 decembrie 
1993, de sărbătoarea marelui Părinte 
al Bisericii Sfântul loan Damaschin, 
care este şi imnograful troparelor de 
la slujba înmormântării. 


Arhim. lerotheos Vlachos 


Parabola bogatului nemilostiv 
și a săracului Lazăr 
cu privire la viaţa de după moarte 


În capitolele acestei cărți vor fi dezvoltate în 
mod detaliat teme legate de viața de după moar- 
te, eshatologie şi viața veşnică. Expunerea acestor 
teze va fi făcută potrivit învățăturii Sfinților Părinți 
ai Bisericii, care, fireşte, emană învățătura ortodoxă, 
întrucât sunt purtători ai Revelației dumnezeieşti. 
Acolo unde va fi nevoie, vom face şi o trimitere pri- 
vitoare la tezele filosofice. 

În primul capitol am făcut o introducere gene- 
rală asupra temei care ne interesează, într-un mod 
cât mai clar cu putință. De aceea, în acest capitol 
premergător vor fi expuse, în idei scurte şi cuvinte 
simple, tezele de bază ale temei „viața după moar- 
te”, astfel încât cititorul să poată înțelege îndeajuns 
această temă, ca mai apoi să înainteze spre o lectu- 
rare şi o înțelegere mai sârguincioase. 

Considerăm că cel mai potrivit ajutor pentru a-l 
călăuzi pe cititor în tezele subiectului „viața după 
moarte” este faimoasa pildă a bogatului nemilostiv 
şi a săracului Lazăr, rostită de Hristos. Prin urmare, 

în cele ce urmează vom analiza această pildă într-un 
mod cât mai simplu cu putinţă. 

Am fi putut folosi nenumărate citate patristice, 
care tâlcuiesc parabola bogatului nemilostiv şi a să- 
racului Lazăr, dar nu vom face lucrul acesta fiindcă, 
aşa cum s-a spus şi mai înainte, scopul celor ce vor 
urma este să îl introducă pe cititor în învățătura Bi- 
sericii cu privire la viața de după moarte. 


1. Parabola bogatului nemilostiv şi a săra- 
cului Lazăr 


Era un om bogat care se îmbrăca în porfiră şi în vt- 
son, în toate zilele veselindu-se în chip strălucit. lar un 
sărac, anume Lazăr, zăcea în fața porții lui, plin de bube, 
şi-ar fi poftit să se sature din cele ce cădeau de la masa 
bogatului; cu toate acestea, înşişi câinii, venind, ei îi lin- 
geau bubele. Şi a murit săracul şi a fost dus de îngeri în 
sânul lui Avraam. Şi a murit şi bogatul şi a fost îngropat. 
Şi în iad, fiind el în chinuri, îşi ridica ochii şi-l vede de 
departe pe Avraam, şi pe Lazăr în sânul lui. Şi 1-a zis, 
strigând: Părinte Avraam, ai milă de mine şi trimite-l 
pe Lazăr să-şi ude vârful degetului în apă şi să-mi ră- 
corească limba, câ mă chinuiesc în această văpaie. Dar 
Avraam i-a zis: Fiule, adu-ți aminte că tu ţi-ai primit pe 
cele bune în viața ta, şi Lazăr, de asemenea, pe cele rele; 
iar acum, aici, el se mângâie, iar tu te chinuieşti. Şi peste 
toate acestea, între noi şi voi prăpastie mare s-a întărit, 
încât cei ce vor să treacă de aici la voi să nu poată, nici de 
acolo să treacă la noi. Şi el a zis: Atunci rogu-te, părinte, 
să-l trimiți în casa tatălui meu, că am cinci frați; să le 
dea lor mărturie, ca să nu vină şi ei în acest loc de chin. 

Dar Avraam i-a zis: Îi au pe Moise şi pe profeți; să as- 
culte de ei. Iar el a zis: Nu, părinte Avraam, ci dacă se 
va duce la ei cineva dintre morți, se vor pocăi. Şi 1-a zis: 
Dacă nu ascultă de Moise şi de profeți, nici dacă ar învia 
cineva din morți, tot nu vor crede (Luca 16, 19-31)*. 


2. Analiza interpretativă a parabolei 


Multe lucruri pot fi observate dacă cercetăm 
această faimoasă parabolă a lui Hristos. Cineva 
poate analiza dimensiunea socială, sau chiar să tra- 

ă nenumărate concluzii morale şi moralizatoare. 
nsă noi vom insista mai cu seamă asupra subiecte- 
lor legate de viața de după moarte, adică vom face 
analiza eshatologică a parabolei. 

În primul rând, aşa cum reiese din parabolă, nu 
este vorba despre viața de după a Doua Venire a 
lui Hristos, ci despre viața sufletului cuprinsă între 
moartea omului, când sufletul iese din trup, şi cea 
de-a Doua Venire a lui Hristos. Este vorba despre 
acea perioadă care se numeşte starea intermediară 
a sufletelor. Şi alte cuvinte ale lui Hristos fac referire 
la cea de-a Doua Venirea Sa, atunci când va veni să 
judece oamenii, după ce mai înainte va fi avut loc 
învierea trupurilor, iar sufletele vor intra din nou 
în trupuri, astfel încât omul să se desfete de cele pe 
care le-a făcut în viaţă. 


* Citatele biblice din traducerea de faţă au fost redate 
după Biblia sau Sfânta Scriptură, versiune diortosită după Septua- 
ginta, redactată şi adnotată de Bartolomeu Valeriu Anania. 

În al doilea rând, arată că moartea este reală în 
viața omului. Bogatul şi săracul Lazăr au murit. 
Moartea este despărţirea sufletului de trup. Această 
stare se mai numeşte şi somn, fiindcă moartea a fost 
desființată prin Învierea lui Hristos. Hristos, prin 
Patimile, Crucea şi Învierea Sa, a desființat moartea 
în chip ontologic, şi i-a dat putere omului să o de- 
păşească, trăind în Biserică. Faptul că moartea este 
un somn, O stare temporară, se vede din modul în 
care sfinții mor, de vreme ce toți îşi au nădejdea în 
Hristos, aşa cum se poate vedea şi la moaştele ne- 
stricăcioase şi făcătoare de minuni. 

Nu Dumnezeu a creat moartea, ci moartea este 
un intrus în fire, fiindcă este rod al păcatului făcut 
de om şi al îndepărtării lui de Dumnezeu. Există 
moarte trupească şi moarte sufletească. Moartea 
sufletească este îndepărtarea harului lui Dumnezeu 
din suflet, iar moartea trupească este despărțirea 
sufletului de trup. Toţi oamenii gustă din taina în- 
fricoşătoare a morții, atâta timp cât toți moştenesc 
firea stricată şi muritoare, adică ne naştem ca să 
murim. Moartea este cel mai sigur şi mai cert eve- 
niment din viața noastră. Chiar şi filosofii existenți- 
alişti contemporani spun că cel mai real eveniment 
este „existenţa ce duce spre moarte”. 

Deşi moartea este cel mai cert eveniment, cu 
toate acestea, ziua şi ceasul morții sunt nesigure. 
Nimeni nu ştie când va muri. Problema este că tre- 
buie să trăim cum se cuvine, astfel încât modul în 
care vom muri să ne aducă viața veşnică. 

În textul parabolei se spune aşa: şi a murit să- 
racul..., aşa cum a murit şi bogatul şi a fost îngropat. 

Prin urmare, moartea este cel mai mare democrat 
fiindcă nu face nicio excepție. 

În al treilea rând, sufletul lui Lazăr, după ieşirea 
sa din trup, a fost luat de îngeri şi dus în sânul lui 
Avraam. Acest lucru arată că există îngeri, precum 
şi îngerul păzitor al fiecărui om, care este ocrotito- 
rul său personal, îngeri care iau sufletele oamenilor 
drepți şi le duc la Dumnezeu. 

Dimpotrivă, într-o altă parabolă se spune că su- 
fletul păcătoşilor nepocăiți este luat de către diavoli. 
Bogatul nesăbuit a auzit glas de la Dumnezeu: Ne- 
bunule!, în noaptea aceasta îți vor cere sufletul. Şi cele 
ce-ai pregătit ale cui vor fi? (Luca 12, 20). Verbul vor 
cere îi subînțelege pe „diavoli , cei care cer sufletul 
omului păcătos ca să îl stăpânească veşnic. 

Prin urmare, în acel ceas înfricoşător al morții, 
când sufletul se desparte în mod silit de armonia 
cu trupul, se petrec lucruri înfricoşătoare. Sufletele 
sfinților sunt luate de către îngeri, iar sufletele păcă- 
toşilor - de către demoni. În învățătura Sfinţilor Pă- 
rinți ai Bisericii se vorbeşte despre aşa-zisele vămi, 
care sunt demonii, duhurile văzduhului care vor şi 
urmăresc să stăpânească sufletele tuturor oameni- 
lor pe veşnicie. Fireşte că sufletele sfinților, care s-au 
unit cu Hristos şi care au pecetea Sfântului Duh, nu 
pot fi stăpânite de către demoni. 

Prin vămi Părinţii Bisericii înțeleg atât ura şi 
mânia agresivă a demonilor, cât şi existența pati- 
milor care vor să fie satisfăcute, dar care nu pot fi 
satisfăcute din cauza lipsei trupului. Tocmai aceas- 
tă stare sufocă sufletul omului, ce se află într-o ne- 
linişte îngrozitoare. Această tortură a sufletului se 

aseamănă cu deplina izolare a unui om într-o închi- 
soare, fără să aibă posibilitatea de a dormi, de a se 
hrăni, de a se întâlni cu un alt om etc. Atunci, real- 
mente, patimile se sălbăticesc dimpreună cu toată 
ființa omului. 

Luarea în stăpânire a sufletelor oamenilor, atât 
de către îngeri, cât şi de către demoni depinde de 
starea lor duhovnicească. Potrivit Sfinților Părinți, 
îngerii şi sufletele sunt duhuri inteligibile în com- 
parație cu trupul material, însă în comparaţie cu 
Dumnezeu au şi ei o anume materialitate. De aceea 
îngerii se numesc ființe eterice şi nu sunt întru totul 
materiali. De altfel, sufletul este zidit, adică este cre- 
at de Dumnezeu. Este nemuritor prin har, de vreme 
ce nemurirea este darul lui Dumnezeu față de el. 
Orice e zidit are un început şi un sfârşit. Sufletul, 
fiind zidit, are un început concret, însă nu are şi un 
sfârşit, fiindcă aşa a vrut Dumnezeu. 

În al patrulea rând, deşi sufletul lui Lazăr a mers 
în sânul lui Avraam, iar sufletul bogatului în iad, 
Hristos spune în parabolă că Lazăr însuşi a mers în 
sânul lui Avraam, şi bogatul însuşi a mers în iad. În 
continuare se spune că bogatul îl vede de departe pe 
Avraam, şi pe Lazăr în sânul lui. 

Detaliul acesta are o mare însemnătate, deoa- 
rece arată că, în ciuda despărțirii sufletului de trup, 
nu este desființat ipostasul, adică persoana omului. 
Sigur că sufletul nu a preexistat înaintea trupului, 
ci a fost creat în acelaşi timp cu trupul; iar mai mult 
decât atât, omul nu este alcătuit doar din suflet sau 
doar din trup. Aşadar, în ciuda despărțirii tempo- 
rare a sufletului de trup, omul nu este desființat. 

Acest lucru reiese din faptul că sufletul îşi păstrea- 
ză conştiinţa, iar mai mult decât atât - aşa cum ex- 
plică şi Sfinţii Părinți -, sufletul omului recunoaşte 
elementele din care trupul său a fost alcătuit, care 
elemente se află acum în pământ sau, eventual, au 
fost risipite sau arse. La a Doua Venire, sufletul se 
va reuni prin harul lui Dumnezeu cu elementele 
trupului, va fi alcătuit omul întreg, şi, fireşte, atât 
trupurile drepţilor, cât şi ale celor nedrepți vor fi 
duhovniceşti, adică nu vor avea nevoie de hrană, 
nu vor fi limitate de distanţe sau de alte neajunsuri. 
Învierea este un dar care se va da tuturor oameni- 
lor, drepți sau nedrepți. 

Trebuie observat faptul că în parabola aceas- 
ta Hristos menționează numele săracului, pe când 
numele bogatului este ignorat. Acest lucru arată că 
Lazăr, fiindcă trăieşte cu Dumnezeu, soteriologic 
era o persoană, un adevărat ipostas, pe când boga- 
tul, deşi era om, cu toate acestea, soteriologic nu era 
ipostas. Acest fapt arată că omul adevărat este acela 
care are suflet, trup, dar şi harul lui Dumnezeu în 
suflet şi în trup. Pe când omul care nu-L are pe Duhul 
Sfânt este ontologic persoană, însă nu este persoană 
în relație cu Dumnezeu, din simplul motiv că s-a fă- 
cut rob față de lucruri. Mintea lui, în loc să se întoar- 
că la Dumnezeu, se întoarce spre materie şi devine 
subjugat materiei. 

În al cincilea rând, în parabolă se mai spune că 
bogatul, aflându-se în iad, l-a văzut pe Avraam şi 
pe Lazăr în sânul lui. Prin aceste cuvinte Dumnezeu 
vrea să spună că bogatul l-a văzut pe Lazăr împre- 
ună cu persoana lui Avraam. Faptul de a se afla 

cineva în sânul lui Dumnezeu înseamnă că este în 
comuniune cu El. 

În sân, adică în interiorul pieptului, se află ini- 
ma omului. Inima, care este izvorul vieţii biologice, 
este simbolul iubirii. Cu cât iubirea este mai mare, 
cu atât şi cunoaşterea este mai mare, fiindcă iubirea 
şi cunoaşterea sunt strâns legate. Desigur, această 
iubire dă viață comuniunii şi unirii. Astfel, faptul că 
cineva se află în sânul cuiva demonstrează că este 
legat de cel iubit, că există o unire între ei. 

Deci faptul că Lazăr se afla în sânul lui Avraam 
arată într-un mod viu comuniunea acestuia cu Dum- 
nezeu, comuniune care este legată de cunoaştere şi 
de iubire. Deoarece am vorbit despre cunoaşterea lui 
Dumnezeu, ne gândim la „comuniunea prin existen- 
ță ”. Nu este vorba de o cunoaştere cerebrală, ci de o 
cunoaştere legată de dragoste, de viața aceasta însăşi. 

Lazăr nu pare a se întrista din pricina încercării 
înfricoşătoare a bogatului, nu vede iadul, pe când 
bogatul vede slava raiului. Într-adevăr, cel care tră- 
ieşte în lumina necreată, în contemplarea lui Dum- 
nezeu, după cum spun Părinţii, uită de lume. Lu- 
mina este atât de mare, atât de orbitoare încât nu 
lasă pe nimeni să mai vadă şi altceva. Acest lucru 
nu înseamnă că sfinții nu se roagă pentru întreaga 
lume. Se roagă lui Dumnezeu, având desigur o co- 
muniune mai strânsă cu El. Însă se află într-o sta- 
re care nu poate fi înțeleasă. Doar dacă o analizăm 
prin prisma experienţelor dumnezeleşti ale sfinților 
o putem înțelege. 

În al şaselea rând, în timp ce Lazăr se afla în sâ- 
nul lui Avraam, bogatul ardea în iad. Desigur, îl va 

ruga pe Avraam să-l trimită pe Lazăr ca să-i răco- 
rească limba, pentru că, aşa cum spunea mai precis, 
mă chinuiesc în această văpaie. 

Aici se vorbeşte de iad, şi nu de focurile veşni- 
ce. Fiindcă focurile veşnice vor începe după a Doua 
Venire a lui Hristos şi după Judecata viitoare, pe 
când sufletele păcătoşilor trăiesc experiența iadului 
după ieşirea lor din trup. Potrivit învățăturii Sfinți- 
lor Părinți, iadul este un loc inteligibil, este pregus- 
tarea focurilor veşnice, atunci când omul are parte 
de energia arzătoare a lui Dumnezeu. 

La Sinodul de la Ferrara-Florenţa s-au ținut dez- 
bateri importante pe aceste subiecte, iar opiniile şi 
învățătura Sfântului Marcu Eugenicul, care fac parte 
din Revelaţie, încă ni se mai păstrează. Focul în care 
ardea bogatul nu era aşa-numitul purgatoriu al ca- 
tolicilor, prin care trec toate sufletele oamenilor. Nu 
era un foc creat, ci unul necreat. Adică şi păcătoşii au 
parte de razele Luminii necreate. Dar pentru că au 
murit fără pocăință, fără să fie vindecați, trăiesc lu- 
crarea arzătoare a Luminii. Astfel, oamenii primesc 
acelaşi har, fie ca pe o lumină, fie ca pe un foc, potri- 
vit cu măsura vindecării sau a bolii lor. 

Mai trebuie precizat faptul că bogatul îl vedea 
pe Avraam şi pe Lazăr în sânul acestuia, vedea 
slava lui Avraam, dar nu putea să aibă părtăşie la 
această slavă. Dimpotrivă, Lazăr putea şi să o vadă, 
şi să aibă părtăşie la această slavă. Punctul acesta 
este unul foarte important, pentru că ne arată că în 
cealaltă viață toți Îl vor vedea pe Dumnezeu, însă 
drepții vor avea parte de comuniune, de părtăşie, 
pe când păcătoşii nu vor avea parte de comuniune 

sau părtăşie. Un exemplu ilustrativ este cuvântul 
lui Hristos privitor la dreptatea viitoare. Acolo cu 
toții Il vor vedea pe Judecător, cu toții vor vorbi cu 
EI, însă unii se vor desfăta de slava Sa, pe când alţii 
vor trăi lucrarea arzătoare a harului dumnezelesc. 

În al şaptelea rând, bogatul se îngrijea de frații săi 
care erau pe pământ, în viaţă, şi îl ruga pe Avraam 
să îl trimită pe Lazăr ca să le vestească pocăința. În 
ciuda despărțirii sufletului de lumea aceasta, exis- 
tă totuşi cunoaştere şi comuniune, este manifestat 
un interes. Acest fapt, dimpreună cu alte elemente, 
arată ceea ce spuneam mai devreme, şi anume că 
parabola bogatului nemilostiv şi a săracului Lazăr 
nu face referire la viața de după a Doua Venirea lui 
Hristos, ci la viața de după moarte, până la a Doua 
Venire. Este limpede că e vorba despre starea inter- 
mediară a sufletelor. 

Sfinții îşi manifestă grija pentru lume într-un 
mod soteriologic. Prin mijlocirea harului lui Dum- 
nezeu ei ne ascultă rugăciunile şi le duc la Dumne- 
zeu. De aceea noi ne rugăm sfinţilor. Prin sărbăto- 
rile care sunt închinate pomenirii lor arătăm că ei 
sunt sfinţi, că s-au unit cu Dumnezeu, că aşteaptă şi 
învierea trupurilor lor, care încă de acum, prin ne- 
stricăciunea lor, au parte de cele ale „veacului ce va 
să fie”. Şi noi ne manifestăm grija față de cei ador- 
miţi. Ne rugăm sfinților să se roage lui Dumnezeu 
pentru noi, le cerem mijlocirile. Pe de altă parte, ne 
rugăm lui Dumnezeu pentru toți ceilalți adormiţi, 
pentru a fi miluiți. În afara faptului că aceasta este o 
dovadă de comuniune între noi şi ei, totodată acest 
lucru exprimă ceva şi mai adânc. 

Potrivit învăţăturii Sfinţilor Părinţi, când omul 
vine la pocăință, intră în etapa curățirii, înaintează 
continuu. Există o desăvârşire continuă, atât în aşa- 
numita stare intermediară a sufletelor, cât şi în viața 
de după a Doua Venire. Etapele vieții duhovniceşti 
sunt curățirea, luminarea şi îndumnezeirea. Sigur 
că aceste lucruri nu trebuie să fie înţelese ca stări er- 
metizate, ci ca părtăşii la harul lui Dumnezeu. Dacă 
omul se luptă să se curețe, atunci harul lui Dum- 
nezeu care îl curățeşte se numeşte lucrare curăți- 
toare. Când mintea lui este luminată, înseamnă că 
primeşte lucrarea lui Dumnezeu care îl ă 
şi este numită lucrare luminătoare. lar când se află 
în îndumnezeire, acest lucru se face prin harul lui 
Dumnezeu, care se numeşte îndumnezeitor. Par- 
cursul acesta este neîntrerupt. Astfel, cei care s-au 
pocăit, înainte ca sufletul să iasă din trup, înaintea- 
Ză şi devin mai încăpători față de harul necreat. Din 
motivul acesta săvârşim parastase şi ne rugăm pen- 
tru cei adormiți. 

Însă cei care, la ieşirea sufletului din trup, nu 
sunt pocăiți şi fiindcă nu au vedere duhovnicească, 
trăiesc doar lucrarea arzătoare a lui Dumnezeu şi, 
bineînţeles, nu pot avea părtăşie niciodată la bună- 
tate. Însă ne rugăm pentru toți, pentru că nu le cu- 
noaştem starea duhovnicească lăuntrică. 

În al optulea rând, în parabolă se mai spune că 
între acel loc, unde se afla Avraam, şi iad, unde se 
afla bogatul, era prăpastie mare şi nu era cu putință 
să treacă unul la celălalt. 

Fireşte că nu e vorba despre un loc concret, ci, 
aşa cum am arătat şi mai devreme, este vorba des- 

pre un mod de viață concret. Există o diferenţă clară 
între rai şi iad, ca între două modalități concrete de 
viață. 

În viziunea lui Dumnezeu, raiul şi iadul nu 
există, cl doar în viziunea omului. Dumnezeu tri- 
mite harul Său tuturor oamenilor, de vreme ce El 
face să răsară soarele Său peste cei răi şi peste cei buni şi 
face să plouă peste cei drepți şi peste cei nedrepți. Dacă 
Dumnezeu ne porunceşte să-i iubim pe toți oame- 
nii, chiar şi pe vrăjmaşii noştri, e pentru că la fel face 
şi El. E cu neputinţă să nu îi iubească şi pe păcătoşi. 
Însă fiecare om, potrivit cu starea sa duhovnicească, 
simte altfel iubirea lui Dumnezeu. 

Lumina are două însuşiri, cea luminătoare şi 
cea arzătoare. Dacă un om are vedere bună, atunci 
el este ajutat de însuşirea luminoasă a soarelui, a 
luminii, şi se bucură de întreaga creație. Dar dacă 
este lipsit de vedere, atunci nu poate vedea şi mai 
degrabă însuşirea arzătoare a luminii. Tot aşa va fi 
şi în viaţa viitoare, ca şi în viața sufletului după ie- 
şirea sa din trup. Dumnezeu îi va iubi şi pe cei care 
se chinuie în iad, dar aceştia nu vor putea să simtă 
această iubire ca lumină. O vor simți ca pe un foc, 
fiindcă nu vor avea ochi duhovniceşti şi vedere du- 
hovnicească. 

Un lucru asemănător se petrece şi cu Sfânta Îm- 
părtăşanie. loți pot să se împărtăşească, însă pentru 
cei pregătiți aceasta devine lumină şi viață, iar pen- 
tru cei care se apropie cu nevrednicie devine jude- 
cată şi osândă. 

Acest lucru este înfățişat de către Biserică în re- 
prezentarea celei de a Doua Veniri. În această pic- 

tură putem vedea că din tronul lui Dumnezeu iese 
lumina în care se află sfinţii, şi din acelaşi tron izvo- 
răşte râul de foc în care se află păcătoşii nepocăiți. 

De aceea, în Biserica Ortodoxă acordăm o mare 
importanţă vindecării omului. Biserica este un spi- 
tal duhovnicesc, o policlinică; vindecă ochiul du- 
hovnicesc, care este mintea. Mintea boleşte şi tre- 
buie să fie vindecată. Aceasta este întreaga lucrarea 
Bisericii. 

În al nouălea rând, când bogatul l-a rugat pe 
Avraam să îl trimită pe Lazăr pe pământ ca să ves- 
tească fraților săi pocăința, Avraam nu i-a îndeplinit 
cererea şi şi-a justificat această poziție, spunând că 
atâta timp cât oamenii nu ascultă de Moise şi de pro- 
feți, nici dacă ar învia cineva din morti, tot nu vor crede. 

Omul trupesc nu poate să se pocăiască, indi- 
ferent de câte minuni ar vedea în viaţă. Trăieşte în 
somnul aducător-de-moarte. Acest lucru e o reali- 
tate. Dacă libertatea omului nu este pusă în lucrare, 
nu poate exista pocăință. Toate se fac prin lucrarea 
lui Dumnezeu şi prin conlucrarea omului. 

De altfel, cel mai mare eveniment din istorie 
este întruparea lui Hristos, Învierea Sa şi întemeie- 
rea Bisericii, care este Trupul lui Hristos cel înviat, 
Dumnezeu şi Om. Dacă omul nu poate să fie insu- 
flat de această realitate zguduitoare, dacă nu poate 
fi convins de vieţile sfinților, care sunt şi ei mădula- 
re ale Irupului înviat al lui Hristos, nu va putea fi 
convins nici de cea mai mare minune. 

Mântuirea şi naşterea din nou a omului nu sunt 
rezultatul unor scamatorii, cl sunt rod al unor mani- 
festări libere a voinţei sale, rod al durerii, al luptei, 

al multor sudori. Din păcate, în ziua de azi mulți 
oameni se mulțumesc cu vrăjitoria, cu lucrurile ex- 
terioare. Faptul ca cineva să fie convins de existenţa 
celeilalte vieți ține de sensibilitatea duhovnicească 
lăuntrică. Chiar dacă va învia un om, este foarte 
probabil ca acesta să fie luat drept o nălucire. 

Astăzi se vorbeşte foarte mult despre aşa-nu- 
mitele „experienţe la limita morţii”. Unii susțin că 
sufletul lor a ieşit din trup sau că atunci când era pe 
punctul de a ieşi s-a întors apoi în trup. Ei povestesc 
câte lucruri înfricoşătoare au văzut şi au întâmpinat. 

În Biserica Ortodoxă spunem că au existat situ- 
ații în care sufletul s-a întors în trup, adică a înviat 
prin puterea lui Hristos. Însă acestea sunt întâm- 
plări excepționale, care nu se întâmplă oricui. Sunt 
sfinți care au avut astfel de experiențe înfricoşătoa- 
re, fiindcă au trăit pe propria piele ce este iadul şi 
raiul, au trăit flăcările iadului, au văzut îngeri şi de- 
moni. După ce şi-au revenit în fire, au trăit o viață 
de pocăință şi au vestit pocăinţa şi altora. Dar cele 
mai multe dintre aceste experiențe spunem că sunt 
fie demonice, fie roade ale unor trăiri sau dorințe 
refulate, fie închipuiri, fie sunt chiar efectele medi- 
camentelor analgezice şi a narcoticelor, care sunt 
administrate ca să nu sufere încercare cruntă a bolii 
lor. Într-adevăr, este nevoie de mult discernământ 
pentru ca cineva să deosebească aceste stări dacă ele 
vin de la Dumnezeu, de la diavol sau din tulburări 
psihologice sau fizice. 

Noi, în Biserică, nu aşteptăm să vedem învieri 
de sfinți sau experienţe de o asemenea natură pen- 
tru a crede, ci avem Sfânta Scriptură, viețile profeţi- 


|. Parabola bogatului nemilostiv și a săracului Lazăr 25 


lor, ale apostolilor şi ale sfinților, avem cuvintele şi 
învățăturile lor, aşa cum avem şi sfintele lor moaşte, 
crezând în viața veşnică. Uneori, fiecare dintre noi 
este învrednicit de Dumnezeu să trăiască în inima 
sa ce este raiul şi iadul. 

Dincolo de toate acestea, păzim poruncile lui 
Hristos pentru a ne tămădui, astfel încât să rezolvăm 
multe probleme de ordin existenţial, interpersonal, 
social sau ecologic. Punerea în aplicare a poruncilor 
lui Dumnezeu ne face să fim oameni echilibrați. 

In al zecelea rând, în parabola bogatului nemilos- 
tiv şi a săracului Lazăr este arătat şi modul în care 
putem să ne tămăduim, astfel încât, după moarte 
şi după a Doua Venire a lui Hristos, să-L trăim pe 
Dumnezeu ca lumină, şi nu ca foc. Avraam i-a spus 
bogatului: Îi au pe Moise şi pe profeți; să asculte de ei. 
Trebuie să păzim Legea şi să ascultăm de profeții 
din toate timpurile. 

Profetul este cel care, prin harul lui Dumnezeu, 
vede tainele „veacului ce va să fie“, gustă încă de pe 
acum din împărăţia lui Dumnezeu. Astfel de profeți 
au existat atât în Vechiul Lestament, cât şi în Noul 
Testament. Aceştia au primit Revelația, aceştia au 
trăit împărăția lui Dumnezeu, au cunoscut tainele 
acesteia, iar apoi le-au descoperit poporului. 

Profeţii, care se identifică cu adevărații teologi 
(vorbitorii cu Dumnezeu) şi cu Părinţii duhovniceşti, 
îi renasc pe oameni şi îi conduc la viață. Povățuirea 
duhovnicească este legată şi identificată cu renaşte- 
rea duhovnicească a omului. Într-adevăr, nimeni nu 
poate să fie renăscut dacă nu va avea legături cu un 
om îndumnezeit, cu un profet. 

Şi în timpurile noastre mai există profeţi care 
vestesc pocăința, care ne întorc mintea spre Dumne- 
zeu, care ne arată un alt mod de gândire şi de viaţă. 
lar dacă nu putem să întâlnim un astfel de profet, 
avem la dispoziţie cuvintele profeților, pe care 
citindu-le putem afla ce este împărăţia lui Dumne- 
zeu şi ce trebuie să facem ca să ne desfătăm de ea. 
Aceste idei generale, care sunt punctele de bază 
ale eshatologiei ortodoxe, au fost formulate aici 
foarte succint şi simplu. Cititorul poate să găsească 
în capitolele care urmează analiza detaliată a aces- 
tor teze, argumentată pe baza învăţăturii Sfinţilor 
Părinți. Dacă va avea în vedere aceste puncte de 
bază, va înţelege tot ceea ce va urma să citească. 


Il 


Despărțirea sufletului de trup 


Consider că acest capitol este foarte important 
deoarece constituie fundamentul elementelor pe 
care trebuie să le cunoaştem cu privire la suflet şi la 
viața acestuia de după moarte. Deci aici vom vedea 
ce este sufletul, cum a fost creat, cum se desparte 
de trup prin intermediul morții, unde se află, cum 
se menține ființa omului după ieşirea sufletului din 
trup, ce sunt vămile văzduhului, despre care se 
vorbeşte în textele patristice, şi alte adevăruri. De 
aceea s-a spus puțin mai devreme că acest capitol 
este destul de important şi constituie fundamentul 
pentru subiectul general „viața după moarte”. 


1. Definiţia sufletului 


Nu vom insista prea mult asupra acestui punct, 
fiindcă cititorul poate să recurgă la alte cărţi ale 
mele, care vorbesc despre suflet, şi să le studieze!. 
Aici trebuie punctate doar chestiunile necesare, 
care ne introduc în subiectul nostru. 


_— CC —— 


1 Vezi lerotheos VLACHOS, Psihoterapia Ortodoxă. Ştiinţa 
Sfinților Părinți, trad. rom. de Irina Luminiţa Niculescu, Ed. 
Învierea, Bucureşti, 1998, p. 113 ş.u. 

Sfântul Grigorie de Nyssa, când prezintă defi- 
niția sufletului, spune că acesta este o ființă creată, 
vie, inteligibilă, care transmite trupului organic şi 
sensibil forță vitală, capabilă să perceapă simțuri- 
le, bineînțeles, atâta timp cât trupul va rămâne în 
viață“. Sufletul transmite organismului forță vitală 
în scopul funcționării simțurilor”. Acest lucru arată 
că trupul este pus în mişcare prin forța şi energia 
sufletului. Astfel, sufletul este zidit, născut, creat de 
Dumnezeu, este o fiinţă vie şi inteligibilă, care trans- 
mite trupului viață, atâta timp cât unitatea dintre 
suflet şi trup este menţinută cu ajutorul şi lucrarea 
lui Dumnezeu. 

O definiție completă despre suflet ne-o dă cuvi- 
osul Nichita Stithatul. Acesta scrie aşa: „Fiinţa sufle- 
tului, după cum s-a filosofat foarte frumos şi de că- 
tre alții, este simplă, netrupească, vie, nemuritoare, 
nevăzută, neobservată vreodată de ochii trupeşti, 
rațională şi inteligibilă, fără formă, care se foloseş- 
te de trup ca de-o unealtă, dându-i viață, mişcare, 
creştere, simțire şi reproducere, care are mintea sa 
ca partea cea mai pură, ca generatoarea şi emițătoa- 
rea limbajului; este liberă prin fire, are capacitatea 
de a voi şi de a acționa, de a se schimba, adică având 
voința schimbătoare, fiindcă este creată“4. 


2 GRIGORIE DE NYSSA, Dialogul despre suflet şi Înviere, EIIE 1, 
228; trad. rom. de Teodor Bodogae în: Părinți şi Scriitori Biseri- 
ceşti, vol. 36, Bucureşti, Edit. IBMBOR, 1998, p. 354-355. 

* InemM, EIIE 1, 258; trad. rom.: p. 362. 

1 NicuitA STIrHATUL, Mvorikă ovpypăţuuara, Tesalonic, 
Edit. [lav. Xerjorov, 1957, p. 98. 

Această definiţie scoate la iveală câteva ade- 
văruri. Iniţial, spune că sufletul este zidit, creat de 
Dumnezeu, iar acest lucru se vede din faptul că este 
schimbător, are voință proprie, are posibilitatea de 
a alege între bine şi rău. Posibilitatea alegerii, care 
constituie aşa-numita voință gnomică, este un indi- 
ciu caracteristic al creării, de aceea este şi nedesă- 
vârşit prin fire în comparație cu ceea ce este necreat, 
cu Dumnezeu. 

Apoi tot aici este prezentată şi ontologia sufle- 
tului. Intr-adevăr, sufletul este nevăzut pentru ochii 
trupeşti, este netrupesc şi simplu. Nimeni nu poate 
vedea sufletul cu ochii trupeşti, ceea ce înseamnă 
că este inteligibil, iar în comparație cu trupul este 
simplu. Trupul omului este compus, alcătuit din 
elemente diferite, adică din apă, aer, pământ şi foc, 
după cum susțineau şi filosofii antici. De aceea, tru- 
pul, după ieşirea sufletului, se descompune în ele- 
mentele din care a fost alcătuit. Sufletul este simplu, 
adică nu este compus din elemente diferite, şi de 
aceea nu se descompune după ieşirea sa din trup. 

Sufletul, deşi este unul singur şi indivizibil, cu 
toate acestea are multe puteri. Mintea (vovc) este 
partea cea mai curată a sufletului şi este un crea- 
tor al cuvântului. De aceea sufletul este rational 
(Aoykn) şi inteligibil (voepă). Datorită puterilor şi 
lucrărilor sale, sufletul dă viață, mişcare, simţire şi 
energie trupului. De aceea, trupul este alcătuit şi 
susținut de suflet. Trupul nu cuprinde sufletul în 
el pur şi simplu, adică trupul nu este o închisoare 
pentru suflet, după cum spuneau filosofii antici, 
ci sufletul menține şi dă viață trupului omenesc. 

De aceea, prin voia lui Dumnezeu, îndată ce sufle- 
tul se desparte de trup, acesta din urmă moare şi se 
descompune. 


2. Crearea şi nașterea sufletului 


Unul dintre subiectele fundamentale care i-au 
preocupat atât pe filosofii antici, cât şi pe primii te- 
ologi, este crearea sufletului. În general, au fost for- 
mulate trei teorii cu privire la originea acestuia”. 

Prima teorie este cea a preexistenței sufletului. 
Potrivit acestei teorii, aşa cum a fost ea formulată de 
Platon, sufletul aparține lumii ideilor (L0ecov), deci a 
existat înaintea trupului. După căderea lui din lu- 
mea ideilor a fost închis în trup ca într-o temniță. 
De teoria preexistenței a fost legată şi teoria reîncar- 
nării. Biserica a respins atât teoria preexistenţei, cât 
şi punctul de vedere al reîncarnării, potrivit căruia 
sufletul se reîntoarce într-un alt trup până când se 
va purifica. Sfântul Grigorie de Nyssa critică aceas- 
tă părere care spune că sufletul a preexistat şi că din 
cauza unei înclinații spre rău a fost închis în trup. 
Potrivit acestei concepții, nici omul, nici vreun alt 
animal nu sunt creați dacă nu intră vreun suflet în 
ei. Dar pentru că această intrare a sufletului în cor- 
puri are ca rezultat propria cădere din lumea ide- 
ilor, iar căderea are drept cauză răul, acest lucru 
arată că răul este cauza creării ființelor. Însă părerea 
aceasta este lipsită de fundament, înşelătoare şi de 


” Vezi Athenagora KOKKINAKH, Introducere în operele Sfân- 
tului Grigorie de Nyssa, EIIE 1, 84. 


II. Despărțirea sufletului detrup 31 


rea-credinţă, de vreme ce noi credem că Dumnezeu 
este cauza creației, şi nu răul sau păcatul“. Răul nu 
este mai vechi decât viața. Începutul vieţii este înțe- 
lepciunea lui Dumnezeu”. 

Faptul că sufletul nu există înaintea trupului nu 
lasă să se înțeleagă că acesta este creat după crearea 
trupului, că sufletul ar fi mai tânăr decât trupul, atâ- 
ta timp cât nimeni nu crede că trupul are de la sine 
energia de a se mişca şi de a se dezvolta. Acest lucru 
arată că trupul poate să aibă viaţă şi să se pună în 
mişcare doar cu ajutorul sufletului, care este deți- 
nătorul energiei vitale şi cinetice. Aşadar, în cadrul 
Bisericii Ortodoxe credem că atât sufletul, cât şi tru- 
pul sunt create de Dumnezeu în acelaşi timp. „Cre- 
dem că naşterea sufletului şi a trupului au unul şi 
acelaşi început”:. 

Copacul creşte doar dacă este pus în pământ. 
Aşa cum pământul nu dă energie şi putere, ci doar 
pune la dispoziție condiţiile de creştere, tot aşa stau 
şi lucrurile şi în cadrul temei pe care o studiem. lru- 
pul îi oferă sufletului condiţiile ca acesta să dea via- 
ță şi mişcare. Puterea sufletului se manifestă potri- 
vit cu statura trupului, exact aşa cum forța altoiului 
sporeşte, puțin câte puțin, spre maturizare. 

La început sufletul îşi manifestă forța nutritivă şi 
de creştere în embrionul din pântecele mamei, apoi 
le dă celor care vin pe lume şi văd lumina zilei darul 


——— —— E 


* GRIGORIE DE ÎNYssA, Dialogul despre suflet..., EIIE 1, 330-332; 
trad. rom. în: PSB 30, p. 389-390. 

” Ibidem, EIIE 1, 336; trad. rom.: p. 391. 

s Ibid., EIIE 1, 342; trad. rom.: p. 394. 

simțului, apoi apare, ca rod, puterea rațională, care se 
dezvoltă, desigur, în mod treptat. Astfel, susţinem că 
alcătuirea omului este compusă din coexistența su- 
fletului împreună cu trupul, fără ca sufletul să existe 
înaintea trupului sau trupul înaintea sufletului”. 

A doua teorie cu privire la crearea sufletului 
este cea a transplantării, potrivit căreia „sufletul co- 
pilului este vlăstar din sufletul părinților”. Teoria 
aceasta a fost formulată atât de către filosofii epicu- 
rei, cât şi de către câțiva eretici din antichitate. Nu 
putem susține opinia că sufletul embrionului este 
„parte din sufletul părinţilor ca o mlădiţă din ramu- 
ra lui Adam . De fiecare dată când este conceput un 
embrion, suntem martorii repetării primei creații, a 
plăsmuirii lui Adam. Atunci Dumnezeu l-a făcut pe 
Adam şi îndată a suflat şi s-a făcut omul întru suflet 
viu (Facere 2, 7). Acelaşi lucru se petrece şi acum, cu 
deosebirea că Dumnezeu în loc să ia acum țărână 
din pământ, ia din sămânța bărbatului şi din ovulul 
femeii, şi îndată insuflă suflet. De altfel, este funda- 
mentală învățătura Bisericii, potrivit căreia Dumne- 
zeu conduce lumea în mod personal. Astfel, sufletul 
nu este consecința legăturii dintre bărbat şi femeie, 
nu se transmite din existența părinților, cl este creat 
de Dumnezeu. 

În acest punct trebuie să arătăm şi o opinie pe 
care au avut-o câţiva eretici şi filosofi antici, şi care 
are legătură cu cele spuse aici cu privire la prima te- 
orie, cea despre preexistenţa sufletului, după cum o 
analizează şi o combate Sfântul Grigorie de Nyssa. 


— 


“9 Ibid., EILE 1, 342-344; trad. rom.: p. 394-395, 

Am spus mai devreme că, potrivit teoriei lui 
Platon, sufletele aparțin lumii ideilor şi, datorită că- 
derii acestora, ele sunt închise în trupuri. Au fost 
unii eretici care susțineau că sufletele căzute din 
lumea ideilor urmăresc momentul în care soţii se 
împreunează ca să intre în trupurile care se con- 
cepe atunci. Sfântul Grigorie de Nyssa consideră 
că această teorie este una absurdă, deoarece, dacă 
soțul ar respinge contactul conjugal sau dacă soția 
s-ar feri de durerile naşterii, răul tot va pricinui că- 
derea sufletului. Deci, dacă se întâmplă acest lucru, 
căsătoria dă prilej răului, despre care vorbeam, să 
acționeze asupra sufletelor. Şi dacă nu ar exista că- 
sătorie, răul tot ar putea influenţa sufletele. 

De asemenea, mai apare o problemă. Dacă su- 
fletul este aruncat din ceruri datorită răului şi nu-şi 
găseşte un trup în care să intre, atunci va rătăci „lip- 
sit de locuinţă şi pribeag”, va rătăci neîncetat, fără 
să găsească un loc unde să se adăpostească. Tocmai 
din acest motiv şi concepţia aceasta, fiind judecată 
logic, este absurdă şi iraţională. 

A treia teorie cu privire la existenţa sufletului 
este cea a creării, adică sufletul este creat de Dumne- 
zeu în momentul conceperii omului şi se face simţit 
o dată cu creşterea embrionului, apoi a corpului şi 
a omului matur, în general. Aceasta este concepția 
patristică şi ortodoxă privitoare la existenţa sufletu- 
lui. Este susținută, printre alții, şi de Sfântul Chiril al 
Alexandriei. Astfel, sufletul este imaterial, este creat 


10 [bid., EIIE 1, 332-334; trad. rom.: p. 390. 

de Dumnezeu, nu este parte din ființa lui Dumne- 
zeu, ci Dumnezeu creează sufletul prin Duhul Sfânt. 
De aceea, şi sufletul este creat, el este o creație. 


3. Moartea şi păcatul strămoșesc 


Când vorbim de moarte şi de păcatul strămo- 
şesc, nu înțelegem că moartea a existat de mai înain- 
te ca ceva natural în firea umană, după care a urmat 
păcatul strămoşesc, ci înțelegem că moartea e strâns 
legată de păcatul protopărintelui Adam, întrucât 
aceasta este consecința păcatului. Aşadar, trebuie 
să vorbim aici despre moarte, care la început nu a 
fost naturală pentru om, ci a pătruns în firea lui şi se 
manifestă ca un parazit. 

În Sfânta Scriptură se spune, în repetate rân- 
duri, că Dumnezeu nu a făcut moartea, ci moartea 
a intrat în lume prin păcatul lui Adam. Aş dori să 
citez doar două citate scripturistice. 

Primul este preluat din Vechiul Testament. 
Spune aşa: Căci nu Dumnezeu a făcut moartea, nici Că 
Se bucură de nimicirea celor vii. El a făcut toate lucrurile 
pentru ca ele să vieze, făpturile lumii Sunt mântuitoare, 
în ele nu-i otravă de pieire, puterea morții nu domneşte 
pe pământ; căci dreptatea e nemuritoare (Înţelepciunea 
lui Solomon 1, 13-15). Nu e cu putinţă ca moartea să 
provină de la Dumnezeu, pentru că Dumnezeu este 
bun. De aceea, când l-a zidit pe om, nu l-a zidit ca să 
moară. Fireşte, după cum putem vedea în tradiția 
patristică, nu l-a zidit nici muritor, nici nemuritor, 
ci l-a zidit dându-i putinţa de a deveni muritor sau 
nemuritor. 

Al doilea citat este preluat din Epistola către Ro- 
mani a Apostolului Pavel: (...) aşa cum printr-un om 
a intrat păcatul în lume -— şi, prin păcat, moartea —, tot 
astfel moartea a trecut în toți oamenii... Dar de la Adam 
până la Moise moartea a domnit... (Romani 5, 12-14). 
În acest citat se poate observa cum moartea este un 
intrus, un parazit în firea umană, ca rezultat şi rod 
al păcatului adamic. Prin urmare, este vorba despre 
infiltrarea morții în firea umană, iar prin aceasta în 
întreaga creație. 

Păcatul, din care s-a născut moartea, este că- 
derea lui Adam din raiul desfătării. Când Dumne- 
zeu i-a poruncit omului să nu mănânce din fructul 
oprit, l-a atenționat totodată: căci în ziua în care vei 
mânca din el, cu moarte vei muri! (Facere 2, 17). Şi, 
într-adevăr, în urma acestui păcat moartea a pă- 
truns în firea umană: mai întâi a pătruns moartea 
duhovnicească, adică despărțirea omului de Dum- 
nezeu, iar apoi, moartea trupească, adică despăr- 
țirea sufletului de trup la timpul potrivit. În ziua 
când Adam a păcătuit, el a murit duhovniceşte, iar 
mai târziu a murit şi trupeşte. 

Deşi aceasta este poziția Sfintei Scripturi pri- 
vitoare la moarte, şi, desigur, în această viziune se 
mişcă şi Sfinții Părinți, totuşi, aşa cum vom vedea 
în continuare, teologia apuseană analizează în mod 
diferit lucrurile. Aceasta consideră că moartea este 
pedeapsa lui Dumnezeu pentru păcat, iar moşteni- 
rea morții asupra întregului neam omenesc este so- 
cotită drept moştenire a vinei. Părintele Ioannis Ro- 
manidis, într-un studiu foarte interesant şi original, 
a respins aceste păreri eronate ale teologiei catolice 

şi a prezentat învăţătura Sfinţilor Părinți privitoare 
la aceste teme!!. 

Teologii catolici, influențați de premisele lui 
Augustin, consideră că păcatul este consecința ho- 
tărârii lui Dumnezeu ca omenirea să fie vinovată şi 
pedepsită din pricina păcatului săvârşit de Adam. 
Câțiva protestanți consideră moartea doar un sim- 
plu eveniment. Insă prin asemenea concepții se 
ajunge la concluzia că Dumnezeu este cauza morții!?. 

De această concepţie mai este strâns legată şi 
o altă teorie, potrivit căreia diavolul este un instru- 
ment al lui Dumnezeu prin care Îşi îndeplineşte ho- 
tărârea de a pedepsi neamul omenesc. Desigur, teo- 
logia catolică, având astfel de concepții şi opinii, nu 
poate să interpreteze menirea întrupării lui Hristos, 
prin care stăpânirea morții şi a diavolului a fost des- 
fiinţată, şi nici nu poate interpreta corect menirea 
Tainelor şi a întregii vieți bisericeşti. 

Aşa cum am arătat şi mai devreme, din învăţă- 
tura patristică reiese că moartea nu e pedeapsa lui 
Dumnezeu, ci rodul şi rezultatul păcatului adamic. 
Prin cuvântul „moarte înțelegem îndepărtarea şi 
despărțirea omului de Dumnezeu, Cel ce este ade- 
văratul izvor al vieţii. Astfel, oricine se îndepărtea- 
ză de viaţă, adică de Dumnezeu, moare. În acest 
sens, primul care a suferit moartea a fost diavolul. 
„Această moarte a suferit-o mai întâi satana, fiind- 
că pe bună dreptate a fost părăsit de Dumnezeu din 


——— 


11 Vezi loannis ROMANIDIS, Păcatul strămoşesc, trad. rom. de 
Gabriel Mândrilă, Bucureşti, Edit. Sophia/Metafraze, 2017. 
12 Jbidem, p. 11-12. 

cauza necredinţei”, subliniază Sfântul Grigorie Pala- 
ma. Diavolul cel omorât a transmis această moarte şi 
omului, pentru că acesta din urmă a ascultat de sfa- 
tul său, nu s-a supus Dumnezeu şi a pierdut harul!” 
Sfântul Maxim Mărturisitorul va spune că, 
atunci când vorbim despre moarte, înțelegem cu 
precădere despărțirea de Dumnezeu. Această des- 
părțire se face prin mijlocirea păcatului, întrucât 
boldul păcatului este moartea. Prin încălcarea po- 
runcii lui Dumnezeu şi prin îndepărtarea omului de 
El „a urmat în chip necesar şi moartea trupului'”!€. 
În acelaşi cadru se mişcă şi Sfântul loan Damas- 
chinul când precizează faptul că naşterea tuturor 
oamenilor provine de la Dumnezeu, iar stricăciu- 
nea şi consecința acesteia, care e moartea, au pro- 
venit din relele noastre. „Moartea a fost introdusă 
mai degrabă prin om, adică prin călcarea lui Adam; 
la fel şi cu celelalte pedepse“. Astfel, crearea omu- 
lui este o faptă a puterii creatoare a lui Dumnezeu. 
Petrecerea şi viețuirea noastră sunt o faptă a pute- 
rii de conservare şi a lucrării Sale. lar guvernarea 
universului este o faptă a lucrării Sale proniatoare. 
Moartea este consecința propriei noastre dorinţe şi 
răutăți, nu e fapta şi pedeapsa lui Dumnezeu”. 


13 GRIGORIE PALAMA, Omilia 16, în EIIE 9, 437; trad. rom. de 
Constantin Daniel în: Omilii, vol. 1, Bucureşti, Edit. Anastasia, 
2012, p. 186. 

14 MAXIM MĂRTURISITORUL, Capete despre dragoste, în Filocalia 
Românească, vol. 2, trad. rom. de Dumitru Stăniloae, Bucureşti, 
Edit. IBMOB, 2017, p. 104. 

15 IOAN DAMASCHIN, Dogmatica, trad. rom. de Dumitru 
Fecioru, Bucureşti, Edit. IMBOR, 2005, p. 105. 

Potrivit Sfântului loan Damaschin, păcatul a 
pătruns în lume „ca o fiară sălbatică şi neîmblânzi- 
tă, distrugând viața umană !€*. Este foarte frumoasă 
această imagine ce exprimă, în mod reprezentativ, 
întreaga realitate. Moartea se aseamănă cu 0 fiară 
sălbatică neîmblânzită, care distruge şi nimiceşte 
viața oamenilor. Într-adevăr, toți gustăm această 
sălbăticie a morții prin persoana celor dragi ai noştri. 

Sfântul Grigorie Palama, a cărui opinie centra- 
lă asupra temei noastre am văzut-o mai devreme, 
vorbeşte foarte reprezentativ şi cu o precizie uimi- 
toare. Când Eva a auzit sfatul vicleanului diavol, „a 
văzut, a poftit, a mâncat, a murit, şi l-a ademenit şi 
pe bărbatul ei, făcându-l părtaş şi la gustare, şi la 
moarte”. 

Fireşte, când spunem că Adam a murit, nu în- 
țelegem că firea omenească a fost nimicită de tot, 
ci spunem că la început a trăit moartea duhovni- 
cească, iar apoi a gustat şi moartea trupească, fără 
să sfârşească, bineînțeles, în inexistență. Omul este 
despărţit de Dumnezeu, trăieşte în mod tulbură- 
tor aceste urmări, dar fără să fie întru totul nimicit. 
Sfântul Macarie Egipteanul ne spune în acest sens 
că „nu spunem că el a pierit de tot, a murit şi s-a ni- 
micit; a murit față de Dumnezeu, dar trăieşte după 


firea lui”16. 


După ce Adam a păcătuit, Dumnezeu, din ma- 
rea Sa iubire şi milostivire, l-a îmbrăcat pe om a 


PN 


6 bidem, p. 114. 
17 GRIGORIE PALAMA, Omilia 40, EIIE 10, 542. 
18 MACARIE EGIPTEANUL, Omilii 12, 2, Filocalia, EIIE 7, 200. 

veşminte de piele. În învățătura Sfinților Părinți ob- 
servăm că aceste veşminte de piele sunt stricăciu- 
nea şi mortalitatea care au intrat în trupul omului 
după săvârşirea păcatului. Stricăciunea sunt boli- 
le, slăbiciunile şi suferințele vieții omeneşti, modul 
prin care omul este zămislit, conceput şi născut; la 
urma urmei, este calea spre moarte!”. De fapt, toată 
viața omului e un şir de morţi succesive, e o moar- 
te lentă”. 

Din cele pe care le-am înfățişat până acum reie- 
se că nu Dumnezeu este cauza morții, ci păcatul pe 
care l-au săvârşit protopărinții în rai prin alegerea 
lor liberă. Însă învățătura patristică arată limpede 
că Dumnezeu a îngăduit pătrunderea morții în firea 
umană din dragoste şi iubire de oameni. 

Inițial putem spune că, imediat după ce a păcă- 
tuit, Adam putea muri şi trupeşte. Însă Dumnezeu 
a îngăduit viaţa şi după ce a păcătuit, „lăsându-i loc 
de pocăință”, adică i-a dat posibilitatea de a se po- 
căi şi de a dobândi viața duhovnicească?! În felul 
acesta, toate necazurile care au legătură cu strică- 
ciunea şi cu moartea devin prilejuri pentru dorirea 
vieții celei de sus şi pentru dobândirea comuniunii 
cu Dumnezeu. 


19 Panayotis NeLAs, Omul, animal îndumnezeit, trad. rom. 
de loan 1. Ică jr, Sibiu, Edit. Deisis, 2009, p. 77 ş.u. 

2 Gheorghios MANTZARIDIS, Ilaiaukă, Ed. Ilovovăoa, 
Tesalonic, s.a., p. 49. 

21 GRIGORIE PALAMA, Către monahia Xeni, trad. rom. de 
loan 1. Ică jr în: Scrieri Il, Fecioara Maria şi Petru Atonitul — pro- 
totipuri ale vieţii isihaste şi alte scrieri duhovniceşti, Sibiu, Edit. 
Deisis, 2005, p. 368. 

Potrivit Sfântului Vasile cel Mare, Dumnezeu a 
îngăduit moartea ca omul să nu trăiască veşnic, mort 
fiind?. Acest punct de vedere a fost formulat de Bi- 
serică într-o rugăciune de iertare, care este rostită de 
către arhiereu la slujba înmormântării. Printre alte- 
le spune aşa: „pentru ca răutatea să nu fie fără de 
moarte, din iubire de oameni ai poruncit amestecu- 
lui şi împreunării acesteia şi acestei negrăite legături 
a Ta, prin venirea Ta cea dumnezeiască, să se desfa- 
că şi să se risipească”. Astfel, Dumnezeu, pentru ca 
răul să nu rămână veşnic, a îngăduit din iubire de 
oameni ca legătura negrăită dintre suflet şi trup să 
se dezlege, prin voia Sa, adică să aibă loc moartea. 

Trebuie să spunem câteva lucruri şi despre 
problema moştenirii morții, pentru că şi aici apa- 
re o diferenţă între teologia ortodoxă şi cea catoli- 
că. Potrivit concepției catolice, moştenirea morții 
este moştenirea vinei, ca şi cum omul a păcătuit în 
persoana lui Adam, iar apoi fiecare e cauza propri- 
ei sale morți. Dar în învăţătura Sfinților Părinți se 
vede că nu e vorba de o moştenire a vinei, ci despre 
o moştenire a urmărilor păcatului adamic, care sunt 
stricăciunea şi moartea. Atâta timp cât firea uma- 
nă a slăbit din pricina păcatului adamic, este firesc 
ca orice om, care este o parte inseparabilă a acestei 
firi, să nu scape de stricăciunea care o stăpâneşte. 


2 VASILE CEL MARE, Că Dumnezeu nu este autorul relelor, 
trad. rom. de D. Fecioru în: PSB 17, Bucureşti, Edit. IBMBOR, 
1986, p. 434-447. 

23 *** Panihida, Rânduiala înmormântării mirenilor, Bucureşti, 
Edit. IMBOR, 2006, p. 41. 

De altfel, toate păcatele şi patimile sunt strâns lega- 
te de stricăciune şi moarte. Astfel, moartea nu este 
doar un rezultat al păcatului, dar şi pricina acestuia. 
Această ultimă idee este spusă în ideea că, datorită 
stricăciunii şi morții, pe care le moştenim de la pă- 
rinți, se dezvoltă diferite patimi, cum ar fi iubirea 
de plăcere, iubirea de arginţi şi iubirea de slavă, şi 
în general, datorită acestei morți, cădem în multe 
păcate. Având aceste premise, vom putea vorbi 
despre transmiterea morții, şi nu a vinei, aşa cum 
susține teologia catolică. 

Augustin, care a influenţat considerabil teolo- 
gia scolastică apuseană şi cu privire la problema 
moştenirii morții, susținea că noi am moştenit chiar 
păcatul lui Adam, pe când învăţătura patristică ne 
spune că noi am moştenit urmările păcatului - stri- 
căciunea şi moartea -, care se transmit prin naşte- 
rea trupească. Potrivit Sfântului loan Gură de Aur, 
moştenirea biologică a stricăciunii, care a intrat în 
firea umană prin urmaşii lui Adam, este justifica- 
tă. „Făcându-se stricăcioşi, tot astfel i-au născut şi 
pe copii %. Acelaşi lucru îl arată şi Sfântul Chiril 
al Alexandriei: „fiindcă a zămislit copii după ce a 
căzut în această (moarte), născându-se din el, am 
ajuns şi noi stricăcioşi ca dintr-unul stricăcios”*€. 


4 Vezi analiza în: loannis ROMANIDIS, Păcatul Strămoşesc..., 
p. 241 ş.u. 

2 IOAN GURĂ DE AUR, Omilii la Psalmi, PG 55, 583. 

2 Qewvd60ov ZIJO, AvOpuwrnog Kat KOOu0G €Ev TI] OLKO- 
vouiă TOv Ocov xaTă Tov iepev Xpvoovrouov, Edit. Fundaţia 
Patriarhală de studii patristice, Tesalonic, 1971, p. 120, nota 7. 

Desigur, Sfântul loan Gură de Aur spune că noi bo- 
tezăm şi Copiii, „chiar dacă nu au păcate”, ca săli 
se adauge „sfințenie, dreptate, înfiere, moştenire şi 
frățietate, să fie mădulare ale lui Hristos şi să devină 
sălaş al Duhului”. 

Întruparea lui Hristos a avut loc ca moartea şi 
păcatul să fie desființate, iar diavolul să fie biruit. 
Hristos a luat cu adevărat trup muritor şi pătimitor 
ca să biruiască moartea. Prin Răstignirea şi Învierea 
Sa a biruit moartea şi i-a dat omului posibilitatea, 
unindu-se cu El, să o biruiască la rândul lui în viața 
sa personală. Acest scop este împlinit prin Iainele 
Bisericii. Nu îl eliberează pe om de aşa-numita vină 
psihologică, nici nu-L înduplecă pe Dumnezeu pen- 
tru păcatul lui Adam, ci biruiesc moartea. Prin Sfân- 
tul Botez devenim mădulare ale Trupului înviat al 
lui Hristos, iar prin Sfânta Împărtăşanie cu Trupul 
şi Sângele lui Hristos primim medicamentul nemu- 
ririi. Nu doar sufletul se uneşte cu Dumnezeu, ci şi 
trupul simte această schimbare şi transformare su- 
fletească şi lăuntrică. Acest lucrul se vede limpede 
în moaştele sfinților Bisericii. 

Desigur, faptul că moartea rămâne şi după Bo- 
tez şi Sfânta Împărtăşanie are o însemnătate adâncă, 
pentru că, aşa cum explică Sfântul Maxim Mărturi- 
sitorul, se petrece acelaşi lucru care s-a petrecut şi în 
viața lui Hristos. În naşterea cea fără de păcat a lui 
Hristos stricăciunea trupului a rămas intenționat, 
datorită patimilor mântuitoare, pentru că uzina 
în acest fel putea fi biruită moartea. Tot astfel] şi în 


2 Ibidem, p. 119. 

cel botezat stricăciunea firii rămâne şi după Botez, 
dar nu ca o osândire a firii păcătoase, ci ca mijloc de 
osândire şi de desființare a păcatului“. Prin Botez i 
se dă omului posibilitatea de a lupta de bună voie 
împotriva păcatului, care este indisolubil legat de 
stricăciunea şi mortalitatea trupului. În acest sens, 
mântuirea omului este lucrarea lui Dumnezeu, dar 
şi conlucrarea omului. 

Toate cele prezentate până acum sunt înfăţişate 
foarte reprezentativ de Apostolul Pavel în Epistola 
către Romani. Nu putem face aici o analiză completă 
la toate cele spuse de dumnezeiescul Apostol, dar 
vom marca pe scurt câteva puncte. 

Locul care prezintă acest adevăr este următorul: 
Că după omul cel lăuntric mă bucur de legea lui Dum- 
nezeu; dar în mădularele mele o altă lege văd că se luptă 
cu legea minții mele şi rob mă face legii păcatului, care 
este în mădularele mele. Om nenorocit ce sunt! Cine mă 
va mântui de trupul morții acesteia?... Multumesc lui 
Dumnezeu prin lisus Hristos, Domnul nostru! Aşadar, 
cu mintea eu însumi îi Slujesc legii lui Dumnezeu, iar cu 
trupul, legii păcatului (Romani 7, 22-25). 

Dacă cineva cercetează cu atenție contextul în 
care sunt spuse aceste lucruri, va observa că Apos- 
tolul se referă, aici, la perioada de sub Lege, când 
prin legea lui Dumnezeu încerca să se elibereze de 
legea păcatului, şi nu reuşea. Însă tocmai lucrul 
acesta reuşeşte să-l facă prin întruparea lui Hristos. 


% Aoreuiov PavrooăBĂreBurc, TO ULVOTIIpLov T1G OwTr- 
piag xară Tov dyiov Mâcitov T10v Ouoioynrnv, Atena, 1975, 
p. 109. 

Aşadar, aici se vede valoarea întrupării lui Hristos în 
relație cu legea Vechiului Legământ: că nu ne mân- 
tuim pur şi simplu prin păzirea legii, ci prin părtăşia 
la Învierea lui Hristos în viața noastră personală. 

Din acest pasaj pe care l-am prezentat reiese 
limpede că omul lăuntric lucrează legea lui Dum- 
nezeu şi se bucură de legea lui Dumnezeu, ceea 
ce înseamnă că are rugăciunea lăuntrică, lumina- 
re a minții. Ştim foarte bine că rugăciunea minții o 
aveau şi drepții Vechiului Testament. Omul se cu- 
răță de patimi prin lege şi dobândeşte pomenirea 
neîncetată a lui Dumnezeu. 

Dar, cu toate că omul lăuntric se bucură de le- 
gea lui Dumnezeu, totuşi el resimte în trup şi legea 
păcatului. Această lege a păcatului este stricăciunea 
şi moartea care creează prilejuri pentru stăpânirea 
păcatului. Bolile şi suferințele, înclinarea şi calea 
spre moarte dau patimilor sufleteşti posibilitatea 
de a se manifesta împotriva firii. Şi diavolului dau 
prilejuri de a-l lupta pe om. Tocmai aceasta este mu- 
cenicia sfinților. De aceea, dumnezeiescul Apostol, 
exprimând suspinul tuturor drepţilor din Vechiul 
Testament, care se aflau sub stăpânirea morții şi nu 
puteau să se elibereze prin lege, spune: Om nenorocit 
ce sunt! Cine mă va mântui de trupul morții acesteia?... 

Această eliberare a avut loc prin întruparea lui 
Hristos, prin patimile şi Învierea Sa, pe care omul le 
trăieşte în Biserică. De aceea simte nevoia să-l mul- 
țumească lui Dumnezeu din inimă. Apoi spune: F+- 
indcă legea vieții duhului în Hristos Iisus m-a eliberat 
din legea păcatului şi a morții (Romani 8, 2). Ceea ce 
legea nu putea să facă a făcut Hristos prin osândirea 

păcatului şi a morții în trupul Său (Romani 8, 3). Ast- 
fel, omul devine şi este numit duhovnicesc. 

În încheierea acestei teme, vom spune că moar- 
tea nu a fost creată de Dumnezeu, adică omul nu â 
fost făcut muritor de către Dumnezeu, ci moartea, 
din îngăduinţa şi iubirea lui Dumnezeu, a pătruns 
în firea umană ca un parazit, după ce Adam a să- 
vârşit păcatul, astfel încât, prin moarte, răul să nu 
rămână nemuritor şi veşnic. Moartea se moşteneş- 
te datorită bolii firii umane, şi nu se moşteneşte ca 
vină şi pedeapsă a omului din partea lui Dumne- 
zeu. La momentul prielnic, Dumnezeu, prin întru- 
parea Fiului Său, a dat omului putinţa să desființeze 
moartea. La început, când moartea duhovnicească 
este desființată, omul se uneşte cu trupul înviat al 
lui Hristos prin Sfintele Taine, iar apoi se eliberează 
şi de moartea trupească. 


4. Taina ieșirii sufletului din trup 


În tradiţia Bisericii, moartea este numită taină. 
Și este cu adevărat taină, dar nu în sensul de laine, 
prin mijlocirea cărora devenim părtaşi la harul ne- 
creat al lui Dumnezeu, ci în ideea că în timpul mor- 
ţii şi după moarte se petrec lucruri tainice, pe care 
rațiunea omului nu le poate pătrunde acum. 

Dincolo de aceasta, taina morții constă în faptul 
că unitatea dintre suflet şi trup este ruptă. Cunoaş- 
tem foarte bine, din învățătura Bisericii, că există 
o legătură strânsă şi o unitate între suflet şi trup. 
Această unire s-a făcut la crearea omului, imediat 
după conceperea sa în pântecele mamei, şi durează 

până în momentul morții. Omul este o ființă psiho- 
somatică, ceea ce înseamnă că sufletul nu este omul 
în întregime, dar nici trupul nu constituie omul în 
întregime. Astfel, în clipa în care, prin moarte, su- 
fletul se desparte de trup, se petrec lucruri tainice. 
Sufletul nu a subzistat înainte de crearea trupului, 
şi de aceea nici nu vrea să trăiască fără el. leşirea su- 
fletului din trup se petrece violent, iar aceasta este 
taina morții. 

Desigur, noi considerăm că taina morții este 
înfricoşătoare pentru că rupe unitatea dintre cei 
dragi, pentru că pierdem o persoană dragă. lar fap- 
tul acesta este un mare adevăr, pe care îl trăiesc cei 
care i-au pierdut pe cei dragi. Dar nu trebuie să ui- 
tăm că, de fapt, caracterul înfricoşător al morții con- 
stă în această despărțire a sufletului de trup. 

Vedem lămurit acest adevăr într-un tropar care 
este cântat la slujba înmormântării, alcătuit de Sfân- 
tul loan Damaschin. Acest tropar spune aşa: „Cu 
adevărat, foarte înfricoşătoare este taina morții: 
cum sufletul se desparte în chip silit de trup, din ar- 
monia lor; cum, prin voință dumnezeiască, legătura 
cea mai firească se descompune din alcătuire”?. 

Aici sunt prezentate câteva adevăruri funda- 
mentale. Primul adevăr este acela că există o legă- 
tură strânsă şi firească între suflet şi trup, o armonie 
deplină. Al doilea adevăr arată că această legătură 
este ruptă în mod silit. lar această silnicie face ca 
taina morții să fie înfricoşătoare. De aceea, aşa cum 


29 *** Panihida, Rânduiala înmormântării călugărilor..., p. 120; 
(trad. rev.). 

vom vedea mai jos, sufletul tremură şi este stăpânit 
de frică. Al treilea adevăr e că această rupere se pe- 
trece din voia lui Dumnezeu. Sigur că nu Dumne- 
zeu este cauza morții, ci El a îngăduit ca ea să vină 
în viața omului, de vreme ce nimic nu se întâmplă 
în lume fără voia Sa. 

Astfel, ceasul morţii este înfricoşător pentru 
orice om. Moarte nu este înfricoşătoare pentru că 
părăsim această lume, de care am fost legaţi, ci pen- 
tru că intră în lucrare diferite taine, pe care mai îna- 
inte nu am putut să le percepem datorită grosimii 
organelor de simţ ale trupului. 

În acel moment critic, omul, fără să-şi fi progra- 
mat ceva, îşi înțelege foarte bine sinele. Întreaga sa 
viață, pe care a trăit-o, îi este înfăţişată ca pe un ecran 
de cinematograf. Sfântul loan Scărarul spune că cei 
mândri, care credeau că sunt nepătimaşi, „şi-au vă- 
zut sărăcia (de virtute) în ceasul ieşirii din viață” “%. 
Adică cei mândri îşi văd atunci sărăcia lăuntrică a 
sufletului. Cu atât mai mult cei care au făcut multe 
alte fapte, care sunt săvârşite prin puterile sufletu- 
lui şi trupului. Un Stareț contemporan spunea că, 
în clipa morții, vom vedea şi cea mai neînsemnată 
faptă pe care am făcut-o în viață, după cum putem 
vedea într-o fracțiune de secundă o mică impuritate 
într-un pahar cu apă. 

Însă frica dinaintea tainei morţii constă în aceea 
că, pentru om, începe o nouă viață. Fireşte, aceas- 


——— a ————— ———————— 


30 IOAN SCĂRARUL, Scara XXIL, 27, trad. rom. de Dumi- 
tru Stăniloae în: Filocalia Românească, vol. 9, Bucureşti, Edit. 
IBMOB, 2013, p. 331. 

ta are legătură şi cu starea veşnică a sufletului şi a 
trupului. Potrivit Cuviosului Teognost, clipa morţii 
este o nouă naştere, de vreme ce omul, mai ales cel 
drept, iese ca dintr-un al doilea pântece întunecos, 
şi se îndreaptă spre cele imateriale şi luminoase. De 
aceea ne sfătuieşte ca omul să se bucure pentru că 
trece, prin moarte, la bunătăţile cele nădăjduite. Pe 
lângă acest lucru, ne sfătuieşte că omul trebuie să 
fie cu luare aminte la „dracii necinstitori, care dau 
târcoale în jurul nostru”, care urmăresc până în ul- 
tima clipă să-i facă rău. Astfel, omul trebuie să se 
bucure, pentru că este dus la desfătarea bunătăților 
veşnice, dar şi să fie trezvitor, să fie cu luare aminte 
la nesiguranța celor viitoare, datorită caracterului 
său schimbător”. 

Este foarte important de spus că nu doar după 
ieşirea sufletului din trup, dar şi când se apropie 
timpul ieşirii sufletului, potrivit mărturiei sfinților, 
omul trăieşte diferite experiențe. Deoarece trăieşte 
o situație limită, toate aceste stări sunt justificate. 
Adică poate avea parte de arătări ale sfinţilor, ale 
luminii dumnezeieşti etc., dar şi de arătări ale de- 
monilor, care încearcă să-l înspăimânte şi mai mult 
Şi să-l stăpânească. 

Tot datorită iubirii de oameni a lui Dumnezeu, 
drepții văd arătări ale sfinților, astfel încât, aşa cum 
spune Sfântul Grigorie Dialogul, să nu îşi piardă 
curajul odată cu venirea morții, văzând cu cine ur- 


31 TEOGNOST, Despre făptuire, contemplație şi preoție, c. 69, 
trad. rom. de Dumitru Stăniloae în: FR 4, Bucureşti, Edit. 
IBMOB, 2010, p. 310. 

mează să se însoțească, şi astfel „să se dezlege de 
legătura cărnii fără frică şi durere”. Iar aici se vede 
ceea ce spuneam mai devreme, că durerea este pro- 
vocată de această despărțire, iar prin felul acesta se 
produce frica şi descurajarea. 

Sfântul Grigorie Dialogul povesteşte o întâm- 
plare a unei oarecare Tarsila, care, în timpul mor- 
ţii ei, aflându-se şi mulți oameni alături, L-a văzut 
pe lisus venind. Atunci cu multă bunăvoință le-a 
spus tuturor celor care se aflau în preajmă: „Depăr- 
tați-vă, depărtaţi-vă, vine lisus!”. Şi văzând această 
vedenie, sufletul ei a ieşit din trup“. Acelaşi sfânt 
mai povesteşte că o fetiță pe nume Musa, înainte ca 
sufletul ei să iasă, a văzut-o pe Maica Domnului ve- 
nind spre ea. Atunci, cu chipul înroşit de ruşine şi 
cinste, şi cu glas preablând, i-a răspuns: „lată-mă, 
Doamnă, vin! lată-mă, Doamnă, vin!”. Şi în felul 
acesta şi-a dat duhul". 

În timp ce drepţii au astfel de vedenii dumne- 
zeieşti, care îi bucură şi le pricinuiesc multă veselie, 
dimpotrivă, păcătoşii, care nu s-au curățit în timpul 
vieții, au vedenii demonice. Multe astfel de exemple 
se păstrează în învățătura patristică. Aş dori să po- 
menesc doar două dintre acestea. 

Sfântul Grigorie Dialogul povesteşte o întâm- 
plare despre cineva care se afla în pragul morții, şi 
mulți monahi se adunaseră să se roage pentru el. 


32 ***Everghetinos, vol. 1, Muntele Athos, Edit. Sfânta 
Mare Mănăstire Vatoped, 2007, p. 105. 

* Ibidem, p. 111. 

” Ibidem, p. 113. 

Cel care era pe moarte vedea un balaur care venise 
să-l mănânce, dar nu putea să facă pe deplin acest 
lucru datorită prezenței fraților, înghițindu-i doar 
capul. Fraţii îl îndemnau pe cel bolnav să-şi facă 
cruce. Însă el răspundea că, deşi voia să-şi facă cru- 
ce, nu putea. Atunci frații s-au rugat, iar după pu- 
țin timp acel om a spus: „Daţi mulțumită lui Dum- 
nezeu! Căci, iată, balaurul care mă înhățase să mă 
mănânce a fugit prin rugăciunile voastre şi n-a mai 
putut sta aici *. 

A doua întâmplare este relatată în Pateric, în 
care un bătrân, ieşind din chilie ca să-şi vândă ru- 
codelia, se aşezase lângă poarta unui om bogat. 
Atunci a văzut „bărbați negricioşi şi înfricoşători ', 
care, venind călare pe cai negri şi ținând în mâini 
ciomege de foc, au ajuns la poartă şi, după ce au co- 
borât de pe cai, au intrat în acea casă. Îndată ce bol- 
navul i-a văzut, a strigat: „Doamne, miluieşte-mă şi 
ajută-mi!”. Atunci aceia i-au spus că este târziu şi 
nu mai e nădejde de mântuire, nici mângâiere. „Şi 
astfel, smulgându-i sufletul cu sila, au plecat'”%. 

Multe taine se petrec în momentul în care sufle- 
tul se pregăteşte să iasă din trup, care acum ne sunt 
necunoscute şi, poate, chiar ni se par paradoxale. 
Însă nu putem să le negăm, pentru că sunt mărturii 
ale sfinţilor. De altfel, ne este cunoscută parabola lui 
Hristos privitoare la bogatul nesăbuit, care în timpul 
morții a auzit un glas de la Dumnezeu: Nebunule!, în 
noaptea aceasta îți vor cere sufletul. Şi cele ce-ai pregătit 


— 


3% Ibid., p. 123, 
% Ibid., p. 131. 

ale cui vor fi? (Luca 12, 20). De aceea, nu încape nicio 
îndoială asupra acestui fapt. Sfântul Macarie Egip- 
teanul spune: „Când sufletul omului iese din trup, 
se petrece o mare taină”. Aceste taine sunt puse în 
lucrare când sufletul se pregăteşte de ieşire. 

Nu se petrec lucruri tainice doar înainte de 
moarte, ci şi când sufletul iese din trup. Există texte 
ale Părinților care ne dezvăluie că sufletul, când iese 
din trup, uneori îşi face vădită despărțirea, dar şi 
prezenţa sa în casa în care se află cel adormit. Acest 
lucru se întâmplă mai ales sfinţilor. Tot ceea ce vom 
relata în continuare va demonstra faptul că sufletul 
nu este doar o energie a trupului, ci este elementul 
duhovnicesc al existenței omului, care a fost creat 
de Dumnezeu, şi datorită voii Sale nu va pieri nici- 
odată. 

Sfântul Filotei Kokkinos, când descrie ferici- 
tul sfârşit al Sfântului Grigorie Palama, spune că în 
timpul ieşirii sufletului din trup, o lumină neobiş- 
nuită a umplut camera în care se afla trupul Sfântu- 
lui Grigorie, şi i-a luminat şi fața. Mai spune că doi 
intelectuali din Tesalonic, dintre care unul era pre- 
ot, iar celălalt monah, având amândoi multe virtuți, 
au văzut acea strălucire „când sufletul a părăsit tru- 
pul'. Cu alte cuvinte, sufletul când a ieşit din trup 
a lăsat în urmă o strălucire. Însă tot poporul a fost 
martor la acea strălucire mai presus de fire de pe 
faţa sa. lar Sfântul Filotei, tâlcuind într-o manieră 
foarte teologică această întâmplare, spune că se da- 
tora harului Duhului Sfânt, care se afla atât în suflet, 


37 MACARIE EGIPTEANUL, Omilii 22, 1, Filocalia, EIIE 7, 372. 

cât şi în trup“. Fireşte că strălucirea acelei lumini 
era urmarea faptului că Sfântul Grigorie Palama a 
fost părtaş, dar şi propovăduitor, al Luminii întrea- 
ga viaţă. 

Cuviosul Benedict, care este socotit omul lu; 
Dumnezeu, a avut astfel de experienţe în viaţa sa. 
Se povesteşte că, pe când se afla în chilie, şi-a ridicat 
ochii spre cer şi a văzut sufletul cuvioasei sale surori 
„Suindu-se la cer în chipul unui porumbel străluci- 
tor”. lar altădată, pe când se ruga la miezul nopții, a 
văzut dintr-o dată în cer o mare revărsare de lumină. 
A văzut toată lumea adunată, ca şi cum ar fi fost sub 
o rază de soare, iar în acelaşi timp a văzut sfântul 
suflet al episcopului Gherman de Capua, „ca într-un 
glob de foc, înălțat la cer de către îngeri”. 

Cam aceeaşi întâmplare o regăsim şi în viața 
Sfântului Antonie cel Mare. In timp ce Sfântul An- 
tonie mergea la Sfântul Pavel Tebeul ca să-i dăruias- 
că veşmântul Sfântului Atanasie cel Mare, şi în timp 
ce se apropia de peşteră, a văzut în ceruri cetele în- 
gereşti, ale Apostolilor, profeților, martirilor, iar în 
mijlocul acestora a văzut sufletul Cuviosului Pavel, 
strălucind mai mult decât strălucirea zăpezii, „care 
urca a ceruri cu multă bucure'%. 

Faptul că doi sfinți, pe care i-am menționat mai 
devreme, au văzut şi au recunoscut sufletul anumi- 


38 FILOTEI KOKKINOS, Cuvânt la cel întru sfinți Părintele nostru 
Grigorie, arhiepiscopul Tesalonicului, trad. rom. de loan I. Ică jr 
în: GRIGORIE PALAMA, Tomusuri dogmatice, Viața, Slujba. Scrieri |, 
Sibiu, Edit. Deisis, 2009, p. 614. 

tor sfinţi, arată că, dincolo de ieşirea sufletului din 
trup, ipostasul nu este desființat. Sfinţii îi recunosc 
pe cei adormiţi, când le văd sufletul. Dar faptul 
acesta, că ipostasul nu este desființat, îl vom analiza 
mai jos. Aici doar l-am menționat. 

leşirea sufletului din trup, mai ales la sfinţi, este 
însoțită de multe semne. Sfântul Grigorie Dialogul 
spune că este un fenomen obişnuit ca atunci când 
sufletele sfinților ies din trup, acestea să audă laude 
în ceruri. lar acest lucru se întâmplă pentru ca ei „să 
nu simtă cum se petrece despărțirea de trup” &. 

Un oarecare om, pe nume Servulus, în timpul 
ieşirii sufletului auzea psalmodiere în cer, încât i-a 
rugat pe cei de faţă să tacă: „Iăceţi! Nu auziți cum 
răspund laude în cer?”. Şi de asemenea se spune că, 
atunci când sufletul său a ieşit din trup, toți cei de 
față s-au umplut de bună-mireasmă. Tot locul acela 
izvora bună-mireasmă“. Acelaşi lucru s-a petrecut 
şi cu Tarsila. Când sufletul ei a ieşit din trup, s-a re- 
vărsat „un asemenea miros de bună mireasmă mi- 
nunată”, şi toți au înţeles că „|[Însuşi] Izvorul bunei 
miresme” era prezent“. Acelaşi lucru s-a petrecut şi 
cu o femeie pe nume Redempta, când la adormirea 
ei a fost trimisă lumină din cer şi i-a umplut chilia. 
Se auzea şi un zgomot puternic încât tresărea uşa 
chiliei, ca şi cum ar fi intrat o mulțime de oameni în 
chilie“. 


1! [bid., p. 105. 
+2 [bid., p. 107. 
 [bid., p. 111. 
* Ibid., p. 109. 

Acest lucru este firesc de vreme ce credem că 
există comuniune între cei vii şi cei adormiţi în Bise- 
rică. La Adormirea Maicii Domnului vedem cum se 
adună toți Apostolii. Dar acest lucru se poate obser- 
va şi la marii sfinți. Sfinţii şi îngerii se află de faţă şi 
le iau sufletul. Cu cât viaţa îi este slăvită, cu atât şi 
adormirea sfântului respectiv îi este slăvită. 

Arm văzut până acum că se săvârşesc mari tai- 
ne în momentul apropierii morții, şi mai ales când 
sfinții au simţit, în diferite moduri, ceasul în care 
sufletul drepţilor iese din trup. Acum trebuie să ve- 
dem cum sufletele sfinților sunt duse de îngeri, iar 
sufletele păcătoşilor nepocăiți sunt duse de viclenii 
demoni. 

Sfântul Macarie Egipteanul învaţă că, dacă ci- 
neva este nepocăit în mormnentul morții, „vin cete de 
demoni, îngeri de-a stânga, puteri ale întunericu- 
lui şi iau sufletul acela şi îl ţin de partea lor”. Dim- 
potrivă, robii lui Dumnezeu, care sunt încă de pe 
acum îngeri şi sunt înconjurați de duhuri bune, se 
învrednicesc în mornentul ieşirii lor din trup ca „ce- 
tele îngerilor să ia sufletele acestora de partea lor, în 
veacul cel curat şi astfel să le ducă la Domnul”$. În 
alt loc, Sfântul Macarie Egipteanul spune că, atunci 
când sufletul nu are arvuna Duhului Sfânt în vre- 
mea ieşirii sale din trup, îl stăpânesc demonii şi nu 
îl lasă să urce la ceruri“. 

Prin urmare, toți cei care au pecetea Duhului 
Sfânt şi sunt creştini adevăraţi nu le este frică, ci se 


î MACARIE EGIPTEANUL, Omilii 22, 2, Filocalia, EIIE 7, 372. 

bucură, pentru că au casa cea nefăcută de pei 
care este puterea Duhului Care locuieşte în ei“ 

Însă această învățătură nu e doara Părinților, 
ci este propovăduită şi de gura nemincinoasă a lui 
Hristos. În parabola bogatului nemilostiv şi a săra- 
cului Lazăr se spune că acesta din urmă a fost dus de 
îngeri în sânul lui Avraam. Şi a murit săracul şi a fost 
dus de îngeri în sânul lui Avraam (Luca, 16, 22). Însă 
în parabola bogatului nesăbuit, Hristos ne învaţă că 
sufletul păcătoşilor nepocăiţi este luat de către de- 
moni. Acesta este cuvântul pe care l-a spus bogatu- 
lui nesăbuit: Nebunule!, în noaptea aceasta îți vor cere 
sufletul. Şi cele ce-ai pregătit ale cui vor fi? (Luca 12, 20). 

Tradiţia aceasta a fost preluată şi de slujbele 
Bisericii. Este caracteristică o stihiră din slujba în- 
mormântării, unde putem vedea lupta sufletului în 
momentul ieşirii din trup. Sufletul omului păcătos 
se întoarce spre îngeri şi spre oameni, şi nimeni nu 
mai poate să-l ajute. 

Această stihiră zice aşa: „Vai! Câtă luptă are su- 
fletul când se desparte de trup! Vai, cât lăcrimează 
atunci, şi nu este cine să-l miluiască pe dânsul! Către 
îngeri ridicându-şi ochii, în zadar se roagă; către oa- 
meni mâinile tinzându-şi, şi n-are cine să-l ajute” 

Creştinul cunoaşte această realitate, şi de aceea, 
când citeşte Pavecernița Mică în fiecare seară înainte 
de somn“, o roagă pe Maica Domnului să îl ajute în 


ud  [bid. 5, ETIE 7, 124. 

15 *** Panihida, Rânduiala înmormântării mirenilor..., p. 35. 

* Pavecernița mică este o slujbă foarte iubită şi îndrăgită în 
Sfântul Munte şi în Grecia, închinată Maicii Domnului (n.tr.). 

ceasul morții pentru a scăpa de privirile viclenilor 
demoni: „Şi în vremea ieşirii mele, ticălosul meu 
suflet îl păzeşte, întunecatele chipuri ale demonilor 
celor vicleni departe de la dânsul gonindu-le”. 
Într-adevăr, după ieşirea sufletului din trup se 
petrec multe lucruri tainice, pe care nu putem acum 
să ni le închipuim şi pe care ni le-au descoperit Sfinţii 
Părinţi, nu ca să ne sperie, ci pentru a ne încuraja, ast- 
fel încât să ne pregătim pentru acel ceas înfricoşător. 
Întreaga viaţă creştină este o pregătire pentru moarte. 
Fireşte că această pregătire nu trebuie făcută cu tulbu- 
rare, ci cu bucurie şi optimism, pentru că ea este inspi- 
rată de harul lui Dumnezeu şi face viața mai umană. 
Dacă cineva se pregăteşte pentru moarte, ştie cel mai 
bine cum să întâmpine toate câte i se vor întâmpla în 
viață, iar unul ca acesta este şi cel mai sociabil om. 


5. Lrecerea sufletelor prin vămile văzduhului 


De cele spuse mai devreme este legată şi învăță- 
tura Sfintei Scripturi şi a Sfinților Părinţi cu privire 
la vămuirea sufletelor. În acest punct vom analiza 
în detaliu această temă despre înfricoşătoarea tai- 
nă a morții. Fireşte, vom face acest lucru fiindcă, pe 
de-o parte, tema aceasta o întâlnim în întreaga tra- 
diție biblico-patristică şi este legată de realitatea, iar 
pe de altă parte, ca să ne pregătim pentru înfricoşă- 
torul ceas al morții. Cele ce vor urma nu sunt scrise 
pentru a provoca angoasă, ci pentru a fi cultivată 
pocăința, care are ca urmare bucuria, fiindcă cel ce 
are darul Duhului Sfânt şi este unit cu Hristos oco- 
leşte prezenţa şi lucrarea înfricoşătoare a vămilor. 

Potrivit învățăturii Părinților Bisericii, în mo- 
mentul ieşiri din trup, dar şi mai înainte, când este 
gata să iasă, sufletul simte prezența demonilor, care 
mai sunt numiți şi „vămi , şi este cuprins de frică, 
văzând că trebuie să treacă prin vămi. 

Desigur, trebuie să spunem încă de la început 
că vămile, adică demonii, nu au stăpânire asupra 
drepţilor, asupra acelora care s-au unit cu Hristos. 
Drepții nu numai că nu vor trece prin aşa-zisele 
vămi ale văzduhului, dar nici nu vor fi cuprinşi de 
frica stârnită de acestea. 

Toate acestea le vom vedea mai cu seamă când 
vom prezenta învăţătura Sfinților Părinţi. Denumi- 
rea aceasta de trecere a sufletului printre demoni, ca 
acțiune de vămuire, este preluată din practica vămi- 
lor din epoca Sfinţilor Părinţi. Este bine să vedem 
puțin această temă pentru a înțelege de ce Părinții 
vorbesc despre vămi. 

În epoca antică, vameşi erau numiți cei care 
arendau taxele publice de la Stat, după care le în- 
casau de la popor“. Vameşii erau împărțiți în două 
clase. In prima clasă erau aşa-numiţii „publicani” 
sau „zeciuitori , care reprezentau clasa cea mai bo- 
gată şi puterea autorităţii. lar în a doua clasă erau 
aşa-numiții „vameşi-taxatori . Primii erau percep- 
torii generali publici, care cumpăraseră taxele de 
la Stat, pe când ceilalți erau funcționarii salariați ai 
publicanilor, care încasau taxele de la popor şi le 
dădeau mai apoi acestor publicani. 


1 Vezi analiza detaliată în: [. KwvOraAvTiIvov, AF&LKO 
Tov ăpiwv I papaov, ed. Tonyson, p. 966. 

Vameşii-taxatori erau nedrepți pentru că înca- 
sau mai multe taxe decât trebuiau să dea apoi stăpâ- 
nilor lor. De aceea aveau o faimă foarte rea în soci- 
etatea antică. Platon spunea că vameşii sunt aşa de 
nesuferiți când încasează taxele din cele impuse la 
nivel public, „ci când caută după cele ascunse, răs- 
colesc şi prin lucruri" %. De aceea, când Teocrit a fost 
întrebat ce fiare sunt mai crude, a răspuns: „în munți 
— urşii şi leii, în oraşe - vameşii şi defăimătorii””. 

Vameşii, când încercau să încaseze cât mai 
multe taxe cu putinţă şi ca să nu-i scape pe unii ce 
nu puteau face față impozitului foarte apăsător şi 
nedrept, născoceau diferite metode ca să-i prindă, 
adică stăteau la pândă pe străzi înguste şi puneau 
mâna pe ei, silindu-i să le plătească datoriile. Este 
vorba despre o scenă foarte neplăcută şi detestabilă 
pentru oamenii din acea vreme. 

Părinţii au folosit tocmai această imagine cu- 
noscută şi detestabilă ca să-i facă pe oamenii din 
acea vreme să înțeleagă în ce constă taina înfrico- 
şătoare a morții şi ce lucruri înfricoşătoare se petrec 
în momentul când sufletul se pregăteşte să plece, 
dar mai ales când iese din trupul omului. Sfântul 
Macarie Egipteanul vorbeşte într-un mod foarte 
semnificativ: „Aşa cum vameşii pândesc pe străzile 
înguste şi îi prind pe trecători şi îi scutură, tot aşa 
şi demonii pândesc cu luare-arninte şi prind sufle- 
tele când acestea ies din trup; iar dacă ele nu sunt 
curățite cu desăvârşire, nu sunt lăsate să urce la lo- 


% PLUTARH, Despre curiozitate 518e. 
51 JOAN STROBAEUS, Antologia III, 2.33. 


II. Despărțirea sufletului de trup 59 


caşurile cerului ca să-L întâlnească pe Stăpânul lor, 
fiindcă sufletele sunt trase în jos de către demonii 
văzduhului”*. 

Sigur că imaginea vămilor aparține realită- 
ţii acelor vremuri. Însă învățătura potrivit căreia 
demonii, în momentul ieşirii sufletului din trup, 
încearcă să prindă sufletul omului se regăseşte în 
multe texte scripturistice şi patristice. Am văzut pu- 
țin mai devreme că, după moarte, sufletele drepțţi- 
Jor sunt luate de îngeri, pe când sufletele păcătoşilor 
nepocăiți sunt luate de demoni. Demonii au o astfel 
de ură îndreptată împotriva oamenilor încât ar vrea 
să-i stăpânească veşnic pe toți. Dar asupra drepţilor 
nu pot avea stăpânire. 

Un citat fundamental, pe care Părinţii Bisericii 
îl tâlcuiesc cu privire la vămi, este cel rostit de Hris- 
tos cu puțin timp înainte de patimile Sale: căci vine 
stăpânitorul acestei lumi; şi el întru Mine n-are nimic 
(loan 14, 30). Stăpânitorul acestei lumi este diavo- 
lul. Se numeşte stăpânitor al lumii nu pentru că este 
realmente stăpânitor al întregii lumi, ci pentru că 
stăpâneşte lumea nedreptății. Hristos spune că dia- 
volul nu are stăpânire asupra Lui. Desigur, se referă 
aici la diavol şi la moarte. 

Apostolul Pavel, când vorbeşte despre oamenii 
morți duhovniceşte, despre cei lipsiți de harul lui 
Dumnezeu, scrie: lar pe voi, care erați morți prin gre- 
şalele şi prin păcatele voastre în care ați umblat cândva 
după dumnezeul acestei lumi, după stăpânitorul puteri- 
lor văzduhului, adică duhul care lucrează acum în fiii 

neascultării... (Efeseni 2, 1-2). Din acest citat reiese că 
oamenii sunt omorâți de păcate şi de diavol. 

De asemenea, diavolul mai este numit stăpâni- 
tor al văzduhului, pentru că se află în văzduh şi îi 
luptă neîncetat pe oameni. locmai imaginea aceasta 
o au Părinții în vedere când spun că, după momen- 
tul ieşirii sufletului din trup, sufletul îl întâlneşte 
pe stăpânitorul văzduhului, când se înalţă la cer. În 
acest citat se mai spune că stăpânitorul acesta lu- 
crează şi acum în fiii neascultării. 

Există multe pasaje în Vechiul Testament, pe 
care Părinții le folosesc ca să arate aşa-numita vămu- 
ire a sufletelor. Aş dori să citez două dintre acestea. 
Primul este preluat dintr-un psalm al lui David, în 
care Profetul se adresează lui Dumnezeu, spunân- 
du-l: Doamne, Dumnezeul meu, în line am nădăjduit, 
mântuieşte-mă de toți cei ce mă prigonesc şi izbăveşte- 
mă, ca nu cumva ei asemenea unui leu să-mi răpească 
sufletul, nefiind cel ce mântuieşte şi nici cel ce izbăveşte 
(Psalmi 7, 1-2). Celălalt citat se află în cartea Profetu- 
lui leremia. Acolo se spune: Dar asta-mi era în oase ca 
0 văpaie-aprinsă; mă şubrezesc din toate-ncheieturile şi 
cad sub propriile mele puteri. Ocara multora am auzit-o, 
a celor adunați prin preajmă (leremia 20, 9-10). 

După expunerea acestor citate fundamentale, 
tâlcuite de Sfinţii Părinţi, vom recurge acum la învă- 
țătura lor despre aşa-numita vămuire a sufletelor. 
Pentru început, vom prezenta învăţătura lor despre 
vămi, după care vom vorbi despre tâlcuirea mistică 
privitoare la această stare. După cum se va vedea 
mai lămurit în cele ce urmează, sufletele drepți- 
lor nu sunt stăpânite de frică, fiindcă au harul lui 

Dumnezeu, iar demonii nu au stăpânire asupra lor. 
Sufletele celor nepocăiţi sunt stăpânite de agonie şi 
supuse înrâuririi demonilor, dar şi lucrării patimi- 
lor. Există şi demoni, dar prin vămuire se înțelege 
şi lucrarea patimilor. Nu trebuie să uităm nicioda- 
tă acest punct de vedere, fiindcă ignoranţa acestuia 
creează idei greşite. Cititorul, când citeşte acest ca- 
pitol, trebuie să fie atent îndeosebi la studiul învăţă- 
turii patristice. 

Sfântul Vasile cel Mare, tâlcuind citatul din psalmi, 
mântuieşte-mă de toți cei ce mă prigonesc şi izbăveşte-mă, 
CA nu Cumva ei asemenea unui leu să-mi răpească sufletul 
(Psalmi 7, 1-2), spune că oamenii curajoşi, care s-au 
luptat toată viața împotriva vrăjmaşilor nevăzuți, 
spre sfârşitul vieţii lor „vor fi căutați de stăpânito- 
rul acestui veac”, ca să-i țină robi, dacă îi vor afla 
cu răni sau stigmate sau însemne ale păcatelor. Dar 
dacă vor fi aflați nevătămați şi neîntinaţi, atunci, 
„deoarece sunt de nebiruit, Hristos le va da odihna 
ca unor slobozi”. De aceea, cel care se află sub stăpâ- 
nirea morții, fiindcă ştie că „Unul este Cel Care ne 
mântuieşte, Unul este Cel Care ne izbăveşte”, stri- 
gă către Hristos, Cel ce mântuieşte: mântuieşte-mă de 
toți cei ce mă prigonesc şi izbăveşte-mă, ca nu cumva ei 
asemenea unui leu să-mi răpească sufletul. lar Hristos, 
fiindcă era fără de păcat, a spus: căci vine stăpânitorul 
acestei lumi, şi el întru Mine n-are nimic, însă pentru 
om este destul să spună că vine stăpânitorul lumii şi 
are „lucruri puţine şi mici în mine”*. 


—— o —— Ca 

Ceasul morții este înfricoşător, pentru că omul 
îşi aminteşte de păcatele sale, dar şi fiindcă vede lu- 
cruri înfricoşătoare. Sfântul loan Gură de Aur măr- 
turiseşte că există mulți oameni care povestesc ve- 
denii înfricoşătoare, pe care cei plecați din această 
lume nu le pot îndura. Sunt aşa de înfricoşătoare 
încât „şi patul îl zguduie cu multă putere în timp ce 
stau aşezaţi, şi se uită cu frică la cei de alături. 

Adică de frica sufletului se cutremură şi trupul, 
iar omul manifestă un comportament foarte agitat. 
Sfântul loan Gură de Aur mai adaugă că, dacă ne 
înspăimântăm când vedem oameni înfricoşători, 
cu atât mai mult ne vom înspăimânta în momen- 
tul ieşirii sufletului din trup, „la vederea îngerilor 
amenințători şi a puterilor cereşti neîndurătoare...”. 
Sufletul care se desparte de trup plânge fără sens şi 
în zadar”. 

Despre acest subiect vorbeşte şi Sfântul Sime- 
on Noul Teolog, precizând mai cu seamă că cel care 
are lumina lui Dumnezeu îi biruieşte pe demonii 
care se apropie de el, pentru că demonii sunt arşi 
de lumina dumnezeiască. Acest lucru se întâmplă 
şi acum, atâta timp cât omul se află în contemplaţie 
şi este îmbrăcat în lumina lui Dumnezeu. Într-o mă- 
sură mult mai mare se va întâmpla în vremea ieşirii 
sufletului din trup. Spune că omul nu va avea ni- 
ciun folos de pe urma luptei duhovniceşti pe care o 
duce, dacă diavolul nu va fi ars de lumina lui Dum- 
nezeu. Lucrul acesta arată că esenţa şi scopul vieții 

duhovniceşti este ca omul să se îmbrace cu lumina. 
Sfântul Simeon scrie aşa: 

„Dacă atunci când va veni stăpânul întunericu- 
lui nu va vedea slava Ta fiind împreună cu mine 
şi nu va fi ruşinat cu totul de el, întunecatul, şi ars 
de lumina Ta neapropiată, şi dacă toate puterile 
potrivnice nu s-ar întoarce înapoi împreună cu el 
văzând semnul peceţii Tale, iar eu atunci voi trece 
încrezându-mă în harul Tău, netremurător întreg şi 
mă voi apropia de Tine şi voi cădea la Tine, - care va 
fi atunci folosul celor ce se fac acum întru mine? >. 

Demonii, care şi în ultima clipă vor să pună 
stăpânire pe sufletul omului, sunt caracterizați de 
Sfântul Diadoh al Foticeii drept căpetenii ale tar- 
tarului, adică ale iadului. Omul care Îl iubeşte pe 
Dumnezeu nu va fi cuprins de frică, pentru că dra- 
gostea alungă frica şi va trece liber de „căpeteniile 
iadului”. „Sufletul ce se veseleşte în dragostea lui 
Dumnezeu în ceasul dezlegării se înalță atunci cu 
îngerii păcii deasupra oştilor întunecate”s€. 

Astfel, Sfinţii Părinți nu se mulțumesc doar să 
sublinieze existența demonilor şi furia lor agresi- 
vă împotriva oamenilor, ci ne arată şi modalitatea 
prin care putem să scăpăm de amenințările lor. 
Prin spovedanie curată omul este eliberat de laşi- 


* SIMEON NOUL IEOLOG, Imne 28, SC 174, p. 310; trad. rom. 
de loan [. Ică jr în: Imne, Epistole şi Capitole. Scrieri III, Sibiu, 
Edit. Deisis, 2001, p. 176-177. 

5 DIADOH AL FOTICEIL, Cuvânt ascetic despre viața monahală, 
despre cunoştinţă şi despre dreapta socoteală duhovnicească, c. 100, 
în FR 1, Bucureşti, Edit. IBMOB, 2017, p. 465. 

tate şi de teamă. Se umple de iubirea lui Hristos, iar 
atunci este eliberat de răutatea demonilor. Diavolul 
nu mai are nicio putere asupra sa. 

Avva Isaia îi numeşte pe demonii care se apro- 
pie de suflet, la ieşirea acestuia din trup, „stăpâni- 
torii întunericului” şi „stăpânitorii răutății . Ne în- 
vaţă că atunci când sufletul omului iese din trup, îl 
însoțesc ŞI îngerii. Însă atunci vin şi puterile întune- 
ricului ca să-l întâlnească şi să-l stăpânească. În acea 
clipă îngerii nu se luptă cu puterile întunericului, 
ci îl îngrădesc pe om cu faptele bune pe care aces- 
ta le-a făcut. Când omul îi biruieşte pe demoni cu 
faptele bune pe care le-a făcut în viață, „îngerii se 
vor bucura cu el, când vor vedea că e izbăvit de stă- 
pânirile întunericului. De aceea, şi Avva Isaia ne 
îndeamnă să iubim pacea, iubirea de oameni, cuge- 
tarea la Dumnezeu şi la dreptatea Sa, să trecem cu 
vederea nevoile lumii şi cinstirile ei etc.” 

În Pateric se află învăţătura arhiepiscopului 
Teofil cu privire la tema care ne preocupă, unde 
spune că, în vremea ieşirii sufletului, are loc o ju- 
decată între îngeri şi demoni. Demonii înfăţişează 
„toate păcatele pe care le-a săvârşit, cu bună ştiinţă 
sau neştiință, de la naştere şi până în ceasul său din 
urmă” şi îl învinuiesc pe om. De asemenea, înge- 
rii arată faptele bune pe care sufletul acelui om le-a 
făcut. Atunci sufletul, fiind judecat, se află cuprins 
de multă frică. Dacă biruiesc demonii, se va auzi 
rostindu-se: „Să fie luat de aici nelegiuitul, ca să nu 
vadă slava Domnului”. Dar dacă sufletul iese birui- 

tor şi i se dă libertatea, demonii se ruşinează, iar în- 
gerii iau sufletul şi îl duc „în bucuria şi slava aceea 
nespusă *. 

Întâlnim aceste idei în multe texte ale Părinţi- 
lor. Isihie Sinaitul se roagă ca atunci când vine că- 
petenia întunericului să găsească fărădelegi puține 
şi neînsemnate”. Ne învaţă că atunci când sufletul 
[| are pe Hristos cu sine, „El va face izbăvirea lui 
degrabă“. 

De asemenea, Cuviosul leognost spune că 
dreptul urcă la cer în pace „spre îngerul luminos şi 
vesel care vine din înălțime” şi cu ajutorul lui trece 
neîmpiedicat prin văzduh, fără să fie păgubit cât de 
puţin „de duhurile răutății” €. 

Sfinții Părinţi ne învaţă lucrurile acestea nu din 
imaginație proprie, ci din experiențe descoperitoa- 
re. Uneori le-au descoperit lor alți sfinți, iar alteori, 
fiind luminați de Dumnezeu, au avut ei înşişi astfel 
de experienţe înfricoşătoare. 

Sfântul Antonie a ajuns odată la măsura în care 
să vadă personal astfel de lucruri înfricoşătoare. 
Aflându-se în chilia sa, a fost răpit şi s-a văzut pe 
sine cum iese din trup şi umblă prin văzduh, con- 
dus, fireşte, de îngeri. Câțiva demoni amarnici şi 
cumpliți la înfăţişare i-au împiedicat să treacă şi ce- 
reau socoteală pentru anumite fapte. Atunci cei care 


— ————————————— 
= — Sa ue . 


% Ibidem, p. 159, 
9 ISIHIE SINAITUL, Cuvânt despre trezvie şi virtute, FR 4, p. 82. 
* [bidem, p. 78. 


* TEOGNOST, Despre făptuire, contemplaţie şi preoție, FR 4, 

îl conduceau pe Antonie cel Mare s-au luptat cu acei 
demoni cumpliți, spunând că de vreme ce toate câte 
făcuse de la naştere Dumnezeu i le-a iertat, să-l în- 
vinuiască doar pentru cele făcute din momentul în 
care a devenit monah. „Atunci, de vreme ce ei îl în- 
vinuiau fără a putea dovedi, drumul i s-a făcut slo- 
bod şi fără de oprelişte”“*. 

Într-o povestire înfricoşătoare a lui Antonie cel 
Mare sunt relatate următoarele lucruri: În timpul 
nopții un glas îl trezi pe Sfântul Antonie şi îl îndem- 
nă să iasă din chilie şi să privească. Atunci el vede 
aievea pe cineva, un „uriaş, hidos la înfăţişare şi în- 
fricoşător , care era diavolul, stând drept, cu mâini- 
le ridicate, împiedicându-i pe alții să urce ținându- 
i în loc, în timp ce pentru alţii scrâşnea din dinți, 
pentru că îi scăpau şi urcau la cer. Această privelişte 
înfricoşătoare i s-a descoperit Sfântului Antonie şi a 
înțeles că „trecerea este a sufletelor şi că uriaşul care 
stă în picioare este diavolul &. 

Sfântul loan Scărarul descrie o privelişte înfrico- 
şătoare, pe care a văzut-o pustnicul Ştefan, care tră- 
irea în asceză pe muntele Sinai, aproape de peştera 
Profetului Ilie. În ajunul morții sale, pe când avea 
ochii deschişi, a căzut în extaz şi privea în jurul patu- 
lui său, când în dreapta, când în stânga. Cei de alături 
îl auzeau cum răspundea, ca şi când cineva îl întreba. 
Uneori spunea: „Da, aşa e, e adevărat, dar am pos- 
tit pentru aceasta atâția ani . Alteori spunea: „Nu, 
mințiți, aceasta n-am făcut-o”. Alteori: „Da, aceasta e 


62 *** Everghetinos, vol. 1, p. 153. 

adevărat, dar am plâns, am slujit”. Alteori zicea: „Cu 
dreptate mă învinuiți . Alteori spunea: „Da, e adevă- 
rat, pentru acestea nu am ce să spun; dar la Duntne- 
zeu este şi milă”. lar Sfântul loan Scărarul spune că 
a fost o privelişte înfricoşătoare şi î imă 

„Şi O tragere la socoteală nevăzută şi neîndurată”. 
Dar cel mai înfricoşător lucru a fost faptul că îl învi- 
nuiau de lucruri pe care nu le făcuse“. 

Din cele prezentate reiese că, în toată tradiţia 
Bisericii, se vorbeşte despre existența vămilor, care 
sunt demonii, duhurile din văzduh, care nu numai în 
timpul vieții îl războiesc pe om din ură şi răutate, ci 
mai ales înainte şi după ieşirea din trup a sufletului. 

Însă din tradiţia Bisericii reiese limpede că de- 
monii nu au stăpânire asupra oamenilor lui Dumne- 
zeu, pentru că toți cei care sunt îmbrăcați cu Dum- 
nezeu nu trec printr-un asemenea martiraj. Odată 
ce stăpânitorul acestei lumi nu a avut nicio putere 
asupra lui Hristos, acelaşi lucru se întâmplă şi cu 
oamenii care sunt uniți cu Dumnezeu. De aceea şi 
Părinţii ne sfătuiesc că trebuie să trăim în duhul Bi- 
sericii, cu pocăință, spovedanie şi lucrare duhovni- 
cească, să trăim în Biserică şi să adormim în duhul 
Bisericii, în credinţa ortodoxă, cu rugăciunile Părin- 
ților, astfel încât stăpânitorul întunericului şi duhu- 
rile răutăţii să nu aibă stăpânire asupra noastră. 

Un fapt cert este că, în timpul ieşirii sufletului 
din trup, se dă o luptă crâncenă, mai ales la oamenii 
care nu sunt îndeajuns de curați. E un lucru înfri- 
coşător faptul că mulți oameni din ziua de azi mor 


—— 

fără să aibă conştiinţa momentului cutremurător a] 
morții. Adică bolile din zilele noastre, dar şi puter- 
nica industrie farmaceutică denaturează constituția 
psihosomatică a omului şi îi îngreunează trecerea cu 
atenţie potrivită, frică de Dumnezeu şi rugăciune în 
aceste momente critice. De asemenea, medicamen- 
tele ajută la înlăturarea suferinței pricinuite de boli, 
însă ele schimbă întreaga alcătuire psihosomatică şi 
nu ne mai permit să avem conştiinţa acelor lucruri 
ca astfel să cerem milă de la Dumnezeu. 

Aceste momente sunt foarte importante. De 
aceea, toți cei care au frica lui Dumnezeu şi cunoş- 
tința acelor clipe critice se roagă ca să devină conşti- 
enți de starea din acel ceas. Într-adevăr, aceasta este 
o şansă ca omul să se pocăiască pentru toate câte a 
făcut, să ceară milă de la Dumnezeu. Trezvia este o 
lucrare foarte importantă în acele momente înfrico- 
şătoare. De aceea Biserica se roagă lui Dumnezeu să 
ne izbăvească de „moarte ruşinoasă”. 

Însă existența vămilor trebuie văzută având în 
vedere două aspecte. Primul aspect este ura demo- 
nilor, iar celălalt - existența patimilor. În învățătura 
patristică găsim o altă interpretare a vămilor. Bine- 
înțeles, fără ca învățătura despre existența stăpâ- 
nitorilor întunericului şi a duhurilor răutății să fie 
ignorată, aş dori ca în acest punct să ne îndreptăm 
atenţia şi spre învățătura mistică privitoare la vămi 
a Părinților Bisericii. 

Am spus mai devreme că, atunci când sufle- 
tul omului urmează să plece din trup, este cercetat 
de amintirea păcatelor, pe care acesta le-a săvârşit 
în viaţă. Este pur şi simplu o stare insuportabilă. 

Sfântul loan Gură de Aur vorbeşte despre acest 
lucru. Spune că, în ultima zi din viaţa biologică a 
omului, „păcatele chinuie sufletul”, ele se ameste- 
că cu sufletul. Este vorba despre patimile care „fră- 
mântă inima”. Patimile caută satisfacere, dar omul 
nu poate să mai corespundă acestei cerințe. Este 
vorba despre o stare înfricoşătoare. 

Această dorință nesatisfăcută a sufletului se in- 
tensifică şi mai mult când acesta se desparte de trup. 
Sfântul Grigorie de Nyssa atribuie surorii sale Ma- 
crina tâlcuirea acestor lucruri. Spune că aşa cum oa- 
menii care au stat mai mult timp într-un loc murdar 
nu pot scăpa de scârba mizeriei, deşi acum ei se află 
într-un loc aerisit, tot aşa se întâmplă şi cu sufletul 
care se desparte de trup. Iubitorii plăcerilor trupeşti, 
deşi s-au întors la viața subțire şi fără formă, nu se 
pot elibera de duhoarea carnală. În momentul acela 
sufletul devine material, şi astfel „durerea îl împo- 
vărează mai mult”. Sfântul Grigorie spune că, dacă 
e adevărată vorba unora, duhurile celor morti se fac 
văzute în locurile în care se află trupurile lor, este o 
dovadă că sufletul nu vrea să se despartă de viața 
trupească, deşi el a ieşit din trup. Parabola bogatu- 
lui nemilostiv şi a săracului Lazăr, în care vedem că 
bogatul, cu toate că era în iad, se îngrijea de rudele 
sale, ne demonstrează că sufletele iubitorilor de plă- 
ceri trupeşti nu pot să se despartă de patimile care 
constau în viața carnală“€. 


s5 IOAN GURĂ DE AUR, Omilii la Matei 54, PSB 23, p. 619. 
s GRIGORIE DE NYSSA, Dialogul despre suflet... EIIE 1, 298-300; 
trad. rom. în: PSB 30, p. 378-379. 

Ştim din tradiția ortodoxă că există patimi tru- 
peşti şi patimi sufleteşti. Fiindcă între suflet şi trup 
există o unitate, din acest motiv există o relație şi 
între patimile trupeşti şi cele sufleteşti. Patimile su- 
fleteşti se manifestă prin simţurile trupului. Când 
sufletul se eliberează de trup, acesta nu poate să-şi 
mai satisfacă patimile. Patimile nesatisfăcute creea- 
ză o durere insuportabilă şi o stare sufocantă pentru 
suflet. Acest lucru creează un adevărat iad şi o du- 
rere îngrozitoare. De aceea Sfinţii Părinți îndeamnă 
la curățirea sufletului de patimi atâta timp cât omul 
se mai află în viața aceasta, astfel încât sufletul să fie 
izbăvit şi liber după ieşirea sa. Din contră, sufletul 
trebuie să fie satisfăcut şi atras de Dumnezeu. 

Mai există şi o altă problemă legată de suflet 
după ieşirea acestuia din trup. Sfântul Grigorie de 
Nyssa ne spune că orice ființă este atrasă de ceea 
ce se aseamănă cu ea, de ceea ce se înrudeşte cu ea. 
La fel şi sufletul este atras spre ceea ce este dum- 
nezeiesc şi înrudit cu el, în situația în care acesta 
se înrudeşte cu Dumnezeu, purtând în el imitările 
arhetipului. Sufletul, după ieşirea sa din trup, este 
liber de orice durere trupească. De aceea înaintarea 
sa spre cele dorite va fi uşoară şi plăcută. Călăto- 
reşte cu uşurinţă spre Dumnezeu. Dar dacă sufletul 
este legat de cele materiale şi de piroanele patimi- 
lor, atunci îndură şi suferă la fel cum suferă trupul 
în timpul cutremurului, când nu numai că este stri- 
vit sub greutatea dărâmăturilor, dar este posibil să 
fie străpuns de diverse obiecte aflate pe pământ”. 

Tocmai acest fapt constituie martirajțul greu 
al sufletului. Trăieşte o groază - am spune noi -, o 
scindare. Pe de-o parte, vrea să urce la Dumnezeu 
şi să se unească cu El, fiindcă este chipul Său, pe de 
altă parte însă, este îngreunat de patimile care-l stră- 
pung, îl apasă şi-l chinuie. Învățătura aceasta este 
o parte din tâlcuirea Sfinților Părinți privitoare la 
vămile văzduhului. 

Martirajul, pe care sufletul îl îndură când se des- 
parte de trup este descris de Avva Dorotei într-un 
mod minunat şi realist. Acesta spune că, în timpul 
vieții biologice, sufletul este mângâiat de patimile 
tumultului său. Se poate să simtă multă suferință, 
dureri mari şi cumplite, dar se poate ca, datorită 
trupului şi patimilor, sufletul să fie mângâiat şi să 
i se aline durerea. Într-o astfel de stare melancolică 
şi înfricoşătoare, omul „mănâncă, bea, doarme, se 
întreține cu alții, trăieşte cu cei iubiți”. Aşadar, este 
mângâiat doar într-o anumită măsură şi poate uşor 
să uite de problema cea mai adâncă, de care ar tre- 
bui să fie preocupat. Dar când sufletul iese din trup, 
„rămâne singur cu patimile lui şi deci e şi chinuit 
pururea de ele“. Atunci sufletul este ars de chinul 
patimilor, este fărâmiţat de ele şi nu poate să-L po- 
menească pe Dumnezeu. Aceasta e o tragedie reală, 
pentru că atunci, datorită şi absenței trupului, nu 
mai poate avea nici cea mai mică mângâiere. 

i continuare, Avva Dorotei ne dă un exemplu 
extraordinar. Dacă un om se închide într-o chilie în- 
tunecoasă, fără să mănânce timp de trei zile, fără să 
bea, fără să doarmă, fără să vorbească cu alții, fără să 
cânte psalmi, fără să se roage, fără să-L pomenească 

pe Dumnezeu, atunci va vedea „ce vor face patimile 
cu el . Intr-o asemenea stare sufletul se sălbăticeşte, 
omul devine cu totul sălbatic. Lucrul acesta e confir- 
mat de diferite persoane care sunt încercate de mar- 
tirajul torturilor şi al înfricoşătoarei închisori. Dacă 
acest lucru are loc şi în timpul legăturii sufletului cu 
trupul, cu atât mai intens va fi când sufletul iese din 
trup şi rămâne singur cu patimile. 

Avva Dorotei ne mai arată şi iinaginea omului 
bolnav, care arde din pricina febrei. Fireşte, lucrul 
acesta provoacă şi alte complicații, mai ales dacă 
omul are o fire melancolică şi suferă de discrazie. La 
fel se întâmplă şi cu sufletul împătimit. „Nenorocitul 
e chinuit totdeauna de relele deprinderi din el, având 
pururea amara amintire şi dureroasa îndeletnicire cu 
patimile, care-l ard şi înfierbântă pururea”. Dar dacă, 
pe lângă acest chin şi martiraj, mai adăugăm şi iadul, 
demonii, focul şi întunericul etc., atunci înțelegem 
care este martirajul şi chinul sufletului după ieşirea 
sa din trup şi după rămânerea în iad“. 

Toate cele spuse până acum ilustrează întocmai 
semnificația vămilor, despre care se vorbeşte în tex- 
tele patristice. Pe de o parte, sunt patimile sufletu- 
lui, care, din pricina lipsei trupului, nu pot fi satis- 
făcute şi, fireşte, sufletul este sufocat de ele. Pe de 
altă parte, sunt viclenii demoni, care au prins putere 
asupra oamenilor împătimiţi, şi este firesc ca după 
jeşirea sufletului să aibă o stăpânire mai mare peste 
aceştia. Oamenii drepți, care de-a lungul vieții şi-au 


* AvvA DoROTEI, Felurite învățături de suflet folositoare XII, 

curățit sufletul şi trupul de patimile sufleteşti şi tru- 
peşti, care s-au îmbrăcat cu arvuna Duhului şi s-au 
unit cu Dumnezeu, scapă de stăpânirea vămilor, fi- 
indcă demonii nu au nicio putere asupra lor. Sufle- 
tele drepţilor sunt conduse liber şi neîmpiedicat la 
Dumnezeu, cu Care sunt unite. 

Aşadar, chestiunea nu e să ne temem de vămi, 
ci să ne vindecăm sufletul şi existența de patimi, 
atâta timp cât suntem în lumea aceasta, ca să fim 
părtaşi la harul necreat al lui Dumnezeu, astfel încât 
ieşirea sufletului din trup să fie atunci o pricină de 
bucurie şi desfătare”. 


6. Starea intermediară a sufletelor 


Viața sufletului între ieşirea sa din trup şi a 
Doua Venire a lui Hristos, când acesta se va uni cu 
trupurile înviate, se numeşte starea intermediară a 
sufletelor. Adică sufletul se află într-un punct medi- 
al între viața biologică şi alipirea din nou la trupu- 
rile nestricăcioase, după învierea acestora. Este vor- 
ba despre o stare neobişnuită, care este nefirească 
pentru suflet, de vreme ce trăieşte separat de trupul 
cu care a fost unit imediat după crearea sa de către 
Dumnezeu. 

Este nevoie de multă atenție când vorbim des- 
pre „starea intermediară a sufletelor”, fiindcă apu- 
senii îi dau un alt sens. În timp ce noi vorbim des- 
pre starea intermediară a sufletelor în sensul pe care 
l-am menţionat puțin mai înainte, catolicii înțeleg 


* Vezi o analiză mai detaliată la pagina 394 (n.a.). 

această perioadă ca fiind una în care toate suflete- 
le trec prin aşa-numitul purgatoriu, pentru a fi pu- 
rificate. Potrivit învăţăturii catolicilor, şi sufletele 
drepţilor trec prin acest foc curățitor. Acum nu vom 
insista pe acest subiect fiindcă vom vorbi mai amă- 
nunțit într-un alt capitol al cărții de față. 

Aşadar, în cele ce urmează vom vedea mai de- 
taliat unde şi cum trăiesc sufletele oamenilor. Sunt 
întrebări care îi preocupă mult pe oamenii zilelor 
noastre. Desigur, nu ne facem iluzia că vom da răs- 
punsuri exhaustive, atâta timp cât aceste lucruri 
sunt taine care vor fi descoperite pe deplin în viitor. 
Însă sfinţii, care au fost învredniciți de Dumnezeu 
să fie înştiințați asupra unor adevăruri privitoare la 
aceste taine, ni le-au făcut cunoscute. Astfel, în con- 
tinuare vom insista foarte mult, după cum facem de 
obicei, pe ceea ce spun Sfinţii Părinți, ca să aflăm 
care sunt aceste lucruri importante. 

Am mai spus că sufletele sunt zidite, adică sunt 
creaţii ale lui Dumnezeu, ceea ce înseamnă că au un 
început precis, dar Dumnezeu a voit să fie fără sfâr- 
şit. De asemenea, sufletul este înzestrat cu partea 
inteligibilă a existenței omului, pe când trupul are 
partea sensibilă. Sufletul este imperceptibil față de 
simțurile trupului, dar nu este întru totul imaterial. 
Sfântul loan Damaschin spune că şi îngerii se nu- 
mesc duhuri inteligibile, au fiinţă inteligibilă, se nu- 
mesc netrupeşti, pentru că sunt comparați cu grosi- 
mea materiei, fiindcă „numai Dumnezeirea este în 
realitate imaterială şi acorporală”%. 


* IOAN DAMASCHIN, Dogmatica..., p. 53. 

Când vorbim despre cele acorporale, nevăzute 
şi fără formă, le înțelegem în două moduri. Pe de-o 
parte, prin virtutea ființei, pe de altă parte, prin vir- 
tutea harului. Cele după ființă există prin natura 
lor, pe când cele după har există în comparație cu 
materia. Aşadar, potrivit Sfântului loan Damaschin, 
acorporal, nevăzut şi fără formă prin natură este 
doar Dumnezeu, pe când îngerii, demonii şi suflete- 
le oamenilor sunt acorporali, nevăzuți şi fără formă 
prin har şi „în comparație cu grosimea materiei %. 

Prin urmare, sufletele sunt inteligibile, dar nu 
sunt duhuri ca Dumnezeu, ci sunt create şi eterice. 
Aşa cum îngerii sunt fiinţe eterice, deşi sunt duhuri 
slujitoare, tot aşa sunt şi sufletele eterice. Potrivit 
cu acest înțeles spunem că, după ieşirea din trup, 
sufletele sunt preluate de îngeri sau demoni. Dacă 
aceştia din urmă ar fi fost doar ființe inteligibile, 
cum ar fi fost cu putinţă să preia sufletele? 

S-au formulat multe teorii de către filosofi şi 
diferite persoane religioase cu privire la starea su- 
fletului de după ieşirea din trup, pentru că omul a 
încercat întotdeauna să găsească un răspuns la în- 
trebările privitoare la viața de după moarte. Sfân- 
tul Dionisie Areopagitul descrie categoriile acestor 
persoane. 

El spune că oamenii profani au formulat multe 
teorii legate de starea sufletului de după ieşirea sa 
din trup. Alţii cred că trec în neființă, alții cred că 
legătura dintre suflet şi trup este definitiv scindată, 
fapt pentru care aceştia nu vorbesc despre învierea 


70 Ibidem, p. 84. 

trupurilor şi unirea din nou a sufletului cu trupul, 
alții atribuie sufletelor legătura cu alte trupuri, cre- 
zând că sufletele se întrupează în alte corpuri, aşa 
cum susține teoria reîncarnării sufletului sau me- 
tempsihoza trupurilor, iar alții consideră că cealaltă 
viață este asemănătoare acesteia, de vreme ce spun 
că cei asemenea îngerilor au hrană compatibilă cu 
viaţa stricăcioasă. În ultima categorie sunt incluşi şi 
milenariştii*. Dar Sfântul Dionisie Areopagitul con- 
sideră că toate aceste teorii despre viața sufletului 
de după moarte sunt rătăciri. De aceea, spune într- 
un mod foarte explicit că nimeni dintre cei cu viață 
sfântă nu va cădea în astfel de rătăciri”!. | 
Există multe locuri în Sfânta Scriptură, unde 
se arată că sufletele trăiesc şi după moarte. Ne este 
cunoscută minunea învierii săvârşite de Prorocul 
Ilie cu fiul văduvei din Sarepta. Prorocul s-a rugat 
lui Dumnezeu: O, Doamne, Dumnezeul meu, sufletul 


* Adepți ai vechiului hiliasm (gr. 4LAtaou6g) sau ai re- 
centului milenarism (lat. millennium), doctrină care se baza pe 
interpretarea literală a pasajului din Apocalipsă 20, 1-8. Aceştia 
susțineau că împărăția lui Dumnezeu va fi precedată de o pe- 
rioadă de o mie de ani, în care Hristos va împărăți pe pământ 
doar cu cei aleşi, adică împreună cu adepții milenarismului. 
De fapt, numărul 1000 din expresia „o mie de ani” (20, 2) sim- 
bolizează o perioadă foarte lungă, infinită, confirmată de o 
altă expresie din acelaşi context, „miile de ani” (20, 3), care nu 
mai lasă loc de vreo interpretare rigoristă. Această erezie a fost 
condamnată încă de la Sinodul | Ecumenic. Acestei categorii îl 
aparțin şi Martorii lui lehova (n.tr.). 

7! DIONISIE AREOPAGITUL, Despre Ierarhia B Isericească, trad. 


rom. de Dumitru Stăniloae în: Opere complete, B i Edi 
Paideia, 199%, p. 97. piele, bucureşti, Edit. 

acestui copil să se întoarcă în el!. lar după ce s-a ru- 
gat, aşa s-a făcut, şi copilul a înviat (3 Regi 17, 21-23). 
Faptul că sufletul copilului s-a întors înseamnă că 
a existat şi după moarte, el nu trecuse în neființă. 
Observăm tocmai acelaşi lucru petrecut şi cu învie- 
rea lui Lazăr, a fiului văduvei din Nain şi a fiicei lui 
lair. Sufletele lor s-au întors la cuvântul lui Hristos. 
Sfânta Scriptură vorbeşte adesea despre adormirea 
marilor bărbaţi ai Vechiului Testament, că duhul li 
s-a adăugat la părinții lor (Facere 25, 8). 

În momentul Schimbării la Față a Domnului 
s-au arătat şi cele două mari personalități ale Ve- 
chiului Testament, Moise şi Ilie. Hristos l-a încre- 
dințat pe tâlharul care-L mărturisise: Adevăr îți spun 
Eu ție: astăzi vei fi cu Mine în Rai! (Luca 23, 43). Hris- 
tos ne încredințează, prin acest cuvânt, că sufletul 
există după moartea omului, el nu piere. Am putea 
să prezentăm multe citate, dar ne vom mărgini doar 
la câteva. 

Întreaga tradiție patristică şi experienţa Biseri- 
cii confirmă această realitate, astfel încât un gând 
contrar ar constitui un obiect de necredință şi res- 
pingere față de credinţa revelată. Cel care acceptă o 
idee contrară clatină, realmente, temelia credinţei, 
de vreme ce ne luptăm să păzim poruncile lui Hris- 
tos în viața de zi cu zi, pentru a rămâne veşnic cu 
Dumnezeu. Cuviosul Nichita Stithatul spune: „aşa- 
dar, trăiesc, după cum se spune, toți cei care au trăit 
evlavios, deşi au plecat de aici”. Dar pentru a nu se 
forma vreo impresie că doar sufletele celor evlavioşi 
trăiesc după moarte, continuă spunând că acelaşi 
lucru se petrece şi cu sufletele oamenilor neevlavi- 

oşi şi nedrepți. Nu doar cei evlavioşi trăiesc după 
moarte, „ci şi necinstitorii înşişi, primindu-şi fiecare 
dintre ei răsplata cuvenită după fapte”. 

Un punct important, pe care Sfinţii Părinți îl 
subliniază în lucrările lor, care în mod clar potriv- 
nic metempsihozei, ne arată că, deşi sufletul omului 
se desparte de trup, cu toate acestea ipostasul său 
nu este nimicit. Atâta timp cât sufletul este creat de 
Dumnezeu împreună cu trupul, înseamnă că el este 
unic pentru fiecare om. 

Cuvântul vrooraoiş provine de la verbul 
VPIOTIIUL şi sensul lui inițial este acela de „a sta sub 
ceva, a menţine”, înțelegând stabilitatea, temelia, 
baza etc. În limbaj teologic, Pr60Ta0I; înseamnă 
mai ales „existență”, „realitate” în comparaţie cu 
aparenţa“. Potrivit Sfântului loan Damaschin, ter- 
menul „ipostas” înseamnă două lucruri. Primul lu- 
cru - existența, iar al doilea - existența aparte a fie- 
cărui om”. Adică omul este ipostas, are o existenţă 
reală, dar şi fiecare om are o existență aparte, are 
propriile sale trăsături care îl deosebesc de ceilalți 
oameni, de celelalte ipostase. 

De la crearea sa, omul constituie un ipostas-per- 
soană aparte, şi acest ipostas nu este desființat nici 
atunci când moare. Sfântul loan Damaschin spune 
că ipostasul este îngemănarea dintre trup şi su- 
flet, care are loc la începutul existenţei fiecărui om. 


72 NICHITA STITHATUL, Mvorikă ovpypăuuara, Tesalonic, 
Edit. Ilavavyuvrov XoLorov, 1957, p. 125. 

75 LIDDELL-SCOTT, A greek-english lexicon, Oxford, Edit. Cla- 
rendon Press, 1996, s.v. 1895. 

74 JOAN DAMASCHIN, Dialectica, Edit. Ilarathon, p. 116-117. 


II. Despărțirea sufletului detrup 79 


Adică omul este format din trup şi suflet, care au 
fost unite de către Dumnezeu într-un singur ipos- 
tas, la începutul creării sale. Acest ipostas nu este 
scizionat nici măcar prin moarte. De aceea, „chiar 
dacă sufletul se desparte de om prin intermediul 
morții, ipostasul amândurora este unul şi acelaşi . 
Deşi sufletul şi trupul sunt despărțite, „rămân 
având întotdeauna un singur început al existenţei 
şi al ipostasului'”?. 

De aceea şi Domnul spune, în parabola boga- 
tului nemilostiv şi a săracului Lazăr, că bogatul l-a 
văzut pe Lazăr în sânul lui Avraam, nu doar sufle- 
tul său. Deşi sufletul lui Lazăr se afla în sânul lui 
Avraam, cu toate acestea era însuşi Lazăr, de vreme 
ce sufletul omului nu este desființat prin moarte. 

Învățătura potrivit căreia despărțirea sufletului 
de trup nu anulează ipostasul omului este întâlnită 
şi la Sfântul Grigorie de Nyssa. Sfântul ne pune în 
față două exemple minunate. 

Unul dintre exemple este preluat din arta pic- 
turii. Pictorul, pentru a reda înfăţişarea unui eveni- 
ment sau a unei persoane, nu ştie doar să ameste- 
ce contrastele cromatice, ci şi să le distingă pe cele 
amestecate. Are o vădită cunoaştere a particulari- 
tății culorilor, negru, alb, roşu, galben, aşa cum ştie 
şi ce reiese din amestecul unora cu altele. De ase- 
menea, nu pierde cunoştinţa culorilor inițiale nici 
măcar după amestecul acestora. Acelaşi lucru se 
întâmplă şi cu sufletul în relaţie cu trupul, care este 
format din mai multe elemente. 


2 Ibidem, p, 161-162 

Sufletul cunoaşte însuşirea naturală a elemen- 
telor care au stat la baza alcătuirii trupului şi după 
destrămarea acestuia. Chiar şi atunci când elemen- 
tele ce alcătuiesc trupul se destramă şi se separă în 
diferite părți, ele pot fi recunoscute, iar prin pute- 
rea cognitivă le atinge, se apropie de ele, până când 
aceste elemente se reunesc şi se refac în trupul des- 
trămat. Această reunire se va face prin cuvântul lui 
Dumnezeu la a Doua Venire. Aceasta este învierea 
trupului. Sufletul, deşi este despărțit de trup, îşi 
aminteşte şi îşi recunoaşte elementele din care a fost 
alcătuit propriul său trup. 

Celălalt exemplu este preluat din meşteşugul 
olăritului, şi duce la aceeaşi concluzie, cum că sufletul 
nu întâmpină dificultăți în a-şi distinge trupul prin- 
tre alte obiecte străine. Diversele obiecte din lut sunt 
confecționate din acelaşi material. Deşi provin din 
acelaşi lut, fiecare dintre ele îşi are particularitatea sa, 
fiindcă unul este ulcior, altul este amforă, un al trei- 
lea este farfurie sau bol etc. Toate aceste obiecte sunt 
recunoscute de către posesorii lor prin trăsăturile lor 
specifice. Dar dacă sunt sparte şi amestecate, chiar şi 
atunci ele pot fi recunoscute: ce bucăţică este din am- 
foră, ce bucăţică este din ulcior etc., potrivit trăsătu- 
rilor lor specifice. Dacă cioburile de ceramică sparte 
sunt amestecate cu lutul neprelucrat, chiar şi atunci 
sunt uşor de recunoscut pentru posesorii acestora. 

Acelaşi lucru se petrece şi cu sufletul, care, 
după despărţirea de trup şi după descompunerea 
acestuia din urmă, îşi recunoaşte propriul trup chiar 
dacă mădularele s-au amestecat cu mădularele altor 
trupuri, chiar dacă s-au unit cu elementele materiei 

neprelucrate, cum ar fi apa, aerul etc. „Sufletul recu- 
noaşte întotdeauna trupul său, aşa cum era el când 
avea chip" *€. 

Acest lucru arată că moartea, adică despărțirea 
sufletului de trup, nu desființează ipostasul omului. 
Omul rămâne mai departe, în ciuda acestei despăr- 
țiri. Despărțirea sufletului de trup este o stare tem- 
porară, fiindcă aceste două elemente se vor uni din 
nou la a Doua Venire a lui Hristos. Prin urmare, în 
Biserica Ortodoxă nu putem accepta moartea şi dis- 
pariția sufletului după despărțirea lui de trup, nici 
reîncarnarea acestuia în alt trup. Fiecare trup este 
legat de un singur suflet şi fiecare suflet este legat 
de un singur trup, iar acestea două alcătuiesc un 
ipostas unic, un om concret. Când definim omul ca 
fiind un ipostas-persoană, înțelegem printre altele 
unicitatea şi stabilitatea existenţei lui. 

Tocmai această învățătură privitoare la impo- 
sibilitatea desființării ipostasului este respinsă de 
orice teorie despre reîncarnare şi metempsihoză, 
fiindcă astfel de opinii susțin că un suflet are mai 
multe trupuri şi mai multe vieți. Sfântul Grigorie de 
Nyssa, când respinge această teorie, spune că toți 
cei care susțin astfel de lucruri „desconsideră firea 
umană ', deoarece acceptă că acelaşi suflet devine 
când om, când animal, când târâtoare, când plantă 
etc. Astfel de păreri sunt numite de Sfântul Grigorie 
de Nyssa flecăreli şi prostii, şi le combate printr-o 
serie de argumente. 


76 GRIGORIE DE NYSSA, Dialogul despre suflet..., EIIE 1, 280-288; 
trad. rom. în: PSB 30, p. 373-376. 

El spune că cei care susțin asemenea lucruri 
confundă însuşirile firii, deoarece confundă iraţi- 
onalul cu raționalul, sensibilul cu insensibilul. Fi 
consideră că acelaşi suflet este uneori rațional şi in- 
telectual, alteori cred că trăieşte în cuiburi de târâ- 
toare, alteori că devine carnivor sau că se înrudeşte 
cu păsările, alteori că decade în condiţia lucrurilor 
insensibile sau că devine plantă sau că produce ve- 
nin etc. Grozăvia e că omul, şi numai o fiară sălbati- 
că sau veninoasă de va vedea, va crede că face parte 
din propria specie şi că este înrudită cu el. În cazul 
acesta viața devine foarte dificilă, fiindcă omul este 
uneori obligat să se poarte cu respect față de toate 
vietățile din jurul său, pentru că ar fi, chipurile, din 
aceeaşi specie şi înrudire cu el, iar alteori este silit 
să se poarte cu duritate, dacă va crede că oamenii 
nu se deosebesc cu nimic de copaci, plante, animale 
etc. Atunci cum se va comporta față de natură dacă 
bănuieşte că în ea s-ar putea să existe suflete ome- 
neşti? De aceea, pe lângă alte motive, teoria metem- 
psihozei este respinsă”. 

În Biserica Ortodoxă nu sunt acceptate astfel de 
concepții. Există, de asemenea, şi hotărâri de con- 
damnare. În Sinodiconul Ortodoxiei, printre altele, 
este scris aşa: „Cei ce se proclamă pe ei înşişi drept- 
cinstitori, dar introduc fără ruşine sau mai degrabă 
fără evlavie în Biserica Ortodoxă şi sobornicească 
necinstitele dogme ale Elinilor referitoare la suflete- 
le omeneşti, la cer, la pământ, şi la celelalte creaturi, 


ț/7 


să fie anatema! 


ÎI 


77 Ibidem, EIIE 1, 322-326; trad. rom.: p. 386-388. 

lar în altă anatematismă scrie aşa: „Celor care 
preferă înțelepciunea numită neghioabă a filozofi- 
lor din afară [profani] şi, urmând profesorilor lor, 
primesc metempsihozele sufletelor oamenilor sau 
că şi acestea pier în chip asemănător animalelor ne- 
cuvântătoare şi merg spre neființă, desființând prin 
acestea învierea, judecata şi răsplătirea finală a celor 
făcute în viaţă, anatema!" £. 

Am putut observa, în mod detaliat, într-un alt 
loc al acestui capitol că sufletul omului, după ieşirea 
din trup, este luat fie de către îngeri şi este dus în 
sânul lui Avraam, fie de către demoni şi este dus în 
iad. Aceasta este realitatea, potrivit învățăturii Bise- 
ricii noastre. 

Însă atât drepții, cât şi păcătoşii nu se desfată 
pe deplin de rai şi de iad, ci pregustă din bucuria 
drepţilor, respectiv din durerea păcătoşilor. Sfântul 
Marcu Eugenicul spune că desfătarea sau fericirea 
sfinților, fie că o numim contemplare, părtăşie, co- 
muniune cu Dumnezeu sau împărăție, chiar dacă 
sufletul se bucură de ea după ieşirea din trup, totuşi 
„este toată nedesăvârşită şi cu lipsă, ca una care aş- 
teaptă reaşezarea nădăjduită . Este nedesăvârşită şi 
parțială fiindcă sufletele, la a Doua Venire a lui Hris- 
tos, aşteaptă să fie împreună şi cu trupurile, ca astfel 
să fie slăvite cu desăvârşire împreună cu acestea”. 


78 *** Sinodiconul Ortodoxiei, trad. rom. de loan. |. Ică jr în: 
Revista Teologică, Sibiu, Edit. Ardeleană, nr. 2/2018, p. 272. 

7 MARCU EUGENICUL, Răspunsurile aceluiaşi la nedumeriri- 
le şi întrebările aduse lui de către cardinali şi ceilalți dascăli latini 
în legătură cu omiluile rostite, Patrologia Orientalis, vol. 15, Paris, 

Sufletul, după ieşirea sa din trup, aşteaptă ve- 
nirea lui Hristos şi judecata viitoare, atunci când va 
avea loc învierea trupurilor, dar pregustă acea stare 
după măsura faptelor sale, aşteptând în locuri apar- 
te, care trebuie să fie înțelese ca rnoduri de viață 
aparte. Sfântul Marcu Eugenicul spune că „fiecare 
dintre drepți şi păcătoşi se află în locurile cuveni- 
te lor”. Drepții viețuiesc uşor şi liniştit împreună 
cu îngerii şi cu Dumnezeu în rai, din care a căzut 
Adam. lar păcătoşii se află în iad şi viețuiesc în su- 
părare şi întristare nemângâiată, ca nişte osândiți 
ce aşteaptă hotărârea judecătorului. Nici drepții nu 
se desfată în chip desăvârşit de împărăția cerurilor 
şi nici păcătoşii de focurile veşnice“. Putem vedea 
astfel făcându-se o comparaţie între rai şi împără- 
ţia cerurilor, precum şi între iad şi focurile veşnice”. 
Drepții intră în rai după moarte, iar după învierea 
trupurilor aşteaptă împărăția cerurilor. Păcătoşii in- 
tră în iad după moarte, iar după învierea trupurilor 
şi judecata finală vor intra în focurile veşnice. 


O — 


Edit. Firmin-Didot et C'*, Imprimeurs-Fliteurs, 1920, p. 152; 
trad. rom. de Marcel Hancheş şi Cristian Chivu în: Opere, vol. 
|, Bucureşti, Edit. Pateres, 2009, p. 455. 

5 IDEM, A doua apărare în fața latinilor, în care expune şi cre- 
dința adevărată a Bisericii grecilor, PO 15, 110; trad. rom. în: Ope- 
re, vol. 1, p. 553. 

* În privinţa iadului, Sfinţii Părinţi au marcat deosebirea 
acestei stări de dinaintea şi de după a Doua Venire şi în plan 
lexical, deosebire care, din păcate, în cultul liturgic românesc 
nu se observă. Atât iadul din Vechiul Testament (în ebraică 
şeol), cât şi cel dintre Învierea lui Hristos şi a Doua Sa Venire 
au fost marcate, lexical, prin termenul 4d1]s (hades), preluat 
din mitologia greacă, pentru a-l deosebi de iadul ce va urma 

Fireşte, nu poate fi vorba despre locuri sensibile, 
ci inteligibile. Ştim că sufletul care iese din trup nu 
se manifestă prin simțuri, nu este mărginit de un loc 
sensibil, nu are nevoie de funcţiile trupului. Sfântul 
Marcu Eugenicul arată că atunci când spunem că în- 
gerii locuiesc în cer nu înțelegem un loc corporal, „ci 
un loc mai presus de simţuri şi inteligibil”, cu toate 
că îi spunem „loc. De asemenea, întrebuințând un 
citat din Sfântul loan Damaschin, spune că locul in- 
teligibil este „acela care este perceput cu mintea şi 
există Firea cea inteligibilă şi netrupească, unde Ea 
este de faţă şi lucrează. Acest loc inteligibil şi acor- 
poral, mai presus de ceruri şi de lume, este locul în- 
gerilor şi al sfinților. Locul inteligibil este cel în care 
Dumnezeu lucrează şi Îşi manifestă slava. 

Prin urmare, nu putem stabili un loc anume în 
care locuiesc sufletele sfinţilor şi sufletele păcătoşi- 
lor. Folosim termenii de rai şi iad pentru a arăta mo- 
dul aparte de viață, de vreme ce drepţii au părtăşie 
la slava lui Dumnezeu, pe când păcătoşii au parte 
de energia Sa arzătoare. 


după Parusie, care este redat în greacă prin termenul k6Aaos 
(=chin, pedeapsă). În acest context l-am redat pe âns prin 
iad, iar pe koAaorg prin chinuri veşnice. Pentru „rai”, diferen- 
ța este subliniată în ambele limbi. În greacă este folosit terme- 
nul de origine persană maoădeiooş (=parc, grădină; paradis, 
rai), pentru a desemna raiul de dinainte de cădere şi de după 
Învierea lui Hristos; şi Baowicia rwv Ovoavov (=Împărăția 
cerurilor), des întâlnit în Evanghelii, care desemnează raiul de 
după a Doua Venire (n.!r.). 

5 |p., Răspunsurile aceluiaşi... PO 15, 153; trad. rom. în: 
Opere, vol. 1, p. 457. 

Sfântul Diadoh al Foticeii face o observație pe 
care trebuie să o adăugăm aici, pentru că are legă- 
tură cu starea sufletelor după ieşirea lor din trup în 
relație cu lumea materială. Spune că desăvârşirea 
omului constă în unitatea dintre suflet şi trup, pe 
când a îngerilor constă în unitatea simplităţii firii. 
Din acest motiv, îngerii pot vedea nu doar tot ceea 
ce se află dincolo de spațiu, ci şi tot ceea ce se află 
în cadrul spațiului. Deoarece au fire diafană, ei nu 
sunt văzuţi de fiinţele care au fire îngroşată. Dar nu 
se întâmplă acelaşi lucru şi în cazurile sufletelor. 
Când sufletul se desparte de trup, datorită faptului 
că nu este desăvârşit doar prin sine, „nu mai poate 
să le vadă pe cele din cadrul spațiului. După des- 
părțire „nu poate să le mai vadă pe cele pe care le 
vedea prin trup 2. 

Desigur, faptul acesta nu înseamnă că nu-şi mai 
amintesc şi că nu se mai îngrijesc de noi. Bogatul se 
îngrijea în iad de rudele sale care trăiau, deşi nu pu- 
tea să le ajute. Adică cei adormiţi îşi amintesc de oa- 
menii cu care au avut legături în viață, se îngrijesc de 
ei, dar se află într-o altă dimensiune a spaţiului şi a 
timpului. Sufletele sfinților, fiindcă dispun de iubire 
şi se află în comuniune cu Dumnezeu, cunosc prin El 
starea în care ne aflăm, ne ascultă, ne primesc rugă- 
ciunile şi se roagă lui Dumnezeu pentru noi. Acest 
fapt are loc prin intermediul harului, datorită unități 
lor cu Dumnezeu. Aceasta nu este starea lor naturală. 


5 DiADOH AL FOTICEII, Vedenii, în: PiAokxaiia NqnTikwY 
xai Aokmrwv, vol. 9, Tesalonic, Edit. Ilaregiai EK000£!6 
«I'onyootos IlaAauăg», 1986, p. 342. 

Dar ceea ce a subliniat Sfântul Diadoh reflectă dife- 
rența dintre sufletele oamenilor şi îngeri. 

Aşa cum am spus mai înainte, sufletele păcă- 
toşilor nepocăiți se află după moarte în iad (40ns), 
care este altceva decât chinurile veşnice (KoAaoIş). 
ladul este pregustarea chinurilor veşnice, este, ca să 
spunem aşa, anticamera în care sufletele aşteaptă 
ca nişte osândiţi să fie judecate. Sfântul Grigorie de 
Nyssa spune că prin denumirea de iad nu trebuie să 
înțelegem vreun loc anume, ci o stare a sufletului, 
fără formă şi acorporal. „(...) nu credem că iadul pe 
care l-am amintit acum este astfel un loc, ci o stare 
a sufletului, fără formă şi necorporală... %. Prin de- 
numirea de iad nu numim altceva decât „mutarea 
întru-un [loc] fără formă şi nevăzut a sufletului”. 
Cu acest sens, Sfântul Nichita Stithatul denumeşte 
prin cuvântul ad locurile neluminate şi întunecate, 
temniţă şi închisoare”. 

Dacă sufletul nu s-a tămăduit câtă vreme a fost 
unit cu trupul, după moarte suferă şi este chinuit 
de patimi, nu simte nicio mângâiere sau alinare, nu 
are părtăşie la energia luminătoare şi îndumnezei- 
toare a lui Dumnezeu. lar acest fapt este întuneric, 
mod neluminat de viață, martiriu, tortură. Acesta 
este 1adul. 

Dimpotrivă, după ieşirea lor din viața aceasta, 
drepții trăiesc în rai, în sânul lui Avraam, adică au 


“3 GRIGORIE DE Nyssa, Dialogul despre suflet..., EIIE 1, 296; 
trad. rom.: PSB 30, p. 378. 

% [bidem, EIIE 1, 274; trad. rom.: p. 370-371. 

55 NICHITA STITHATUL, Mvorikă ovyypăuuara..., p. 12. 

părtăşie la energia luminătoare şi îndumnezeitoa- 
re a lui Dumnezeu. Sfântul Nichita Stithatul spune 
că sufletele sfinților, care sunt curate şi inmiresma- 
te, asemănătoare cu Dumnezeu şi pline de slavă 
dumnezeiască şi de lumina cea mai pură, când ies 
din trup, strălucesc de faptele dreptăţii, de înţelep- 
ciune şi de curăție, precum soarele. Aceste suflete 
merg „înălțate fiind de prietenii îngeri la lumina 
cea dintâi”*. Lumina cea dintâi este Dumnezeul 
cel Întreit, Dumnezeirea persoanelor Sfintei Treimi, 
luminile secundare sunt îngerii şi drepții, care au 
părtăşie la lumina cea dintâi. 

Acelaşi cuget îl au toți Sfinţii Părinți. Aş dori 
să-l pomenesc doar pe Sfântul Grigorie Palama 
care, punând întrebarea referitoare la locul în care 
se aflau duhurile sfinților din veac, răspunde reto- 
ric: „Nu se află în lumina cea mai presus de ceruri, 
dimpreună cu îngerii, desfătându-se de revărsarea 
luminii?”%. 

Spuneam mai înainte că sufletele oamenilor, 
după despărțirea de trup, se desfată de toate cele 
pe care le-au făcut şi le-au trăit în viață, adică tră- 
iesc stări similare modului lor de viețuire. Dacă s-au 
curățit, vor trăi energia luminătoare şi îndumneze- 
itoare a lui Dumnezeu, iar dacă nu s-au tămăduit, 
vor trăi energia arzătoare a lui Dumnezeu, vor intra 
într-un loc neluminat şi întunecat, care se numeşte 
iad. Însă există un pasaj al Sfântului Andrei Criteanul 


% Ibidem, p. 123-124. 


“ GRIGORIE PALAMA, Zvyypăuuara, Ilav. XeErorov, vol. 
IV, p. 336. 

în care se vorbeşte că prin iad vor trece şi suflete- 
le sfinților după ieşirea lor din trup. Sfântul spune 
acelaşi lucru şi despre Maica Domnului. 

Sfântul Andrei Criteanul ne învaţă că e limpede 
şi indiscutabil faptul că sufletele tuturor oamenilor, 
chiar şi ale sfinților „trec prin acel loc fără formă, 
însă nu sunt ținute acolo“, pe când sufletele păcăto- 
şilor sunt ținute în acel loc neluminat şi fără formă. 
Lucrul acesta se întâmplă pentru ca sfinţii să cerce- 
teze şi să fie inițiați în taina străină a Proniei dum- 
nezeieşti, adică în pogorârea la iad a Domnului, şi 
pe lângă acest lucru să cunoască biruinţa lui Hristos 
asupra iadului şi a morții“. 

Desigur, când această părere este pusă în lumi- 
na învățăturilor Sfinților Părinţi, pe care le-am ex- 
pus mai înainte, poate fi explicat în mod ortodox 
faptul că sufletele sfinților, care trec prin moarte, cu 
ajutorul harului lui Dumnezeu, sunt inițiate în chip 
tainic şi folositor în biruinţa lui Hristos asupra mor- 
ţii şi a viclenilor demoni. Aceasta este cea mai înaltă 
cunoaştere. 

În concluzie, putem spune că starea intermedi- 
ară a sufletelor este o perioadă de aşteptare, de-a 
lungul căreia sufletele pregustă din cele pe care le 
aşteaptă şi care au legătură cu cele pe care le-au 
trăit, pe când se aflau unite cu trupurile. De aceea 
este nevoie să ne rugăm pentru cei adormiţi, fiind- 
că au mare nevoie. Parastasele şi rugăciunile Bise- 
ricii contribuie la acest scop. Sufletele sunt ajutate 


“5 ANDREI CRITEANUL, Despre adormirea Fecioarei XII, PG 
97, 1049-1052. 

într-un mod pe care nu îl ştim cu exactitate. Totuşi 
este de datoria noastră să îi pomenim în rugăciuni. 
Acum aceştia nu mai pot face nimic pentru ei. Noi, 
cei care trăim, putem să-i ajutăm. Să-i rugăm şi pe 
sfinți, pentru că ei au mare îndrăzneală înaintea lui 
Dumnezeu, deoarece se află în lumina necreată. 


7. Moartea pruncilor 


Înainte de a încheia acest capitol, cred că este 
bine să cercetăm şi subiectul despre moartea prunci- 
lor, potrivit învăţăturii Sfântului Grigorie de Nyssa. 
Acest subiect, după cum l-a dezvoltat Sfântul Grigo- 
rie de Nyssa şi după cum îl vom prezenta şi noi în 
continuare, are legătură cu toate cele spuse în acest 
capitol despre moarte şi despre despărțirea sufle- 
tului de trup, pentru că, pe de o parte, sintetizează 
tezele fundamentale ale învățăturii Părinților cu pri- 
vire la despărțirea sufletului de trup, despre care am 
vorbit puțin mai înainte; pe de altă parte însă, vor fi 
subliniate şi alte laturi interesante, care ne preocupă. 

Micul tratat al Sfântului Grigorie de Nyssa, cu 
titlul Despre pruncii morți prematur, era adresat gu- 
vernatorului Capadociei, Hierios, care îşi pusese 
următoarea întrebare: „ce se cuvine să ştim despre 
pruncii răpiți din viață înainte de vreme şi la care 
viața stă gata să se unească cu moartea”. 

Când Sfântul Grigorie de Nyssa începe să ela- 
boreze această temă, găseşte prilejul să-l laude pe 


8 GRIGORIE DE NYsSA, Despre pruncii morți prematur, EIIE 8, 
438 ş.u.; trad. rom. în: PSB 30, p. 411 ş.u. 

guvernator cu vorbe frumoase, numindu-l „exce- 
lență” şi „față cinstită”. Dincolo de formulele de po- 
liteţe şi de adresare, din introducerea lucrării reiese 
că guvernatorul Capadociei era înzestrat cu multe 
calități şi daruri, întrucât se deosebea prin indife- 
rența față de averile materiale, dar şi prin interesul 
față de sufletele oamenilor, pe care le avea în vistie- 
ria iubirii. Deci iubea poporul şi nu era caracterizat 
de interese personale. 

De asemenea, mai reiese din introducerea tex- 
tului că, pe vremea când redacta acest mic tratat, 
Sfântul Grigorie de Nyssa se afla la o vârstă înainta- 
tă. Se descria pe sine ca fiind un cal de cursă îmbă- 
trânit, care rămânea în afara stadionului. Dar spune 
că îşi va încorda atenția pentru a răspunde cererii 
guvernatorului. 

Hierios avea pe lângă toate celelalte harisme şi 
pe aceea de a căuta să se informeze amănunțit cu 
privire la lucrările iconomiei dumnezeieşti: de ce 
viața unuia se întinde până la adânci bătrâneți, iar a 
altuia se termină imediat după venirea sa pe lume. 

In realitate, această problemă este una de ordin 
existențial. Sfântul Grigorie o tratează într-un mod 
foarte frumos. Omul a venit pe lume prin naştere, 
a inspirat aerul, s-a însoțit cu plânsul - plânsetele 
sunt începutul vieții sale -, şi înainte ca articulațiile 
să se întărească, aşa drăgălaş cum e, moare, fie că a 
fost abandonat ca prunc, fie că s-a sufocat, fie că din 
cauza unei boli a încetat dintr-o dată să mai trăias- 
că. Odată cu acest fapt se pune şi întrebarea dacă 
sufletul copilului va fi judecat de către Judecător în- 
tocmai ca ceilalți oameni, dacă va primi răsplată în- 

rourată cu roua binecuvântării sau dacă va arde în 
iad. Problema aceasta se pune deoarece pruncul nu 
a făcut nimic în viaţa sa, nici răul, nici binele. Unde 
nu e faptă, nu e nici răsplată. Prin urmare, fiindcă 
fapta şi voinţa nu pot fi puse pe seama copiilor, nu 
există un motiv pentru care să dobândească ceea ce 
noi nădăjduim. Dacă, cu toate acestea, copilul intră 
în împărăţia lui Dumnezeu, atunci se situează într-o 
poziție mai avantajoasă față de cei care au trăit şi au 
suferit în viață. La gândul acesta, este de preferat să 
nu se trăiască prea mult. 

După expunerea întrebărilor şi a problematicii, 
Sfântul recurge în mod analitic la formularea răs- 
punsului. Desigur, mărturiseşte încă de la început 
că aceste subiecte importante țin de cugetările de 
necercetat ale lui Dumnezeu, şi de aceea exclamă 
dimpreună cu Apostolul: O, adâncul bogăției şi al în- 
țelepciunii şi al ştiinţei lui Dumnezeu! Cât sunt căile Lui 
de necercetat şi judecățile Sale de nepătruns! Căci cine 
a cunoscut gândul Domnului sau cine a fost sfetnicul 
Lui? (Romani 11, 33-34). Dar recurge totuşi la redac- 
tare, fiindcă se încrede în harul dumnezeiesc care îi 
luminează pe toți cei care îl au. Fără să-şi prezinte 
ideile într-un limbaj retoric şi nefăcând uz de antite- 
ze, recurge la elaborarea subiectului, într-o înşiruire 
logică de idei. 

Primul punct pe care îl prezintă arată că firea 
umană provine de la Dumnezeu. De altfel, toate fi- 
ințele îşi au cauza la Dumnezeu, şi nu în ele însele. 
Firea necreată, care este proprie lui Dumnezeu, de- 
păşeşte orice noțiune dimensională, nu se măreşte, 
nici nu se micşorează, şi, desigur, depăşeşte orice 


II. Despărțirea sufletului de trup 93 


definiție. Dimpotrivă, firea zidită este caracterizată 
de schimbare, adică se măreşte şi se micşorează. Fi- 
rea umană este complexă, fiindcă este compusă din 
elemente eterogene, din inteligibil şi sensibil, şi este 
o asemănare însuflețită a puterii dumnezeieşti şi su- 
perioare. Firea inteligibilă este proprie puterilor în- 
gereşti şi netrupeşti, care locuiesc în spațiul supra- 
cosmic, pentru că acest spațiu este cel mai potrivit 
pentru această fire netrupească. Aici, Sfântul Grigo- 
rie vorbeşte despre trupul îngerilor, pe care îl nu- 
meşte „trup ceresc, diafan, uşor şi veşnic-mişcător ”, 
pentru că firea inteligibilă este diafană, curată, ne- 
împovărată şi uşoară în mişcări. Dimpotrivă, firea 
sensibilă nu este asemenea celei inteligibile. De ace- 
ea, pentru ca pământul să nu fie lipsit şi văduvit de 
firea inteligibilă, Dumnezeu l-a creat pe om pentru 
ca elementul inteligibil să se unească cu cel sensibil 
în natura sa. Cu alte cuvinte, omul este suma între- 
gii creaţii, de vreme ce este compus din elementul 
inteligibil şi cel sensibil. 

Al doilea punct este că omul a fost creat pen- 
tru a-L slăvi pe Dumnezeu în întreaga creaţie, prin 
intermediul firii inteligibile. După cum trupul se 
menține în viață cu hrană pământească, întrucât e 
pământesc, tot aşa există şi o viață inteligibilă, prin 
intermediul căreia firea noastră se menține. Aşa 
cum intrarea şi eliminarea hranei din trup lasă în 
acesta o forță, tot aşa şi partea inteligibilă primeşte 
viață prin părtăşia la adevărata Fiinţă. 

Prin urmare, viața potrivită firii inteligibile este 
părtăşia cu Dumnezeu. Pentru orice lucru există un 
organ potrivit. Organul potrivit pentru desfătarea 

de lumină este ochiul omului, şi nu degetul sau alt 
mădular al corpului uman. Astfel, vederea lui Dum- 
nezeu are loc prin elementul inteligibil al omului. 
Deci viața este părtăşie şi comuniune cu Dumne- 
zeu. Fireşte, această părtăşie înseamnă cunoaşterea 
lui Dumnezeu, potrivit cu capacitatea sufletului de 
a o cuprinde. Desigur, necunoaşterea lui Dumne- 
zeu este lipsa de părtăşie cu Dumnezeu. 
Indepărtarea de această viață este cădere şi ne- 
cunoaştere. După căderea omului, Dumnezeu lu- 
crează în noi vindecarea răului. Este un lucru rău ca 
cineva să se îndepărteze de Dumnezeu şi să nu mai 
fie în comuniune cu El, pe când, dirnpotrivă, vinde- 
carea acestui rău este reîntoarcerea la această viață 
şi redobândirea comuniunii cu Dumnezeu. Aşadar, 
vindecarea părții inteligibile din suflet este un lucru 
bun şi, fireşte, cel care nu ţinteşte la taina cuvântu- 
lui evanghelic ignoră modalitatea de vindecare. 
Ceea ce Sfântul Grigorie de Nyssa notează aici, 
şi consider că acest lucru are mare importanță, este 
că organul potrivit pentru ca cineva să comunice 
cu Dumnezeu este partea inteligibilă a sufletului. 
Prin intermediul părții inteligibile, omul se află în 
părtăşie cu Dumnezeu şi dobândeşte cunoaşterea 
Acestuia, iar acest lucru este viața omului. Dar de- 
oarece căderea este înstrăinare de viață şi slăbiciu- 
ne a omului, adică moartea, este nevoie de vinde- 
carea părții inteligibile a sufletului, astfel încât să 
poată vedea lumina şi să dobândească părtăşia cu 
Dumnezeu. 
_ Firea umană a fost creată de Dumnezeu ca să nă- 
dăjduiască în această viaţă şi să tindă spre ea. De altfel, 

acesta este scopul creării omului, să se unească cu 
Dumnezeu. Astfel, desfătarea de această viaţă şi 
îndeplinirea scopului omului, care este îndumneze- 
irea, nu este un schimb sau o recompensă, ci este 
starea firească. La fel este şi cu lipsa de părtăşie cu 
Dumnezeu, ea nu este o pedeapsă, ci o slăbiciune a 
sufletului omului şi a întregii sale existenţe. 

Foloseşte exemplul cu ochii. Faptul că ochii pot 
să vadă nu înseamnă un premiu, ci este starea fi- 
rească a ochiului sănătos. La fel şi cu neputința de a 
vedea, ea nu este o condamnare sau urmarea unei 
pedepse, ci este boala omului. Din acest motiv, via- 
ţa fericită este firească şi proprie „celor care sunt 
curaţi în privința organelor de simţ ale sufletului”. 
Însă toţi cei care au ochii necurăţiți duhovniceşte, 
sunt ignoranțţi față de Dumnezeu, nu sunt în părtă- 
şie cu Dumnezeu, iar acest lucru nu este o pedeap- 
să, ci starea obişnuită a bolii în care se află partea 
inteligibilă a sufletului. 

Al treilea punct, care are legătură cu cele spu- 
se până acum, arată că binele aşteptat este prin fire 
propriu neamului omenesc. Fireşte, această desfă- 
tare se numeşte, într-un oarecare fel, răsplată. Des- 
fătarea de această viaţă nu este o chestiune care ține 
de dreptate, ci o stare firească a sănătății sufletului. 
Remarca aceasta este făcută ca urmare a întrebării 
cum va fi judecat pruncul sau în ce loc va fi pus, de 
vreme ce nu a făcut în viaţă nici răul, nici binele. 
Sfântul Grigorie de Nyssa spune că problema nu se 
pune în felul acesta, pentru că nu este o chestiune 
de dreptate, ci de starea firească a sănătății sau a 
bolii firii umane. 

Acest fapt poate fi uşor înțeles printr-un exem- 
plu. Să presupunem că doi oameni au suferit de o 
boală de ochi. Unul îndură tratamentul şi toate cele 
indicare de ştiinţa medicală, chiar dacă sunt supă. 
rătoare, pe când celălalt nu doar că nu acceptă nicio 
recomandare din partea medicului, dar trăieşte şi 
necumpătat. Atunci primul se va desfăta de lumină, 
aşa cum este firesc, pe când celălalt va fi lipsit de ea 

Din acest exemplu reiese limpede că desfătarea 
de acea viaţă este proprie firii umane, pe când boala 
ignoranței îi stăpâneşte pe toți cei care trăiesc după 
trup. Primul, care îşi îngrijeşte şi îşi curățeşte ochii 
duhovniceşti, spălându-şi ignoranța - necurăţia păr- 
ţii străvăzătoare a sufletului -, dobândeşte această 
viață firească. Celălalt, fiindcă evită curățirea şi tră- 
ieşte în plăcerile înşelătoare, face ca boala să devină 
greu de vindecat, se înstrăinează de fire, trăieşte îm- 
potriva firii şi nu se mai face părtaş la această viață 
firească, adică la comuniunea cu Dumnezeu. 

Dacă acesta este parcursul şi sfârşitul firesc al 
omului — care fie se tămăduieşte, fie se îmbolnăveş- 
te potrivit cu modul său de viețuire, în ceea ce pri- 
veşte ochiul sufletului, trăind o viață potrivită ale- 
gerii sale -, cu pruncul lucrurile se petrec oarecum 
altfel. Atâta timp cât nu a avut parte de boală de la 
început, nu e nevoie să se curețe şi să se vindece, 
trăieşte potrivit firii şi de aceea, neavând experiența 
răului, nu este împiedicat de nicio boală sufletească 
pentru a se desfăta de părtăşia la Lumină. 

Această învățătură a Sfântului Grigorie de 
Nyssa ne dă prilejul să subliniem, aici, faptul că su- 
fletul omului nu este necurat prin naştere, ci curat. 

Omul trăieşte încă de la naştere luminarea minții. 
De aceea vedem că şi copiii mici au rugăciunea min- 
ţii, desigur, potrivit cu imaginile şi reprezentările 
vârstei lor. Omul, când este creat, se află în starea de 
luminare a minții. Cu toții am observat că, de multe 
ori, există copii mici care se roagă, chiar şi în somn. 
Un părinte aghiorit spune că atunci când copiii mici 
îşi îndreaptă atenția în altă parte şi râd fără motiv, 
înseamnă că îşi văd îngerul păzitor. Ceea ce se pe- 
trece în viața sfinților, pentru care este ceva firesc să 
viețuiască împreună cu îngerii, se petrece şi în viața 
copiilor mici. 

De aceea teologia ortodoxă nu ne învață ceea ce 
învață teologia catolică, potrivit căreia omul moş- 
teneşte vina păcatului strămoşesc. Noi considerăm 
că omul are, la naştere, minte curată, că mintea sa 
se află în luminare, iar aceasta este starea firească 
a lucrurilor. Moştenirea păcatului strămoşesc, după 
cum spuneam şi în alt subcapitol, constă în faptul că 
trupul moşteneşte stricăciunea şi mortalitatea, da- 
torită cărora, cu trecerea timpului şi pe măsură ce 
copilul creşte, iar patimile se dezvoltă, partea inteli- 
gibilă a sufletului se întunecă. Într-adevăr, patimile 
dezvoltate, care sunt legate de stricăciune şi morta- 
litate, precum şi mediul nefavorabil al creşterii lor, 
întunecă partea inteligibilă din sufletul copiilor. 

Sigur că există şi întrebarea ce facem cu Sfântul 
Botez. Adică, de vreme ce copiii au minte curată, 
care se află în luminare, iar în plus de asta ei spun şi 
rugăciunea minții, de ce îi mai botezăm? 

Răspunsul, aşa cum reiese din întreaga tradiție 
patristică, este că, prin mijlocirea Sfântului Botez nu 

ne eliberăm de vina păcatului strămoşesc, ci ne cen- 
trăm în Trupul lui Hristos, în Biserică, dobândind 
puterea de a birui moartea. În felul acesta înțelegem 
botezul copiilor. Îi botezăm ca să devină mădulare 
ale Trupului lui Hristos, ca să depăşească moartea, 
ca să biruiască veşmintele de piele: stricăciunea şi 
mortalitatea. Adică pe măsură ce ei cresc, deoarece 
mintea lor se va întuneca din cauza patimilor şi a 
mediului nefavorabil, vor avea puterea ca prin Hris- 
tos să biruiască moartea, să depăşească patimile şi 
să îşi curețe din nou partea inteligibilă a sufletului. 
Dacă Taina Botezului lucrează în felul acesta în 
Copii, pentru cei care se botează la o vârstă înaintată, 
prin pregătirea pentru Botez, inima li se curăță de 
patimi, după care prin Mirungere primesc lumina- 
rea minţii. Dincolo de toate acestea, prin Botez ei in- 
tră în sânul Bisericii şi dobândesc puterea, prin uni- 
rea cu Hristos şi prin împărtăşirea cu preacuratele 
Taine, de a birui moartea şi de a ajunge la îndumne- 
zeire. Cel mai adânc scop al Botezului, atât la copii, 
cât şi la adulți, este să ajungă la îndumnezeire, care 
este dobândită doar în Hristos şi în Biserică. 
Deoarece această chestiune este destul de im- 
portantă, mi se va îngădui să citez cuvintele Sfân- 
tului Grigorie de Nyssa legat de curăția sufletelor 
copiilor: „copilul nevinovat nu este împiedicat de 
nicio boală a ochilor sufleteşti de a avea părtăşie la 
lumină, pentru că se află în starea firească, neavând 
nevoie de sănătatea venită din curățire, pentru că 
nu a primit în suflet boala cea de la început”. Min- 
tea copilului este curată, nu s-a îmbolnăvit, se 0se- 
beşte prin sănătatea şi starea firească, şi de aceeâ 

nu este împiedicat în niciun fel să fie părtaş luminii 
dumnezeieşti. 

Sfântul Grigorie de Nyssa dă întotdeauna 
exemple din această viață ca să explice pe cea pe 
care o aşteptăm. De aceea, susține că există o asemă- 
nare între modul acestei vieți şi cel al vieţii viitoare. 
Aşa cum pruncii sunt alăptaţi şi hrăniți la început 
cu lapte, iar mai apoi sunt hrăniţi cu altă hrană, în- 
trucât o hrană îi succedă alteia la timpul potrivit, 
la fel se întâmplă şi cu sufletul. Este părtaş la viața 
duhovnicească de fiecare dată, potrivit cu vârsta şi 
etapa sufletească. Lucrul acesta îl spune Apostolul 
Pavel, care i-a hrănit pe corinteni la început cu lap- 
te, după care le-a dat hrană tare tuturor celor care 
ajunseseră la măsura vârstei inteligibile. 

Diferența dintre prunc şi bărbatul matur constă 
în ceea ce îl satisface pe fiecare. Bărbatul este satis- 
făcut de realizările pe care le are, de recunoaşterea 
socială, de cadourile şi prețuirea din partea celor- 
lalți, de viața de familie, de distracţii, de privelişti, 
de vânătoare etc., pe când pruncul este satisfăcut de 
lapte, de îmbrățişarea mamei, de legănarea liniştită, 
care îi aduce somnul dulce. 

Acelaşi lucru se petrece şi în cazul vârstei duhov- 
niceşti, legat de bunătăţile duhovniceşti. Toţi cei care 
şi-au hrănit sufletul în această viaţă cu virtuțile, în via- 
ţa viitoare se vor bucura de dumnezeiasca desfătare, 
potrivit cu obişnuința dobândită în viața aceasta. Dar 
sufletul care nu a gustat virtutea şi nici nu s-a îmbol- 
năvit din pricina răutății, poate şi el să aibă părtăşie la 
bunătate, în măsura în care poate cuprinde bunătățile 
cereşti, întărit fiind de contemplarea Fiinţei 

Astfel, pruncii, deşi nu au experienţa răului, ei 
vor avea părtăşie la cunoaşterea dumnezeiască, la 
lumina dumnezeiască, întăriți fiind de contempla- 
rea lui Dumnezeu, de harul Său dumnezeiesc, şi, 
fireşte, prin contemplarea lui Dumnezeu vor spori 
spre cunoaşterea desăvârşită. De altfel, Dumnezeu 
Se arată tuturor, „„dându-Se pe Sine după măsura cu 
care poate primi fiecare '. 

Părerea Sfântului Grigorie de Nyssa este că su- 
fletul tinde prin firea sa spre bine, spre părtăşia la 
lumina dumnezeiască. Omul primeşte harul dum- 
nezeiesc şi bogăţia dumnezeiască potrivit cu capa- 
citatea sa. Lucrul acesta este independent de vârsta 
fizică la care se află omul şi de mulțimea sau lipsa 
virtuților. Din această perspectivă trebuie să vedem 
starea viitoare a omului, şi nu să comparăm viața 
virtuoasă a unui om matur cu viața unui copil sau 
a unei persoane imature. Cel care încearcă să facă 
o astfel de comparaţie „este imatur'”, deoarece de- 
monstrează că nu are argumente teologice. 

Al patrulea punct, pe care îl analizează Sfântul 
este legat de întrebarea de ce Dumnezeu îngădu- 
ie ca pruncul să moară la o vârstă aşa de fragedă. 
După ce mai devreme a demonstrat că, pentru a fi 
părtaş la lumina dumnezeiască, anii pe care îi vom 
trăi în lume nu joacă un rol foarte important, mai 
departe va arăta de ce Dumnezeu îngăduie plecarea 
imediată din această viaţă. 

Răspunzând la această întrebare, Sfântul spune 
că nimeni nu poate să-L învinuiască pe Dumnezeu 
atunci când femeile îşi ucid pruncii pe care îi nasc 
din cauză că au rămas însărcinate în afara căsătoriei. 

Însă situațiile în care copiii pleacă din această lume 
din cauza unei boli, deşi părinţii şi-au manifestat 
interesul şi grija, trebuie văzute prin perspectiva 
Proniei lui Dumnezeu. Pentru că Pronia desăvârşită 
este cea care nu doar îl vindecă pe om de suferințele 
întâmplate, ci îl şi păzeşte să nu guste din cele care 
urmează să i se întâmple în viitor. Cel ce cunoaş- 
te viitorul, adică Dumnezeu, este firesc să-l împie- 
dice pe copil să crească, astfel încât să nu oprească 
în răutate. Astfel, în aceste situații, Dumnezeu nu 
îngăduie ca pruncul să trăiască, tocmai pentru că 
El vede răul din viitorul pruncului. lar Dumnezeu 
face acest lucru din dragoste şi din iubire pentru oa- 
meni, fără să-l lipsească deloc de bunătăţile viitoare, 
aşa cum am putut vedea şi mai înainte. 

Pentru a face mai înțeleasă această iconomie 
a lui Dumnezeu, Sfântul Grigorie dă un exemplu 
frumos şi reprezentativ. Să presupunem că există o 
masă îmbelşugată cu.multe mâncăruri apetisante. 
Să mai presupunem că se află şi un supraveghetor 
care cunoaşte, pe de o parte, calitățile fiecărui fel de 
mâncare, care este vătămătoare şi nepotrivită şi care 
este bună de mâncat, iar pe de altă parte, cunoaş- 
te foarte bine temperamentul fiecărui comesean. Să 
mai presupunem că acest supraveghetor are auto- 
ritatea absolută să-l lase pe unul să mănânce din 
mâncăruri, iar pe altul să-l împiedice, astfel încât fi- 
ecare să mănânce ceea ce este potrivit cu constituția 
sa biologică, astfel încât nici celui bolnav să nu i se 
facă rău, şi nici celui sănătos să nu îi cadă greu bel- 
şugul de mâncăruri. Dacă supraveghetorul constată 
că cineva s-a îmbătat de la prea multă băutură sau 

altul începe să se îmbete, îl va scoate afară din acel 
loc. Există situații în care persoana dată afară din 
acel loc se revoltă împotriva supraveghetorului şi-l 
acuză că din invidie îl lipseşte de bunătăți. Dar dacă 
se uită cu atenţie la cei care rămân înăuntru şi care 
suferă de vomă şi de dureri de cap din cauza beției, 
rostind cuvinte urâte, atunci îi va mulțumi suprave- 
ghetorului că l-a ferit de patima îmbuibării. 

Acest exemplu se potriveşte vieții omeneşti. 
Masa este viața omenească, pe care se află mân- 
căruri îmbelşugate. Însă viaţa nu este aşa dulce ca 
mierea, ci are şi unele mâncăruri neplăcute, aşa cum 
este sarea, oţetul, care amărăsc viața omului. Une- 
le mâncăruri întrețin starea de înfumurare, altele îi 
fac pe invitaţi să ajungă la excese, adică să-şi piardă 
minţile, iar altora le provoacă vomă. Supravegheto- 
rul acestei mese, care este Dumnezeu, îl scoate de 
îndată afară de la masă pe cel care s-a purtat cum 
se cuvine, astfel încât să nu devină la fel ca cei care 
suferă de necumpătarea desfătărilor din pricina lă- 
comiei lor. 

În felul acesta, Pronia dumnezeiască vindecă 
bolile înainte ca ele să se manifeste, fiindcă Dum- 
nezeu ştie prin preştiința Sa că cel născut, când va 
creşte mare, se va purta nepotrivit în această viaţă, 
şi de aceea îl separă de acest ospăț al vieţii. Cel abia 
născut este luat din viața aceasta ca să nu-şi pună 
în practică lăcomia la masa acestei vieţi. Vedem în 
această situație marea dragoste şi iubire de oameni 
a lui Dumnezeu. 

Al cincilea punct, care este continuarea celui 
anterior, este legat de întrebarea de ce Dumnezeu 

este părtinitor în a alege, pentru că pe unul îl ia prin 
grija Proniei, iar pe altul îl lasă să ajungă rău, încât 
ajungem să ne dorim ca persoana aceasta să nu se 
fi născut. De ce, Dumnezeu, din iconomie, îl ia pe 
prunc din această viaţă, în timp ce tatăl său este lă- 
sat să bea la ospățul acesta până la bătrâneţe, văr- 
sându-şi răutatea atât în el, cât şi în tovarăşii săi de 
pahar? 

Răspunzând la această întrebare, spune că tot 
ceea ce scrie este adresat „celor mai recunoscători ', 
adică celor cu recunoştinţă față de Dumnezeu şi, fi- 
reşte, celor cu intenții bune. De altfel, toate acestea 
sunt taine pe care logica omenească nu poate să le 
înțeleagă tocmai pentru că „logica“ lui Dumnezeu 
este diferită de logica omenească. 

Sfântul Grigorie spune că toate cele pe care 
Dumnezeu le iconomiseşte nu sunt întâmplătoare 
şi lipsite de vreo cauză. Dumnezeu este rațiune, în- 
țelepciune, virtute şi adevăr, şi nu ar îngădui ceva 
lipsit de sens, decât virtutea şi adevărul. Aşadar, 
uneori copiii mici sunt luați devreme din această 
viață, din motivele pe care le-am prezentat, iar alte- 
ori Dumnezeu îngăduie altceva, fiindcă urmăreşte 
un scop mai bun. 

Dumnezeu îngăduie şi lasă ca şi cei răi să ră- 
mână în viață, astfel încât să se nască şi un lucru 
folositor de pe urma lor. Amintind de situația po- 
porului israelit, spune că Dumnezeu a îngăduit să 
vină asupra lui tirania egipteană pentru ca acest po- 
por să primească o lecţie, la fel cum a îngăduit şi 
ca acest popor să plece din Egipt ca nu cumva să-şi 
însuşească obiceiurile egiptenilor. Pe nicovală, sub 

loviturile de ciocan, chiar şi cel mai dur metal, care 
nu poate fi topit în foc, poate primi forma unei unel- 
te folositoare la ceva. 

De asemenea, se mai confruntă cu încă un argu- 
ment. Unii susțin că nu toți s-au desfătat în această 
viață de roadele răutățţii, nici cei virtuoşi nu s-au 
bucurat de roadele virtuţii. La această provocare, 
Sfântul Grigorie de Nyssa răspunde că cei virtuoşi 
se vor bucura în cealaltă viață, comparând bunătă- 
țile lor cu pieirea celor osândiți. Lucrul acesta este 
spus în ideea că această comparație a celor contrare 
devine „adaos de veselie şi sporire pentru cei virtu- 
oşi . Desigur, asta nu înseamnă că ei se bucură de 
osânda altor oameni, ci sunt recunoscători lui Dum- 
nezeu pentru mântuirea lor, fiindcă trăiesc fericirea 
virtuții, fericire comparată cu neplăcerile aduse de 
păcat şi de patimi. 

Aşadar, copiii sunt răpiți din această viață mai 
înainte de vreme, din iconomia lui Dumnezeu, ca 
să nu cadă într-un rău mai mare. Dacă unii copii 
trăiesc şi devin răi, acest fapt se datorează altor pri- 
cini care însă se află în Pronia şi înțelepciunea lui 
Dumnezeu. În orice caz, va rămâne un folos şi de pe 
urma acestui fapt, fiindcă Dumnezeu nu face nimic 
lipsit de motiv şi scop. 

Cert este că pruncii care pleacă din această via- 
ță mai înainte de vreme nu se află într-o stare de 
durere, nici nu sunt egali cu cei care s-au luptat prin 
orice virtute ca să se curețe. Ei se află în Pronia lui 
Dumnezeu. De altfel, calea către Dumnezeu şi păr- 
tăşia la lumina necreată este starea firească a sufle- 
tului, şi nu e cu putință ca pruncii să fie lipsiţi de 

această stare, întrucât ei pot ajunge la îndumnezeire 
prin puterea harului dumnezeiesc. 


8. Concluzii 


Concluzia generală a acestui capitol este că su- 
fletul omului, când este creat de Dumnezeu, se află 
într-o stare de curăție, în luminare. Moartea, care 
nu este creația lui Dumnezeu, ci este alegerea cum- 
pănită a omului de a se îndepărta de Dumnezeu, 
este un lucru tulburător în viața omului, este un 
parazit care pricinuieşte multă durere. Intruparea 
lui Hristos a avut drept scop biruinţa asupra morții. 
În pofida biruinţei Sale asupra morţii, omul gustă 
moartea, ca astfel să fie biruite patimile şi păcatul 
din el. În Biserică gustăm depăşirea morții. Drepții 
care sunt legați de Hristos, Biruitorul morţii, nu se 
tem de moarte când aceasta se apropie de fiinţa lor, 
nu sunt înspăimântați de demonii care vor să le ră- 
pească sufletul. 

Ceasul morții pentru sfinți este ziua lor ono- 
mastică, întrucât acea zi este pentru ei sărbătoare şi 
praznic. Taina înfricoşătoare a morții, care este des- 
părțirea sufletului de trup, devine un ritual, o muta- 
re de la starea cea mai nefericită la starea cea mai fe- 
ricită, devine o trecere „de la moarte la viață”. Iru- 
pul omului de după moarte pur şi simplu adoarme, 
fiindcă moartea este un somn foarte adânc, până la 
a Doua Venire a lui Hristos, când sufletele vor intra 
în trupurile înviate ca să se înfățişeze înaintea înfri- 
coşătorului scaun de judecată al lui Hristos şi să tie 
judecate. 

Frica de moarte, care a fost cultivată de toți Pă- 
rinții Bisericii, este întrebuințată ca să ajungem la 
lipsa fricii de moarte. Frica de moarte şi de tot ceea 
ce este legat de aceasta stârneşte pocăință. Nu este 
vorba de o frică psihologică, ci de moartea duhov- 
nicească prin care ia naştere pocăinţa şi care inspiră 
rugăciune şi mântuire. Pocăința nu poate fi gândită 
fără frica de moarte. De aceea, toţi cei care urmăresc 
premeditat să diminueze importanța acestei taine 
înfricoşătoare a morţii îl îndepărtează pe om de la 
pocăință, lucru care înseamnă adevărata moarte a 
sufletului. Într-adevăr, frica de moarte îl conduce 
pe om la lipsa de frică şi la biruinţa asupra morții. 


III 


Experienţe la limita morţii 


În capitolul anterior am putut vedea, în mod 
amănunțit, că ceasul morţii este foarte tulburător 
pentru om, fiindcă sufletul se desparte de trupul cu 
care forma o unitate indestructibilă. Părinții Bisericii 
se pregătesc toată viața pentru acest ceas. lar când 
se apropie această clipă, ei se roagă foarte mult. 

În scrierile ascetice putem vedea că autorii 
acestora dau o mare importanță modului în care oa- 
menii pleacă din această lume, dar mai ales sunt cu 
luare aminte dacă au plecat având conştiinţa morții. 
De asemeni, ei mai consideră că este foarte înfrico- 
şător ca cineva să moară fără să înțeleagă că trece 
„de la moarte la viață”, fără să aibă această conşti- 
ință cultivată şi, fireşte, fără să se roage lui Dumne- 
zeu. De aceea, asceţii preferă să fie singuri în acele 
clipe şi să se roage. 

În capitolul acesta vom reveni asupra subiec- 
tului, fiindcă dorim să vorbim despre aşa-numite- 
le experienţe la limita morții, în jurul cărora se face 
mult caz în lumea occidentală. După cum ştim, de- 
scrierile unor persoane au provocat o impresie pu- 
ternică, fiindcă, într-un oarecare fel, s-au reîntors la 
viață şi au povestit ceea ce văzuseră acolo. lar aceas- 

tă impresie a provocat vâlvă, fiindcă în lumea occi- 
dentală existenţa vieții de după moarte a fost parțial 
uitată. Se considera că omul trece în neființă odată 
cu sfârşitul vieții biologice. După ce s-au obişnuit 
să epuizeze subiectul despre ființa omului doar la 
nivel rațional, ei descoperă acurn o altă lume şi sunt 
uluiți de acest fapt. 

Aceste mărturii contemporane, aşa-numitele 
experienţe la limita morții, nu au provocat o prea 
mare impresie în spațiul ortodox, fiindcă în scrie- 
rile Sfinților Părinţi se vorbeşte despre asemenea 
probleme, şi de aceea ele, sunt un subiect cunoscut. 
După cum am constatat până acum, Părinţii de- 
scriu, pe cât este cu putinţă, situaţii care au legătură 
cu ieşirea sufletului din trup. 

Desigur, trebuie subliniat faptul că au existat 
câteva învieri din morți, precum cea a fiul văduvei 
din Sarepta Sidonului, care a fost înviat de Proro- 
cul Ilie, cele trei învieri pe care le-a săvârşit Hristos 
(învierea fiului văduvei din Nain, a fiicei lui lair şi 
a lui Lazăr), precum şi învierea Tabitei săvârşită de 
Apostolul Petru prin puterea lui Hristos. Însă niciu- 
nul dintre aceştia, din câte ştim, nu ne-a descris ce 
se petrece, mai exact, în momentul ieşirii sufletului 
din trup sau ce se întâmplă, mai precis, în cealal- 
tă viaţă. Nu avem mărturii scrise nici măcar despre 
cum se simte sufletul când trăieşte în afara trupului 
şi ce sentimente îl stăpânesc atunci când revine în 
trup şi continuă să trăiască în condiţiile obişnuite. 
Toţi cei care au înviat în momentul cutremurului, 
când Hristos a murit pe cruce, nu ne-au lăsat Vreo 
experienţă a celor trăite. 

O explicaţie dată acestui fenomen este aceea 
că creştinii nu sunt stăpâniți de asemenea curiozi- 
tăți, fiindcă au cuvântul evanghelic şi ştiu că, prin 
mijlocirea poruncilor lui Dumnezeu ei trebuie să se 
vindece, iar porunca Sa, aşa cum reiese din para- 
bola bogatului nemilostiv şi a săracului Lazăr, este 
limpede: Îi au pe Moise şi pe profeți; să asculte de ei, de 
aceea nu sunt interesați să dea importanţă acestor 
experienţe la limita morții. De altfel, cuvântul lui 
Avraam, adică al lui Dumnezeu: dacă nu ascultă de 
Moise şi de profeți, nici dacă ar învia cineva din morți, 
tot nu vor crede (Luca 16, 29-31), nu poate fi crezut 
de către omul trupesc, chiar de-ar auzi şi cele mai 
paradoxale lucruri. El este gata să le pună pe seama 
unei alte cauze. 

Vom încerca, în continuare, să vedem foarte pe 
scurt despre ce este vorba în legătură cu aceste feno- 
mene recente, care au fost constatate şi înregistrate, 
dar raportându-le întotdeauna la concepția ortodoxă. 


1. Experienţe la limita morţii în zilele 
noastre 


Există şi mărturii mai vechi despre astfel de si- 
tuații, însă senzația creată în ultima vreme în Ame- 
rica, a pornit de la observațiile psihiatrului Moody. 
În urma acestui fapt şi datorită interesului manifes- 
tat de către publicul cititor, au fost publicate şi alte 
cărți, care fac referire la astfel de subiecte. 

Moody a strâns mărturiile a o sută cincizeci de 
persoane şi s-a concentrat, în cercetările sale, asu- 
pra cazurilor a cincizeci de persoane, care avuseseră 

prilejul de a trăi astfel de experienţe la limita morții 
sau dincolo de moarte. 

Cel care s-a ocupat într-un mod analitic şi critic 
de opiniile lui Moody a fost părintele Serafim Rose, 
într-o carte a sa pe această temă. Este important 
să spunem că părintele Serafim, el însuşi ortodox, 
abordează subiectele acestea prin prisma experi- 
enței patristice, iar opiniile sale sunt corecte. Are o 
pătrundere extraordinară şi ne ajută să privim su- 
biectul acesta printr-un cadru mai larg”. Elementele 
folosite pentru prezentarea şi analizarea acestor ex- 
periențe la limita morții sunt luate din cartea părin- 
telui Serafim Rose. 

Specialiştii occidentali au arătat faptul că une- 
Je persoane, în timpul morții sau când s-au reîntors 
din moarte la viaţă, au văzut lucruri paradoxale şi 
ciudate, care nu pot fi explicate de medicina clasică. 

Cauzele acestor experienţe sunt multiple. 

Prima cauză este apropierea morții de existența 
omului. Când sufletul se apropie de ieşirea sa din 
trup, trăieşte o nouă stare. Moartea este realmente 
un punct de graniţă în viața omului. Atunci omul se 
află la limita dintre viața biologică şi cea a sufletului 
separat de trup. 

A doua cauză sunt apropierile duhurilor rele şi 
bune, aşa cum ne încredințează mulți sfinți pe care 
i-am menționat deja. Dacă, în timpul vieții, omul 
primeşte înrâuriri de la demoni, dar se află şi în to- 
vărăşia îngerilor, lucrurile acestea se petrec într-o 


% Serafim Rose, Sufletul după moarte, trad. rom. de COn- 
stantin Jinga, Bucureşti, Edit. Anastasia, 1996. 

măsură mult mai mare în timpul despărțirii sufle- 
tului de trup. 

lar a treia cauză este aceea că progresul ştiinţei 
medicale le dă oamenilor posibilitatea să trăiască 
pentru câteva zile sau ore experiența morții clini- 
ce, potrivit terminologiei din ştiinţa medicală. S-a 
constatat faptul că numărul fenomenelor în care oa- 
menii s-au reîntors la viaţă a crescut, din moment 
ce s-a considerat că sunt în moarte clinică, în urma 
resuscitărilor inimii, care încetase de a mai bate”. 

Aşadar, acestor cauze cunoscute, din care pro- 
vin aşa-numitele experiențe la limita morții, s-a 
adăugat şi cauza legată de ştiinţa medicală. Dacă 
luăm în calcul şi bolile cerebrale, precum şi medica- 
mentele puternice care sunt administrate celor grav 
bolnavi, putem să ne explicăm şi unele halucinaţii 
manifestate în acele momente. Prin urmare, există 
o confuzie în toate aceste stări şi nu putem clasifica 
sau defini cu uşurinţă o experiență anume. 

Părintele Serafim Rose se concentrează asupra 
câtorva din punctele comune pe care Moody şi le-a 
notat în urma descrierilor celor care au trecut prin 
astfel de experiențe. Există trei puncte comune. 

În primul punct sunt cuprinse aşa-numitele 
„experienţe ale ieşirii din trup”. Este vorba despre o 
experienţă pe care toate aceste persoane au simțit-o 
ca pe o stare în care sufletul iese din trup, dar con- 
tinuă să aibă conştiinţă proprie. Se află într-o lume 
în care simte o căldură plăcută şi o uşurinţă, îi vede 
pe cei ce se află în jurul corpului decedat, dar nu 


” Ibidem, p. 17. 

poate comunica cu ei. Sunt semnificative mărturiile 
a două persoane, pe care Moody le consemnează, 
iar părintele Serafim le prezintă. 

O persoană povesteşte astfel: „Îi vedeam cum 
încearcă să mă readucă la viață. Era cu adevărat 
ciudat! Nu mă aflam prea sus; era ca şi cum aş fi 
stat pe un soclu, dar nu cu mult deasupra lor; poate 
doar privind peste capetele lor. Am încercat să le 
vorbesc, dar niciunul dintre ei nu mă auzea, nimeni 
nu mă asculta”. 

Cealaltă persoană: „Eram incapabil să ating 
ceva, să comunic într-un fel sau altul cu vreunul 
dintre cei care mă înconjurau. Este un sentiment de 
singurătate copleşitoare, de izolare totală. Mi-am 
dat seama că de acum sunt cu totul singur, doar eu 
însumi cu mine *. 

Al doilea punct comun privitor la experienţele 
de după moarte este „întâlnirea cu alții”. Adică, aşa 
cum povesteşte Moody, sufletul simte pentru scurt 
timp această însingurare, fiindcă mai apoi simte că se 
întâlneşte cu alții, de vreme ce nu doar după moarte, 
Ci şi înaintea morții vede deodată rude şi prieteni de- 
cedați. O astfel de experienţă este grăitoare: 

„Doctorulse lăsă păgubaş şi le zise rudelor mele 
că tocmai am murit... Mi-am dat seama atunci că în 
cameră se aflau mult mai multe persoane decât şti- 
am eu că sunt în realitate, unele dintre ele plutind în 
jurul tavanului camerei. Erau acolo toţi cei pe care 
îi cunoscusem în viața mea, dar care muriseră deja. 
Mi-am recunoscut bunica, o fată pe care o cunoscu- 

sem încă de pe când mergeam la şcoală şi mulți alți 
prieteni şi rude... Era o ocazie cu totul fericită şi am 
simțit că toți veniseră acolo pentru a mă proteja sau 
a mă conduce”. 

Al treilea punct comun al experiențelor de după 
moarte este „ființa luminii sau „ființa luminoasă. 
Toţi cei care au avut astfel de experiențe descriu 
apariţia unei lumini, a cărei strălucire creştea foarte 
repede. Toţi o recunoşteau ca fiind un soi de ființă 
personală, plină de căldură şi dragoste, care îl atra- 
ge ca un magnet pe cel decedat. Alţii susțin că este 
Hristos, iar alții spun că sunt îngeri. Sunt grăitoare 
două astfel de mărturii. 

Prima sună aşa: „l-am auzit pe doctori spunând 
că am murit, şi din acel moment am avut acea sen- 
zație de cădere, mai exact era ca şi cum aş fi plutit... 
Totul era negru, numai că, la o oarecare distanţă, 
puteam vedea acea lumină. Era o lumină foarte, 
foarte strălucitoare, dar nu prea mare la început. Se 
făcea din ce în ce mai mare, pe măsură ce mă apro- 
piam de ea” 

Cealaltă mărturie: „Eram afară din trup, nu am 
nicio îndoială în privinţa asta, pentru că îmi puteam 
vedea trupul pe masa din sala de operaţii. Sufle- 
tul îmi ieşise afară! M-am simțit foarte rău la înce- 
put, din pricina asta, dar puţin mai târziu a apărut 
această lumină strălucitoare. Părea cam ştearsă la 
început, pentru ca să se transforme în cele din urmă 
într-o rază uriaşă... La început, când a venit lumina, 
nu eram prea sigur de ce se întâmpla, dar apoi m-a 

întrebat, nu ştiu cum, dar cumva m-a întrebat dacă 
sunt pregătit să mor“. 

Aceste exemple sunt semnificative. Arată că 
omul trăieşte realmente în acele clipe existența unei 
alte lumi. Nu vom face aici o analiză critică pe mar- 
ginea fiecărei experiențe, însă ceea ce ne dorim să 
subliniem este că toți confirmă că mai există şi altce- 
va în afară de ceea ce vedem prin simțuri şi gândim 
rațional. 

Când prezintă aceste date, părintele Serafim 
vine cu intervențiile sale critice, spunând că astfel de 
întâmplări similare se regăsesc şi în experiența Bise- 
ricii. Însă, în acelaşi timp, notează că se poate crea şi 
confuzie. Dar nu vom insista pe această latură. 

De-a lungul slujirii mele pastorale, am auzit de 
la mulți oameni povestindu-se întâmplări asemă- 
nătoare. Uneori era vorba despre propriile lor ex- 
perienţe din timpul unei boli grave, iar alteori erau 
mărturii ale apropiaților acestora, care îi suprave- 
gheau. Când eram mic, am fost odată martorul unei 
întâmplări. O femeie care era pe patul de moarte, 
dându-şi sufletul, țipa şi în acelaşi timp dădea din 
mâini ca şi când ar fi vrut să alunge pe cineva. 

Astfel de întâmplări se petrec în Sfântul Munte. 
Diferiți părinţi aghioriți mi-au relatat ultimele clipe 
ale unor monahi sfinți sau păcătoşi. 

Rog, a mi se îngădui să menţionez o mărturie per- 
sonală legată de boala vrednicului de pomenire Câ- 
linic, Starețul meu şi Mitropolitul Edessei, mărtun 
ce are legătură cu subiectul analizat în acest capitol. 


* Ibid., p. 31-32. 

După intervenţia făcută pe creier pentru elimi- 
narea tumorii, s-a produs o hemoragie şi a intrat în 
comă profundă. Medicii care îl supravegheau au 
spus că se află între viață şi moarte. Inima îi func- 
ționa, însă mai respira doar cu ajutorul aparatelor. 
Dacă circulația oxigenului ar fi încetat, ar fi murit. 
Totul era probabil. Fie rămânea, pur şi simplu, o le- 
gumă, fie murea, fie îşi revenea în fire. Când şi-a 
revenit după câteva zile, ne-a povestit cu lacrimi în 
ochi şi încordare o întâmplare înfricoşătoare. 

Ne spunea că nu era vis, ci un fapt real. Adică 
avea conştiinţa că este vorba despre o realitate. Se 
vedea pe sine afară din trupul aşezat pe pat, după 
cum ne vedea, de asemenea, şi pe noi, care eram 
trişti şi ne pregăteam de înmormântare. Ne-a mai 
vorbit şi despre o anumită asistentă dintre cele aşa 
de multe, care se aflau în locul respectiv, şi care îl 
măsura pentru a cumpăra sicriul. lşi dădea seama 
că sufletul i-a ieşit din trup. Ne mai spunea că el 
însuşi şi-a făcut un trisaghion de înmormântare. 

A mai avut şi alte astfel de experienţe, dar cea 
pe care am menţionat-o acum a fost cea mai grăi- 
toare, potrivită pentru subiectul despre care discu- 
tăm acum. Desigur, nu ştiu dacă a fost o experiență 
„în afara trupului” sau o experienţă la limita mor- 
ţii. Cert este că e vorba despre o situație ieşită din 
comun“. 


* Vezi o analiză detaliată la pagina 396 (n.a.). 

2. O analiză critică din perspectivă ortodo- 
xă a acestor experienţe 


Nu este uşor să judecăm astfel de situații, deoa- 
rece ele se află în afara sferei obişnuitului. De obi- 
cei, noi judecăm totul prin prisma propriilor noas- 
tre presupuneri şi întotdeauna în limitele logicii. Se 
poate ca mulți dintre noi să fi considerat apariţii- 
le de îngeri şi de sfinți în viața unor oameni curați 
drept rezultat al unei încărcături sentimentale sau 
chiar drept stări de boală psihică. Dacă un om care 
gândeşte logic, sau chiar şi un psihiatru, cercetează 
vedeniile unor oameni sfinți, poate să ajungă la con- 
cluzii eronate. Şi totuşi asemenea descoperiri care 
abundă atât în textele vechi, cât şi în tradiţiile orale 
contemporane, sunt adevărate. 

Trebuie observat faptul că nu avem dreptul să 
respingem toate experiențele pe motiv că depăşesc 
propriile noastre presupuneri. Desigur, trebuie să 
fim foarte atenţi şi să nu acceptăm orice experien- 
ță ca fiind adevărată, fiindcă ne pândeşte rătăcirea. 
Mai ales trebuie să credem în cuvântul revelat al lui 
Dumnezeu şi să urmăriin calea mântuirii noastre, 
lăsând necunoscutul pe seama Proniei lui Dum- 
nezeu. Însă nu trebuie să ajungem la o ignoranță 
absolută, aşa cum, din păcate, fac unii protestanți, 
care cred că sufletul după moarte se află în stare de 
inconştiență sau se grăbeşte să se afle imediat „cu 
Hristos”; dar nici să ne comportăm ca ateii, care 
consideră că sufletul este doar o simplă energie â 
trupului şi dispare odată cu acesta”. 

În tradiția Bisericii se păstrează câteva descri- 
eri cu privire la viața din timpul morții şi de după 
moarte. In capitolul precedent am arătat multe ast- 
fel de întâmplări. Aici vom insista doar asupra câ- 
torva dintre ele, care sunt semnificative. 

În Pateric ni se relatează ultimele clipe ale ador- 
mirii Avvei Sisoe cel Mare. Desigur, din prezenta- 
rea acestei întâmplări reiese că nu este vorba de o 
experienţă „în afara trupului , ci despre o experien- 
ță duhovnicească, fiindcă Sfântul încă se mai afla în 
simțiri şi stătea de vorbă cu cei de faţă. Le povestea 
celor de alături că Avva Antonie venea în repeta- 
te rânduri la el, după care venea ceata profeților, 
apoi ceata Apostolilor. De fiecare dată chipul său îi 
strălucea tot mai rnult. La un moment dat, vorbea, 
iar când a fost întrebat de cei de lângă el, a spus 
că vorbeşte cu îngerii care veniseră să îi ia sufletul. 
De asemenea, spunea că îi ruga pe îngeri să nu-l la 
încă sufletul, pentru că mai avea nevoie de pocăin- 
ță. Apoi chipul său a strălucit ca soarele, şi el însuşi 
le-a descoperit că venise Însuşi Domnul. Atunci şi-a 
dat sufletul, s-a petrecut ceva ca un fulger şi toată 
casa se umpluse de mireasmă”. 

In Everghetinos s-au păstrat două exemple cu- 
tremurătoare, care fac referire, în mod clar, la starea 
de după moarte şi, mai ales, la aşa-zisa viață „în afa- 
ra trupului. 

Una dintre întâmplări vorbeşte despre un oare- 
care monah Petru, care, înainte de a locui în pustie, 


»% ***Patericul Egiptean, Alba lulia, Edit. Reîntregirea, 
2014, p. 249. 

„s-a îmbolnăvit şi a murit”. Atunci a văzut chinurile 
iadului şi întinderi nesfârşite cuprinse de foc. De- 
sigur, i-a văzut şi pe unii dintre stăpânitorii lumii 
acesteia spânzurați în văpaie. Însă un înger strălu- 
citor nu l-a lăsat să fie aruncat în locul acela cuprins 
de flăcări. lar, mai apoi, sufletul i s-a reîntors în trup. 
„S-a trezit din somnul morții veşnice” şi a povestit 
toate câte a văzut şi a dus o viaţă de pocăință”. 

A doua întâmplare vorbeşte despre cineva care 
voia să devină monah şi care nu s-a supus rugămin- 
ților mamei sale de a rămâne alături de ea, ci a ple- 
cat spunând că vrea să-şi mântuiască sufletul. După 
puțin timp, i-a murit mama, după care a murit şi 
e]. Se spune că a căzut într-o boală grea care îl ame- 
nința cu moartea. În timpul acestei boli, „căzând ca 
într-un fel de leşin, a ieşit din trup şi a fost răpit la 
judecată”. Atunci a întâlnit-o pe mama sa dimpreu- 
nă cu cei judecaţi, adică în iad. Ea s-a minunat şi l-a 
întrebat cum a ajuns în locul acela, de vreme ce s-a 
făcut monah ca să-şi mântuiască sufletul. Şi se mai 
povesteşte că s-a auzit un glas care poruncea să-l ia 
din acel loc, „şi îndată s-a întors în sine şi a povestit 
celor de față câte a văzut şi a auzit..." *. 

Aceste două exemple fac referire la experiența de 
după moarte, la aşa-numita stare „în afara trupului . 
După cum vom vedea în continuare, aceste lucruri 
s-au întâmplat din iconomia lui Dumnezeu. De aceea 
spunem că nu putem să ignorăm astfel de experiențe, 
tocmai fiindcă le întâlnim şi în tradiţia bisericească. 


9 ***Everghetinos, Vol. 1, p. 121. 

Dar trebuie precizat că e o mare greşeală când 
socotim că sunt similare orice fel de experienţe, ori- 
ce situații descrise, neavând posibilitatea de a le 
distinge, fiindcă unele provin din stări psihologice, 
altele din lucrări diavoleşti, iar altele sunt harul şi 
binecuvântarea lui Dumnezeu. Putem în continuare 
să descriem câteva astfel de diferențe. 

Există o diferenţă între experienţele aşa-numi- 
tei „morți clinice” şi experienţele în care pacienții 
s-au aflat doar în pragul morţii”. Moartea clinică 
este cea în care omul trăieşte doar cu ajutorul apara- 
telor, iar medicii consideră că, în realitate, omul este 
mort. Doar inima îi mai este susținută prin diferite 
metode de resuscitare. Desigur, chiar şi în această 
situație nu avem certitudinea că sufletul a ieşit din 
trup. Totuşi este vorba despre o stare care se află la 
limita morții. Experiențele „celor din pragul mor- 
ţii” diferă de primele, fiindcă, de cele mai multe ori, 
oamenii sunt conştienţi de starea lor, vorbesc, dar 
şi când nu sunt conştienţi, ei se află pe punctul de a 
pleca din această viață. Aceste două cazuri nu pot fi 
considerate similare. 

Mai există şi o altă diferenţă între halucinații, 
iluzii şi faptele reale care se petrec atunci când su- 
fletul se pregăteşte să iasă din trup. Iluziile şi ha- 
lucinațiile pot fi puse pe seama medicamentelor, 
a anumitor tipuri de boli sau a metodelor tehnice 
folosite. De asemenea, conştiinţa joacă un rol în tră- 
irea întâmplărilor reale. 


” Serafim Res, op.ctit., p. 17. 

Părintele Serafim Rose spune că scriitorii, care 
au fost preocupaţi de aceste fenomene, au constațat 
faptul că, de obicei, toți cei care au o limpezime du- 
hovnicească văd arătări de oameni decedați sau de 
fiinţe spirituale. Acest lucru arată că aceşti oamenii 
sunt conştienţi de mediul lor în care se află. 

Există totuşi o diferenţă fundamentală între ha- 
lucinaţii şi faptele reale. De obicei, toţi cei care au 
halucinații văd oameni care se află în viață, pe când 
cei care au experienţe autentice văd persoane care 
nu mai sunt în viață. 

De asemenea, mai notează că experiențele cu 
mai multă coerenţă şi cu un caracter metafizic mai 
evident se întâmplă persoanelor care nu au haluci- 
nații, ci au contact cu realitatea fizică". 

Mai există încă şi diferența dintre arătările de- 
monice şi arătările dumnezeieşti. Categoria aceasta 
nu face parte din cele precedente, ci este vorba des- 
pre vederea îngerilor sau demonilor. Există multe 
astfel de exemple pe care le-am menționat deja şi, 
prin urmare, nu e nevoie să mai revenim asupra lor. 

Ceea ce e foarte important este că nu trebuie să 
considerăm similare toate experienţele din timpul 
morții sau de după moarte, nici să le punem pe sea- 
ma unei singure cauze, fiindcă în felul acesta se cre- 


ează multă confuzie. 


1% [bidem, p. 22. 

Toate cele menționate până acum ne conduc la 
aflarea unui mod de a deosebi aceste stări. In punc- 
tul acesta noi, ortodocşii, fiindcă avem o tradiţie vie, 
ne aflăm într-o poziție mai avantajoasă, deoarece 
putem deosebi aceste fenomene. 

Evanghelistul loan îi îndeamnă pe creştini într- 
una din epistolele sale soborniceşti: Iubiților, nu dați 
crezare oricărui duh, ci puneţi duhurile la-ncercare, dacă 
sunt de la Dumnezeu (1 loan 4, 1). 

În teologia ortodoxă, acordăm o mare impor- 
tanță virtuții discernământului, pentru că, atunci 
când aceasta există, este limpede că omul are harul 
lui Dumnezeu. Teologia adevărată constă în posi- 
bilitatea de a discerne duhurile, dacă acestea pro- 
vin de la Dumnezeu sau de la Lucifer. De aceea s-a 
spus că un astfel de teolog, care poate să discearnă 
gândurile, vedeniile, este un părinte duhovnicesc 
nerătăcit. 

Faptul că discernământul presupune cunoaşte- 
re duhovnicească şi viață duhovnicească reiese din 
învățătura Sfinţilor Părinți. Sfântul Maxim Mărturi- 
sitorul spune că nepătimirea vine din înfrânare, iar 
rodul nepătimirii este discernământul!"!. 

Sfinţii Părinți acordă mare importanţă discernă- 
mântului, pentru că este legat de cunoaşterea ade- 
vărată. Potrivit Sfântului Diadoh al Foticeii, faptul 
de a discerne fără greşeală răul de bine este lumina 


1 MAXIM MĂRTURISITORUL, Capete despre dragoste II, 25, în: 
FR 2, Bucureşti, Edit. IBMBOB, 2U17, p. 87. 

cunoaşterii!%?. Sfântul loan Scărarul spune că discer- 
nământul este „făclie în întuneric, întoarcerea celor 
rătăciți, luminarea celor cu vederea scurtă”. Cel cu 
discernământ este descoperitor al sănătății şi cură- 
țitor, adică vindecător al bolii“. Faptul că virtutea 
discernământului are mare valoare reiese şi din cu- 
vântul Sfântului Antonie, când spune că există unii 
oameni care şi-au topit şi şi-au umilit trupurile prin 
asceză, dar fiindcă nu dobândiseră harisma discer- 
nământului „s-au îndepărtat de Dumnezeu”. 

Prin urmare, se pare că discernământul este 
darul lui Dumnezeu şi este legat de starea duhov- 
nicească a omului. Sfântul loan Scărarul spune că, 
pentru cei începători în viața duhovnicească, dis- 
cernământul este legat de cunoaşterea adevărată 
a sinelui; pentru cei înaintați este legat de simțţi- 
rea duhovnicească ce discerne fără greşeală binele 
propriu-zis de binele natural şi de cel potrivnic; iar 
pentru cei desăvârşiți este legat de cunoaşterea care 
există prin luminarea dumnezeiască, ce luminează 
şi cele ce se află în alții în chip întunecos!*?. 

Toate cele ce au fost spuse cu privire la discer- 
nământ au ca scop să arate că nu e uşor să judecăm 
orice experienţă descrisă de persoane care se află la 
sfârşitul vieții. Faptul acesta este o harismă a mari- 
lor duhovnici care văd adevărul în profunzime ŞI 


102 DIADOH AL FOTICEII, Cuvânt ascetic despre viața monaha- 
lă..., c. 6, FR 1, p. 405. 

103 JOAN SCĂRARUL, Scara XXVI, II, 22, FR 9, p. 410. 

104 *** Patericul Egiptean..., p. 11. 

105 JOAN SCĂRARUL, Scara XXVI, |, 1, FR 9, p. 367. 

care nu analizează pur şi simplu la suprafață. Aceş- 
tia îşi dau seama dacă este vorba de un rezultat al 
unei stări psihologice bolnave a omului, dacă este 
arătarea diavolului sau dacă este, într-adevăr, un 
rod al arătării lui Dumnezeu sau al sfinţilor. locmai 
din această cauză e greu să ne ocupăm de analiza 
experienţelor din timpul morţii sau de după moarte. 

Există însă câteva puncte exterioare care de- 
scriu şi definesc aceste experiențe. Când Hristos 
vorbeşte despre profeții mincinoşi, care vin în piei 
de oaie, însă pe dinlăuntru sunt lupi răpitori, îi în- 
deamnă pe ucenici în felul următor: După roadele lor 
ii veți cunoaşte. Orice pom bun face roade bune şi 
orice pom rău face roade rele. Pomul bun nu poate 
face roade rele, nici pomul rău nu poate face roade 
bune (Matei 7, 15-18). 

Aşadar, criteriul constă în roadele rezultate. 
Dacă în urma unei vedenii stăpânesc în inimă pacea 
şi liniştea, este o dovadă că aceasta provine de la 
Dumnezeu. Dar dacă această vedenie aduce tulbu- 
rare, este semn că provine de la diavol. Acelaşi lucru 
se întâmplă şi în ceea ce priveşte patima mândriei. 
Dacă omul se mândreşte după o astfel de experien- 
ță, e o dovadă că e stăpânit de-o lucrare vicleană, pe 
când cel insuflat de harul lui Dumnezeu se smereşte 
şi mai mult, iar, de obicei, nu vorbeşte. 

De aceea, orice experienţă este evaluată potrivit 
vieții pe care omul o trăieşte ulterior. Acest adevăr 
reiese din cele două exemple pe care le-am mențio- 
nat mai înainte din Everghetinos. 

Monahul Petru, care a murit şi a văzut grozăvia 
iadului, după care a revenit la viaţă, a simţit că lu- 

crul acesta s-a întâmplat tocmai ca el să se pocăias- 
că. Îngerul care nu îl lăsase să fie aruncat în foc i-a 
spus: „Du-te şi vezi cum vei trăi după acestea, lu- 
ând aminte la tine însuți”. Sfântul Grigorie Dialogul 
spune că Dumnezeu a îngăduit această moarte prin 
minunata Sa purtare de grijă „ca să nu moară veş- 
nic . Este un fapt probabil ca oamenii, după reveni- 
rea lor din vedenia iadului, să nu fie conduşi spre 
pocăință, ci spre mai multă osândă, şi astfel, întor- 
cându-se în viața aceasta, după ce au văzut acele lu- 
cruri cumplite, „să rămână tot neîndreptați. Lor nu 
le mai rămâne nici un cuvânt de dezvinovăţire "1%, 

lar celălalt monah, care s-a întors în viața aceas- 
ta, după ce şi-a văzut mama alături de cei osândiți, 
zăvorându-se într-o chilie, s-a îngrijit de mântuirea 
sa, „pocăindu-se şi tânguindu-se cu inima pentru 
cele pe care le săvârşise în trândăvie mai înainte". 
De asemenea, se mai spune că se pocăia aşa de mult 
încât unii care-l vedeau îl rugau să iasă pentru pu- 
țină vreme din chilie ca să nu sufere vreo vătămare 
„din pricina jelirii sale fără măsură”!. 

După asemenea experiențe nimeni nu poate să 
rămână nemişcat şi nestrăpuns la inimă. Dacă se în- 
tâmplă aşa, şi mai ales dacă se mândreşte, atunci 
fie au fost cu adevărat experiențe demonice, fie a 
fost un semn de la Dumnezeu, dar îl denaturează 
şi se întoarce împotriva lui. Este posibil ca o astfel 
de experienţă să devină cauza pedepsei sau a unei 
osândiri mai mari. 


19 +** Everghetinos, vol. 1, p. 121-123. 
1% Ibidem, p. 133. 

Dar şi în situația Starețului meu pot confirma că 
ne-a spus doar o singură dată ceea ce văzuse, după 
care nu a mai amintit nimic. Însă întâmplarea aceas- 
ta i-a adus o pocăință nemăsurată şi uimitoare. Nu 
mai putea judeca pe nimeni. Simțea că se află sub 
judecata lui Dumnezeu. lar când, odată, i-am spus 
o vorbă necugetată, el s-a mâniat fiindcă l-am lipsit 
de curăția minții şi fiindcă i-am dat prilejul să jude- 
ce, în timp ce el, aşa cum mi-a mărturisit, era osân- 
dit, sub judecată. Îmi spunea în repetate rânduri că, 
dacă Dumnezeu îl va face bine şi se va învrednici 
din nou să slujească, nu va mai predica, ci va urca 
în amvon şi va striga: „Dumnezeule, milostiv fii 
mie, păcătosului'. Ajunsese la smerenie şi pocăință 
adâncă. Llocmai de aceea sunt încredințat că experi- 
ența aceea, pe lângă întreaga sa asceză şi viață nepă- 
timitoare, l-a făcut să aibă parte de un sfârşit cuvios. 

Totuşi, dacă este greu să ne dăm seama de felul 
şi de caracterul vedeniei, este nevoie, după cum ne 
îndeamnă Sfinții Părinţi, să alergăm la cei care au 
experienţă şi cunoaştere în viața duhovnicească. În 
astfel de probleme, psihiatrii şi specialiştii în dome- 
niul lumii sufleteşti nu îşi au locul. Aceştia pot doar 
să bănuiască şi să perceapă că totuşi există ceva din- 
colo de această viață, însă sunt neputincioşi să pună 
un diagnostic adevărat şi fără greşeală. 

Ca o încheiere a acestui subiect, putem spune 
că omul care păşeşte spre moarte simte o altă reali- 
tate, pe care, probabil, o ignorase până atunci. Noi 
credem că viața adevărată este cea pe care o vedem. 
Însă, întrucât există o creație inteligibilă, cât şi sensi- 
bilă, există şi o lume dincolo de lumea simţurilor şi a 

celor palpabile, şi care nu este percepută de rațiune 
şi de simţuri. Astfel, cel care este condus spre moarte 
este condus spre realitate, spre adevăr. Minciuna este 
legată de închistarea noastră în lumea simțurilor şi a 
celor palpabile. Însă mintea omului nu trebuie să-şi 
piardă timpul fără rost cu diferite arătări sau vede- 
nii. Mintea trebuie să aibă pomenirea neîncetată a lui 
Dumnezeu, care este legată inseparabil de conştiinţa 
păcătoşeniei. De aceea, mintea noastră nu trebuie să 
fie furată de aşa-numitele situații „supranaturale. 
lar dacă cineva are vreo experienţă, nu trebuie să se 
bizuiască exclusiv pe ea. Sfinţii, care dispun de cură- 
ţia minţii, chiar şi atunci când au experienţa vederii 
lui Dumnezeu, î îşi văd propria stare ruşinoasă. În car- 
tea părintelui Sofronie Saharov, Vom vedea pe Dumne- 
zeu precum este, se subliniază în mod repetat adevărul 
că mintea sa, în ciuda vederii luminii necreate şi a 
altor experienţe, era întoarsă spre păcătoşenia sa, şi 
nu era deranjată de diferite situații ispititoare. 

Sfântul Isaac Sirul spune că „cel care s-a învred- 
nicit să se vadă pe sine e mai bun decât cel care s-a 
învrednicit să vadă pe îngeri. Iar cel care s-a în- 
vrednicit să-şi vadă păcatele „e mai bun decât cel ce 
scoală morții prin rugăciunea lui”. 

Nu avem niciun folos dacă vedem îngeri sau în- 
viem morți, dar nu ne cunoaştem pe noi înşine şi nu 
ne înviem pe noi din patimi şi păcate. Dumnezeu 
îngăduie petrecerea noastră în viață ca să ne pocăim 
şi să gustăm din împărăţia cerurilor. 


1% [sAAc SIRUL, Cuvinte despre nevoință XXXIV, FR 10, bu- 
cureşti, Edit. IBMBOR, 1981, p. 194. 

Nemurirea sufletului 


Într-un capitol precedent am vorbit în mod de- 
taliat despre ce înțelegem mai exact prin expresia 
„moarte trupească'. Despărțirea sufletului de trup, 
care are loc datorită stricăciunii şi morții omului, şi 
care este rod al păcatului săvârşit de către protopă- 
rinți, se numeşte rnoarte. 

Şi totuşi, în pofida acestei despărțiri, ipostasul 
omului nu este desființat. Omul este alcătuit din su- 
flet şi trup, adică om înseamnă cele două elemente 
unite una cu cealaltă. Sufletul se numeşte sufletul 
omului, iar trupul - trupul omului. Aşa cum Dum- 
nezeu menține lumea prin energiile Sale necreate, 
tot aşa şi sufletul menține trupul care este unit cu 
el. În teologia patristică se spune că starea omului 
„după chip” este mal puternică decât starea îngeri- 
lor „după chip”, tocmai pentru că omul are minte, 
rațiune şi duh, duh care dă viaţă trupului unit cu 
sufletul, lucru care nu se întâmplă şi cu îngerii". 


109 GRIGORIE PALAMA, 150 capete despre cunoaşterea naturală, 
despre cunoaşterea lui Dumnezeu, despre viața morală şi despre făp- 
tuire, c. 38, trad. rom. de Dumitru Stăniloae în: FR 7, Bucureşti, 
Edit. IBMBOR, 1977, p. 448. 

După ieşirea sa din trup, sufletul rămâne ne- 
muritor. Vedem adeseori în texte liturgice şi patris- 
tice vorbindu-se despre nemurirea sufletului. Sufle- 
tul omului nu moare niciodată în mod fiinţial, adică 
nu 0 să existe vreodată un timp în care, ontologic, 
va înceta să mai existe. 

Sigur că şi filosofia a vorbit despre nemurirea 
sufletului, dar o vedea prin altă prismă şi o încadra 
într-o altă perspectivă. De aceea, în cele ce urmea- 
ză vom încerca să observăm cum privea filosofia 
nemurirea sufletului şi cum o priveşte teologia or- 
todoxă. 


1. Nemurirea sufletului din perspectiva fi- 
losofiei 


În filosofie se face o distincție radicală între ma- 
terie şi realitate. Există o învățătură de bază a filo- 
sofiei, potrivit căreia doar ceea ce este nenăscut şi 
neschimbător poate fi nemuritor şi real, fiindcă tot 
ceea ce are un început în timp are şi un sfârşiti. 
Trupul omului aparține lumii materiale, pe când 
sufletul aparține lumii reale, a ideilor. Astfel, sufle- 
tul este nemuritor în contrast cu trupul, care este 
muritor. Atâta timp cât sufletul este nemuritor, po- 
trivit filosofiei, rezultă că e şi nenăscut şi necreat, 
întrucât aparține lumii ideilor. Sufletul nu are nicio 
legătură cu fenomenele supuse stricăciunii, fiindcă 
aparține realității imuabile fără început". 


11 Ioannis ROMANIDIS, Păcatul strămoşesc..., p. 43. 
"1 Ibidem, p. 47. 

Starea sufletului în trup, adică rămânerea aces- 
tuia în trupul omului, fie este considerată naturală, 
„fiindcă sufletul este o scânteie a sufletului univer- 
sal, iar prin urmare este nemuritor, imuabil şi ne- 
născut”, aşa cum spuneau stoicii, dar şi pentru că 
„sufletul este chipul nenăscut al genului şi nedes- 
părțit de materie”, aşa cum susținea Aristotel; fie 
este considerată împotriva firii „pentru că trupul 
este închisoarea sufletului”, potrivit lui Platon''*. 
În orice caz, un lucru e cert, că sufletul, potrivit fi- 
losofiei antice, aparţine lumii ideilor şi că nu are 
vreo legătură cu materia, din care face parte trupul 
omului. 

Trebuie, în special, să atragem atenţia asupra 
concepției platonice cu privire la suflet, concepție 
care a predominat mai mult şi pe care o întâlnim şi 
la religiile orientale, potrivit căreia sufletul a căzut 
din lumea ideilor şi a fost închis în trup, devenind 
astfel închisoarea sufletului. Potrivit învățăturii pla- 
tonice, căderea omului constă în această întemnița- 
re a sufletului în trup. Sufletul nemuritor şi necreat 
a fost înglobat în trupul material şi muritor. De ace- 
ea sufletul pătimeşte şi suferă. 

Însă Dumnezeu, Care este Unul, fără ca El În- 
suşi să Se mişte, atrage înspre El pe cele necreate. 
Răul nu este nimic altceva decât tendinţa inexpli- 
cabilă spre cele mutabile şi spre materie, adică spre 
direcţia opusă Unului''*. Acest fapt înseamnă că su- 
fletul, care este necreat şi se află în lumea ideilor, s-a 


'"'* Ibid., p. 47-48. 
15 lbid., p. 46. 

îndepărtat de această lumea a realității. De atunci 
Dumnezeu îl atrage spre această lume necreată şi 
neschimbată, îl cheamă să se reîntoarcă, după ce a 
fost eliberat din temnița trupului în care fusese în- 
chis. lar aceasta este mântuirea sufletului, potrivit 
concepției platonice. Este întoarcerea sufletului în 
lumea necreată. 

Aceasta este, în linii generale, învățătura des- 
pre nemurirea sufletului, potrivit filosofiei. După 
cum vedern, întreaga concepție filosofică privitoare 
la nemurirea sufletului este cuprinsă în trei punc- 
te. În primul rând, sufletul este nenăscut, întrucât 
aparține lumii ideilor, şi prin urmare, este necreat. 
În al doilea rând, sufletul omului are mare valoare 
în comparaţie cu trupul, adică predomină aşa-nu- 
mitul dualisin, întrucât sufletul este scos în eviden- 
ță, pe când trupul este depreciat, fiind considerat 
un rezultat al căderii şi al stricăciunii. De aceea, po- 
trivit concepției filosofiei antice, trupul nu are nicio 
valoare sau importanţă, ci, dimpotrivă, este foarte 
rău, fiindcă reține sufletul nemuritor şi necreat în 
interiorul materiei şi nu îl lasă să se întoarcă în lu- 
mea din care a venit. Însă, potrivit unei asemenea 
teorii, omul este desființat, iar materia este conside- 
rată rea şi de lepădat. Iar în al treilea rând, în cadrul 
filosofiei nu se poate vorbi despre învierea trupului. 
De aceea, când Apostolul Pavel a vorbit pe Areopag 
despre învierea morților, a fost luat peste picior. 
Tocmai de aceea această învățătură a creştinismului 
a zguduit toate temeliile metafizicii. 

2. Nemurirea sufletului în teologia ortodoxă 


Am subliniat mai înainte că termenul nemurire 
este întâlnit atât în Sfânta Scriptură, cât şi în texte- 
le tradiției noastre, adică în cult şi la Sfinții Părinți. 
Însă diferă foarte mult de înțelesurile pe care le are 
în filosofie. Vom încerca să facem un mic comenta- 
riu prezentând cele patru înțelesuri pe care le are 
cuvântul nemurire. 

Primul sens al nemuririi este legat de nemurirea 
prin fire, adică de ceva care nu are început şi sfârşit. 
Sub acest înțeles, singurul nemuritor prin fire este 
doar Dumnezeu, fiindcă El nu are început şi sfârşit, 
este etern, adică dincolo de veacuri. De aceea cân- 
tăm în Biserică „Sfinte făr-de moarte...”. Apostolul 
Pavel, când vorbeşte despre Hristos, Dumnezeul cel 
adevărat, spune: Cel ce singur are nemurire şi locuieşte 
întru lumină neapropiată (1 Timotei 6, 10). 

Al doilea sens al nemuririi este legat de nemu- 
rirea prin har, adică de ceva care are început, dar 
nu are şi sfârşit, fiindcă Dumnezeu a dat acest har 
şi putere. Pe baza acestui sens vorbim noi despre 
nemurirea sufletului, care este legată de veşnicie. 
Acest lucru înseamnă că ceea ce are un început are 
neapărat şi un sfârşit. Sufletul omului a fost creat de 
Dumnezeu, în consecință, are un anumit început. 
Însă Dumnezeu, creând sufletul, a voit să nu aibă 
sfârşit. Aşadar, în timp ce Dumnezeu este nemuri- 
tor prin fire, sufletul omului, deşi e creat, este ne- 
muritor prin har, adică este veşnic şi nu are sfârşit. 
Prin urmare, deşi sufletul se desparte de trup prin 
intermediul morții, în fond ipostasul omului nu este 


132 lerotheos, Mitropolitul Nafpaktosului 


desființat, sufletul nu încetează de a mai exista, ci 
trăieşte şi aşteaptă a Doua Venire a lui Hristos ca 
să intre în trupul înviat, şi astfel omul să trăiască 
întreg ŞI veşnic. 

Al treilea sens al nemuririi sufletului este legat 
de existența harului lui Dumnezeu în el. Sufletul 
există, dar, în acelaşi timp, este unit şi cu harul lui 
Dumnezeu, trăieşte în Dumnezeu. Şi sufletele păcă- 
toşilor există în mod ontologic, însă ele nu au parte 
de energia îndumnezeitoare a lui Dumnezeu. Acest 
lucru arată că sufletele păcătoşilor trăiesc veşnic, dar 
fără Dumnezeu. Aceasta este aşa-numita moarte du- 
hovnicească. În acest sens, Sfântul Vasile cel Mare 
spune că păcatul este „moartea nemuririi”. Nu în 
sensul că sufletul moare ontologic şi dispare, ci, deşi 
trăieşte, totuşi nu are parte de harul lui Dumnezeu. 

Al patrulea sens al nemuririi este legat de uni- 
rea întregului om (suflet şi trup), când are veşnic 
părtăşie la Învierea lui Hristos. 

În general, putem spune că sufletele oameni- 
lor, drepți şi nedrepți, sunt veşnice şi nemuritoare 
prin har. Omul este alcătuit în întregime din suflet 
şi trup, dar datorită faptului că sufletul nu constitu- 
je omul în întregime, ci este doar sufletul omului, şi 
pentru că nici trupul nu constituie omul în întregi 
me, ci doar trupul omului, de aceea sufletul, după 
ieşirea din trup, aşteaptă a Doua Venire a lui Hristos 
ca să intre în trupul înviat, şi astfel om în întregime, 
trup şi suflet, trece la viața nemuritoare în Hristos 
sau aşteaptă veşnicia fără să fie părtaş şi la lucrarea 
necreată şi îndumnezeitoare a lui Dumnezeu. Sfân- 
tul Maxim Mărturisitorul va spune că drepții VOI 

trăi viața veşnică în chip frumos, pe când păcătoşii 
vor trăi viața veşnică în chip tragic. 

Comparând cele spuse despre concepțiile filo- 
sofiei privitoare la nemurirea sufletului, putem nota 
faptul că există o diferenţă confuză între filosofie şi 
teologie pe tema nemuririi sufletului. Potrivit tra- 
diției ortodoxe, sufletul nu este nenăscut şi nezidit, 
nici nu a existat mai întâi în lumea neschimbată a 
ideilor, ci este zidit, întrucât a fost creat într-un Mo- 
ment anume. Sufletul este nemuritor, dar nu pentru 
că a preexistat înaintea trupului, nici pentru că este 
însuşirea lui firească, ci pentru că aşa a vrut Dum- 
nezeu. De la crearea sa, Dumnezeu i-a dăruit nemu- 
rirea ca să nu aibă sfârşit. Aşadar, nemurirea este 
o însuşire a sufletului, însă după har, nu după fire. 

Apoi în tradiția ortodoxă nu separăm sufletul 
de trup în mod dialectic, de vreme ce nu avem con- 
ceptul de dualism, ci omul întreg; este alcătuit din 
suflet şi trup. Sufletul nu este omul în întregime, ci 
este doar sufletul omului. De aceea nici nu dăm în- 
tâietate sufletului în detrimentul trupului. 

Dacă suntem atenți, vom constata că toate Iai- 
nele Bisericii îl sfințesc în întregime pe om, care este 
alcătuit din suflet şi trup. Nu considerăm trupul o 
temniță a sufletului, ci o creaţie a lui Dumnezeu, 
care după cădere a purtat veşminte de piele (cf. Fa- 
cere 3, 21), adică stricăciunea şi mortalitatea. Însă 
prin Învierea lui Hristos, omul întreg, incluzând 
trupul, dobândeşte puterea de a învia. 

Astfel, ceea ce, dinspre latura soteriologică, are 
mare importanţă nu este atât supraviețuirea sufle- 
tului după moarte, cât nemurirea lui prin har, pen- 

tru că toți vor trăi, chiar şi cei păcătoşi; nici măcar 
învierea trupurilor, pentru că şi trupurile păcătoşi- 
lor vor fi înviate, ci viața în Hristos după moarte 
şi după învierea trupurilor. Prin urmare, nemurirea 
sufletului şi a omului capătă un alt înțeles în sote- 
riologia ortodoxă. Nu prelungirea vieţii are impor- 
tanţă, şi nici viața după moarte, ci depăşirea morții, 
care se realizează prin viața în Hristos. 

Trupul şi Sângele Mântuitorului este şi se nu- 
meşte, potrivit Sfinţilor Părinţi, „medicamentul ne- 
muririi”, pentru că dobândim puterea dea trăi veşnic 
în Hristos. De aceea simțim nemurirea sufletului ca 
pe un dar al lui Dumnezeu, iar nemurirea ca părtăşie 
la Trupul înviat al lui Hristos. Dacă nu privim din 
această perspectivă problema nemuririi, atunci ne 
aflăm în afara teologiei ortodoxe şi suntem cuprinşi 
de confuzia filosofiei, care îl lasă pe om nemântuit. 


3. Tnitopsihismul și Biserica Ortodoxă 


În Biserica veche s-a răspândit, datorită unor 
eretici, în special gnostici, erezia tnitopsihistă*, care 
i-a influenţat şi pe unii scriitori bisericeşti din ve- 
chime. Sfântul loan Damaschin scrie în lucrarea sa 
Despre erezii că „tnitopsihişti” se numesc cei care 
„socotesc sufletul omenesc asemenea cu cel al dobi- 
toacelor şi spun că acesta piere odată cu trupul". 


* Această erezie susținea că şi sufletul este muritor. De la 
grecescul Ovnrowvxiouos, 9vnros (=muritor) şi Wwx1) (=su- 
flet) (n.tr.). 

114 JOAN DAMASCHIN, Despre erezii, EIIE 2, 302. 

Desigur, concepția aceasta nu a fost acceptată 
de Biserică, întrucât în toată Sfânta Scriptură există 
locuri în care putem vedea că sufletul după moarte, 
adică după ieşirea din trup, rămâne veşnic datorită 
voii lui Dumnezeu, după cum mai reiese şi faptul 
că sufletul omului se deosebeşte în mod clar de aşa- 
zisul suflet al animalelor. 

După cum ştim din studiul textelor scripturis- 
tice şi patristice, cuvântul suflet, referitor la anima- 
le, are doar sensul de viață, iar sufletul lor are doar 
energie, nu şi ființă“. Animalele au doar energie su- 
fletească. Şi de aceea nu au minte şi rațiune. Pe când 
oamenii au suflet atât prin ființă, cât şi prin energie, 
de aceea au minte, rațiune şi duh, iar duhul dă viață 
trupului unit cu sufletul. 

În paralel cu această formă de tnitopsihism, 
potrivit căruia se credea că sufletul moare oda- 
tă cu trupul, dar va învia din nou împreună cu 
acesta în momentul învierii trupurilor, există şi o 
formă mai moderată de tnitopsihism, aşa-numitul 


* În acest caz, termenul ființă (ovoia) trebuie înțeles ex- 
clusiv teologic, şi nu filosofic. Ființa omului nu este întocmai 
ca ființa lui Dumnezeu. Fiinţa lui Dumnezeu este necreată, iar 
a omului este creată. Prin urmare, omul are ființa în alt fel de- 
cât ființează Dumnezeu, dar o are prin părtăşie la ființa Lui. Ca 
atare, animalele au doar o energie (Eveppera) de viaţă iraționa- 
lă. Omul are ființă raţională, fiind după chipul lui Dumnezeu. 
De aceea el este cel care pune nume animalelor, fiindcă ele nu 
se pot desemna pe ele însele, nu au rațiune. Rațiunea este un 
atribut al ființei, al usiei. Animalul neavând chip sădit în el, în 
sensul acesta nu are ființă. Are doar energia care este caracteris- 
tică vieţi (Bios). Chipul este caracteristic ființei (n.tr.). 

psihopanihism*, potrivit căruia sufletele se află 
după moarte într-o stare de letargie şi somnolenţă. 
Fireşte că ambele forrne ale ereziei au fost condam- 
nate de Biserică!”. 

La sfârşitul anilor '50, a avut loc o dezbatere in- 
teresantă cu privire la tnitopsihism, cu ocazia sus- 
ținerii lucrării de doctorat a părintelui loannis Ro- 
manidis, la Facultatea de Teologie din Atena. Sigur 
că dezbaterea s-a extins pe mai multe domenii de 
studiu, însă aici vom insista puţin pe tezele sale cu 
privire la nemurirea sufletului. 

Într-un capitol aparte, din cercetarea sa cu ti- 
tlul „Menirea omului”, acesta vorbeşte despre „de- 
săvârşirea morală”, „desăvârşire şi cădere” şi „ne- 
murire'. Abordează subiectul nemuririi pentru că 
despre aceasta vorbesc şi filosofii, însă, după cum 
am spus mai devreme, într-un mod diferit față de 
învățătura bisericii. 

In lucrarea sa de doctorat, părintele Ioannis Ro- 
manidis susținea ideea că sufletul este nemuritor, 
însă prin har, nu prin fire, de vreme ce este creat, şi 
nu necreat, având un început concret. Scria lucrul 
acesta pentru a nu se crea o confuzie între filosofie 
şi teologie, fiind vorba doar de un subcapitol din 
tema generală dezvoltată. Face distincţia între ființa 
şi energia lui Dumnezeu, între cădere, păcat şi în- 


* Wuxo-navvvxia, cuvânt compus din wvxn (suflet) şi 
navvvXia (=veghe, priveghere, moțăire), în ideea că sufletele 
se află într-o stare de veghe amestecată cu somn, (n.tr.). 

115 Vezi P. TREMBELA, A0yuarikI, vol. 1, Atena, Edit. ZOi, 
1959, p. 482. 

dumnezeirea omului'!*. Aceste teze generale şi cen- 
trale ale sale, care sunt ortodoxe, i-au problematizat 
pe unii teologi care fuseseră inconştient îndoctrinați 
de teologia scolastică din Apus. Pentru ei păreau să 
fie cel puţin învățături nou-apărute, necunoscute 
până atunci. Este de prisos să mai spunem că aceas- 
tă lucrare a fost o revelație, unul dintre primele stu- 
dii care dezvăluiau robia babiloniană în care se afla 
„teologia ortodoxă din Grecia”, sub influenţa teolo- 
giei şi problematicii apusene. De aceea a şi stârnit 
un sentiment aparte. 

Ca urmare, aceştia şi-au format o părere potri- 
vit căreia părintele Ioannis Romanidis, prin poziţii- 
le sale, accepta concepțiile tnitopsihiştilor. Desigur, 
trebuie remarcat faptul că aceşti teologi - fiind influ- 
ențați de concepțiile teologiei scolastice şi de tezele 
apologeticii iluministe, care respingea din alte moti- 
ve metafizica teologiei apusene - au răstălmăcit te- 
zele părintelui loannis, fiindcă nu puteau pătrunde 
învăţătura ortodoxă dezvoltată în lucrarea sa. 

Răspunzând acestor acuzații, părintele loannis 
Romanidis subliniază, în scrisorile sale, unele as- 
pecte interesante. Am dori să le notăm pe cele mai 
importante. 

Pentru început, subliniază faptul că teologii 
apuseni au o concepție eronată despre Dumnezeu 
şi despre energiile Sale în lume, precum şi despre 
nemurirea sufletului. Ne-a fost dat mai înainte pri- 
lejul să vedem care erau concepțiile filosofiei despre 
nemurirea sufletului şi care au înrâurit şi teologia 


"16 loannis ROMANIDIS, Păcatul strămoşesc..., p. 186. 

scolastică apuseană. În continuare, arată că niciunul 
dintre Părinţi nu se îndoieşte de nemurirea sufletu- 
lui. Însă din învățătura lor reiese ideea că sufletul, 
când se desparte de energia îndumnezeitoare a lui 
Dumnezeu, „cu toate că trăieşte veşnic în iad şi în 
pedeapsă, este mort. În felul acesta, cei care trăiesc 
acum fără energia îndumnezeitoare a lui Dumne- 
zeu, deşi trăiesc, sunt morți . Astfel, în învățătura 
patristică se vorbeşte despre moartea sufletului, nu 
în sensul ontologic şi existenţial al sufletului, ci în 
sensul de nepărtăşie a sa la energia îndumnezeitoa- 
re a lui Dumnezeu. Mai departe dă diferite citate 
din scriitorii antici şi din Părinţi, cum ar fi Sfântul 
lustin Martirul şi Filosoful şi Sfântul Irineu. Spune 
că ei vorbesc despre moartea sufletului ca despăr- 
țire a omului de Dumnezeu, fără să fie tnitopsihişti 
şi trihotomişti. Când se spune că omul are şi duh, 
nu înseamnă că duhul este o componentă a omului, 
adică omul ar fi alcătuit din suflet, trup şi duh, ci că 
acest duh este harul lui Dumnezeu pe care protopă- 
rinții îl pierduseră. Prin urmare, omul are suflet şi 
trup, iar duhul este harul lui Dumnezeu. 

De aceea încheie prin concluzia: „Este o mare 
nedreptate să fiu acuzat de tnitopsihism de vreme 
ce atâția Părinți acceptă caracterul muritor prin fire 
şi nemuritor prin har al sufletului şi al îngerilor”. 

Toate acestea sunt spuse în virtutea faptului că 
există iad veşnic, deoarece Dumnezeu îl vrea şi îl 
îngăduie potrivit cu faptele şi cu purtarea omului. 
Dacă omul s-a vindecat, atunci va trăi energia lumi- 
nătoare şi îndumnezeitoare a lui Dumnezeu, iar dacă 
nu s-a curățit, va trăi energia arzătoare a harului Său. 

Pe lângă acestea, părintele Ioannis Romanidis 
susține că ideea pe care o întâlnim în operele Părin- 
ților cu privire la moartea sufletului ca despărțire şi 
lipsire de harul lui Dumnezeu, şi nu ca inexistență 
a sufletului, a fost semnalată şi de părintele George 
Florovsky, căruia îi urmează şi „care face distincția 
între viața sufletului şi existența veşnică a sufletului 
în iad. Potrivit concepției sale, a exista nu este ace- 
laşi lucru cu a trăi. Omul poate să moară prin moar- 
tea veşnică a iadului, şi astfel să fie privat de viață, 
însă nu poate să fie privat de existenţă, fiindcă aşa a 
rânduit Dumnezeu". 

Cercetând lucrarea de doctorat a părintelui 
loannis Romanidis cu privire la tema care ne preo- 
cupă, vom putea stabili trei concluzii generale. 

Prima concluzie: doar Dumnezeu este nemuri- 
tor prin fire ca viață prin Sine, pe când sufletele oa- 
menilor şi îngerii sunt nemuritori prin har. De altfel, 
îngerii, după cum spune Sfântul loan Damaschin, 
„sunt nemuritori nu prin fire, ci prin har, fiindcă, 
după fire, tot ce are început are şi sfârşit 11”. Ceea 
ce se întâmplă cu îngerii se întâmplă şi cu sufletele 
oamenilor, fiindcă şi ele au un început determinat şi 
sunt create. 

A doua concluzie: potrivit filosofiei greceşti, 
sufletul poate să fie nemuritor nu pentru că aşa a 
vrut Dumnezeu, Care l-a creat, ci doar atunci când 
există o dovadă că acesta este necreat, fără început 
şi nemuritor prin sine. Însă, potrivit Părinților, su- 
fletul este nemuritor nu datorită capacității sale na- 


117 Ibidem, p. 187. 

turale, ci pentru că aşa a vrut Dumnezeu. Prin ur- 
mare, „nemurirea celor mântuiţi şi a celor pedepsiţi 
depinde de voinţa şi de lucrarea lui Dumnezeu, nu 
de firea prin ea însăşi a sufletului”. Existenţa raiului 
veşnic şi a iadului veşnic se datorează voinţei lui 
Dumnezeu şi depinde de starea omului'!ă. 

A treia concluzie: toți cei care nu au harul lui 
Dumnezeu, se numesc şi sunt consideraţi morți du- 
hovniceşte, deşi trăiesc veşnic, fiindcă despărțirea 
omului de Dumnezeu este moarte duhovnicească? 

Prin urmare, în Biserica Ortodoxă vorbim des- 
pre nemurirea sufletului, însă nu prin premisele 
filosofiei şi ale teologiei scolastice din Apus. Nu 
trebuie să se creeze vreo confuzie între filosofie şi 
teologie. Din toate câte am spus mai sus reiese clar 
faptul că sufletul este nemuritor, fiindcă aşa a vrut 
Dumnezeu, iar omul, care este alcătuit din suflet 
şi trup, trebuie să rămână veşnic nemuritor, fiind 
părtaş la energia necreată şi îndumnezeitoare a lui 
Dumnezeu. 


118 [bid., p. 190-191. 
117 [bid., p. 192. 

Purgatoriul 


Despărțirea sufletului de trup este, realmente, 
o mare taină. Am putut vedea mai înainte ce se în- 
tâmplă când se apropie acest ceas, ce se întâmplă 
mai exact când sufletul se află în punctul limită, adică 
atunci când se pregăteşte să iasă din trupul omului şi 
ce urmează după ieşirea sa. Acestea sunt taine pe care 
ni le-a descoperit Hristos şi pe care ni le-au confir- 
mat sfinţii Bisericii. În Vieţile Sfinților întâlnim multe 
exemple care fac trimitere la aceste chestiuni decisive. 

Catolicii au dezvoltat o teorie despre purga- 
toriu, potrivit căreia sufletele tuturor oamenilor, 
drepți şi păcătoşi, după ieşirea din trupuri vor trece 
prin aşa-numitul foc curățitor. În tradiția patristică 
se vorbeşte despre curățirea inimii, dar este înțelea- 
să diferit. Teoria catolicilor despre purgatoriu este 
o răstălmăcire şi denaturare a citatelor în cauză din 
Sfânta Scriptură şi din Părinții Bisericii, şi care a fost 
folosită în alte scopuri. 

Este bine să vedem diferența dintre ortodocşi 
şi catolici pe această temă a purgatoriului. Este una 
dintre temele care ne interesează în această carte. 

La Sinodul de la Ferrara-Florența (1438-1439), 
care s-a ținut în scopul unirii Bisericilor, a fost pus 

în discuţie printre alte subiecte şi cel al purgatoriu- 
lui, în care s-a văzut diferența dintre ortodocşi şi 
catolici în acest punct. În continuare, vom urmări 
această dezbatere, precum şi tezele Sfântului Mar- 
cu Eugenicul al Efesului, fiindcă prezintă un interes 
aparte. 

Consider necesar ca mai întâi să fac câteva pre- 
cizări. 

În primul rând, subiectul va fi abordat în în- 
tregime pe baza învăţăturii Sfântului Marcu Euge- 
nicul, care a fost protagonistul taberei ortodoxe la 
acest Sinod, ale cărui hotărâri finale nu au fost ac- 
ceptate de Biserica Ortodoxă. 

În al doilea rând, înainte de a expune în detaliu 
învățătura Sfântului Marcu, trebuie să vedem, din 
punct de vedere istoric, cum a luat naştere Sinodul 
şi cum a fost abordat subiectul acesta. Fără aceste 
lămuriri va fi greu să-i urmărim învățătura. 

În al treilea rând, fiindcă vom vedea care sunt 
opiniile Sfântului Marcu Eugenicul cu privire la su- 
biectul purgatoriului în asociere cu chinurile veşni- 
ce şi cu împărăţia cerurilor, nu vom face prea multe 
trimiteri la alți Părinți ai Bisericii. De altfel, subiec- 
tele acestea despre rai, iad, împărăţia lui Dumnezeu 
şi viața veşnică vor fi cercetate în alte capitole ale 
cărții de față. Eventualele tautologii, care sunt ine- 
vitabile, ne vor ajuta să ne consolidăm cunoştinţele 
pe marginea acestor discuţii fundamentale. 

1. Dezbaterile de la Ferrara-Florenţa cu pri- 
vire la purgatoriu 


Problema purgatoriului a fost primul subiect 
discutat de ortodocşi şi catolici la Ferrara. Ceremo- 
nia de deschidere a Sinodului a avut loc în 9 aprilie 
1438, însă dezbaterile s-au ținut mai târziu, mai con- 
cret în luna iunie a aceluiaşi an. Vom urmări aces- 
te dezbateri potrivit practicalelor greceşti ale Sino- 
dului şi informațiilor lui Silvestru Siropoulos, care 
sunt autentice. 

Date fiind diferenţele existente între „Biserici ', 
s-a preferat să se înceapă de la chestiunea purgato- 
riului. Reprezentantul catolicilor, cardinalul Juliano 
Cesarini, a spus că ar trebui mai întâi să se înceapă 
cu analiza primatului papal, adică întâietatea Papei, 
dar a considerat că e mai bine să discute „despre 
purgatoriu, pentru ca să fim şi noi purificați prin 
cuvintele rostite despre acesta . Sfântul Marcu Eu- 
genicul a fost de acord cu ideea aceasta, dar a vrut 
să afle de unde au preluat catolicii tradiția aceasta, 
de când cred în ea şi care este, mai exact, concepția 
lor asupra acestui subiect!20. 

Înainte de a începe dezbaterile cu privire la 
purgatoriu, Sfântul Marcu l-a întrebat pe împăra- 
tul loan Paleologul cum ar dori să li se răspundă 
catolicilor, „într-un. spirit combativ şi contestatar, 


120 Sylvestre SYROPOULOS, Les „Memoires du grand ecclesi- 
arque de l'Eglise de Constantinople, sur le concile de Florence (1438- 
1439), Paris Vlle, Edit. Centre National de la Recherche Scien- 
tifique 15, Paris VIle, 1971, p. 272. 


144 __ lerâtheos, Mitropolitul Nafpaktosului 


sau într-un spirit conciliant?”. Împăratul a răspuns: 
„afirmați toate drepturile noastre într-un spirit 
combativ”!*!. Lucrul acesta este foarte important, fi- 
indcă, aşa cum vom vedea mai departe, a fost prefe- 
rată cealaltă metodă, adică metoda concilierii, întru- 
cât, între timp, Sfântul Marcu a fost nevoit să tacă 
pe parcursul dialogului legat de purgatoriu. 

Delegaţiile s-au întrunit pe 4 iunie pentru a 
analiza această chestiune. Opiniile catolicilor au 
fost expuse de către cardinalul Juliano. A spus că 
„există foc curățitor, şi în veacul de acum, prin care 
sufletele celor care au păcate ce pot fi iertate se cură- 
ță, conlucrând şi Biserica prin rugăciunile preoților, 
dar ele mai sunt izbăvite de chinurile veşnice şi cu 
ajutorul Liturghiilor şi al milosteniei”. 

Mai în detaliu, el a spus că există trei locuri şi 
categorii. Prima categorie este cea a sfinţilor, ale că- 
ror suflete după moarte se află în cer, a doua cate- 
gorie este cea a păcătoşilor nepocăiţi care se află în 
iad, aşa cum e sufletul lui Iuda. Mai există un loc 
intermediar în care se află sufletele acelor oameni 
care au păcate ce pot fi iertate, fiindcă s-au spovedit, 
s-au împărtăşit cu Sfintele Taine, însă „sunt datori 
cu un canon . Sufletele acestor oameni trec prin fo- 
cul curățitor!?. 

Potrivit lui Siropoulos, acesta a mai spus, prin- 
tre altele, că sufletele oamenilor care s-au pocăit şi 


“1 Ibidem, p. 280. 

s-au spovedit autentic, însă nu au reuşit să-şi ducă 
la bun sfârşit canonul dat de duhovnicul lor, şi nici 
nu au arătat vreun rod al pocăinței pentru izbăvirea 
de păcate, „se curăţă prin focul purificator, unele 
mai repede, altele mai târziu, în funcție de păcate, 
iar după ce au fost curăţite se duc spre desfătare”!”. 

Catolicii şi-au prezentat aceste opinii folosind 
diferite citate din Sfânta Scriptură şi din Părinții Bi- 
sericii. Din Sfânta Scriptură au citat din Apostolul 
Pavel: lucrul fiecăruia se va face cunoscut; îl va vădi 
Ziua; fiindcă el în foc se descoperă, şi focul însuşi va lă- 
muri cum anume e lucrul fiecăruia. Dacă lucrul pe care 
cineva l-a zidit deasupra rămâne, acela plată va primi, 
dacă lucrul cuiva va fi ars, păgubit va fi; el însă se va 
mântui, dar aşa ca prin foc (1 Corinteni 3, 13-15). De 
asemenea au folosit şi multe citate din Sfinţii Părinţi 
ai Bisericii!**. 

Din aceste opinii reies foarte limpede trei lu- 
cruri. În primul rând, când catolicii vorbesc despre 
purgatoriu, îl deosebesc cu claritate de focul veşnic, 
fiindcă vorbesc despre un foc „din veacul acesta”, 
înainte de a Doua Venire a lui Hristos. În al doilea 
rând, focul acesta este creat, nu este vorba despre 
energia necreată a lui Dumnezeu. lar în al treilea 
rând, sufletele oamenilor se curăță prin acest foc. 
Tezele ortodocşilor le vom vedea în cadrul dialo- 
gului, cu precădere în învăţătura Sfântului Marcu 
Eugenicul, pe care le vom expune într-un alt subca- 
pitol din capitolul de faţă. 


12% Sylvestre SYROPOULOS, op.cit., p. 280. 

După ce cardinalul Juliano şi-a expus aceste 
opinii, a vorbit mai apoi Sfântul Marcu. Silvestru 
Siropoulos scrie că Sfântul Marcu a spus, printre al- 
tele, că până atunci ei crezuseră că latinii susțineau 
altceva, însă acum aud lucruri diferite. Sfântul a 
spus mai exact: „din expunerea Preasfinţiei voas- 
tre găsesc mică diferența dintre noi şi voi în acest 
punct, şi nădăjduiesc că va fi îndreptată şi aceasta, 
aşa cum va binevoi Dumnezeu”. Fireşte, după cum 
scrie şi Siropoulos, a vorbit în felul acesta din con- 
siderente de conciliere şi pentru a crea o atmosferă 
prietenoasă!%. Însă a cerut totuşi aceste opinii şi în 
scris, pentru a putea da un răspuns. 

În practicalele care au fost adăugate în colecția 
Mansi, imediat după susținerile din această primă 
sesiune, sunt expuse toate cele discutate în urmă- 
toarea sesiune, care a avut loc în 14 iunie, când au 
răspuns ortodocşii. Siropoulos a consemnat o în- 
tâmplare care dezvăluie întreaga mentalitate ce pre- 
domina în acel moment, dar şi prezintă, într-un spi- 
rit viu, cauza pentru care Sfântul Marcu a evitat să 
dea vreun răspuns în cadrul acestor sesiuni, în timp 
ce Mitropolitul Visarion al Niceei a preluat rolul de 
exponent al opiniilor ortodoxe. 

Intre ortodocşi au avut loc discuţii interminabi- 
le cu privire la ce răspunsuri trebuiau date opiniilor 
catolice legate de purgatoriu. Într-un final, Sfântul 
Marcu şi Visarion al Niceei au scris câte un text, după 
care ambele au fost citite într-un sinod ținut doar în- 
tre ortodocşi. Împăratul a ales între cele două scrieri. 


125 Sylvestre SYROPOULOS, op.cit., p. 282. 

A poruncit să fie luată introducerea din scrierea lui 
Visarion şi orice altceva ce pare a fi folositor, iar din 
lucrarea Sfântului Marcu să fie luate cele mai multe, 
tot ceea ce e rnai bun, şi astfel să fie alcătuită „scrierea 
ce va urma să fie dată . De atunci „a început scanda- 
lul dintre episcopul Efesului şi cel al Niceei' 1%. 

Visarion a preluat cuvântul, dar au intervenit 
şi alții. De aceea se spune, în practicale, că „grecii 
s-au apărat asupra acelor puncte”!%. Insă se pare 
că, la început, cuvântul principal l-a avut Visarion 
al Niceei, din ceea ce ne informează Siropoulos. El 
le spunea că Sfântul Marcu a scris discursuri foarte 
bune, cu care a combătut opiniile catolicilor. Cato- 
licii i-au cerut atunci Sfântului Marcu să le răspun- 
dă care este opinia şi învățătura Bisericii Ortodo- 
xe despre cei care se mută din această viață. Însă 
Sfântul Marcu „nu spunea nimic, fiind împiedicat 
de împărat să facă acest lucru”. Catolicii insistau să 
afle cauza pentru care Sfântul Marcu nu vorbea şi 
îl provocau să vorbească, dar Sfântul „era asuprit, 
fiind împiedicat de porunca împăratului ca de un 
căpăstru, şi se afla în dificultate”. Atunci a preluat 
cuvântul Visarion, şi, mai mult decât atât, s-a înde- 
părtat de locul în care stătea împreună cu Sfântul 
Marcu „şi a şezut într-un loc aparte, unde se aflau şi 
autoritățile invitate, amintite mai sus 1%. 

Şi din această împrejurare reiese situația dificilă 
în care se afla Sfântul Marcu, atâta timp cât, pe de-o 

parte, era oprit de împărat de-a mai vorbi, iar pe de 
altă parte, devenise obiectul invidiei şi urii lui Visa- 
rion. Totuşi Sfântul Marcu a dat răspunsuri reuşi- 
te pe parcursul următoarelor dezbateri. Siropoulos 
scrie: „Dar noi ne minunam de felul în care Mitro- 
politul Efesului dădea repede soluțiile, însoţite de 
descrieri reprezentative, fără să ştie de mai înainte 
cele pe care loan avea să le propună”!*. 

Dar să urmărim acest dialog interesant între or- 
todocşi şi catolici, care s-a ținut la Ferrara pe subiec- 
tul purgatoriului. 

Visarion primise poruncă de la împărat să răs- 
pundă opiniilor catolicilor. A început cu analizarea 
citatului apostolic: dacă lucrul cuiva va fi ars, păgubit 
va fi; el însă se va mântui, dar aşa ca prin foc (1 Corinteni 
3, 13-15). Lucrurile care vor urma să fie arse - spu- 
nea el — sunt faptele şi viața oamenilor care au trăit 
în această lume. Focul despre care se vorbeşte în ci- 
tatul apostolic este focul veşnic al veacului viitor, şi 
nu poate fi vorba despre un altfel de foc. „Focul ace- 
la despre care vorbeşte Apostolul este cel din vea- 
cul viitor, nu din cel prezent”. De asemenea, verbul 
owOnoeraL (se va mântui) nu se referă la mântuire, 
la apocatastază, ci înseamnă că „nu va fi nimicit”. 
Adică păcătosul nu va fi nimicit, ci va rămâne „în 
foc, chinuindu-se veşnic” 1%. 

Catolicii susțineau că există un foc în veacul 
acesta, prin care se dobândeşte curățirea sufletului, 
şi un foc în veacul care va urma şi care nu va fi cură- 

țitor, ci veşnic. De asemenea, mai spuneau că focul 
din veacul acesta este universal, adică „toți se cură- 
ță prin foc”. Cel care are păcate multe se curățeşte 
în mai mult timp, pe când cel care are păcate puţine 
se curățeşte „în mai puțin timp şi este eliberat, con- 
lucrând în acelaşi timp şi Biserica“. 

Din răspunsurile catolicilor s-a văzut că Sfântul 
Marcu avea dreptate, fiindcă, după ce a ascultat ex- 
punerea de început a cardinalului Juliano, a spus că 
ortodocşii ştiau ceva despre învățătura latinilor cu 
privire la purgatoriu, iar acum aflau cu totul altce- 
va după această expunere. Aşa cum reiese de aici, 
există o diferenţă. În această dezbatere s-a dovedit 
faptul că se vorbea despre două focuri, despre cel 
de acum şi despre cel viitor, şi că toți oamenii trec 
prin purgatoriu. 

Atunci ortodocşii au răspuns că în Biserica Or- 
todoxă nu se face nicio distincție între focul de acum 
şi cel veşnic. În interpretarea ortodoxă a citatului 
apostolic se înţelege focul veşnic, că sufletele păcăto- 
şilor merg într-un loc întunecat, într-un loc al întris- 
tării „şi se întristează parțial, se chinuie fiindcă sunt 
lipsite de lumina dumnezeiască”, însă se curăţă prin 
cererile şi rugăciunile Bisericii. Curăţirea aceasta şi 
odihna nu se produc printr-un foc curățitor, ci prin 
lucrarea rugăciunii, a cererii şi a milosteniei. 

De-a lungul dezbaterilor au fost observate două 
diferențe între ortodocşi şi catolici. Prima constă în 
faptul că ortodocşii vorbeau despre un loc de chin 
şi întristare, pe când catolicii vorbeau despre „chin 

şi curăţire prin foc”. A doua diferenţă este legată de 
ceea ce spun ortodocşii că sufletele păcătoşilor ne- 
pocăiți nu iau parte încă de acum în mod deplin la 
chinuri, de vreme ce aşteaptă şi învierea trupurilor, 
aşa cum nici sufletele sfinților nu se desfată încă de 
acum, pe deplin, de bunătăţi. Se vor desfăta de bu- 
nătăți în mod deplin atunci când, la înviere, se vor 
uni cu trupurile. Catolicii spuneau că sufletele pă- 
cătoşilor nu se chinuie pe deplin fiindcă aşteaptă şi 
unirea cu trupurile ca să se chinuie veşnic împreună 
cu acestea. Dar sufletele sfinților „s-au desfătat de 
cununa desăvârşită în ceruri , şi atunci se vor veseli 
veşnic, „îmbrăcaţi fiind cu trupurile lor”. 

Catolicii au cerut opiniile ortodocşilor în scris, 
pentru a le cerceta şi a le discuta mai târziu. S-au 
ținut şi alte întâlniri pentru a discuta acest subiect, 
cum s-a întâmplat pe 25 iunie, precum şi pe 27 ale 
aceleiaşi luni. 

Subiectul central al primelor întâlniri a fost ci- 
tatul apostolic, în care se vorbeşte despre mântuirea 
ca prin foc. Ortodocşii se bazau pe tâlcuirea Sfântu- 
lui loan Gură de Aur la acest citat, pe care o vom 
vedea în următorul subcapitol, atunci când vom ex- 
pune amănunțit învăţătura Sfântului Marcu despre 
purgatoriu. lotuşi, atunci când catolicii s-au întors 
la dezbateri, au susținut că verbele owOnoerau (se 
va mântui) şi owwoov (mântuieşte!) „se referă la bine, 
şi nu la rău”. Au dat şi citate scripturistice din care 
reiese că expresia se va mântui presupune „mântui- 
rea, ajutorul, izbăvirea de rele şi odihnă”. În sensul 

acesta este ilustrativ cuvântul lui David: mântuieşte-l 
pe robul Tău, pe cel ce nădăjduieşte-n Tine (Psalmi 85, 2), 
precum şi strigătul Apostolului Petru când se cufun- 
da în mare: Doamne, mântuieşte-mă! (Matei 14, 30)'*. 
Ortodocşii au contraargumentat cu alte citate, care 
aveau înțeles diferit. 

În această primă fază a dezbaterilor, ortodocşii 
nu au vrut să-şi dezvăluie întreaga învățătură asu- 
pra acestui subiect, „ci doar şi-au expus pe ocolite 
întrebările şi răspunsurile”. Prin această modalitate 
au vrut să se ajungă la prelungirea lucrărilor sino- 
dale, „până când vor sosi ambasadorii regilor”"*. 
Papa trimisese ambasadori la regii Veneţiei pentru 
a trimite ajutor la Constantinopol, fiindcă se aflau în 
cumpănă. Din acest motiv, ortodocşii au prelungit 
dezbaterile şi nu şi-au expus pe deplin părerile. 

Cu toate acestea, ortodocşii au discutat între ei 
„dacă sfinții s-au desfătat pe deplin de bunătăți sau 
dacă nu s-au desfătat”. Lucrul acesta a avut loc pe 
16 iulie 1438. Împăratul le-a cerut în scris opiniile, 
iar pe lângă toate acestea „s-a aprins o lungă cear- 
tă”. Într-un final, a predominat opinia „că s-au des- 
fătat şi nu s-au desfătat; că, pe de-o parte, sufletele 
s-au desfătat pe deplin ca suflete, urmând, pe de 
altă parte, să se desfete într-un mod mai desăvârşit 
împreună cu trupurile lor la înviere, şi atunci vor 
străluci ca soarele sau ca lumina prin care Domnul 
nostru lisus Hristos a strălucit pe muntele Tabor”. 

Dezbaterea cu privire la purgatoriu a fost conţi- 
nuată şi în Florența, unde se mutase între timp sediul 
Sinodului. Bineînțeles, nu vom analiza în capitolul 
acesta toate cele dezbătute acolo, ci doar cele afir- 
mate privitor la purgatoriu, care au constituit unu] 
dintre subiectele dezbătute. În Florenţa au ajuns la 
o propunere care părea să fie conciliantă. Potrivit 
acestei propuneri, „sufletele drepţilor s-au desfătat 
de cununa desăvârşită în ceruri, ca suflete în sine, iar 
[sufletele] păcătoşilor [au primit] osânda desăvârşi- 
tă; iar cele de mijloc se află în tortură, fie că e foc, fie 
întuneric şi confuzie, fie altceva, nu contestăm”1%. 

Propunerea aceasta este conciliantă, fiindcă se 
vede că, în dezbateri, catolicii reveneau mereu la 
aceleaşi lucruri. Catolicii au înmânat un act scris 
prin care îi îndemnau pe ortodocşi să-l semneze, iar 
apoi „facă-se unirea”. În acest act se spune, referi- 
tor la purgatoriu, că acest foc, de care au parte cel 
care s-au pocăit şi s-au spovedit, există. O frază im- 
portantă este interesantă prin faptul că arată dife- 
renţa dintre catolici şi ortodocşi. Catolicii susțineau 
că ceata sfinților, care nu are nevoie să treacă prin 
purgatoriu, „vede îndată ființa lui Dumnezeu”. De 
asemenea, mai susțineau că toți cei care se curâță, 
după ce vor trece prin purgatoriu, vor fi învredniciţi 
şi ei să „vadă îndată fiinţa lui Dumnezeu” 

Aici mai este prezentată opinia franco-latinilor 
potrivit căreia sfinții văd ființa lui Dumnezeu, pe 
când în tradiţia ortodoxă se face deosebire între ființa 
şi energia lui Dumnezeu, şi se spune clar că oamenii 

au părtăşie la energia necreată a lui Dumnezeu, şi 
nu la ființa Sa. Faptul că în învățătura expusă la Si- 
nodul de la Ferrara-Florența se vorbeşte despre u: 
foc curăţitor temporar, care îl curățeşte pe om şi îl 
conduce spre părtăşia la ființa lui Dumnezeu, ara- 
tă că purgatoriul, potrivit catolicilor, este o realitate 
creată şi că omul poate ajunge să aibă părtăşie la fi- 
ința lui Dumnezeu. Insă ştim bine că în învățătura 
ortodoxă curățirea este rezultatul energiei necreate 
curățitoare a lui Dumnezeu, pe când luminarea şi în- 
dumnezeirea sunt părtăşia la energia luminătoare şi 
îndumnezeitoare a lui Dumnezeu, şi nu la ființa Sa. 

Se înțelege, aşadar, că învăţătura despre purga- 
toriu este legată de identitatea eretică dintre ființa 
şi energia lui Dumnezeu, ceea ce o face să fie cea 
mai mare absurditate a catolicilor şi principala lor 
abatere de la teologia Părinților. Într-adevăr, dacă 
vom analiza cu atenție toate diferențele dintre cato- 
lici şi ortodocşi, vom înţelege clar că toate acestea se 
concretizează într-una singură, în adevărul despre 
fiinţa şi energia lui Dumnezeu. 

La întâlnirile neoficiale ale ortodocşilor cu ca- 
tolicii, în cadrul cărora a fost dat actul pentru a fi 
semnat, astfel încât să se realizeze mai apoi unirea, 
ortodocşii erau dispuşi să răspundă în ce privea 
tema purgatoriului, dar nu şi în ceea ce privea tema 
„despre ființa şi energia dumnezeiască '. În practi- 
calele greceşti este scris: „ne-au forțat să acceptăm 
actul, dar neavând noi poruncă împărătească nu 
l-am acceptat”!”. 

S-au ținut multe dezbateri legate de purgatoriu. 
Deşi asupra altor probleme s-a ajuns la o înţelegere, 
totuşi nu cădeau de acord asupra subiectului despre 
purgatoriu şi săvârşirea dumnezeieştilor daruri. De- 
sigur, ortodocşii au spus la un moment dat privitor 
la purgatoriu: „cât despre purgatoriu, nu suntem 
dezbinați din cauza acestuia, şi nici nu e nevoie de 
acest lucru'1*. Catolicii voiseră să includă problema 
purgatoriului în hotărârile care vizau acordul şi uni- 
rea. Au fost şi câțiva membri din delegaţia ortodoc- 
şilor care voiau de asemenea să adauge şi problema 
purgatoriului în hotărâri ca să se termine această se- 
siune de lucru, dar împăratul a reacționat!*?. Într-un 
final, s-a menționat în hotărârile Sinodului că drepții 
dobândesc cerul imediat după moarte, cei care au 
căzut în păcate de moarte fără să se pocăiască „Co- 
boară de-ndată în iad“, iar cei care au păcătuit şi s-au 
pocăit, însă fără să fi reuşit să aducă roade vrednice 
de pocăință, „sufletele acestora se vor curăți după 
moarte”. Sufletele lor se vor uşura şi vor fi eliberate 
din pedepse prin rugăciunile celor vii, prin sfintele 
jertfe şi prin milostenii!*0. 

Fireşte, hotărârea aceasta nu a fost semnată de 
Sfântul Marcu Eugenicul al Efesului, nici de câţiva 
care erau de acord cu el, precum nici de unii care 
plecaseră mai devreme din Florenţa. „Unirea Biseri- 
cilor” care se făcuse la Ferrara-Florenţa nu s-a re- 
alizat până la urmă, iar lucrul acesta a fost o mare 

binecuvântare pentru Ortodoxie. Poporul ortodox, 
clericii şi laicii care trăiau în tradiţia ortodoxă, s-a 
opus acestei uniri, iar, ca urmare, toate actele sem- 
nate cu privire la purgatoriu nu au fost acceptate. 

Sinodul din Constantinopol din 1722 se distin- 
ge printr-o enciclică trimisă ortodocşilor din Antio- 
hia, în care se vorbeşte, printre altele, şi despre pro- 
blema purgatoriului. E vorba despre un text sinodal 
de o mare importanţă şi valoare. 

Se spune că, deşi catolicii susțineau trei locuri 
în care sufletele oamenilor merg, „noi, cei bine-cre- 
dincioşi, urmând adevărul şi respingând astfel de 
inovații, mărturisim şi acceptăm două locuri [care 
sunt] pentru sufletele oamenilor, raiul şi iadul, pen- 
tru cei drepți şi pentru cei păcătoşi, aşa cum ne în- 
vață şi dumnezeiasca Scriptură. Dar nicidecum nu 
admitem un al treilea loc, purgatoriul, fiindcă nici 
Scriptura, nici dumnezeieştii Părinți nu ne-au învă- 
țat aşa ceva. Însă credem că în aceste două locuri 
sunt multe şi diferite locaşuri... Şi nimeni dintre în- 
vățătorii Bisericii nu ne-a transmis sau învățat des- 
pre un astfel de purgatoriu, ci toți vorbesc despre un 
singur loc de pedeapsă, despre iad, aşa cum învaţă 
că este un singur loc luminos şi strălucitor - raiul. 
Însă în amândouă aceste locuri există lăcaşuri dife- 
rite, aşa cum am spus; şi pentru că sufletele sfinților 
şi ale drepţilor merg fără îndoială în rai, cele ale pă- 
cătoşilor [merg] în iad, dintre care cei necredincioşi 
şi care au făcut păcate de neiertat se chinuie pe veci, 
iar cei care au căzut în păcate mijlocii şi care pot fi 
iertate nădăjduiesc să dobândească libertatea după 
mila nemărginită a lui Dumnezeu. De aceea, pentru 

unii ca aceştia, adică pentru cei care au făcut păca- 
te mijlocii şi pot fi iertate, Biserica face rugăciuni şi 
cereri, Liturghii, parastase şi rnilostenii, pentru ca 
sufletele acestea să primească ajutor şi uşurare. De 
fiecare dată când Biserica se roagă pentru sufletele 
celor adormiţi, nădăjduim că aceştia vor avea parte 
de iertare de la Dumnezeu, însă nu prin foc şi pur- 
gatoriu, ci prin dumnezeiasca iubire de oameni, aşa 
cum ştie bunătatea infinită a lui Dumnezeu”!!. 

Din toate cele spuse reiese limpede că în în- 
vățătura catolicilor despre purgatoriu există două 
puncte interesante, care ilustrează diferența față de 
învățătura ortodoxă. Primul punct arată că acest foc 
purificator se deosebeşte de focul veşnic al iadului, 
lucru care nu reiese de niciunde din Sfânta Scriptură 
sau din tradiția patristică. Al doilea punct: deoarece 
se spune că prin intermediul focului purificator oa- 
menii ajung la vederea ființei lui Dumnezeu şi pen- 
tru că, potrivit învăţăturii catolicilor, ființa se iden- 
tifică cu energia, atâta timp cât se vorbeşte despre 
actus purus şi despre energia creată, prin urmare, 
aşa-numitul purgatoriu este unul creat. Vom vedea 
mai jos care au fost premisele de la care a luat naş- 
tere învățătura aceasta a catolicilor şi ce consecințe 
are ea în viața duhovnicească. Însă trebuie precizat 
că diferă categoric de teologia Părinților Bisericii. 


îi = 


14! loannis ROMANIDIS, K eiueva Aoypariris Kai EvuBoAunic 
Ocoiovyiag [=Texte de Teologie Dogmatică şi Simbolică], Tesalo- 
nic, Edit. Ilovpvapa, 1972, p. 574-576. 

9. Învățătura Sfântului Marcu Eugenicul cu 
privire la purgatoriu 


Sfântul Marcu, mitropolitul Efesului, a fost unul 
dintre protagoniştii Sinodului de la Ferrara-Florenţa, 
susținător al învățăturii patristice ortodoxe cu privire 
la toate subiectele discutate. Dacă studiem învățătu- 
ra sa, vorn constata în mod vădit că este un susținător 
al învățăturii ortodoxe şi, în special, un susținător al 
teologiei Sfântului Grigorie Palama. Cu această oca- 
zie putem vedea valoarea teologiei sale. 

Era firesc să fie preocupat şi de problema pur- 
gatoriului şi să îşi expună concepțiile ortodoxe asu- 
pra acestui subiect. Deoarece toate cele spuse de 
el sunt vrednice de luat în seamă şi au legătură cu 
multe dezbateri teologice pe acest subiect, de aceea 
vom face o analiză mai detaliată a lor. 

Învățăturile pe care le vom analiza sunt cuprin- 
se în două omilii păstrate ale Sfântului Marcu şi, 
fireşte, sunt omiliile pe care le-a prezentat în dezba- 
terile de pe durata Sinodului de la Ferrara, precum 
şi vreo câteva capitole care sunt rezumatul întregii 
sale învățături, prin care respinge învățătura catoli- 
cilor cu privire la existența purgatoriului. 

Prima omilie este intitulată în felul următor: 
„A preaînţeleptului şi preaînvățatului Kir Marcu 
Fugenicul al Efesului, combatere a capetelor la- 
tine pe care ei le-au înfățişat în legătură cu focul 
purgatoriului”'*?. După cum reiese de aici, este vor- 
ba despre omilia pe care Sfântul Marcu a redactat-o 


142 PO 15, 39-60; trad. rom. în: Opere, vol. I, p. 499-547. 


158 ___ ler6theos, Mitropolitul Nafpaktosului 


imediat după stabilirea problematicii, bineînțeles, 
la ordinul dat de împărat. A doua omilie este intitu- 
lată: „A preaînțeleptului şi preaînvăţatului Kir Mar- 
cul Eugenicul al Efesului, a doua apărare în fața lati- 
nilor, în care expune şi credința adevărată a Bisericii 
grecilor'!*. Capitolele sunt denurnite astfel: „Zece 
silogisme care arată că nu este foc curățitor 1%. 
Desigur, este foarte greu să prezentăm analitic 
întreaga învățătură a Sfântului Marcu pe tema aceas- 
ta. Necesită o lucrare aparte pentru a fi analizate toa- 
te ideile sale. Totuşi, voi urmări însă în continuare să 
expun tezele generale despre purgatoriu, încercând 
să nu le modific conținutul. Consider ca fiind foarte 
important acest fapt pentru că, din păcate, cunoaş- 
tem foarte puține lucruri cu privire la purgatoriu, iar 
ceea ce s-a scris, de multe ori, nu exprimă pe deplin 
concepția ortodoxă asupra acestui subiect. 


4) Este necesară o dezbatere doomatică 


Începându-şi a doua omilie, Sfântul Marcu sub- 
liniază necesitatea unei cercetări adevărate a proble- 
melor dogmatice neclare. Scrie în această privinţă: 
„Cu adevărat, de multă cercetare şi împreună că- 
utare au trebuinţă câte sunt neclare între dogme şi 
care au fiecare de partea lor spre susținere argu- 
mente tari şi serioase”. 


1% PO 15, 108-151; trad. rom. în: Opere, vol. I, p. 549-645. 

'** PO, vol. 17, Paris, Edit. Firmin-Didot et Ct, Imprimeurs- 
Fliteurs, 1923, p. 422-425; trad. rom. în: Opere, vol. I, p. 443-453. 

14 MARCU EUGENICUL, A doua apărare..., PO 15, 108; trad. 
rom. în: Opere, vol. |, p. 949. 

Cercetarea asupra unor probleme dogmatice 
disputate trebuie făcută în adevăr, fără viclenie, adu- 
când de fiecare dată cele mai putemice argumente. 
Dintr-o astfel de dezbatere va fi mult de câştigat, fi- 
indcă adevărul va fi descoperit. „Aşadar, şi câştigul 
dobândit dintr-o asemenea împreună căutare este 
mare'1*. Sfântul Marcu susține că va fi mare câştigul 
dacă ambele părți vor avea ca obiectiv căutarea ade- 
vărului, nu cearta, dacă nu vor căuta cu orice preț să 
devină învingători, ci, dimpotrivă, dacă vor suporta 
chiar cu bucurie să fie combătuțţi!“. Prin aceste cuvin- 
te îi mustră de fapt pe latini, fiindcă aceştia urmăreau 
tocmai contrariul. Nu căutau adevărul cu privire la 
purgatoriu, ci, pur şi simplu, încercau să-şi impună 
propriile lor păreri, aşa cum făceau şi în alte chestiuni. 

Când aminteşte despre sinodul apostolic, care 
a fost convocat pentru a se stabili dacă trebuie sau 
nu să fie tăiați împrejur şi creştinii proveniți dintre 
păgâni, dar mai ales atunci când aminteşte despre 
dezbaterea care s-a ținut între Apostoli şi despre 
unitatea de cuget de după sinod, Sfântul Marcu 
spune că şi ei trebuie, la rândul lor, să urmărească 
pacea şi unitatea de cuget în aceste dezbateri, chiar 
dacă dezbaterea se va prelungi!“. 

Aşadar, dezbaterea dogmatică este necesară 
atunci când există argumente şi când există interes 
pentru pace şi unitatea de cuget. Dar dacă predomi- 
nă cearta şi încercarea de impunere a oricărei păreri, 


46 Ibidem, PO 15, 108; trad. rom.: p. 549. 
147 Ibid., PO 15, 108; trad. rom.: p. 949. 
14 [bid., PO 15, 108-109; trad. rom.: p. 549-551. 

atunci nu poate exista niciun folos. Acest criteriu 
este necesar în orice dezbatere dogmatică. Fiindcă, 
dacă Duhul Sfânt nu lucrează şi dacă nu predomină 
pacea pe parcursul dezbaterilor, este imposibil ca 
adevărul să fie găsit. 


b) Există rai şi iad 


Învățătura despre purgatoriul catolicilor este 
legată de învăţătura despre rai şi iad, de aceea am- 
bele subiecte sunt cercetate împreună. 

Sfântul Marcu respinge existența purgatoriu- 
lui, aducând ca argument parabola bogatului nemi- 
lostiv şi a săracului Lazăr, relatată de către Hristos. 
Sufletul lui Lazăr se află în sânul lui Avraam, pe 
când sufletul bogatului se află în iad. Sfântul Mar- 
cu spune că Domnul a ilustrat în această parabolă, 
prin sânul lui Avraam, „starea preaînaltă în ferici- 
ta odihnă a prietenilor lui Dumnezeu “, iar prin iad 
a reprezentat „osânda cea de pe urmă şi pedeapsa 
veşnică a păcătoşilor”. Fireşte că prin această para- 
bolă Hristos „nu a mai lăsat să existe între acestea 
un alt loc de chinuire vremelnică”. Prin urmare, 
există doar rai şi iad, nu şi un alt loc temporar de 
chinuri. De fapt, potrivit acestei parabole, între rai 
şi iad există o prăpastie mare!*. 

Nicăieri în Sfânta Scriptură nu apare că, imediat 
după despărţirea sufletului de trup, urmează raiul, 
iadul şi purgatoriul. Când sufletul omului se despar- 


'4 IDEM, Combatere a capetelor latine pe care ei le-au înfățişat 


în legătură cu focul purgatoriului, PO 15, 58; trad. rom. în: Opere, 
vol. Î, p. 543. 


V. Purgatoriul 161 


te de trup, fiind netrupesc şi imaterial, „nu e firesc să 
fie pedepsit de un foc trupesc”, de vreme ce trupul 
s-a stricat deja. Însă după înviere, după ce sufletul 
va fi intrat din nou în trupul nestricăcios şi întreaga 
creație se va fi schimbat, iar după ce focul se va fi îm- 
părțit în două, în foc luminător şi foc arzător, omul 
va avea parte atunci de chinurile veşnice, precum 
şi demonii, fiindcă şi ei au o anumită materialitate, 
sunt învăluiți de grosime, având trupuri eterice şi 
de foci”. Prin urmare, există doar rai şi iad, nimic 
altceva care să fie intermediar. Această pregustare a 
lor începe încă de la despărțirea sufletului de trup. 
Desigur, în Sfânta Scriptură se vorbeşte despre 
iadul de dinaintea întrupării lui Hristos şi a desfi- 
ințării morții prin jertfa de pe cruce a lui Hristos. 
Dar nici acest iad, aşa cum este el descris în Sfânta 
Scriptură, nu poate fi identificat cu purgatoriul ca- 
tolicilor. ladul este un loc inteligibil, fiindcă suflete- 
le nu au formă!”!. Sufletele drepţilor au fost ţinute 
în iad până la venirea Mântuitorului, doar datorită 
păcatului strămoşesc, „nu ca în foc şi în pedeapsă, 
ci ca în temniţă şi în închisoare“1*2. Aşadar, nu poate 
fi vorba despre purgatoriu, aşa cum spun catolicii. 
Existența unui tip de purgatoriu între rai şi iad 
este legată, într-o oarecare măsură, de învățătura cu 
privire la apocatastază, deoarece cultivă moleşeala 
în cei trândavi. Apocatastaza şi sfârşitul chinurilor 


3 


10 [bidem, PO 15, 58-60: trad. rom.: p. 543-545. 

51 ***Opnokevruki) kai HO Eykwkionmbeia, vol. 8, 
Atena, Edit. Ath. Martianos, s.a., col. 1014. 

5 MARCU EUGENICUL, Combatere a capetelor latine..., PO 15, 
99; trad. rom. în: Opere, vol. |, p. 545. 

veşnice, aşa cum le-a susținut Origen, şi care au fost 
preluate şi de unii scriitori bisericeşti din vechime, au 
fost condamnate şi anatematizate de către Sinodul V 
Ecumenic, fiindcă pe cei trândavi îi face şi mai trân- 
davi, fiindcă doar în felul acesta ei nădăjduiesc să se 
izbăvească de chinuri. In acelaşi fel trebuie respinsă 
de către Biserică şi învățătura despre purgatoriu, de- 
oarece dă impresia că oamenii nu trebuie să se lupte 
în această viață, în ideea că oricum va urma o altă 
curățire. „De aceea, pentru aceleaşi motive ar trebui 
lepădată din Biserică şi dogma focului curăţitor, ca 
una care naşte trândăvie în cei silitori şi îi înduplecă 
să nu se lupte în tot chipul în viața aceasta ca să se 
curețe, de vreme ce e aşteptată o altă curățire” '%. 
Când analizează problema purgatoriului şi a 
iadului, susținând învățătura Bisericii, Sfântul Mar- 
cu spune că, după moarte, nici drepții nu vor avea 
parte pe deplin de acea stare fericită, nici păcătoşii 
nu vor fi conduşi în chinurile veşnice, în care vor fi 
munciți veşnic, ci amândouă stările „vor avea loc 
în chip necesar după acea din urmă zi a Judecăţii şi 
după învierea tuturor. Acum şi drepții, şi păcăto- 
şii „se află în locurile cuvenite lor”, însă drepții se 
află în cer, având odihnă şi libertate, dimpreună cu 
îngerii, şi pregustă din împărăţia cerurilor, însă pă- 
cătoşii se află închişi în iad, aşteptând cu întristare 
şi mâhnire nemângâiată, ca nişte osândiți, hotărârea 
Domnului, văzând însă chinurile veşnice!**. 


5 Ibidem, PO 15, 60; trad. rom. p. 547. 


154 IDEM, A doua apărare..., PO 15, 109-110; trad. rom. în: 
Opere, vol. I, p. 553. 

Din învățătura Sfântului Marcu reiese că nu 
există o stare intermediară a sufletelor, aşa cum sus- 
țineau catolicii, cum că ar exista intercalat între rai 
şi iad un loc aparte în care se află purgatoriul, ci că 
există o stare intermediară a sufletelor prin faptul 
că, după ieşirea sufletului din trup, drepții aşteap- 
tă desfătarea desăvârşită a raiului, pe când păcătoşii 
aşteaptă hotărârea finală a Judecătorului şi chinurile 
din urmă. Însă desfătarea drepţilor de vederea lui 
Dumnezeu după ieşirea sufletului din trup este într- 
o măsură mai mare decât era în viața aceasta. El scrie 
în acest sens că drepții se desfată după moarte de fe- 
ricita contemplare a lui Dumnezeu, „şi de strălucirea 
trimisă de acolo şi mai desăvârşit, şi mai curat decât 
mai înainte, când petreceau în viața aceasta” 1%. 

Pentru a susține această idee, Sfântul Marcu 
aduce multe citate din Sfânta Scriptură şi din Părin- 
ţii Bisericii. La judecata finală, care va avea loc după 
a Doua Venire a lui Hristos, drepții vor auzi urmă- 
toarele cuvinte: Veniţi, binecuvântații Părintelui Meu, 
moşteniți împărăția cea pregătită vouă (Matei 25, 34). 
Lucrul acesta înseamnă că nu au moştenit-o imediat 
după ieşirea sufletului din trup. De altfel, dacă ar fi 
moştenit-o nu ar mai fi fost nevoie să aibă loc învie- 
rea trupurilor, venirea Judecătorului şi acea judeca- 
tă universală înfricoşătoare'*. mir 

De asemenea, Apostolul Pavel scrie: Pentru că not 
toti trebuie să ne înfătişăm înaintea scaunului de judecată 
al lui Hristos, pentru ca fiecare să primească după cele 


Pc EI, - - 
55 Ibidem, PO 15, 110; trad. rom.: p. 553. 
15 [bid., PO 15, 112; trad. rom: P. 557. 

ce a făcut prin trup, ori bine, ori râu (1 Corinteni 5, 10). 
Aceasta înseamnă că înainte de judecata aceea şi 
înainte de a ne înfățişa în fața lui Hristos, şi mai ales 
pentru că sufletul trăieşte fără trup, „nimeni nu ia 
răsplătirea pentru ceea ce a lucrat prin trup'17. 

Întrebându-se dacă drepții au primit, după ieşi- 
rea sufletului din trup, bunătăţile, iar păcătoşii pe- 
deapsa, Sfântul Atanasie cel Mare răspunde: „Nici- 
decum, ci însăşi bucuria pe care o au acum sufletele 
sfinților este o bucurie parțială, după cum şi întrista- 
rea pe care o au păcătoşii este pedeapsă parțială”. 

Sfântul Marcu ajunge la concluzia că nici drep- 
ţii nu se află în bucuria deplină a acelor bunătăți, 
nici păcătoşii nu au primit osânda desăvârşită şi nu 
au fost trimişi în chinurile veşnice. De altfel, înainte 
de învierea trupurilor, ei sunt nedesăvârşiți „şi oa- 
recum tăiați în două şi lipsiți de trup“. Doar după 
intrarea sufletelor în trupurile nestricăcioase vor 
primi răsplata şi laudele pentru izbânzile lor”. 

În consecinţă, între rai şi iad, în care vor ajunge 
drepții şi păcătoşii imediat după ieşirea sufletului 
din trup, adică după moartea biologică, nu există 
un alt foc purificator creat. Această dogmă a latini- 
lor nu poate fi fondată pe baza tradiţiei bisericeşti. 


C) Nu există purgatoriu 


Toate cele ce s-au spus nu constituie singurul 
argument adus pentru inexistența purgatoriului. 
/ 


7 Ibid., PO 15, 113; trad. rom.: p. 559. 
E [bid., PO 15,111; trad. rom.: p. 555. 
15 [bid., PO 15, 114; trad. rom: p. 563. 

Fiind purtător al tradiției ortodoxe, Sfântul Marcu 
respinge cu argumente ferme teoriile latinilor şi 
prezintă învăţătura ortodoxă referitoare la subiec- 
tul acesta. 

Inițial, susține că nicăieri în Sfânta Scriptură şi 
în tradiția patristică nu se vorbeşte despre existen- 
ţa purgatoriului. Unde se vorbeşte despre foc, este 
înțeles focul necreat şi veşnic, de care vor avea par- 
te păcătoşii după a Doua Venire a lui Hristos. Însă 
despre subiectul acesta vom vorbi puțin mai Jos. 
Aici trebuie precizat faptul că învăţătura catolicilor 
despre purgatoriu, înainte de a Doua Venire a lui 
Hristos, nu este cu putinţă să fie susținută şi, mai 
ales, dovedită în Sfânta Scriptură. 

Cum că este cu putinţă ca sufletele să se izbă- 
vească de păcat prin unele pedepse curățitoare pro- 
vocate de vreun foc curăţitor „încă nu l-am aflat 
scris în mod explicit nici în rugăciunile şi cântări- 
le ce se fac pentru ele, nici în cuvintele dascălilor 
Bisericii''1%. Desigur că în unele texte, pe care cato- 
licii le-au folosit, se vorbeşte despre acest subiectul, 
totuşi textele sunt reinterpretate, după cum vom ve- 
dea mai jos, într-o altă tradiţie interpretativă. 

Putem întâlni în textele patristice ideea că cei 
păcătoşi şi nepocăiţi „sunt pedepsiţi în parte”, dar 
care nu au căzut încă în chinurile veşnice. În textele 
Scripturii şi ale Sfinţilor Părinţi se vorbeşte despre 
întristarea celor aflați în starea intermediară, în care 
se chinuie şi sunt pedepsiţi, sau se vorbeşte despre 


160 IDEM, Combatere a capetelor latine..., PO 15, 40; trad. rom. 
în: Opere, vol. I, p. 501. 

ruşinare şi mustrarea conştiinţei, sau despre căință 
ori închisoare şi întuneric, sau despre frică şi tea- 
ma de viitor, sau chiar şi numai despre amânarea 
contemplației dumnezeieşti, prin analogie cu fap- 
tele săvârşite, însă niciodată nu se vorbeşte despre 
„vreun foc trupesc, care să pedepsească şi să curețe 
sufletele netrupeşti”1€1. Niciunul dintre Părinții Bi- 
sericii, care au tâlcuit textele acestea scripturistice, 
nu a spus că aici se vorbeşte despre focul purificator 
al catolicilor!'*?. 

În predica de pe munte, Domnul spune că cel 
care îl va numi nebun pe fratele său vrednic va fi de 
oheena focului. Sfântul Marcu spune că Domnul „nu 
în purgatoriu îl trimite, ci în gheenă'. Mai învață 
că acela va da socoteală pentru orice cuvânt spus 
în deşert „în vremea judecății, nu că va fi curăţit 
prin foc” 16%. 

În Sfânta Scriptură se spune că vederea lui 
Dumnezeu este răsplata desăvârşită pentru cei care 
s-au curățit cu inima, potrivit cuvântului lui Hristos, 
Fericiți cei curați cu inima, Că aceia vor vedea pe Dumne- 
zeu (Matei 5, 8). Fireşte, există măsuri de contempla- 
re a lui Dumnezeu prin analogie cu măsura curăți- 
rii. Prin urmare, nu toți oamenii au aceeaşi măsură 
de curățire, nici nu este nevoie, fireşte, de focul cu- 
răţitor în cazul în care unii sunt lipsiţi de curăţire. În 
întreaga Scriptură „cei curățiți mai puțin vor vedea 


15 [p., A doua apărare..., PO 15, 118; trad. rom. în: Opere, 
vol.I, p. 571. 

152 [bidem, PO 15, 133; trad. rom.: p. 603. 

16% [bid., PO 15, 150; trad. rom. p. 643. 

mai puțin pe Dumnezeu”. Oamenii vor vedea pe 
Dumnezeu în funcție de măsura curăţirii. Tocmai 
din acest motiv nu e nevoie de o altă curățire după 
despărțirea sufletului de trup!*. 

Prin urmare, în Sfânta Scriptură nu se vorbeşte 
în mod categoric despre existența vreunui foc cură- 
țitor temporar după ce sufletul se desparte de trup, 
dar nici nu se armonizează această învăţătură ino- 
vatoare a catolicilor cu duhul Scripturii. Nu există 
purgatoriu între moartea fiecărui om şi a Doua Ve- 
nire a lui Hristos. 


d) Învățături teologice care combat existența purga- 
toriului 


Omiliile Sfântului Marcu Eugenicul despre pro- 
blema purgatoriului sunt foarte bogate şi, fireşte, 
e dificil să fie expuse în această cercetare succintă 
a învăţăturii sale pe care o facem acum. De aceea, 
vom fi nevoiţi să avem o abordare concisă şi frag- 
mentară. Însă, în ciuda dificultăților de prezentare 
în ansamblu a învățăturii Sfântului Marcu, ne stră- 
duim să nu schimbăm nimic, ci să analizăm ideile 
generale cu privire la acest subiect, de care suntem 
interesați în momentul de faţă. 

La finalul primei omilii expune, în concluzie, 
motivele pentru care nu este posibil ca purgatoriul 
să existe aşa cum îl înțeleg catolicii: creat, temporar 
şi situat între moartea omului şi a Doua Venirea lui 
Hristos. Motivele sunt următoarele: 


„1% Jbid., PO 15, 144-145; trad. rom.: 629-631. 

Primul. Întrucât dorul după Dumnezeu, însăşi 
iubirea aceasta, îi curăță pe oameni şi îi face asemă- 
nători cu Dumnezeu, de ce nu se întâmplă acelaşi 
lucru şi după moarte, ca acest dor să le curețe pă- 
catele mici, şi de ce este nevoie de un foc curăţitor? 

Al doilea. Este propriu bunătăţii lui Dumnezeu 
să nu treacă cu vederea nicio faptă bună neînsem- 
nată sau să pedepsească vreun păcat neînsemnat. 
Însă fapta bună neînsemnată, printre păcatele mari, 
nu dobândeşte nicio răsplată. Nici nu este nevoie 
ca răul neînsemnat, pentru cei care au realizat fapte 
mărețe, să fie pedepsit. Tocmai din acest motiv nu 
este nevoie de purgatoriu. 

Al treilea. O faptă bună neînsemnată nu poate 
pricinui răsplată păcătoşilor, ci doar o deosebire în 
pedeapsă. Acelaşi lucru se întâmplă şi în cazul sfin- 
ților. Un rău neînsemnat pentru aceştia nu aduce 
pedeapsa, ci o deosebire în desfătare. Prin urmare, 
dacă există o deosebire în desfătare pentru drepți şi 
o deosebire în pedeapsă pentru păcătoşi, nu poate 
exista un motiv pentru existența purgatoriului. 

Al patrulea. Urmarea celor spuse anterior este 
că vederea lui Dumnezeu este dobândită în acelaşi 
fel de către toți oamenii, însă acest lucru depinde 
de diferența şi măsura curățirii. Prin urmare, pentru 
cei care sunt lipsiți de curăţire „nici nu e nevoie de 
foc curăţitor”. 

Al cincilea. Sfântul Grigorie Teologul, în cuvân- 
tarea sa la Sfintele Paşti, spune răspicat şi limpede 
că nu există curățire „dincolo de noaptea aceasta”, 
adică nu mai există nicio posibilitate de curăţire 
după această viaţă, pe care o numeşte noapte. 

Al şaselea. În cuvântarea sa, Sfântul Grigorie Te- 
ologul spune că este de preferat să ne curățim aici şi 
nu să fim trimişi în muncile iadului, fiindcă atunci 
„va fi vremea pedepsei, nu a curăţirii”. Prin urmare, 
reiese clar că nu există curățire după ieşirea sufletu- 
lui din trup, ci doar chinurile veşnice. 

Aş şaptelea. În parabola bogatului nemilostiv şi 
a săracului Lazăr, Hristos „nu a mai lăsat să existe 
între acestea (rai şi iad) un alt loc de chinuire vre- 
melnică, ci doar o prăpastie mare şi de netrecut se 
ridică între cele două, înfățişând opoziţia lor extre- 
mă şi de neapropiat'”. 

Al optulea. Nu este posibil ca sufletul netrupesc 
şi imaterial să fie chinuit de un foc trupesc, după eli- 
berarea sa din trup. Acest foc veşnic va exista după 
a Doua Venire a lui Hristos şi după înălțarea trupu- 
lui nestricăcios. 

Al nouălea. ladul în care se pogorau sufletele 
sfinților din Vechiul Lestament nu era de tipul fo- 
cului şi al pedepsei, ci de tipul temniţei şi al închiso- 
rii. În acelaşi fel, „un asemenea iad... nu va stăpâni 
după moarte” sufletele celor care nu au păcătuit 
mult. Adică cei care au păcătuit puțin vor trăi ca 
într-o temniţă şi închisoare până la a Doua Venire a 
lui Hristos, aşteptând judecata finală, după care va 
începe iadul. Din acest motiv nu este necesar un foc 
curățitor. 

Al zecelea. Cuvioşii Părinţi, care au trăit pe pă- 
mânt deopotrivă cu îngerii şi au fost inițiați prin ve- 
denii, vise şi minuni în tainele pedepsei veşnice şi 
a necredincioşilor şi păcătoşilor, după cum descrie 
parabola bogatului nemilostiv şi a săracului Lazăr, 

nu au pomenit „nicidecum nimic despre un foc cu- 
rățitor şi trecător. 

Al unsprezecelea. Dogma despre purgatoriu tre- 
buie lepădată, pentru că îi conduce pe oameni la 
trândăvie şi îi face să nu se mai lupte pentru curățire 
în această viață, aşteptând o curăţire viitoare, la fel 
cum a fost lepădată şi dogrna despre apocatastază, 
pentru că îl conducea pe om la aceleaşi rezultate!*. 

Aceleaşi argumente le dezvoltă şi în silogisme- 
le sale despre inexistența purgatoriului, din care re- 
ies motivele pentru care nu putem accepta existența 
unui asemenea foc temporar şi creat. În aceste silo- 
gisme, argumentele Sfântului Marcu sunt concen- 
trate în trei puncte. 

Primul argument spune că întreaga Scriptură 
şi Tradiția Bisericii învaţă că există o deosebire în 
vederea lui Dumnezeu, în funcție de curățirea omu- 
lui în această viaţă. Cu cât omul este mai curățit, 
cu atât vede într-un mod mai desăvârşit slava lui 
Dumnezeu. Drept urmare, gradul de contemplare a 
lui Dumnezeu este mai mare sau mai mic, în funcție 
de curăţire. Cel care are şi anumite păcate „vede şi 
el pe Dumnezeu, fără să aibă nevoie de foc curăți- 
tor”, fiind suficient în acest scop iubirea de oameni 
a lui Dumnezeu, fireşte, într-o măsură analogă. Însă 
învăţătura despre purgatoriu desființează această 
deosebire în vederea slavei lui Dumnezeu, fiindcă, 
dacă oamenii din această categorie trec prin focul 
curățitor vremelnic, toate sufletele drepţilor „sunt 


155 IDEM, Combatere a capetelor latine..., PO 15, 56-60; trad. 
rom. în: Opere, vol. |, p. 539-547. 

în aceeaşi vedere a lui Dumnezeu, ceea ce înseamnă 
fericirea”. Însă faptul acesta e o minciună, deoarece 
Hristos a spus că în împărăţia Tatălui Său multe lo- 
caşuri sunt (loan 14, 2). 

Al doilea argument arată că nu este posibil ca 
voința omului să se schimbe prin vreun foc cură- 
țitor, după plecarea din această viaţă. „Şi mişcarea 
voinţei şi a faptelor sunt restrânse în chip necesar la 
viața aceasta”. Voința poate fi schimbată atâta timp 
cât omul se află în viața aceasta, dar oriunde se va 
afla după moarte va rămâne neschimbată. „Şi din 
pricina aceasta are parte de răsplată sau de pedeap- 
să, şi nu mai merge prin focul curăţitor.” Dacă în ve- 
derea fericirii se cere dreapta aşezare a voinței, iar 
focul curățitor nu poate schimba voinţa din rea în 
bună, fiindcă acest lucru se poate realiza doar atât 
cât omul trăieşte în această viaţă biologică, atunci 
focul curățitor nu aduce nimic în plus” pentru feri- 
cire”. Acest lucru mai înseamnă că oamenii tot nu se 
pot curăți prin purgatoriu. 

Al treilea argument arată că, aşa cum există de- 
osebire în desfătarea de împărăţia cerurilor, tot ast- 
fel există deosebire şi în pedeapsă. Şi, după cum am 
spus mai sus, binele neînsemnat al păcătoşilor nu 
poate să aducă răsplată, „ci numai deosebire în pe- 
deapsă”. Aşa şi răul neînsemnat pentru drepți „nu 
produce pedeapsă, ci numai deosebirea în bucurie”. 
Din acest motiv nu este posibil să existe foc curăţi- 
tor, aşa cum spun catolicii“. 


'% ID., Zece silogisme care arată că nu este foc curățitor, PO 
17, 422-425; trad. rom. în: Opere, vol. L, p. 443-453. 

e) Tâlcuirea unui citat apostolic 


Catolicii au întrebuințat diverse citate scripturis- 
tice pentru a susține existența purgatoriului. Tocmai 
din acest motiv, Sfântul Marcu Eugenicul tâlcuieşte 
în omiliile sale aceste citate scripturistice în duh orto- 
dox şi demonstrează că, în realitate, latinii le-au răs- 
tălmăcit pentru a-şi consolida noua doctrină. 

Citatul principal care a fost pus în discuție este 
cel extras din Epistola întâi către Corinteni, în care se 
vorbeşte despre încercarea faptei prin foc. Mai exact 
Apostolul Pavel scrie: Dar fiecare să ia seama la felul 
cum zideşte; că o altă temelie nu poate nimeni să pună în 
afara celei puse, care este lisus Hristos. lar dacă pe această 
temelie zideşte cineva cu aur, cu argint, cu pietre scumpe, 
cu lemn, cu fân, cu paie, lucrul fiecăruia se va face cunos- 
cut; îl va vădi Ziua; fiindcă el în foc se descoperă, şi focul 
însuşi va lămuri cum anume e lucrul fiecăruia. Dacă lu- 
crul pe care cineva l-a zidit deasupra rămâne, acela plată 
va primi; dacă lucrul cuiva va fi ars, păgubit va fi; el însă 
se va mântui, dar aşa ca prin foc (1 Corinteni 3, 10-15). 

Acest citat, după cum spune şi Sfântul Marcu, 
deşi pare să introducă focul curăţitor, „de fapt îl ni- 
miceşte mai mult decât orice”. Argumentele care 
demonstrează acest lucru sunt următoarele. Primul: 
Apostolul Pavel l-a numit foc probator, nu purifi- 
cator. Al doilea: toate faptele, chiar şi cele bune, şi 
cele mai de cinste vor trece prin acest foc, iar acest 
fapt este limpede că nu toate au trebuință de curăți- 
re. Al treilea: Apostolul spune că în timp ce faptele 
celor răi vor fi arse, iar aceştia pedepsiţi, totuşi, po- 
trivit interpretării latinilor, cei care sunt purificați 

vor avea de câştigat. Al patrulea: toate cele spuse de 
Apostol vor avea loc în ziua Judecăţii şi a veacului 
viitor, prin urmare nu e vorba de vreun foc curățitor 
între rai şi iad. De altfel, nicăieri în Sfânta Scriptură 
nu se spune lucrul acesta. De asemenea, Hristos este 
categoric când spune: Şi vor merge aceştia la osânda 
veşnică, iar drepți la viața veşnică (Matei 29, 46). 

Prin urmare, este vorba de fapt de harul necreat 
al lui Dumnezeu, care îi luminează pe cei drepți şi 
îi arde pe păcătoşi. Sensul acesta este favorizat şi de 
citate din Sfânta Scriptură, pe care Sfântul Marcu 
le expune. Profetul David spune: Foc înaintea Lui va 
arde şi vifor mare fi-va împrejuru-l (Psalmi 49, 3). Apoi: 
Foc va merge înainte-l şi de jur-împrejur îi va arde pe 
vrăjmaşii Săi (Psalmi 96, 3). lar Profetul Daniel scrie: 
Râu de foc curgea ieşind de dinainte-l (Daniel 7, 10). 

O deosebită importanţă o are fraza Apostolului 
Pavel: dacă lucrul cuiva va fi ars, păgubit va fi; el însă 
se va mântui, dar aşa ca prin foc. Tâlcuind această fra- 
Ză, Sfântul Marcu spune că lucrul pe care focul îl 
va arde şi-l va nimici întru totul este dispoziția sau 
energia rea. Se va păgubi se referă la poverile cele 
rele pe care le aveau păcătoşii, iar se va mântui se 
referă la menţinerea lor în existenţă. Scrie în acest 
sens: „şi îi va mântui, adică îi va menţine în exis- 
tenţă şi îi va păstra pentru totdeauna, fără să piară 
împreună cu răutatea lor'1%. 

Acest lucru înseamnă că harul lui Dumnezeu 
îi va menține şi pe păcătoşi, va restabili firea lor şi 


a 


1% IDEM, Combatere a capetelor latine..., PO 15, 45-47; trad. 
rom. în: Opere, vol. I, 913-017. 

vor rămâne şi aceştia veşnic în chinuri. Prin urmare, 
mântuirea se referă la menţinere. 

Această interpretare a Sfântului Marcu Eugeni- 
cul nu este arbitrară, ci este învățătura Sfinților Pă- 
rinți ai Bisericii. Sfântul Marcu trimite la tâlcuirea 
Sfântului loan Gură de Aur şi la învățătura lui Vasi- 
le cel Mare cu privire la focul veacului viitor. 

Sfântul loan Gură de Aur, cel care este gura 
lui Pavel, precum şi Apostolul Pavel este gura lui 
Hristos, când tâlcuieşte această frază a Apostolului 
Pavel, scrie aşa: „Căci se va mântui păcătosul, zice, ca 
prin foc, adică va rămâne pedepsit în foc şi nu va pie- 
ri laolaltă cu faptele şi dispoziţiile cele rele“'*. Nu 
este străin de învățătura ortodoxă faptul că omul 
este persoană, că niciodată nu poate fi condus la in- 
existență, la neființă, şi că Hristos, prin Învierea Sa, 
le-a dat tuturor oamenilor, drepți şi nedrepți, ca dar 
al Său învierea care va avea loc la a Doua Sa Venire, 
că va avea loc restabilirea firii, iar nu a voinței, şi că 
în timp ce drepții se vor desfăta de „binele veşnic”, 
păcătoşii vor primi „răul veşnic”. 

Sfântul Vasile cel Mare, tâlcuind versetul Glasul 
Domnului, cel ce taie pară de foc (Psalmi 28, 7), spune 
că, focul având două proprietăţi, luminătoare şi ar- 
zătoare, glasul Domnului va tăia acest foc „fiindcă 
focul pedepsei este fără lumină, iar lumina desfătă- 
rii rămâne fără puterea arzătoare“ 1%. 

Prezentând acest citat din Vasile cel Mare, Sfân- 
tul Marcu spune că faptele strălucite şi luminoase 


1% Ibidem, PO 15, 47; trad. rom.: p. 519. 
1% Jbid., PO 15, 47; trad. rom. p. 519. 

ale drepţilor vor fi şi mai strălucitoare, iar drepții 
vor deveni moştenitori ai luminii. Însă păcătoşii 
vor fi păgubiți prin lepădarea faptelor lor, pe când 
aceştia „se mântuiesc cu o mântuire mai rea decât 
pierzania, rămânând pentru totdeauna în foc (căci 
aceasta înseamnă în mod propriu şi cuvântul «a se 
mântui»), ca să nu creadă, din pricină că ar fi vreo 
putere stricătoare în foc, că şi ei pier odată pentru 
totdeauna”. În acelaşi timp, Sfântul Marcu spu- 
ne că, dacă este vreun interpret care prin cuvântul 
mântuire înţelege scăparea de pedeapsă, iar trecerea 
prin foc o înțelege purificare, acesta „se arată înțele- 
gând totul pe dos"). 

Potrivit Sfântului Marcu Eugenicul, tâlcuirea 
Sfântului loan Gură de Aur este cea mai însemnată 
şi cu aceasta sunt de acord toţi învățătorii Bisericii. 
Astfel, tâlcuirea hrisostomică este „mai exactă şi 
mai adevărată decât toate”172. În acest cadru, însuşi 
Sfântul Marcu adaugă o tâlcuire, care este legată de 
întâmplările petrecute în Corint, şi care i-au dat pri- 
lejul Apostolului Pavel să spună acest cuvânt. 

Sfântul Marcu susține că Apostolul Pavel se re- 
feră, în situația dată, la acel creştin din Corint care 
desfrâna. Era unul dintre dascăli, care, deşi a căzut 
într-un păcat mare, „îşi ținea totuşi în acelaşi timp 
vrednicia de dascăl, pentru că avea susținători nu 
uşor de disprețuit şi se încredea în înțelepciunea cea 


179 Ibid., PO 15, 48; trad. rom.: p. 519. 

11 Ibid., PO 15, 48; trad. rom.: p. 521. 

172 IDEM, A doua apărare..., PO 15, 134; trad. rom. în: Opere, 
vol. I, p. 605. 

din afară şi în bogăţie'!7*. Astfel, reiese că Aposto- 
lul avea în vedere pe un dascăl care, deşi păcătuise, 
continua totuşi să predea, având încredere în înțe- 
lepciunea cea din afară şi în bogăţia intelectuală. 
Această interpretare a dedus-o din cele spuse în ca- 
pitolul în cauză din epistola Apostolului Pavel. 
Aşadar, potrivit Sfântului Marcu, cuvântul aces- 
ta „îşi îndreaptă atenţia în chip vădit către cel ce a 
desfrânat' . Un astfel de dascăl nu doar că nu va pri- 
mi răsplata pentru învățătura sa, dar şi fapta învăță- 
turii va fi arsă. Însă acesta va rămâne să fie judecat 
pentru faptele sale. „Dar un astfel de dascăl nu va 
fi nimicit dimpreună cu propriul său lucru, ci va fi 
mântuit şi va rămâne şi se va înfățişa Judecătorului şi 
va da seama de cele făptuite şi va sta sub pedeapsa 
veşnică, nefolosindu-se de nimic din lucrul acelei în- 
vățături, ca una ce a fost nimicită... şi el va fi mântuit 
cu o mântuire mai rea decât pieirea. Căci mai bine era 
lui dacă n-ar fi existat, nici ar fi fost mântuit vreodată, 
de vreme ce poartă cu sine o asemenea materie” 4. 
Trebuie precizat că Sfântul Marcu foloseşte în 
repetate rânduri cuvântul Sfântului loan Gură de 
Aur, că prin mântuire se înțelege „va rămâne . „(...) 
mântuirea să fie înțeleasă numai în acest mod: că ace- 
la nu se va nimici împreună cu fapta, ci, nimicindu- 
se aceea, el va rămâne”. Omul acesta se va înfățişa 
în fața judecătorului „ars de jur împrejur”. De altfel, 
focul acesta despre care vorbeşte Apostolul Pavel 
este doar probator, „însă nu acela însuşi îi va primi 


“5 Ibidem, PO 15, 134; trad. rom.: p. 607. 
4 [bid., PO 15, 136-137; trad. rom.: p. 611-613. 

în veşnicie pe păcătoşi "17. Sfântul Marcu deosebeş- 
te în mod clar focul probator al judecății, din timpul 
celei de-a Doua Veniri a lui Hristos, de focul veşnic 
al iadului. Fireşte, focul judecății nu este creat, ci ne- 
creat. Cred că această discernere arată pe de-o parte 
încercarea judecății făcute de Însuşi Hristos, pe de 
altă parte, însuşirea arzătoare a energiei lui Dumne- 
zeu, care se datorează stării duhovniceşti a omului. 

Sfântul Marcu respinge părerea potrivit căreia 
cuvântul mântuire nu este folosit pentru cele rele, 
ci doar pentru cele bune, şi dă ca exemplu un citat 
din lov. Solul merge la lov după nenorocire ca să-i 
vestească întâmplările, spunându-i: eu singur m-am 
mântuit (ow0eig) şi-am venit să-ți dau de veste (lov 1, 15). 
S-a mântuit, a scăpat de nenorocire şi s-a dus să-i 
vestească răul!”€. 

Prin urmare, cuvântul apostolic nu poate spri- 
jini doctrina purgatoriului, aşa cum spun latinii. Se 
referă clar la judecata viitoare, la osândire şi la men- 
ținerea păcătosului, adică la trecerea prin foc fără să 
piară cu faptele rele. 


f) Citate patristice în dialog 


Catolicii, pentru a-şi susține învățătura ino- 
vatoare despre purgatoriu, s-au folosit şi de citate 


175 Ibid., PO 15, 138; trad. rom. p. 615. 

76 Ibid., PO 15, 139; trad. rom.: p. 619. În versiunea ro- 
mânească a Bibliei este tradus astfel: Eu singur am scăpat şi-am 
venit să-ți dau de veste. În textul grec este vorba despre verbul 
oqleoBau, care are sensul inițial de „a fi scăpat”, după care în 
creştinism îl primeşte şi pe cel de „a fi mântuit' (n.tr.). 

patristice, pe durata dialogului. Acest lucru s-a da- 
torat faptului că ortodocşii au cerut să afle pe ce îşi 
întemeiază ei învățătura aceasta care este străină de 
Biserica Ortodoxă. Vormn vedea însă că, în realitate, 
latinii denaturau citatele Părinților, după cum fă- 
ceau, de altfel, şi cu citatele scripturistice. 

Nu voi face o analiză extinsă asupra acestui as- 
pect al subiectului, ci doar îl voi explica, trăgând şi 
concluziile necesare. 

Latinii foloseau „unele cuvinte ale celui de-al 
cincilea Sinod Ecumenic“, în care pare că acceptă 
învățătura Fericitului Augustin şi a Sfântului Am- 
brozie. In continuare au folosit citate din Sfântul 
Grigorie Dialogul, rugăciuni ale lui Vasile cel Mare, 
cuvinte ale Sfântului Grigorie al Nyssei, precum şi 
cuvinte ale dumnezeiescului Dionisie Areopagitul, 
ale lui Epifanie cel Mare şi ale grăitorului de Dum- 
nezeu Damaschin. De asemenea, se vorbeşte şi des- 
pre fericitul Teodoret!”. 

Folosindu-se de toate aceste citate, latinii ajunse- 
seră la concluzia că dreptatea dumnezeiască nu lasă 
nimic nepedepsit, şi de aceea este nevoie să existe un 
alt loc, în care să fie pedepsiţi şi curățiți cei care nu 
au fost pedepsiți în această viaţă şi nici nu vor mai 
fi pedepsiţi în cer sau în iad. Aşadar, latinii spun: „e 
nevoie de un alt loc anume, unde trebuie să se facă 
această curățire, prin care fiecare, devenind curat, să 
se înalțe de îndată la desfătarea cerească”1%. 


“7 IDEM, Combatere a capetelor latine..., p. 48-55; trad. rom. 
în: Opere, vol. 1, 523-537. 
“* Ibidem, PO 15, 55; trad. rom.: p. 537. 

Sfântul Marcu Eugenicul, purtător al tradiţi- 
ei ortodoxe şi tâlcuitor autentic al Scripturilor şi al 
cuvintelor patristice, analizează şi tâlcuieşte în mod 
ortodox toate aceste citate, respingând concepțiile 
latinilor. Acesta demonstrează clar că în niciunul 
din aceste citate patristice nu se vorbeşte despre 
existența aşa-numitului foc chinuitor. 

Prin urmare, existența purgatoriului nu este 
justificată nicăieri. Pur şi simplu, încercând să-l sus- 
țină cu argumente, au denaturat şi au răstălmăcit 
cuvintele patristice. 

Astfel, Sfântul Marcu demonstrează că une- 
le citate patristice nu vorbesc în mod clar despre 
purgatoriu aşa cum vorbesc cele care provin de la 
Augustin şi Sfântul Ambrozie, iar altele au fost răs- 
tălmăcite, precum cele ale Sfinţilor Vasile cel Mare, 
Dionisie Areopagitul, loan Damaschin, Grigorie de 
Nyssa etc. 

Desigur, trebuie precizat că Sfântul Grigorie de 
Nyssa nu vorbeşte despre restabilirea tuturor lu- 
crurilor în mod filosofic şi eretic, aşa cum vor să-l 
prezinte unii cercetători contemporani, fiind influ- 
ențați de tradiția interpretativă apuseană, ci el se 
încadrează în tradiţia bisericească ortodoxă. Acest 
lucrul îl vom vedea în alt capitol. 

De asemenea, şi faptul că latinii folosesc citate 
de la Sinodul V Ecumenic devine un obiect de criti- 
că şi de mustrare din partea Sfântului Marcu, susți- 
nând că nu este cu putinţă ca marele Sinod Ecume- 
nic să stabilească o asemenea învățătură. 

În continuare, Sfântul Marcu încheie în felul 
următor: „Căci nici Scriptura, nici al V-lea Sinod 

Ecumenic nu ne-a predat o îndoită pedeapsă şi un 
îndoit foc”! 

În a doua omilie, Sfântul Marcu analizează de- 
taliat această problemă, prezentând atât diferite ci- 
tate patristice, care fac referire la cele viitoare, fără 
să se vorbească limpede despre purgatoriu, cât şi 
învățătura Sfântului Grigorie de Nyssa, şi faptul 
cum Biserica a făcut față la această problemă funda- 
mentală. Dar încă nu este momentul potrivit pentru 
a o dezvolta. 

Sfântul Marcu susține că, în privința acestui 
subiect, latinii înțeleg greşit şi falsifică învățătura 
patristică. Latinii nu pornesc de la premise ortodo- 
xe pentru a-i înțelege pe Părinţii Bisericii, de aceea 
greşesc în hermeneutica lor. 

Desigur, în învăţătura ortodoxă se vorbeşte des- 
pre iertarea păcatelor şi valoarea parastaselor. Pe 
acestea două, latinii nu pot să le înțeleagă cu adevă- 
rat. În continuare vom face o scurtă referire la aceas- 
tă învățătură a Bisericii. 

În tradiția ortodoxă, iertarea păcatelor este iz- 
băvirea de iad şi de pedeapsă. Această iertare este 
dobândită prin trei modalități şi în trei timpuri di- 
ferite. Prima este în timpul Botezului, a doua după 
Botez prin întoarcere şi plâns, iar a treia după moar- 
te prin rugăciuni, binefaceri şi prin tot ceea ce săvâr- 
şeşte Biserica lui Hristos. 

Iertarea prin Botez nu implică osteneală şi este 
egală pentru toți. Este lucrarea harului şi nu solicită 
fapte de la om, ci numai credinţă. lertarea de după 


179 Ibid., PO 15, 54; trad. rom. p. 535. 

Botez se face prin osteneală, şi necesită pocăință şi 
zdrobire de inimă din partea omului. lertarea de 
după moarte este şi aceasta ostenitoare, fiindcă este 
strâns legată de pocăinţa „şi de conştiinţa care îl 
loveşte şi lipsirea dureroasă de bunătăți , însă este 
lipsită de pedeapsă de vreme ce nu este cu putință 
să existe iertare şi pedeapsă în acelaşi timp. 

Pentru prima şi a treia iertare lucrează mai 
mult harul lui Dumnezeu, contribuie şi rugăciunile, 
dar este „foarte puțin ceea ce aducem noi . A doua 
iertare se face prin harul lui Dumnezeu, dar mai 
mult prin propria noastră lucrare: „cea din mijloc, 
din contră, puțin are de la har, şi are trebuinţă de 
foarte multă lucrare din partea noastră”. De aseme- 
nea, prima iertare, cea prin Botez, diferă de ultima, 
cea după moarte, pentru că prima iertare implică 
iertarea tuturor păcatelor, pe când ultima implică 
doar iertarea păcatelor care nu sunt de moarte, şi 
mai ales a celor pentru care omul s-a pocăit în tim- 
pul vieţii biologice. 

Aceasta este învăţătura Bisericii Ortodoxe, aşa 
cum spune Sfântul Marcu, şi de aceea se roagă pen- 
tru iertarea celor adormiți. Îl roagă pe Dumnezeu să 
ierte păcatele creştinilor care s-au pocăit, care s-au 
săvârşit în credinţă, fără să stabilească asupra lor 
nicio pedeapsă, deoarece ştie că pentru astfel de pă- 
cate „bunătatea dumnezeiască covârşeşte cu mult 
rațiunea dreptății . Prin urmare, în Biserica Orto- 
doxă vorbim despre bunătatea lui Dumnezeu, şi nu 
despre satisfacția dreptății dumnezeieşti!“. 


e 0 ———_ ————— 


180 [bid., PO 15, 55-56; trad. rom.: p. 537-539 

Legat de iertarea păcatelor este şi subiectul pa- 
rastaselor. Biserica Ortodoxă săvârşeşte parastase 
pentru creştinii adormiţi şi se roagă lui Dumnezeu 
pentru ei, însă într-un mod diferit şi din motive di- 
ferite față de catolici. Cu alte cuvinte, nu este posibil 
ca purgatoriul catolicilor să aibă vreo legătură cu pa- 
rastasele care se fac în Biserica Ortodoxă. Purgatoriul 
presupune curățirea prin pedeapsă, parastasele pre- 
supun desăvârşirea pe calea nedesăvârşită a omului 
în scopul îndumnezeirii. Sfântul Marcu ne dă infor- 
mații interesante cu privire la această problemă. 

Parastasele se țin în Biserica Ortodoxă pentru 
toți oamenii care au adormit în nădejdea învierii 
şi în credința în lisus Hristos. Aşadar, parastasele 
şi rugăciunile Bisericii sunt de folos tuturor celor 
adormiți, drepți şi nedrepți, sfinți şi păcătoşi. De- 
sigur, rugăciunea care se spune diferă de la creştin 
la creştin. Adică pentru sfinți facem parastase şi 
aducem colivă în ziua pomenirii lor, dar pentru că 
avem dovezi de sfințenie şi pentru că au intrat în 
ceata sfinților, rugăciunea este diferită. Nu-L rugăm 
pe Dumnezeu să-i miluiască, ci ne rugăm „pentru 
cinstire şi pomenire” şi cerem binecuvântările lor. 

Sfântul Marcu scrie despre folosul rugăciunilor 
şi al parastaselor: „le facem deopotrivă pentru toți 
cei adormiți în credinţă, şi spunem că tuturor ele le 
împlinesc şi le aduc ceva, şi spre toți trece puterea şi 
folosul dintre ele”181. Prin urmare, rugăciunile se fac 
pentru toți cei adormiţi în credința ortodoxă. 


181 IDEM, A doua apărare..., PO 15, 118; trad. rom. în: Opere, 
vol. I, p. 571. 

Mai întâi Biserica se roagă pentru cei păcă- 
toşi, care au fost închişi în iad, „spre a avea parte 
de o oarecare mică uşurare, chiar dacă nu au parte 
de izbăvirea desăvârşită”. Se roagă mai ales pen- 
tru cei adormiți în credință, „oricât de păcătoşi ar 
fi fost”. Desigur, există şi situații în care unii sfin- 
ți s-au rugat şi pentru necredincioşi, însă „Biserica 
lui Dumnezeu pentru unii ca aceştia, nu se roagă 
nicidecum “2. Cei păcătoşi şi închişi după moarte 
în iad au folos în urma acestor rugăciuni, pe de-o 
parte, fiindcă nu au fost osândiți definitiv şi nici nu 
au primit hotărârea Judecătorului, pe de altă par- 
te, pentru că nu au ajuns în chinurile veşnice, lucru 
care se va întâmpla după a Doua Venire a lui Hris- 
tos. Dacă lucrul acesta este valabil pentru cei păcă- 
toşi, cu mult mai mult parastasele şi rugăciunile îi 
ajută pe cei care s-au pocăit, dar care nu au ajuns 
să se curețe deplin şi să ajungă la luminarea minții. 
Dacă aceştia au păcate mici şi uşoare, vor fi reaşe- 
zaţi în ceata drepţilor sau vor rămâne acolo unde se 
află, adică în iad, şi „le uşurează apăsarea şi îi înalță 
iarăşi către nădejdi mai bune”1%. 

Însă parastasele şi rugăciunile Bisericii îi ajută şi 
pe cei drepți şi pe cei care au viețuit în chip cuvios. 
Aceasta este o învățătură de bază a Bisericii noas- 
tre. Sfântul Marcu susține că rugăciunile de la Sfânta 
Liturghie arată că „puterea acestor rugăciuni şi mai 
cu seamă a jertfei celei de taină trece şi asupra celor 
ce deja se bucură de fericirea cea de la Dumnezeu”. 


'% Ibidem, PO 15, 119; trad. rom. p. 573. 
1% Ibid., PO 15, 120-121; trad. rom.: p. 575. 

Acest lucru reiese dintr-o rugăciune a Sfântului 
loan Gură de Aur din cadrul Dumnezeieştii Litur- 
ghii: „Incă aducem Ţie această slujbă cuvântătoare 
pentru cei adormiți în credință: strămoşi, părinți, 
patriarhi, proroci, apostoli, mucenici, mărturisitori, 
pustnici, şi pentru tot sufletul cel drept care s-a să- 
vârşit în credință . Când ne rugăm pentru sfinți, 
chiar dacă nu cerem bunătăți, ci mulțumim pentru 
ei* şi „facem aceasta spre slava lor, şi aşa, într-un 
oarecare fel, şi pentru ei se face jertfa şi trece şi asu- 
pra lor':&€. 

Într-un alt loc, Sfântul Marcu cercetează în mod 
detaliat care este folosul sfinților în urma încercării 
focului care se află întotdeauna la Dumnezeu, şi care 
este de fapt energia Sa necreată. Scrie aşa: „Căci un 
astfel de foc pe sfinţi - de vreme ce nu poartă asupra 
lor niciun însemn sau faptă a răutăţii — îi arată mai 
strălucitori, fiind ei probați prin el, precum aurul în 
cuptor... 1%. Se vede limpede din acest citat, precum 
şi din alte citate asemănătoare ale Sfinților Părinți, 
că sfinții strălucesc mai mult şi devin mai încăpători 
în ceea ce priveşte părtăşia la slava lui Dumnezeu. 

Sfântul Marcu se foloseşte şi de citatul din Sfân- 
tul Dionisie Areopagitul, din care reiese că ierarhul 
se roagă şi pentru cei care s-au săvârşit în viețuirea 


* Adică îi mulțumim lui Dumnezeu că i-a făcut sfinți şi 
nădăjduim că şi pe noi ne va face. Vezi nota 21 din Opere, vol. 
I, p. 510 (n.tr.). 

1% MARCU EUGENICUL, Combatere a capetelor latine..., PO 1», 
43-44; trad. rom.: p. 509-511. 

“* Ibidem, PO 15, 46; trad. rom.: p. 517. 

dumnezeiască. Adăugând acest citat, Sfântul spune 
că puterea rugăciunilor, şi rnai ales a jertfei celei tai- 
nice, trece „şi asupra celor ce au viețuit drept şi cu- 
vios . Lucrul acesta se explică fiindcă, în relaţie cu 
desăvârşirea, şi sfinții sunt nedesăvârşiți şi, prin ur- 
mare, pot deveni mai încăpători în ce priveşte slava 
dumnezeiască. Scrie aşa: Puterea rugăciunilor şi a 
Dumnezeieştii Liturghii trece şi la cei drepți şi care 
au viețuit în chip cuvios, „şi asta pentru că şi ei sunt 
nedesăvârşiți şi primesc pururea o sporire în bine şi 
nu au parte încă de fericirea desăvârşită”'1%. 
Aşadar, rugăciunile Bisericii trec la toți, şi la cei 
păcătoşi, şi la cei drepţi, însă lucrează asupra fie- 
căruia în mod diferit, în funcţie de starea duhovni- 
cească pe care a dobândit-o fiecare în viața aceasta. 
Sfântul trage următoarea concluzie: fiindcă rugăciu- 
nile Bisericii trec la toți, nu este nevoie să acceptăm 
purgatoriul. Curăţirea şi mântuirea sunt lucrate de 
bunătatea şi iubirea de oameni a lui Dumnezeu!%. 
Această învățătură a Sfântului Marcu este orto- 
doxă şi corespunde multor texte din Părinţi. Nu in- 
tentionăm să o expunem aici în detaliu. Ceea ce tre- 
buie subliniat este că, potrivit învățăturii ortodoxe, 
sunt trei etape de desăvârşire duhovnicească, adică 
curățirea inimii, luminarea minții şi îndumnezeirea 
omului. Planul de îndumnezeire a omului este nede- 
săvârşit. Omul primeşte întotdeauna o îmbunătățire 
la starea sa duhovnicească. Procesul acesta va conti- 


Di 


186 IDEM, A doua apărare...» 


. 1, p. 575-977. 
% Ibidem, PO 15, 121; trad. rom.: 575-577. 


PO 15, 121; trad. rom. în: Opere, 


186__  ler6theos, Mitropolitul Nafpaktosului 


nua şi în viaţa viitoare. Prin urmare, când omul in- 
tră în etapa curățirii prin pocăință, dar, din pricina 
morții, nu poate să-şi ducă la bun sfârşit curățirea şi 
să ajungă la luminare, lucrul acesta va fi făcut prin 
rugăciunile şi parastasele făcute de Biserică. Adică 
va exista o desfăşurare continuă în părtăşia la ener- 
gia curățitoare, luminătoare şi îndumnezeitoare 
a lui Dumnezeu. Aşa trebuie înțelese majoritatea 
întâmplărilor pe care le întâlnim în viața sfinților, 
în care vedem că rugăciunea lor i-a ajutat pe fiii lor 
duhovniceşti. Dacă ne gândim că acest ajutor este 
luminarea minţii şi că, fireşte, acest lucru este, în 
primul rând, iertarea păcatelor, atunci putem da o 
explicație acestor întâmplări. 


9) Focul veşnic este necreat 


Nicăieri la Părinți nu apare că există un foc pe- 
depsitor şi chinuitor, prin care oamenii trec după 
moarte, mai ales cei care nu au ajuns să-şi ducă 
până la capăt canonul. În învățătura Părinților, aşa 
cum am văzut, se spune limpede că există împărăția 
cerurilor şi chinurile veşnice după a Doua Venire a 
lui Hristos, şi o pregustare a acestora după ieşirea 
sufletului din trup. Până la a Doua Venire a lui Hris- 
tos, Biserica săvârşeşte parastase, a căror putere tre- 
ce la toți cei care au adormit în credinţă, fie că sunt 
păcătoşi, fie că sunt drepți sau sfinţi. Insă niciunde 
nu se spune că există şi purgatoriu pentru creştinii 
pocăiți, dar care nu şi-au desăvârşit pocăința. 

Sfântul Marcu spune că atunci când în Sfânta 
Scriptură şi în textele patristice se vorbeşte despre 

foc, este înțeles focul chinurilor veşnice, care este, 
bineînțeles, necreat, nu creat. Nu poate fi vorba 
despre ceva creat, de vreo realitate creată, ci despre 
energia lui Dumnezeu, care este trăită ca foc de că- 
tre cei nevindecați. 

Într-un loc din prima sa omilie susține urmă- 
toarele: „lar dacă undeva în astfel de cântări şi ru- 
găciuni s-a făcut pomenire şi de foc, nu de vreunul 
trecător şi care are putere curățitoare, ci de însuşi 
focul veşnic şi de pedeapsa cea fără de sfârşit, sfinții 
cer de la Dumnezeu să fie izbăviţi cei adormiţi în 
credință... '*. 

Focul acesta despre care se vorbeşte în tex- 
tele bisericeşti nu este un foc temporar, ci foc veş- 
nic. Citând din Sfântul Grigorie Teologul, spune: 
„Nu vremelnic şi trecător, ci mai chinuitor şi mai 
îndelungat”. 

Aşadar, focul iadului nu este trupesc sau creat, 
ci necreat. Lumina pentru cei vrednici este contem- 
plarea lui Dumnezeu, spune Sfântul Marcu. Fireşte, 
această lumină este slava necreată a lui Dumnezeu. 
Sfântul Marcu leagă lumina necreată de focul iadu- 
lui. Spune că focul veşnic nu este trupesc, la fel cum 
nu este nici „lumina pentru cei vrednici, care este 
contemplarea Lui”. Analizând învăţătura aceasta, 
susține că sfinții Bisericii „au înțeles în chip mai ale- 
goric” focul veşnic şi chinurile nesfârşite. Este vorba 
de alegorie, pentru că nici lumina drepţilor nu este 


18 IpeM, Combatere a capetelor latine..., PO 15, 42; trad. rom. 


în: Opere, vol. I, p. 5U7. 
1% Ibidem, PO 15, 50; trad. rom.: p. 527. 

trupească, nici focul păcătoşilor nu este creat şi tru- 
pesc. Sunt fapte reale şi stări adevărate, însă nu sunt 
stările pe care le cunoaştem din lumea sensibilă. 

Desigur, Sfânta Scriptură foloseşte multe ima- 
gini pentru a arăta starea celor din iad, precum este 
focul, viermele, târâtoarele şi scrâşnirea dinţilor. 
Toate acestea descriu alte realități. Prin foc, sfinții 
înțeleg necunoaşterea lui Dumnezeu: „căci acolo 
nici focul nu este trupesc, nici întunericul cel mai 
din afară nu e nimic altceva decât necunoaşterea 
lui Dumnezeu”. Fireşte, când vorbeşte despre ne- 
cunoaşterea lui Dumnezeu, înțelege nepărtăşia cu 
El, întrucât ştim că păcătoşii Îl vor vedea pe Dum- 
nezeu, adică vor avea vederea Sa, însă nu vor fi în 
părtăşie cu Dumnezeu, şi, prin urmare, vor avea 
parte de necunoaştere. De altfel, cunoaşterea lui 
Dumnezeu în tradiția ortodoxă este părtăşia cu El. 
Viermele sau vreun „neam de târâtoare veninos şi 
mâncător de trupuri” reprezintă chinuirea celor din 
iad de către conştiinţă şi de către acea amară părere 
de rău. Acelaşi lucru vrea să spună şi prin scrâşni- 
rea dinților, adică reprezintă tristețea, tânguirea cea 
amară şi nebunia celor mânioşi!”. 

Aşadar, este limpede că oriunde se vorbeşte 
despre foc în tradiția bisericească, este înțeles fo- 
cul veşnic şi necreat. Lucrul acesta înseamnă că nu 
poate fi vorba despre vreun foc curăţitor temporar, 
ci despre trăirea harului necreat ca foc, datorită ne- 
curățirii omului. locmai din motivul acesta nu este 


——— 


“* IDEM, A doua apărare... PO 15, 130; trad. rom. în: Opere, 
vol. [..., p. 597. 

cu putință să existe purgatoriu, aşa cum îl înțeleg 
catolicii. 

În general, putem spune că învățătura Sfân- 
tului Marcu Eugenicul, cu privire la viața omului 
după ieşirea sufletului din trup, aşa cum reiese ea 
din omiliile sale de la Sinodul din Ferrara-Florența, 
este bine încadrată în tradiția Bisericii Ortodoxe. 
Sfântul Marcu este un tâlcuitor autentic al învăță- 
turii ortodoxe, pentru că el însuşi este un purtător 
al tradiției ortodoxe. Aşadar, se dovedeşte faptul că 
purgatoriul catolicilor este slavă deşartă, o învăţă- 
tură nouă, o doctrină inovatoare, care nu poate fi 
împropriată de Biserica Ortodoxă. Sfântul Marcu se 
dovedeşte a fi şi în această discuţie un tâlcuitor au- 
tentic al tradiției ortodoxe. 


3. De unde a apărut învăţătura catolicilor 
despre purgatoriu 


Un punct important din subiectul nostru vizea- 
ză cauzele care i-au condus pe catolici la învățătura 
despre purgatoriu. Lucrul acesta este necesar, fiind- 
că, aşa cum credem, apariția acestei învățături nu 
este întâmplătoare. 

Trebuie avut în vedere că, după cum reiese din 
cercetarea acestui subiect, învățătura despre purga- 
toriu este bine încadrată în întreaga teologie catolică 
şi s-a dezvoltat în întreg mediul catolic. Prin urma- 
re, nu este un fapt întâmplător, ci un simptom al 
teologiei occidentale, aşa cum s-a dezvoltat ea după 
ruperea de teologia ortodoxă. Am avut deja posibi- 
litatea să vedem acest fapt în analizele precedente, 

însă acum îl vom cerceta într-un mod mai vast şi 
mai analitic. 

Putem nota cinci cauze care au împins gândirea 
teologică occidentală spre învățătura despre purga- 
toriu. 

Prima cauză este lipsa teologiei niptice*. După 
îndepărtarea de teologia ortodoxă şi, mai ales, de 
tradiția niptică cu privire la curățirea inimii, lumi- 
narea minţii şi contemplarea lui Dumnezeu, teolo- 
gia catolică şi-a creat premisele dezvoltării învăță- 
turii despre purgatoriu. 

Lucrul acesta este spus în virtutea faptului că 
în teologia niptică şi isihastă a Bisericii Ortodoxe se 
vorbeşte despre energia lui Dumnezeu care îl cură- 
țeşte pe om ca un foc. Harul lui Dumnezeu dobân- 
deşte, în funcție de lucrarea pe care o face, o anumi- 
tă denumire: energie curățitoare, luminătoare sau 
îndumnezeitoare. Cu alte cuvinte, atunci când ener- 
gia necreată a lui Dumnezeu îl curățeşte pe om se 
numeşte curățitoare, când îl luminează se numeşte 
luminătoare, iar când îl îndumnezeieşte se numeşte 
îndumnezeitoare. 

Însuşi Hristos a spus: Foc am venit s-arunc pe pă- 
mânt, şi cât aş vrea să fie-acum aprins! (Luca 12, 49). 
lar Apostolul Pavel scrie: Căci Dumnezeul nostru e foc 
mistuitor (Evrei 12, 29). 


* Denumirea de teologie niptică provine de la termenul 
grecesc viiyiş (=trezvie), care este virtutea monahală a păzi- 
rii minții în stare de trezvie, de veghe continuă. A se vedea 
Arhim. EMILIANOS SIMONOPETRITUL, Sfântul Isihie: Cuvânt despre 
trezvie (n.tr.). 

Sfântul loan Scărarul, exprimând întreaga tra- 
diție niptică referitoare la acest subiect, spune că 
trăim harul lui Dumnezeu ca foc, apoi ca lumină. 
Focul mai presus de ceruri, când vine în inimă, pe 
unii îi arde pentru nedeplinătatea curățirii, iar pe al- 
ţii îi luminează „pentru măsura desăvârşirii la care 
au ajuns”. Acelaşi foc se numeşte „foc mistuitor şi 
lumină mistuitoare”. De aceea unii au ieşit din ru- 
găciune ca şi cum ar fi ieşit dintr-un cuptor încins 
simțind o uşurare de mizerie, iar alții, după ce ter- 
mină rugăciunea, se simt ca şi cum ar fi ieşit lumi- 
nați din lumină şi îmbrăcaţi în veşmântul smereniei 
şi al veseliei!”!. 

Într-un alt loc, Sfântul Ioan Scărarul spune că 
toată osteneala noastră se consumă până când focul 
lui Dumnezeu intră în locul cel sfânt, adică în inimă. 
Dumnezeu este foc care mistuie „toată aprinderea 
(necuvenită) şi mişcarea, gândurile de mai înainte 
(prejudecățile), împietrirea şi întunecarea dinăun- 
tru, văzută şi gândită”1?. 

În general, în toată tradiția bisericească se vor- 
beşte despre focul care intră în inimă, adică despre 
harul necreat al lui Dumnezeu, pe care ormnul îl sim- 
te în inima sa curățindu-l de patimi'*. Desigur, fo- 
cul acesta este necreat, adică este harul necreat al lui 
Dumnezeu care arde patimile şi curățeşte inima. De 
aceea se şi numeşte har curăţitor şi se manifestă pe 
parcursul luptei omului în scopul vindecării sale. 


191 LOAN SCĂRARUL, Scara XXVIII, 52, FR 9..., p. 474. 
12 Ibidem XXVI, 7, p. 369. 
1% Jerotheos VLAcHos, Terapia Ortodoxă..., p. 202 ş.u. 

Prima etapă a vieții duhovniceşti este esenţială. 
De asemenea, acelaşi foc, adică harul necreat al lui 
Dumnezeu, va lucra şi asupra celor adormiţi care 
au intrat în etapa de curățire, dar care nu au reuşit 
să se curețe. Astfel, prin mijlocirea parastaselor şi a 
rugăciunilor Bisericii, aşa cum am spus şi mai sus, 
omul se curățeşte şi urcă spre etapele desăvârşirii 
duhovniceşti, întrucât desăvârşirea este infinită. 

Catolicii, fiindcă au pierdut teologia niptică şi 
nu au mai trăit empiric aceste stări, au răstălmăcit 
textele patristice. Ei au constatat că în textele Sfintei 
Scripturi şi ale Sfinţilor Părinţi se vorbeşte despre 
focul care îl curățeşte pe om şi care continuă şi după 
moarte în favoarea celor care veniseră la pocăință şi 
intraseră în etapa de curățire. Neavând ei experien- 
ța duhovnicească a acestei învățături, au răstălmă- 
cit citatele patristice, ajungând astfel să vorbească 
despre un foc creat al pedepsei, prin care vor trece 
oamenii. Cu toate acestea, este limpede că termenul 
acesta are altă semnificaţie în învățătura patristică 
ortodoxă. 

A doua cauză care a generat apariţia învăţăturii 
despre purgatoriu este identificarea fiinţei cu ener- 
gia lui Dumnezeu, fapt care a creat multe rele în 
mediul apusean. 

Cunoaştem foarte bine, din teologia ortodoxă, 
că Dumnezeu are ființă şi energie. Nu există ființă 
fără energie. Dacă ființa este necreată, atunci şi ener- 
gia este necreată. Dar dacă ființa este creată, şi ener- 
gia acesteia este creată. Fiinţa lui Dumnezeu este 
necreată, şi de aceea spunem că şi energia Sa este 
necreată. Iubirea, pacea, dreptatea etc. sunt energii 

ale lui Dumnezeu care, desigur, nu sunt lipsite de 
ipostas, ci ipostatice, întrucât nu este posibil să exis- 
te vreo energie fără ipostas, în virtutea faptului că 
Cel care lucrează este persoană. Acest adevăr teo- 
logic ne fereşte de multe pericole şi abateri eretice. 

Dimpotrivă, în Apus nu se face această distinc- 
ție. Teologii scolastici, în încercarea lor de a apăra 
simplitatea lui Dumnezeu şi, în acelaşi timp, de a 
păstra intactă distincția dintre Dumnezeu şi lume, 
identifică energia lui Dumnezeu cu ființa Sa, şi o 
numesc actus purus (energie pură), iar în acelaşi 
timp percep energia proniatoare şi mântuitoare a 
lui Dumnezeu ca pe una creată. În felul acesta, po- 
trivit teologiei apusene, Dumnezeu nu are o legătu- 
ră reală cu lumea prin energia Sa necreată, ci doar 
prin mijloace şi energii create. Însă această învăţă- 
tură clatină întreg fundarmnentul şi conținutul mân- 
tuirii omului!“. 

Dacă vom analiza cu atenţie toate diferenţele 
dintre Biserica Ortodoxă şi catolici, vom constata că 
acestea se datorează acestei probleme teologice cri- 
tice. locmai acest lucru reiese şi din învăţătura cato- 
licilor despre purgatoriu. Mai întâi de toate, ei vor- 
besc despre trăirea focului curăţitor, care este creat, 
fiindcă Dumnezeu nu are o comuniune directă cu 
creaţia, iar mai apoi vorbesc despre vederea ființei 
necreate a lui Dumnezeu de către cei curățiți prin el. 
Datorită faptului că oamenii trec prin purgatoriu, 
ajung, la vederea ființei lui Dumnezeu. Dar această 
învățătură, fiindcă vorbeşte despre mântuire, anu- 


19% Joannis ROMANIDIS, Păcatul strămoşesc..., p. 76 ş.u. 

lează în mod forțat distincţia dintre creat şi necreat, 
dintre starea după fire şi starea după har. 

Însă în Biserica Ortodoxă, mântuirea se identi- 
fică cu părtăşia omului la harul îndumnezeitor ne- 
creat şi la energia lui Dumnezeu. Aşadar, mântu- 
irea este reală, iar Dumnezeu rămâne Dumnezeu. 

A treia cauză. Învățătura despre purgatoriu 
este legată de tradiția franco-latină, după cum este 
ea exprimată de aşa-numita teologie scolastică. 
Într-adevăr, teologia scolastică, desprinzându-se de 
teologia empirică, isihastă şi niptică a Bisericii Orto- 
doxe, a creat multe probleme în Apus. 

Potrivit teologiei apusene, care se bazează pe 
învățătura Fericitului Augustin, păcatul strămoşesc 
este moştenit de la Adam de către toți urmaşii, iar 
dreptatea lui Dumnezeu a osândit întreaga omenire 
la iad şi a impus pedeapsa prin moarte'”. Prin ur- 
mare, potrivit tradiției franco-latine, iadul şi moar- 
tea sunt pedeapsa lui Dumnezeu şi nu o slăbiciune 
a omului, după cum învaţă teologia ortodoxă. 

O consecinţă a acestei învățături constă în fap- 
tul că franco-latinii au ajuns la această teorie des- 
pre iad şi purgatoriu. Crezând că cei din iad nu Îl 
văd pe Dumnezeu, franco-latinii au perceput focul 
iadului ca fiind creat. Prin prisma aceasta trebuie 
văzut iadul în mediul apusean, în care păcătoşii se 
vor chinui în focul creat al iadului. În felul acesta, 
franco-latinii şi-au imaginat lumea pe trei niveluri, 
constituită din cerul neschimbător pentru cei fericiți, 


5 IDEM, Pcounooivr, Tesalonic, Edit. Ilovovăoa, 1975, 
p. 9%. 

din pământul schimbător ca loc de încercare a oa- 
menilor şi din infernul schimbător pentru cei care 
se chinuiesc şi se curăță!*. 

Fireşte că franco-latinii, după cum am văzut 
puțin mai înainte, vorbeau şi despre vederea fiinţei 
lui Dumnezeu de către drepți şi de către cei curățiți. 
Cu alte cuvinte, cei mântuiți vor vedea prin inter- 
mediul harului şi al propriei lor rațiuni pe Dumne- 
zeu şi arhetipurile ființelor care se află în El. Prin 
această vedere a ființei dumnezeieşti sufletele vor fi 
eliberate de partea poftitoare, de partea irascibilă şi 
de schimbare, şi astfel vor deveni fericite fără să se 
mai schimbe vreodată!”. 

Este de prisos să mai spunem că Biserica Or- 
todoxă nu împărtăşeşte aceste opinii, odată ce în 
Dumnezeu nu există arhetipurile fiinţelor. Dum- 
nezeu creează, proniază şi mântuieşte lumea prin 
energia Sa necreată. 

De asemenea, franco-latinii nu au înţeles corect 
teologia apofatică şi au perceput-o mai mult ca pe o 
teologie speculativă. In teologia ortodoxă, slava lui 
Dumnezeu este exprimată în termeni antitetici: lu- 
mină-beznă, foc-întuneric. Prima antiteză exprimă 
slava drepţilor, iar a doua exprimă starea păcătoşi- 
lor. Aceste antiteze sunt întrebuințate nu pentru că 
în Dumnezeu ar exista antiteze, ci pentru a putea 
fi exprimat adevărul, că nu există NICIO bobine 
între creație şi slava necreată a lui Dumnezeu!” 


196 [bidem, p. 96. 
19 [bid., p. 9. 
19% Jbid., p. 99. 

Aceste premise ale teologiei franco-latine i-au 
condus pe teologii apuseni la învățătura despre 
purgatoriul prin care vor fi pedepsiți păcătoşii, iar 
după ce se vor fi pocăit vor ajunge astfel la vederea 
ființei lui Dumnezeu. De aceea susţinem că dogma 
despre focul curățitor al latinilor este dependentă 
de structurile fundamentale ale teologiei scolastice 
apusene. 

A patra cauză este învățătura catolicilor despre 
satisfacerea dreptății dumnezeieşti. Potrivit lui Anselm 
de Canterbury, necesitatea pedepsirii şi a mântuirii 
omului este o nevoie a firii dumnezeieşti. Contrar în- 
vățăturii Sfinţilor Părinţi, în care se vorbeşte despre 
păcat ca fiind o slăbiciune, iar despre mântuire ca 
fiind iubirea lui Dumnezeu, prin care se dobândeş- 
te vindecarea omului, bineînţeles, în conlucrare cu 
acesta, Anselm vorbeşte despre jignirea dreptății lui 
Dumnezeu şi despre ispăşirea acesteia!”. 

O astfel de concepţie a catolicilor cu privire la 
mântuirea omului urma să-i conducă la învățătura 
despre purgatoriu şi despre pedepsirea omului, ast- 
fel încât Dumnezeu să fie îmbunat. Fireşte, această 
învățătură schimbă întreaga viață duhovnicească, 
fiindcă o aşază la nivelul unei tranzacții comerciale 
şi într-o relație între cei ofensați de păcat şi cei care 
au căzut în el. 

A cincea cauză a apariţiei învăţăturii despre pur- 
gatoriu se datorează structurării politico-economice 
a papalității. După ce franco-latinii au pierdut teo- 
logia empirică a Bisericii de Răsărit şi s-au desprins 


Ce 


'% IDEM, Păcatul strămoşesc..., p. 133 ş.u. 

de tradiția niptică şi isihastă a Bisericii Ortodoxe, 
era de aşteptat să ajungă într-o stare antropocentri- 
că. Concepţia feudală cu privire la formarea societă- 
ţii, avântul construcțiilor şi ascensiunea economică, 
conflictul cu puterea politică etc. au contribuit la 
dogma despre purgatoriu. În felul acesta poporul 
este asuprit, însă „Biserica este ajutată prin recon- 
struirea clădirilor. 

Legătura dintre purgatoriu şi interesele ma- 
teriale a provocat dezamăgirea poporului față de 
papalitate. Se spune că teoria purgatoriului a fost 
născocită în scopul finalizării Catedralei „Sfântul 
Petru din Roma şi pentru întreţinerea curții papa- 
le. lrebuie însă observat faptul că dogma despre 
purgatoriu nu a fost născocită pur şi simplu pen- 
tru ca poporul să fie exploatat, fiindcă, aşa cum am 
văzut mai înainte, ea se încadrează foarte bine în 
teologia scolastică franco-latină. În orice caz, a fost 
folosită în scopuri economice. 

În urma acestei analize putem ajunge la urmă- 
toarea concluzie. Aşa cum teologia ortodoxă consti- 
tuie o unitate, aş spune chiar un cerc, iar când vrei 
să atingi un punct din acest cerc atingi tot cercul, 
tot aşa se întâmplă şi în cazul teologiei franco-latine. 
Ioate dogmele inovative ale acesteia sunt legate în- 
tre ele şi sunt stabilite pe acelaşi fundament. 

Faptul acesta arată că pierderea teologiei isihas- 
te şi respingerea teologiei empirice şi terapeutice au 
creat multe rele în mediul catolic. Dogma cu privire 
la purgatoriu nu este străină față de pierderea în- 
vătăturii cu privire la distincția indisolubilă dintre 
fiinţa şi energia lui Dumnezeu. 

Purgatoriul este rod şi rezultat al teologiei sco- 
lastice franco-latine şi nu are nicio legătură cu teo- 
logia ortodoxă, aşa cum a lăsat-o Hristos, cum au 
trăit-o Apostolii şi cum ne-au transmis-o Sfinţii 
Părinți. | 


VI 


A Doua Venire a lui Hristos 


Toate evenimentele care sunt legate de a Doua 
Venire a lui Hristos se numesc eshatologice, fiind- 
că fac trimitere la ziua de apoi“, adică la toate cele 
care vor avea loc după sfârşitul acestei lumi. De 
obicei vorbim despre sfârşitul istoriei, dar aceasta 
nu exprimă pe deplin realitatea, fiindcă istoria nu 
se mărgineşte doar la evenimentele istorice, ci se re- 
feră şi la viața sfinţilor. Viaţa sfinților după moarte, 
precum şi viața oamenilor după a Doua Venire a 
lui Hristos, nu constituie aşa-numita perioadă pos- 
tistorică, ci este tot o perioadă istorică şi cuprinde 
istoria sfinților. Aşa cum lumea nu este distrusă, ci 
înnoită, aşa cum omul nu dispare, ci este transfigu- 
rat, tot aşa şi istoria nu se epuizează niciodată, ci îşi 
schimbă conținutul şi viața. 

Când vorbim despre evenimentele eshatologi- 
ce, ne referim mai ales la toate cele care vor avea 
loc odată cu a Doua Venire a lui Hristos, când va 
judeca oamenii. Prin urmare, aşteptăm acele eveni- 
mente eshatologice, dar mai putem spune că, din 
perspectiva modului de viețuire, cele din urmă sunt 

* În greacă toxârr jutoa (eshâti imera) = ziua din urmă, 
ziua de apoi (n.tr.). 

prezente, fiindcă sfinţii se desfată încă din această 
viață de împărăţia lui Dumnezeu. Aşa cum vom 
constata în continuare, sfinții pregustă încă de pe 
acum toate cele care vor fi descoperite în aşa-zisele 
timpuri din urmă. Din punct de vedere cronologic, 
aşteptăm evenimentele eshatologice, însă din punc- 
tul de vedere al trăirii, evenimentele eshatologice 
sunt prezente şi trăite de către sfinți. 

În capitolul acesta ne vom ocupa de trei subiec- 
te concrete, care sunt legate de evenimentele esha- 
tologice şi care sunt în relație cu a Doua Venire a lui 
Hristos. In primul rând, vom vorbi, în linii generale, 
despre a Doua Venire a lui Hristos; în al doilea rând, 
vom dezvolta adevărul teologic despre învierea tru- 
purilor; iar în al treilea rând, vom vedea care sunt 
evenimentele Judecăţii, care are legătură cu venirea 
lui Hristos şi învierea trupurilor. 


1. Venirea plină de slavă a lui Hristos 


În toată tradiția scripturistică şi patristică se 
spune că Hristos va veni din nou în lume ca să-i 
judece pe oameni. Este un adevăr care nu poate fi 
negat de către creştini. 

Însuşi Hristos spune în pericopa despre jude- 
cata viitoare că va veni din nou plin de slavă: lar 
când va veni Fiul Omului întru slava Sa (Matei 25, 31). 
Prepoziţia când nu exprimă o condiţie, ci temporali- 
tatea, care arată că venirea mult-slăvită a lui Hristos 
în lume este încadrată în timp. În alt loc Hristos a 


spus: Şi atunci Îl vor vedea pe Fiul Omului venind 
pe nori (Marcu 13, 26). 

În Faptele Apostolilor, unde este relatată înălța- 
rea lui Hristos, se spune că îngerii le-au zis ucenici- 
lor plini de uimire: Bărbaţi galileeni, de ce staţi privind 
la cer? Acest lisus, Care S-a înălțat de la voi la cer, aşa 
va şi veni, cum L-ai văzut voi mergând la cer (Faptele 
Apostolilor 1, 11). Modul în care S-a înălțat la cer va 
fi acelaşi cu cel în care va veni din nou pe pământ. 

Apostolul Pavel învaţă că toți cei care vor trăi 
atunci, când va veni Fiul Omului, şi, bineînțeles, toți 
cei care vor fi drepți, vor fi răpiți în nori ca să-L în- 
tâmpine pe Domnul în văzduh (1 Corintem 4, 17). 
lar în Apocalipsă este scris: Iată, El vine cu norii, şi fiece 
ochi Îl va vedea (Apocalipsa 1, 7). 

Citatele acestea, care sunt reprezentative, arată 
că cei credincioşi cred cu tărie în venirea lui Hristos 
pe pământ pentru a-i judeca pe oameni, atunci când 
se va apropia sfârşitul acestei lumi şi începutul vie- 
ţii celei noi. De aceea mărturisim în Simbolul Cre- 
dinței: „şi iarăşi va să vină cu slavă, să judece viii şi 
morţii, a Cărui împărăție nu va avea sfârşit. 

În Sfânta Scriptură există multe citate care de- 
scriu venirea lui Hristos. Vom expune doar câteva, 
pe cele mai semnificative. 

Mai întâi de toate, a Doua Venire a lui Hristos se 
mai numeşte ziuă, adică ziua Domnului şi ziua ]u- 
decății. Apostolul Petru scrie: Ziua Domnului va veni 
(1 Petru 3, 10). În altă parte, Apostolul Pavel o nu- 
meşte ziua Domnului nostru lisus Hristos (1 Corinteni 
1, 8), în altă parte ziua lui Hristos (Filipeni 1, 10), iar 
în altă parte ziua care le va vădi pe toate (1 Corinteni 
3, 13). Evanghelistul loan o numeşte ziua judecății 
(1 loan 4, 17). Se numeşte ziuă pentru că în compa- 

rație cu viața aceasta, care este întuneric, exprimă o 
nouă realitate. Imaginea zilei nu e străină de imagi- 
nea soarelui. Se numeşte ziuă pentru că Hristos este 
soarele dreptăţii, Care Se va arăta atunci. 

Evanghelistul loan leagă această zi de eveni- 
mentele eshatologice şi o numeşte ziua de apoi. În 
Evanghelia după loan, Însuşi Hristos vorbeşte despre 
ziua de apoi. Într-un loc spune că va învia pe om 
în ziua de apoi (loan 6, 39), iar în alt loc spune că 
cuvântul Său îi va judeca pe oameni în ziua de apoi 
(loan 12, 48). Aici, cuvântul ziuă, care este determi- 
nat de adverbul cu prepoziție de apoi, exprimă mai 
mult ultima zi înainte de începutul împărăției lui 
Dumnezeu. Prin urmare, are o legătură mai strânsă 
cu sfârşitul acestei vieți. 

Ziua Domnului este strâns legată de venirea 
lui Hristos. Tocmai din acest motiv sunt folosite 
şi alte citate pentru a arăta această realitate. Este 
caracterizată ca ziua arătării slavei lui Dumnezeu 
(Tit 2, 13). De asemenea, se mai numeşte ziua ară- 
tării Domnului nostru lisus Hristos (1 Timotei 6, 14). 
Alteori este legată de cuvântul venire, fiindcă va fi 
de față Hristos. Ucenicii L-au întrebat pe Hristos: 
„(...) şi care este semnul venirii Tale şi al sfârşitului vea- 
cului?” (Matei 24, 3). 

În ziua aceea va avea loc descoperirea slavei lui 
Dumnezeu, şi toți oamenii, şi cei care au ignorat-o 
până atunci, o vor vedea. Apostolul Petru vorbeşte 
despre descoperirea slavei lui Dumnezeu (1 Petru 
4, 13), iar Apostolul Pavel vorbeşte despre arătarea 
Domnului nostru lisus Hristos din cer cu îngerii pu- 
terii Sale (2 Tesaloniceni 1, 7). 

Aceste citate, pe care le-am amintit mai devre- 
me, arată credința Bisericii care se sprijină, atât pe 
cuvintele revelatoare ale lui lisus Hristos, cât şi pe 
asigurarea din partea apostolilor că va veni cu sigu- 
ranţă ziua aceea în care va avea loc sfârşitul acestei 
lumi, şi că va veni Hristos să judece oamenii care 
vor fi înviat, după ce sufletele lor vor fi intrat din 
nou în trupuri şi se vor fi înfățişat la înfricoşătorul 
scaun de judecată. 

Deşi este sigur că Hristos va veni să judece oa- 
menii, cu toate acestea, după cum reiese din Sfân- 
ta Scriptură, ziua aceea este necunoscută, ziua cea 
mare şi vădită. Însuşi Hristos le-a spus apostolilor: 
lar despre ziua aceea şi despre ceasul acela nimeni nu 
ştie, nici îngerii din cer, nici Fiul, ci numai Latăl (Mar- 
cu 13, 32). lar când ucenicii, după Învierea Sa, au 
crezut că ziua aceea a şi venit, ferindu-i de înțele- 
geri greşite, El le-a spus: Nu al vostru este să ştiţi anii 
sau vremile pe care Tatăl întru a Sa stăpânire le-a pus... 
(Faptele Apostolilor 1, 7). 

Desigur, când Hristos spune că nimeni nu cu- 
noaşte ceasul acela decât numai Tatăl, nu dă de în- 
țeles că nici El, ca Dumnezeu, nu îl cunoaşte. Doar 
oamenii şi îngerii nu îl cunosc. Dar toate cele pe care 
Tatăl le cunoaşte le cunoaşte şi Fiul. Sfântul Sime- 
on Noul Teolog, când tâlcuieşte acest lucru, spune: 
„nimeni nu ştie decât numai Sfânta Treime, Dum- 
nezeirea cea una şi nedespărțită . Dumnezeu între- 
it - Tatăl, Fiul şi Duhul Sfânt, Care au fiinţă şi fire 
comune - cunosc ceasul în care va avea loc sfârşitul 
lumii şi în care va veni Hristos. Prin cuvântul Său, 
cum că Fiul nu cunoaşte acel ceas, Hristos „a spus 

că nu-l ştie potrivit umanităţii Lui, iar nu potrivit 
Dumnezeirii Sale”2%. Adică, aici, Hristos face referi- 
re la firea umană, şi nu la Dumnezeirea Sa, vrând să 
arate limpede că elementul creat nu poate cunoaşte 
ziua şi ceasul sfârşitului lumii şi al venirii Sale. 

Ziua şi ceasul celei de a Doua Veniri a lui Hris- 
tos nu doar că sunt necunoscute, dar vor veni şi pe 
neaşteptate. Când Hristos descoperă acest adevăr, 
spune că va veni ca un fulger. Aşa cum fulgerul 
apare dintr-o dată de la un capăt până la celălalt, tot 
aşa va fi şi Fiul Omului în ziua Sa (Luca 17, 24). 

Apostolul Pavel foloseşte altă imagine pentru 
a arăta că venirea lui Hristos e neaşteptată. Această 
imagine este preluată din practicarea furtului. Aşa 
cum un fur nu dă niciun semn, ci pătrunde în casă 
pe neaşteptate, la fel se va întâmpla şi în ziua ace- 
ea: căci voi înşivă ştiţi bine că precum un fur noaptea, 
aşa vine ziua Domnului (1 Tesaloniceni 5, 2). La timpul 
potrivit o va arăta fericitul şi unicul Stăpânitor, Împă- 
ratul împăraților şi Domnul domnilor (1 Timotei 6, 15) 
în ziua arătării Sale. 

Caracterul surprinzător al acelei zile reiese şi 
din alte citate ale Sfintei Scripturi. Când Hristos în- 
vață despre necunoaşterea acelei zile măreţe a ară- 
tării Sale, spune că doi oameni se vor afla pe câmp, 
şi unul va fi luat, iar celălalt va fi lăsat. Două femei 
vor fi la moară şi vor treiera. Una va fi luată, iar cea- 
laltă va fi lăsată (Matei 24, 40-41). Apostolul Pavel, 


2% SIMEON NOUL TEOLOG, Cartea discursurilor etice 2, SC 122, 
344-346; trad. rom. de loan 1. Ică jr în: Discursuri teologice şi 
etice. Scrieri I, Sibiu, Edit. Deisis, 2001, p. 170. 

referindu-se la această realitate, spune că toți cei 
care vor trăi în ziua aceea şi care nu au murit se vor 
schimba într-un timp foarte scurt, într-o clipire de 
ochi. Iată, taină vă spun vouă: Nu toți vom muri, dar 
toți ne vom schimba, deodată, într-o clipire de ochi, la 
trâmbița de apoi (1 Corinteni 15, 51-52). 

În ciuda necunoaşterii şi a caracterului surprin- 
zător al acelei zile, există câteva trăsături care vă- 
desc venirea ei. Nimeni nu poate cunoaşte pe de- 
plin acest fapt, dar în măsura pregătirii şi a trezviei 
poate să înțeleagă din trăsăturile exterioare acuita- 
tea acelor vremuri. Acestea sunt descrise de Însuşi 
Hristos (Matei 24). 

Semnele cele mai la îndemână, aşa cum le de- 
scrie Hristos, arată că Evanghelia va fi propovăduită 
în tot pământul, că va stăpâni multă dezbinare între 
oameni peste tot şi că vor apărea mulți profeți min- 
cinoşi. Anticristul, prin semnele şi minunile sale, va 
urmări să-i rătăcească chiar şi pe cei aleşi. Vor veni 
războaie, persecuții, foamete, cutremure etc. 

Trebuie totuşi să spunem că şi din aceste fapte 
este greu să înțelegem când va fi sfârşitul lumii şi 
venirea lui Hristos. Biserica dezvoltă elementul es- 
hatologic, dar a stabilit în acelaşi timp că nu este o 
chestiune uşoară ca evenimentele fiecărei generații 
să fie interpretate. Doar cei luminațţi şi care au desco- 
perire de la Dumnezeu cunosc într-un mod nedes- 
luşit că este vorba despre evenimente care premerg 
venirii lui Hristos, doar cu scopul de a conduce po- 
porul la pocăință şi spre întoarcerea la Dumnezeu. 

Prin urmare, Biserica are convingerea că Hristos 
va veni iarăşi ca să judece oamenii, însă ziua şi ceasul 


———————— 

rămân necunoscute. Doar cei care au mintea lumi- 
nată pot, într-un mod vag, să cunoască din diferite 
evenimente că se apropie acele zile, dar, din nou, nu 
cunosc venirea acestei zile, potrivit încredințării ca- 
tegorice a lui Hristos. De aceea, evităm să stabilim în 
cadrul Bisericii Ortodoxe ani şi date în care credem 
că se vor întâmpla aceste evenimente eshatologice. 

În aceste cadre se poziţionează şi Sfinţii Părinți. 
În continuare, vom expune câteva puncte foarte i 1M- 
portante din învăţătura patristică. 

Primul. Cuvântul despre judecata oamenilor 
care va urma după venirea lui Hristos este „cu ane- 
voie de tâlcuit'”, potrivit Sfântului Simeon Noul Ie- 
olog, pentru că nu este vorba despre cele de faţă şi 
văzute, ci despre cele viitoare şi nevăzute. De ace- 
ea, cei care vorbesc şi cei care ascultă au nevoie de 
multă rugăciune, de multă râvnă, de multă curăție a 
minții. Lucrul acesta este necesar pentru ca cei care 
vorbesc să cunoască foarte bine lucrurile, iar cei 
care le ascultă să poată să le asculte cu pricepere“” 

Acest cuvânt al Sfântului Simeon Noul Teolog, 
la care vom face trimitere şi mai târziu când vom 
vorbi despre judecata viitoare, prezintă destul inte- 
res, fiindcă se fac multe greşeli privitor la acest su- 
biect. Sunt oameni care vorbesc despre evenimen- 
tele eshatologice într-un mod destul de antropo- 
centric şi, de multe ori, denaturează citatele Sfintei 
Scripturi şi pe cele ale Părinților, creându-se în acest 
fel rătăciri, dar şi deznădejde printre oameni. La fel 


“ Ibidem 10, SC 129, 258; trad. rom. în: Discursuri teologice 
şi etice..., p. 308. 

sunt şi alții care înțeleg cuvintele scripturistice şi pa- 
tristice potrivit felului lor de a percepe lucrurile. De 
aceea, este nevoie de pricepere duhovnicească, de 
mult discernământ ca acest cuvânt să devină înțeles 
şi să ducă la pocăință. Tot ceea ce duce la teamă psi- 
hologică şi deznădejde omenească nu este ortodox. 
Dimpotrivă, ceea ce este adevărat şi ortodox îl duce 
pe om, prin teama duhovnicească, la nădejdea în 
Dumnezeu, la pocăință şi rugăciune. 

Al doilea. Sfântul Simeon Noul Teolog spune că 
ziua venirii lui Hristos se numeşte ziua Domnului 
nu pentru că este ultima din zilele pământeşti, nici 
pentru că în ziua aceasta va veni Hristos, nici chiar 
pentru că în această zi va avea loc judecata oameni- 
lor, „ci fiindcă Însuşi Dumnezeul şi Stăpânul a toate 
va străluci atunci cu Slava Dumnezeirii Sale”. Aşa- 
dar, ziua aceasta se numeşte ziua Domnului datori- 
tă strălucirii luminii Dumnezeirii, şi nu pur şi sim- 
plu datorită venirii Sale. Aşa cum stelele se sting; pe 
durata zilei din pricina strălucirii soarelui sensibil, 
la fel se va întâmpla şi în ziua aceea. Toate cele vă- 
zute se vor retrage şi Îi vor face loc Făcătorului ceru- 
lui şi al pământului. lar Cel care acum este nevăzut 
pentru toți, va fi atunci doar EI „Zi şi Dumnezeu '. 
Va fi astfel pentru sfinți zi de bucurie veşnică. Pen- 
tru păcătoşi însă, care în timpul vieții nu au văzut 
această lumină prin intermediul curățirii, Hristos 
va fi de neapropiat şi în viitor. 

Al treilea. În Sfânta Scriptură, când se vorbeşte 
despre venirea lui Hristos, sunt înfăţişate fulgere, 

nori, trâmbiţe, tronuri şi alte imagini. Sfântul Gri- 
gorie Palama spune că acest cuvânt despre a Doua 
Venire a lui Hristos este unul caracterizat de bună- 
voinţă. Bineînţeles, toate aceste evenimente depă- 
şesc mintea şi percepția umană. Hristos cunoaşte în 
mod desăvârşit toate cele care vor urma să se în- 
tâmple, însă le „coboară totuşi la puterea de înţele- 
gere a celor învățați de El, prin cuvinte potrivite 25. 
Firea umană s-a familiarizat cu aceste evenimente 
sensibile, şi astfel poate să înțeleagă evenimentele 
eshatologice. De aceea, Hristos din bunăvoință se 
foloseşte de astfel de imagini şi reprezentări. 

Va exista, desigur, judecata, va exista bucuria 
drepţilor şi durerea păcătoşilor, va exista de aseme- 
nea raiul şi iadul, dar acestea toate nu vor fi sensi- 
bile, odată ce ştim foarte bine din tradiţia Sfinţilor 
Părinţi că nu poate fi vorba despre lucruri create. 
Chiar şi focul iadului nu este unul creat şi sensibil, 
ci unul necreat. Cititorul trebuie să aibă puţină răb- 
dare până când va studia capitolul în cauză al cărții 
de față, intitulat Raiul şi iadul, ca să vadă cum sunt 
înțelese toate aceste realități. 

Astfel, nu trebuie să ne oprim la exemplele sen- 
sibile şi să pierdem esența celor spuse. Desigur, nici 
să privim pur şi simplu la esența acestor lucruri, 
disprețuind exemplele. Dacă Hristos S-a folosit de 
ele, trebuie să rămânem şi noi în acest punct şi să 
explicăm sensul cel mai adânc al lor, povăţuindu-i 
pe oameni la pocăință, nu la lipsa de teamă. 


203 (GRIGORIE PALAMA, Omilia 4, EIIE 9, 110; trad. rom. în: 

Al patrulea. A Doua Venire a lui Hristos este 
comparată cu prima Sa venire. Când vorbim despre 
Prima Venire înțelegem întruparea lui Hristos, iar 
când vorbim despre a Doua Venire înțelegem ve- 
nirea lui Hristos pentru a judeca omenirea. Există o 
diferenţă clară între Prima şi a Doua Venire. 

Sfântul Grigorie Palama prezintă diferența 
dintre cele două veniri. Spune că, la Prima Venire, 
slava Dumnezeirii era ascunsă în trupul pe care l-a 
luat de la noi în scopul mântuirii noastre. Chiar şi 
acum, slava Dumnezeirii Sale este ascunsă la Tatăl, 
împreună cu trupul Său cel asemenea cu Dumne- 
zeu. Însă atunci, la a Doua Venire, „toată slava Sa va 
fi descoperită”. Atunci Se va arăta strălucitor, lumi- 
nând împrejur marginile lumii cu razele Dumneze- 
irii Sale. Când tâlcuieşte cuvântul lui Hristos, când 
va veni Fiul Omului întru slava Lui, şi toți sfinții îngeri 
cu El, spune că la cea dintâi venire a Sa i-a adus pe 
îngeri înconjurat fiind de cetele îngereşti, dar nu vă- 
dit, ținându-le în frâu zelul împotriva vrăjmaşilor 
lui Dumnezeu. Însă la a Doua Venire va veni pe faţă. 
dimpreună cu îngerii, în toată slava şi măreția Sa? 

Al cincilea. În operele Sfântului Simeon Noul 
Teolog putem găsi un alt adevăr legat de a Doua 
Venire a lui Hristos, dar mai ales legat de judecata 
oamenilor. Sfântul Simeon arată în mod detaliat că 
a Doua Venire a lui Hristos şi judecata viitoare vor 
avea loc în special pentru păcătoşii care trăiesc în 
patimi şi păcate, nu însă şi pentru sfinți, care de pe 
acum trăiesc Venirea lui Hristos. Toți cei care sunt 


———— 

fii ai acelei lumini şi care se fac fii ai zilei ce va veni, 
„pentru aceştia ziua Domnului nu va veni nicioda- 
tă. Desigur, Hristos va veni să judece oamenii, dar 
aceştia au fost judecați din această viață şi nu va 
mai urma alt scaun de judecată pentru ei. Venirea 
lui Hristos va fi motiv de bucurie şi veselie. Când 
creştinul păzeşte poruncile lui Hristos în frică şi cu- 
tremur şi trăieşte cu pocăință, se înrudeşte cu acea 
lumină, şi astfel trece, de fapt, prin judecată încă din 
această viaţă. Cel îndumnezeit este botezat de focul 
dumnezeiesc şi de Duhul Sfânt „şi se face cu totul 
curat, cu totul neîntinat, şi, începând de atunci, fiu al 
luminii şi al zilei, nu al unui simplu om muritor 2%. 

Voi adăuga un citat minunat al Sfântului Si- 
meon Noul Teolog, fiindcă nu pot să-l trec cu ve- 
derea neexplicat, dar nici nu este cu putinţă să fie 
prezentat cu propriile mele cuvinte. „Un astfel de 
om nu este judecat la Judecata şi dreptatea viitoare, 
căci este judecat dinainte; nu este vădit de lumina 
aceea, căci a fost luminat mai înainte; nu este încer- 
cat sau ars intrând în focul acela, căci a fost încercat 
mai înainte; nici nu socoteşte că atunci 1 s-a arătat 
Ziua Domnului, căci din convorbirea şi unirea cu 
Dumnezeu s-a făcut în întregime zi minunată şi 
strălucită” 26. 

Cuvântul Sfântului Simeon este minunat. Aş 
dori să explic faptul că judecata are loc, în esenţă, 
încă din această viață. Omul care vede lumina este 

botezat cu Duhul Sfânt şi nu mai ţine cont de ziua 
Domnului, fiindcă prin unirea sa cu Dumnezeu este 
întru totul zi minunată şi strălucită. Trebuie să men- 
ționăm cuvântul ovvovoia (=unire, co-ființare), care 
arată comuniunea omului cu Dumnezeu. În reali- 
tate, dacă omul întreg este zi minunată şi străluci- 
tă, dacă este în întregime lumină, nu poate să mai 
distingă venirea zilei. Ziua aceasta este propriul său 
mod de existență. 

Aşadar, a Doua Venire se va înfățişa în felul 
acesta mai ales păcătoşilor, care au trăit în timpul 
acestei vieți în patimi şi nu au păzit poruncile Dom- 
nului. Pentru sfinți este o stare firească, fiindcă o 
trăiesc încă de acum. Desigur, şi sfinții aşteaptă a 
Doua Venire a lui Hristos ca să fie înviate şi trupu- 
rile lor - care şi acum trăiesc nestricăciunea -, astfel 
încât omul deplin să guste din darurile cele bogate 
ale zilei celei mari şi ale arătării slăvite a Domnului 
nostru lisus Hristos. 

Prin urmare, a Doua Venire a lui Hristos este 
un eveniment de netăgăduit, fiindcă este mărturi- 
sit de cuvântul descoperitor al lui Dumnezeu, de 
încredințarea apostolilor şi de trăirile sfinților, care 
încă de acum trăiesc împărăția lui Dumnezeu. 


2. Învierea morţilor 


Strâns legată de a Doua Venire a lui Hristos 
este şi învierea morților, care este o credinţă foarte 
puternică a Bisericii. De aceea mărturisim în Simbo- 
lul Credinței: „aştept învierea morţilor şi viața vea- 
cului ce va să fie”. 

Când vorbim despre învierea morților, înţele- 
gem învierea trupurilor, adică sufletele vor intra ia- 
răşi în trupurile moarte şi vor prinde viaţă, şi astfel 
omul va fi realcătuit în întregime. Lucrul acesta este 
firesc şi justificat, pentru că sufletele nu mor nicio- 
dată ontologic, pentru că nemurirea sufletului este 
un dar pe care Dumnezeu l-a dat încă de la început. 
Trupurile mor, de aceea prin expresia „învierea mor- 
ților” înțelegem întotdeauna învierea trupurilor. 

În acest punct se observă şi abordarea diferită 
pe care o are filosofia şi teologia ortodoxă în ceea ce 
priveşte învierea morților. Filosofia clasică nu poa- 
te să accepte vreodată concepția potrivit căreia tru- 
purile vor învia, tocmai fiindcă ea crede în sufletul 
nemuritor prin fire şi în trupul muritor prin fire. Po- 
trivit concepției filosofiei antice, sufletul nemuritor 
prin fire, care se afla mai înainte în lumea ideilor, a 
fost închis în trup ca într-o temniţă, şi, prin urma- 
re, mântuirea şi izbăvirea sufletului sunt eliberarea 
acestuia de trup. Datorită acestei înțelegeri, trupul 
este rău, iar încarcerarea sufletului în acesta consti- 
tuie şi exprimă căderea sa. 

Astfel se explică reacția atenienilor când Apos- 
tolul Pavel a vorbit despre învierea morților, sus pe 
Areopag. Apostolul Pavel a vorbit despre Hristos, 
Care va veni să judece lumea. Printre altele a spus: 
(...) pentru că a hotărât o zi când întru dreptate va să 

judece lumea prin Bărbatul pe Care El L-a rânduit, tutu- 
ror dându-le încredere prin aceea că L-a înviat din morți. 
În acest moment, atenienii l-au întrerupt, aşa cum 
arată Faptele Apostolilor: Şi auzind ei despre învierea 
morților, unii l-au luat în râs, iar alții au zis: „Despre 

asta te-om asculta şi altă dată...” (Faptele Apostolilor 17, 
31-32). Această reacție era legată de neînțelegerea 
lor a învățăturii despre învierea trupurilor moarte. 

Însă în toată tradiţia scripturistică şi patristi- 
că se vede limpede că învierea trupurilor va avea 
loc în mod cert, astfel încât omul va fi realcătuit în 
întregime, nepierzându-şi, desigur, ipostasul după 
despărțirea sufletului de trup. 

Vom încerca, în continuare, să vedem pe scurt 
ce spune Sfânta Scriptură şi Tradiţia Patristică des- 
pre învierea trupurilor, dar şi cum vor fi trupurile 
în viața de după a Doua Venire a lui Hristos. Se va 
vedea că lucrul acesta constituie credinţa sigură şi 
punctul de bază al tradiţiei ortodoxe. De altfel, asu- 
marea firii umane de către Hristos şi îndumnezei- 
rea acesteia, faptul că trupul pe care Hristos l-a luat 
din Maica Domnului este asemănător Dumnezeirii, 
după cum şi firea dumnezeiască şi cea omenească 
sunt tot timpul unite în Hristos, arată valoarea tru- 
pului. Trupul nu a fost rău de la început, nu a fost 
temniță pentru suflet, ci este o creaţie concretă a lui 
Dumnezeu. 

Mai întâi de toate, trebuie să prezentăm câteva 
citate din Sfânta Scriptură în care se vorbeşte despre 
învierea trupurilor. 

Profetul Isaia mărturiseşte: Mortua vor învia, cei din 
morminte se vor scula şi cei ce sunt în pământ se vor veseli 
(Isaia 26, 19). În cartea Profetului lezechiel este pre- 
zentat un eveniment minunat al învierii trupurilor, 
în care se poate vedea cum, prin cuvântul lui Dum- 
nezeu, oasele uscate au dobândit nervi, carne, piele, 
apoi li s-a dat duh, adică sufletul (Iezec/uel 37, 1-14). 

Acest eveniment minunat arată că învierea morţilor 
va avea loc în timpul celei de a Doua Veniri a lui 
Hristos. De aceea, Biserica a rânduit să se citească 
această pericopă la slujba din Vinerea Mare, după 
ce facem înconjurul bisericii. Învierea lui Hristos 
este începutul propriei noastre învieri, fiindcă, prin 
moartea şi Învierea Sa, Hristos a biruit stăpânirea 
morții şi a dat tuturor oamenilor ca dar învierea ce 
va să fie. 

ludeii aveau convingerea neclintită că în viitor va 
avea loc învierea morților. Este grăitor faptul că, la în- 
tâlnirea dintre Hristos şi Marta, sora lui Lazăr, după 
moartea acestuia din urmă, Hristos a încredințat-o 
că fratele ei va învia. Atunci Marta I-a răspuns: Ştiu 
că va învia, la înviere, în ziua de apoi (loan 11, 22-24). 

Cele trei învieri pe care le-a făcut Hristos, adică 
a fiicei lui air, a fiului văduvei din Nain şi a lui La- 
Zăr, precum şi propria Sa înviere, care s-a săvârşit 
prin Dumnezeirea Sa, sunt încredinţări şi prevestiri 
ale învierii tuturor oamenilor din timpul celei de a 
Doua Veniri a lui Hristos. 

În învățătura lui Hristos găsim multe citate care 
fac trimitere la învierea morților. Într-o cuvântare a 
Sa, Hristos a spus: vine ceasul când toți cei din mor- 
minte Îi vor auzi glasul (loan 5, 28). În alt loc a spus: 
Eu sunt învierea şi viața (loan 11, 25). 

Această învăţătură este preluată de apostoli şi 
este răspândită în epistolele lor. În special, Aposto- 
lul Pavel vorbeşte de multe ori despre învierea tru- 
purilor în epistolele sale, adresate Bisericilor pe care 
le-a înființat şi care din cauza faptului că se aflau 
în medii idolatre, în care era răspândită concepția 

că trupul este rău, fuseseră influențate de aceasta. 
Vom prezenta câteva citate reprezentative. 

În Epistola către Romani vorbeşte despre răs- 
cumpărarea trupului, prilej cu care atinge şi subiec- 
tul învierii trupului: şi noi înşine suspinăm lăuntric, 
nerăbdători aşteptând înfierea, răscumpărarea trupului 
nostru (Romani 3, 23). În Tesaloniceni spune că învie- 
rea va avea loc prin puterea lui Hristos, la a Doua Sa 
Venire. Ca la un semn poruncitor, la glasul arhanghe- 
lului şi-n trâmbița lui Dumnezeu, Însuşi Domnul Se va 
pogori din cer, şi cei morți întru Hristos vor învia întâi 
(1 Tesaloniceni 4, 16). 

În textele Sfintei Scripturi nu vedem doar învă- 
țătura Bisericii cu privire la învierea morților de la 
a Doua Venire a lui Hristos, ci şi cum vor fi aceste 
trupuri. Ştim din întreaga tradiție ortodoxă că tru- 
purile vor fi duhovniceşti. 

Hristos spune că, în viaţa viitoare, oamenii nu 
vor mai avea elementele carnalității. Ştim că, după 
cădere, omul a purtat stricăciunea şi mortalitatea, 
iar ca urmare, modul de procreare, de concepere şi 
de alăptare aparţine vieții de după cădere, pe care 
Dumnezeu l-a binecuvântat în scopul înmulțirii 
neamului omenesc. Însă după înviere, toate aceste 
condiții vor fi desființate, iar oamenii vor petrece 
întocmai ca îngerii. Hristos spune: dar cei ce se vor 
învrednici să dobândească veacul acela şi învierea din 
morți nici nu se însoară, nici nu se mărită. Că nici să 
moară nu mai pot, fiindcă sunt la fel cu îngerii şi sunt 
fii ai lui Dumnezeu, fiind fii ai învierii (Luca 20, 35-36). 

Trupurile sfinților, deşi pregustă încă de pe 
acum slava lui Dumnezeu, fiindcă au harul necreat 

al lui Hristos, se vor transfigura atunci şi vor deveni 
trupuri de slavă. Apostolul Pavel spune că Hristos 
va schimba trupul nostru de smerenie spre a-l face după 
chipul trupului Său de slavă (Filipeni 3, 21). Aşa cum 
trupul lui Hristos străluceşte datorită Dumnezeirii, 
tot aşa vor străluci şi trupurile drepţilor în cer. Desi- 
gur, va exista o mare diferenţă între trupul lui Hris- 
tos şi trupurile sfinților, fiindcă trupul divino-uman 
a devenit izvor al harului necreat al lui Dumnezeu, 
pe când trupurile sfinților se sfințesc prin harul lui 
Dumnezeu. De altfel, ştim bine din tradiția noastră 
că omul primeşte îndumnezeirea, pe când Hristos 
dăruieşte îndumnezeirea. 

Locul în care Apostolul Pavel dezvoltă învăță- 
tura despre învierea morților este Epistola întâi către 
Corinteni. Se pare că unii corinteni erau influențați 
de idei filosofice cu privire la trupul uman. Aposto- 
lul Pavel scrie că, dacă trupurile nu vor învia, atunci 
nici Hristos nu a înviat din morți (1 Corinteni 5, 12-16). 

Apoi răspunde unor întrebări, puse probabil de 
corinteni, despre cum vor învia morții şi ce trup vor 
avea (1 Corinteni 15, 35-41). Răspunzând acestor în- 
trebări, dă exemple din lumea sensibilă. Omul sea- 
mănă un grăunte mic, iar Dumnezeu îi dă acestui 
grăunte un trup diferit. Argumentul este că omul 
nu sădeşte grâu, ci sămânță, iar din această sămânță 
iese un trup diferit, în funcție de sămânță. Acelaşi 
lucru se va întâmpla şi la învierea morţilor. Învierea 
trupurilor va avea loc prin puterea lui Hristos, iar 
trupurile, fireşte, deşi vor fi aceleaşi, vor avea o lu- 
crare diferită. Morţii vor învia nestricăcioşi, pentru 
că, aşa cum spune Apostolul, trebuie ca ființa aceasta 

stricăcioasă să se îmbrace în nestricăciune şi ființa aceasta 
muritoare să se îmbrace în nemurire (1 Corinteni 19, 93). 

Este foarte important că Apostolul Pavel pre- 
zintă detaliat starea trupurilor din timpul învierii 
morților. Le scrie corintenilor: se seamănă întru necin- 
ste, învie intru slavă; se seamănă întru slăbiciune, învie 
întru putere; se seamănă trup firesc, învie trup duhovni- 
cesc. Dacă există trup firesc, există şi trup duhovnicesc 
(1 Corinteni 15, 43-44). Aici se vede diferenţa dintre 
trupul omului dinainte şi după moarte, şi trupul de 
după înviere, la a Doua Venire a lui Hristos. 

Putem vedea în acest citat apostolic cele patru 
trăsături, pe care trupul le va avea după înviere. 
Prima: va fi nestricăcios în opoziție cu stricăciunea 
vieții biologice. A doua trăsătură: va fi slăvit în opo- 
ziție cu necinstea. A treia: va fi puternic în opoziție 


* Oua Wuxicov, trup firesc, textual: trup sufletesc, după 
cum îl traduce şi Biblia de la 1914. Biblia Sinodală şi Biblia Anania 
îl traduc prin trup firesc, pentru a-l pune mai clar în opoziție 
cu trupul duhovnicesc. Este vorba despre omul trupesc, care 
nu L-a dobândit pe Duhul Sfânt şi care a rămas la stadiul de 
om însuflețit, care a primit doar suflarea, puterea de viaţă. 
Adjectivul Wvxikov (=sufletesc; firesc) derivă din substantivul 
Wvxr) (=suflet), care provine la rândul lui de la verbul Wuxa 
(=a sufla). Dumnezeu a suflat asupra lui Adam şi i-a dat suflet 
(Facerea 1, 24), urmând ca acesta să ajungă la asemănarea cu 
Dumnezeu, adică să-L dobândească pe Duhul Sfânt, de unde 
va deveni om duhovnicesc. Astfel, putem observa diferența 
dintre omul firesc sau sufletesc, având doar trup şi suflet/su- 
flare, şi omul duhovnicesc, plin de Duh Sfânt. In cartea Facerii 
se relatează că Dumnezeu a spus (textual): Să scoată pământul 
suflare vie (Wyvxnv (ooav) după fel (Facerea 1, 24), adică ființe vii, 
animale. Şi de aici putem observa ideea de om sufletesc, care 
are doar suflare, precum animalele (n.tr.). 

cu slăbiciunea. lar a patra trăsătură: va fi duhovni- 
cesc în opoziție cu primul, care era trup firesc. Acest 
lucru arată că trupul vieții biologice era stricăcios, 
necinstit, slab şi firesc, adică era condus de lucrările 
fireşti, pe când trupul învierii va fi nestricăcios, slă- 
vit, puternic şi duhovnicesc. 

Dacă tâlcuim învăţătura Apostolului Pavel pe 
baza tradiţiei patristice, putem spune că trupurile 
oamenilor de după înviere vor fi nestricăcioase, nu 
vor avea nevoie de mâncare şi de somn, nu vor fi 
supuse schimbărilor. Părinţii spun că vor fi precum 
trupul lui Hristos, care a ieşit din mormânt, fără să 
fie observat de cineva, care intra şi ieşea din foişor 
prin uşile încuiate, nu avea nevoie de mâncare, stră- 
bătea distanțe mari etc. Desigur, Hristos a mâncat 
după Înviere nu fiindcă avea nevoie, ci pentru ca 
ucenicii să înțeleagă că nu era nălucire. Hrana ace- 
ea a fost arsă de Dumnezeirea Sa, fiindcă nu exista 
aparat digestiv şi toate funcțiile care sunt trăsături 
ale stricăciunii şi mortalității. 

Şi trupul păcătoşilor va elimina stricăciunea 
şi mortalitatea, dar nu va fi duhovnicesc şi slăvit, 
aşa cum este al sfinţilor. Fireşte, şi trupul sfinţilor 
va avea parte de slavă potrivit cu starea sufletului. 
Apostolul Pavel spune: stea de stea se deosebeşte în 
strălucire (1 Corintemi 15, 41). Aşa cum una este lu- 
mina soarelui, alta lumina lunii şi alta lumina ste- 
lelor, tot aşa va fi şi cu slava sfinților. In funcţie de 
curățire, luminare şi îndumnezeire, pe care omul 
le-a dobândit în această viaţă, va străluci şi în via- 
ţa veşnică. Nu poate fi vorba despre vreo părtinire 
din partea lui Dumnezeu, ci omul va primi harul în 

funcție de capacitatea sa de a-l cuprinde. Dumne- 
zeu Își va trimite harul tuturor, iar fiecare va strălu- 
ci potrivit cu starea sa duhovnicească. 

În aceste cadre trebuie să observăm şi faptul că 
toți oamenii vor dobândi atunci o singură vârstă. 
Cântăm într-un tropar: „şi toți vor deveni o vârstă” 
Acest lucru arată că toți oamenii vor dobândi vârsta 
unui om matur. Pruncul care a adormit la o vârstă 
fragedă, dar şi cel care a adormit la adânci bătrâneți 
vor avea aceeaşi vârstă care, aşa cum se spune, va fi 
vârsta lui Hristos. În orice caz, este un lucru firesc 
să dobândească vârsta unui om matur, în jur de trei- 
zeci de ani. 

Sfântul Simeon Noul Teolog scrie într-un imn 
de-al său că sufletele oamenilor, care se vor uni din 
nou cu trupurile lor, „vor găsi fiecare după vredni- 
cia lor sălaşul său plin de lumină sau de întuneric”. 
Cele care şi-au aprins candela încă din această viață 
se vor afla în lumina neînserată, iar cele care au fost 
necurate şi au avut ochii inimii orbi nu vor vedea 
lumina dumnezeiască. lar trupurile sfinților vor fi 
vase sfinte ale Duhului Sfânt. Aşa cum au fost aici 
curățite foarte, tot aşa vor învia acum slăvite „stră- 
lucind şi fulgerând ca lumina dumnezeiască” 27. 

Aş fi putut să adaug învățătura multor sfinți, atât 
despre viața veşnică şi certitudinea învierii trupurilor, 
cât şi despre cum va avea loc învierea acestora. Însă 
mă voi mulțumi să adaug doar învățătura Sfântului 
Grigorie de N yssa cu privire la învierea trupurilor. 


CR E 


207 SIMEON NOUL TEOLOG, Imne 50, SC 196, 178; trad. rom. 
în: Imne, Epistole şi Capitole..., p. 264-265. 

Vom vedea câteva subtilități ale acestei învățături, 
care este destul de limpede şi de explicită. 

Mai întâi de toate, Sfântul Grigorie de Nyssa în- 
vață că, atunci când vorbim despre „înviere, „scu- 
lare” sau „schimbare“, şi când folosim multe alte 
denumiri, ne referim la trupul care este supus stri- 
căciunii, şi nu la suflet, care, fiind nestricăcios şi ne- 
muritor, nu urmează să învieze, fiindcă nu moare?. 

Învierea trupurilor este legată şi de învierea tu- 
turor mădularelor, care din diverse cauze au fost 
distruse. În ziua învierii, chiar şi acea parte a trupu- 
lui omenesc, care înainte cu mii de ani a fost mâncată 
de păsările răpitoare, va fi găsită „nelipsind”. Dar şi 
acele mădulare, pe care le-au mâncat balenele şi re- 
chinii şi toate vietățile maritime, vor învia împreună 
cu omul. Trupurile care au fost arse de foc şi mâncate 
de viermi în morminte, şi, în general, toate trupurile 
nimicite de stricăciune „vor fi date afară din pământ 
întregi şi depline“??. Aşadar, toate mădularele lipsă 
se vor întregi, iar omul va deveni deplin. Acest fapt 
arată că vom avea propriul nostru trup, dar care nu 
va mai fi supus stricăciunii şi morții. 

Toate acestea vor avea loc negreşit, fiindcă 
sunt legate de crearea omului de către Dumnezeu. 
Dumnezeu nu l-a plăsmuit pe om ca să moară, însă 
moartea este rezultatul şi rodul păcatului. Dacă 
păstorul oilor doreşte ca turma sa să fie sănătoasă 
şi aproape nemuritoare, dacă văcarul, prin felurite 


2 GRIGORIE DE Nyssa, La Sfintele Paşti, EIIE 10, 436; trad. 
rom. de ierom. Agapie Corbu în: Omilii la praznice împărăteşti, 
Arad, Edit. Sf. Nectarie, 2010, p. 123. 

“* Ibidem, EIIE 10, 410-412; trad. rom.: p. 110. 

îngrijiri, doreşte să-şi înmulțească boii, iar căprarul 
dacă voieşte să se nască doi iezi dintr-o capră, toți 
țintesc spre ceva folositor; acelaşi lucru îl vrea şi 
Dumnezeu. Din toate aceste exemple este limpede 
că Dumnezeu vrea să refacă „zidirea stricată” 210. 

În această omilie, care a fost rostită în ziua de 
Paşti, şi care vorbeşte despre Învierea lui Hristos, 
precum şi despre învierea trupurilor la a Doua Ve- 
nire a lui Hristos, Sfântul Grigorie de Nyssa susține 
că învierea morților va avea loc negreşit şi că acest 
lucru nu este cu neputinţă la Dumnezeu, iar apoi 
analizează modul în care ea va avea loc. Toate cele 
spuse de Sfântul Grigorie sunt foarte importante şi 
le vom expune pe scurt. 

Învierea trupurilor este cu putință să fie înfăp- 
tuită din mai multe motive. 

În primul rând. Dumnezeu, Care va învia trupu- 
rile morților, este Cel care l-a creat pe om din țărână. 
Noi, spune Sfântul Grigorie, considerăm creația ca 
fiind un fapt dat, dar dacă ne gândim mai bine, vom 
vedea că este ceva minunat. Într-adevăr, țărâna sub- 
țire a fost modelată şi a devenit trup, şi din aceeaşi 
materie s-au făcut oasele, pielea, grăsimea şi părul, 
adică în timp ce trupul e unitar, mădularele sunt 
diverse. Descrie apoi textura diferită a fiecărui mă- 
dular al trupului. În timp ce plămânul este moale, 
ficatul e tare şi roşu, inima este un organ vârtos etc. 

Dar este paradoxal că Eva a fost făcută dintr-o 
mică parte, din coasta lui Adam. Cum adică coasta 
a devenit cap, picioare, mâini etc? Dumnezeu, Care 


“19 Jbid., EIIE 10, 416; trad. rom.: p. 112. 

l-a creat pe om în felul acesta, are puterea să-l creeze 
din nou şi să îndrepte mădularul trupului care s-a 
stricat. De altfel, Însuşi Dumnezeu este atât Creato- 
rul primei zidiri, cât şi al celei de a doua zidiri. De 
aceea, faptul de a crede în cele spuse de Dumnezeu 
şi de a nu analiza modurile şi cauzele care depăşesc 
puterile omeneşti este o trăsătură a celor recunoscă- 
tori şi înţelepţi“. 

In al doilea rând. Diferitele exemple care se află 
în natură arată că Dumnezeu este atotputernic şi că 
nimic nu este cu neputinţă şi de neizbutit pentru 
El. Atotputernicia lui Dumnezeu reiese din natura 
felurită şi compusă. Întreaga natură strigă măreția 
lui Dumnezeu şi puterea Sa. Învierile pe care le-a 
săvârşit Hristos, precum învierea lui Lazăr mort de 
patru zile, a fiului văduvei din Nain şi a fiicei lui 
lair, demonstrează că este cu putinţă să-i învieze, 
în acest mod, pe toţi oamenii, atunci când El va voi 
acest lucru. Meşterul care creează o statuie poate să 
creeze şi altele. Tot aşa şi Hristos, Care a înviat trei 
oameni, poate să-i învieze pe mulți alții. De aceea, 
la întrebarea cum vor învia morții, răspunde printr- 
o altă întrebare: „cum s-a sculat Lazăr cel de patru 
zile mort? 22. 

Nu doar din prima zidire se vede puterea şi 
atotputernicia lui Dumnezeu, ci şi din ceea ce se 
săvârşeşte, în continuare, în natură. Ştim că naşte- 
rea unui om este rod al lucrării lui Dumnezeu. Prin 
harul lui Dumnezeu, omul este zămislit, este con- 


1 Ibid., EIIE 10, 416-418; trad. rom. p. 113. 
** Ibid., EIIE 10, 420-422; trad. rom.: p. 114-115. 

ceput, se naşte şi creşte. Sfântul Grigorie de Nyssa 
spune că învierea morților poate avea loc în modul 
în care omul se naşte. Este destul de paradoxal, 
după rațiunea umană, cum sperma, care la început 
este fără formă, dobândeşte, în continuare, formă şi 
se formează, în parte, mădularele corpului uman. 
Dacă din spermă se formează omul, nu este deloc 
incompatibil ca materia, care se află în morminte şi 
care are o formă, să se înnoiască de îndată în vechea 
conformație, iar țărâna să devină din nou om, aşa 
cum s-a întâmplat la prima creație””. 

Unii oameni consideră neverosimilă reînvie- 
rea trupurilor şi alcătuirea omului de după moarte, 
însă consideră foarte firească conformația embrio- 
nului şi dezvoltarea omului prin naşterea naturală. 
Dar, dacă a doua alcătuire este cu putință să aibă 
loc, la fel este cu putinţă şi în cazul celei dintâi, de 
vreme ce Însuşi Dumnezeu este Cel care o creează 
şi pe prima, şi pe a doua. 

Mai dă ca exemplu şi cazul olarului, când aces- 
ta face din lut obiecte frumoase, în urma unui pro- 
ces de prelucrare, după care intră cineva în atelierul 
său şi le sfărâmă. Însă olarul priceput, dacă vrea, 
poate să repare ceea ce s-a petrecut, făcând din nou 
aceleaşi obiecte, nu însă de o calitate mai inferioară 
față de cum au fost ele mai înainte. Este o nebunie 
să credem că olarul, care este o făptură aşa de mică 
a puterii lui Dumnezeu, poate să facă un asemenea 
lucru, dar să nu credem că Dumnezeu poate să-l în- 


vieze pe cel mort. 


———— 
o 

Apostolul Pavel foloseşte imaginea bobului de 
grâu, care cade în pământ şi moare, iar din el răsa- 
re un spic mare. Sfântul Grigorie ajustează în mod 
minunat această imagine. După ce analizează mi- 
nuţios ce se petrece cu acel bob mic de grâu şi câte 
taine sunt ascunse în el, spune că este minunat cum 
cu un bob uscat de grâu, când putrezeşte, se petrec 
lucruri minunate, atâta timp cât el singur cade în 
pământ şi răsare înmulțit. Innoirea omului este mai 
lesne decât înnoirea grâului. Omul nu dobândeşte 
nimic în plus față de ceea ce a avut”. 

Sfinții Părinți se folosesc de multe imagini din 
natură şi le prezintă turmei lor duhovniceşti. Lucrul 
acesta îl vedem în multe din omiliile lor, precum şi 
în omilia Sfântului Grigorie, pe care o studiem în 
acest subcapitol. Pentru a demonstra că învierea 
morților este posibilă, analizează foarte frumos, rea- 
listic şi reprezentativ, în culori vii şi cu talent literar, 
cum copacii, pe durata iernii, sunt uscați, însă oda- 
tă cu începutul primăverii înfloresc şi devin locaş 
pentru păsările care se adună în ei şi îi înveselesc 
pe oameni. Chiar şi târâtoarele şi şerpii se ascund, 
pe durata hibernării, în pământ, iar de-ndată ce se 
apropie timpul potrivit şi se face auzit un trăsnet, 
care răsună ca un semn de viață, atunci ies cu iuți- 
me şi lucrează cele specifice lor. Aşa cum şerpii se 
trezesc din hibernare la auzul acestui trăsnet de via- 
ță, la fel şi trupurile moarte primesc în ele sufletele 
şi vor învia, atunci când trâmbiţa lui Dumnezeu va 
răsuna. 

Mai face o descriere minunată a omului de la 
naştere până la moarte. Atrage atenția că viața oa- 
menilor, precum şi a animalelor, suferă schimbări şi 
prefaceri. Omul, după naşterea sa, se dezvoltă con- 
tinuu, dobândeşte unele funcționalități, şi pe par- 
curs ce creşte şi ajunge la capătul vieții, devine din 
nou un prunc care gângureşte, vorbeşte neînțeles şi 
se târăşte în patru labe, la fel ca la începutul vie- 
ţii. Toate acestea arată că omul şi înainte de moarte 
are parte de schimbări peste schimbări, prefaceri şi 
înnoiri“P. Acelaşi lucru se va petrece şi la înviere. 
Dacă ceea ce e stricat se desface prin legea stricăciu- 
nii, cu atât mai mult se va înnoi prin puterea lucrării 
lui Dumnezeu. 

Dar şi somnul, care este necesar pentru odihna 
de zi cu zi, precum şi scularea din somn, indică taina 
învierii morților. De altfel, somnul este o imagine a 
morții, iar vegherea este imaginea învierii. Mulţi au 
caracterizat somnul ca fiind frate al morții, pentru 
că omul se comportă atunci ca un mort, ca unul lip- 
sit de simțuri. Nu-i recunoaşte pe prieteni şi pe duş- 
mani, nu-i observă pe cei care se află în preajmă, de 
aceea oricine poate uşor să le facă rău celor ce dorm. 
Când omul se trezeşte, îşi recapătă, treptat, puterile 
şi arată ca şi cum ar fi revenit la viață. Dacă, pe du- 
rata zilei şi a nopții, omului i se întâmplă schimbări 
şi prefaceri, este lipsit de înţelegere şi îndărătnic să 
nu credem în Dumnezeu, Care făgăduieşte „înnoi- 


rea cea de pe urmă”7!6. 


“1 [bid., EIIE 10, 428-430; trad. rom.: p. 118-119. 
“e [bid., EIIE 10, 430-432; trad. rom.: p. 120. 

Din toate aceste exemple reiese că învierea tru- 
purilor este un fapt firesc. Aşa cum considerăm fi- 
rească naşterea omului, şi schimbările din natură, 
dezvoltarea plantelor şi, în general, aşa cum consi- 
derăm fireşti toate lucrurile care se petrec în natură, 
tot aşa de firesc trebuie să privim şi înnoirea şi crea- 
rea din nou a omului, învierea trupurilor, pentru că 
Dumnezeu, Care le-a făcut pe primele, poate să le 
facă şi pe cele de apoi. 

În al treilea rând. Trupul, după ieşirea sufletului 
din el, nu se nimiceşte în totalitate. Se descompune 
„în cele din care a fost alcătuit“, odată ce este alcătu- 
it din patru elemente, apă, aer, foc şi pământ, dar nu 
dispare. Într-un alt capitol am putut vedea opiniile 
Sfântului Grigorie de Nyssa potrivit cărora sufletul, 
deşi se desparte de trup, îşi aminteşte de elemen- 
tele şi mădularele trupului său, intră în contact cu 
acestea, iar la timpul potrivit, prin puterea lui Dum- 
nezeu, le va reuni şi va alcătui trupul duhovnicesc. 
Acest fapt arată că, în ciuda despărțirii sufletului de 
trup, ipostasul nu este desființat. 

În această omilie, pe care o studiem acum, Sfântul 
Grigorie de ÎNyssa spune că trupul nu dispare în tota- 
litate, ci se descompune în elementele din care a fost 
alcătuit, „şi acum se află în apă, în aer, în pământ şi în 
foc”. Faptul că elementele principale rămân, şi în aces- 
tea se adună tot ce a mai rămas din cele patru elemente 
după descompunerea omului, arată că, în general, se 
păstrează şi părțile alcătuitoare. lar când aceste patru 
elemente, din care omul este alcătuit, se adună în ele- 
mentele lor principale, păstrându-se iarăşi elementele 
principale, se păstrează şi părțile alcătuitoare. 

Ştim foarte bine că întreaga lume a fost făcu- 
tă din nimic, din materia inexistentă. Dacă pentru 
Dumnezeu este uşor să creeze iarăşi ceva din NIMIC, 
este şi mai uşor să creeze din elementele existente. 
În felul acesta, fiindcă aceste elemente principale 
există, lui Dumnezeu Îi este cu putinţă să-l creeze 
iarăşi pe om“. 

In al patrulea rând. Sfântul Grigorie de Nyssa, 
când vorbeşte despre învierea trupurilor, foloseş- 
te şi exemple pornind de la părerile oamenilor din 
timpurile sale. Mulţi considerau că este firesc ca tră- 
săturile trupurilor, care au putrezit, să se transmită 
descendenților, şi chiar trăsăturile trupurilor străi- 
ne să se transmită în alte trupuri, necrezând că este 
posibil ca aceleaşi trăsături să se înnoiască în cei 
care le-au avut cândva. Voi expune cuvântul Sfân- 
tului Grigorie de Nyssa, pentru că merită observat. 
Spune că este de neacceptat „faptul că trăsăturile 
lor proprii se vor reface înnoindu-se şi vor reveni la 
viaţă la cei ale cărora erau odinioară” 25. 

Observând acest citat, putem constata că, la în- 
vierea trupurilor, oamenii îşi vor lua propriul trup 
împreună cu trăsăturile specifice, însă transfigura- 
te. Atâta timp cât trupul va fi înviat „în putere şi 
nestricăciune”, înseamnă că nu va purta asupra sa 
stigmatele stricăciunii, ale mortalităţii şi ale slăbi- 
ciunii. Fireşte, alte detalii asupra acestui subiect nu 
cunoaştem, dar cred că cele adăugate sunt foarte 
grăitoare. 


217 Ibid., EIIE 10, 432; trad. rom.: p. 120-121. 
218 Jbid., EIIE 10, 442; trad. rom. p. 126. 

În al cincilea rând. Sfântul Grigorie de Nyssa 
insistă însă foarte mult asupra faptului că învierea 
morților e necesară şi pentru buna viețuire a oame- 
nilor. Pentru că, dacă moartea este sfârşitul vieții, 
atunci ucigaşul, cel care a săvârşit adulter, lacomul, 
cel ce blestemă, călcătorul de jurământ, mincinosul, 
nemilosul vor deveni mai răi, vor spori în răutate. 
Dacă nu există înviere, nu există nici judecată. Dacă 
nu există judecată, atunci se pierde şi frica de Dum- 
nezeu şi, fireşte, unde nu există înțelepciune, „acolo 
dănţuieşte diavolul cu păcatul 2”. 

Astfel, când Biserica vorbeşte despre viața vii- 
toare şi despre judecată, sporeşte în oameni frica de 
Dumnezeu. Această frică face viața mai umană. De 
aceea, învățătura despre moarte şi învierea trupuri- 
lor îl face pe om un element social. Cel care alungă 
frica ajunge supus demonilor, jucăria patimilor. 

Concluzia e că învierea morților va avea loc. 
Aceasta mărturiseşte cuvântul lui Dumnezeu, aceas- 
ta ne-a descoperit Dumnezeu, aceasta ne-au încre- 
dințat sfinții prin viața şi învățătura lor, aceasta 
mărturiseşte şi experiența umană. De aceea cinstim 
trupul. Ne manifestăm respectul față de el, îl iubim, 
ne luptăm să ne curățim de păcate, astfel încât şi 
acesta să fie slăvit. Isihasmul Părinților niptici se 
distinge prin faptul că se concentra şi asupra tru- 
pului, pe care-l prețuim foarte mult. Lucrul acesta 
îl observăm şi în operele Sfântului Grigorie Palama. 

Cinstea față de trupul uman se manifestă şi prin 
înhumarea acestuia. În Biserica Ortodoxă nu a fost 


249 Ibid,, EIIE 10, 434; trad. rom.: p. 122. 


| VIA Doua Venirea lui Hristos 229 
adoptată arderea sau incinerarea trupurilor, ci în- 
humarea. Desigur, după cum am spus şi mai înain- 
te, potrivit învățăturii Sfântului Grigorie de Nyssa, 
chiar dacă trupurile au fost arse, ele vor învia, dar 
dacă omul, de bunăvoie, doreşte arderea trupului, 
arată că nu crede în învierea acestuia. Nu este deloc 
ciudat că, acolo unde a predominat arderea trupu- 
rilor, au predominat concepții cum că trupul este 
închisoarea sufletului care trebuie eliminat, pentru 
ca sufletul să fie eliberat. Noi cinstim trupul, îl în- 
humăm şi aşteptăm învierea lui. Sfinţii adorm cu 
nostalgia învierii. Ei mărturisesc: „aştept învierea 
morților şi viața veacului ce va să fie”. 


3. judecata viitoare 


A Doua Venire a lui Hristos şi învierea morților 
sunt strâns legate de judecata viitoare. Toţi creştinii 
se vor înfățişa înaintea înfricoşătorului scaun de ju- 
decată al lui Hristos. 

În Simbolul Credinței mărturisim că Hristos va 
veni cu slavă „să judece viii şi morții”. Această cre- 
dinţă este o învățătură centrală a Bisericii, după cum 
vom constata în cele ce urmează. Bineînţeles, în toate 
adunările liturgice şi la Sfânta Liturghie se vorbeşte 
despre înfăţişarea înaintea tronului lui Dumnezeu. 
Preotul se roagă: „Sfârşit creştinesc vieții noastre, 
fără durere, neînfruntat, în pace şi răspuns bun la 
înfricoşătoarea judecată a lui Hristos, să cerem”. 

În continuare, vom avea ocazia să subliniem 
faptul că, deşi folosim imagini din viața de tribunal, 
judecata va avea însă un caracter mai mult revela- 

tor şi dezvăluitor al stării duhovniceşti a omului. De 
altfel, toate imaginile folosite au caracter simbolic. 
După cum vom vedea, Hristos şi sfinții se folosesc 
de astfel de imagini pentru a-i ajuta pe oameni să 
înțeleagă, într-un mod explicit, acea zi înfricoşătoa- 
re, în cadrul căreia vor intra în contact cu realitatea. 
Prin urmare, fără a lăsa aceste imagini la o parte, 
trebuie să pătrundem în esenţa şi conținutul lor. 

Potrivit Sfântului Simeon Noul Teolog, „mult 
este... cuvântul despre judecată şi cu anevoie de tâl- 
cuit, fiindcă nu este despre cele de faţă şi văzute, 
ci despre cele viitoare şi nevăzute”. Cele prezente 
sunt văzute, pe când cele viitoare sunt nevăzute, de 
aceea sunt necesare curăția minții, rugăciunea mul- 
tă şi râvna multă. 

În Sfânta Scriptură se vorbeşte mult despre ju- 
decata viitoare, care este punctul de plecare pentru 
viața veşnică şi iadul veşnic. Sunt cunoscute para- 
bolele pe care le-a rostit Hristos, parabola celor zece 
fecioare, a neghinei şi a nunţii. Nu este uşor şi po- 
sibil să analizăm toate aceste lucruri. Însă le vom 
expune pe cele mai semnificative. 

Hristos a încredinţat poporul că El va judeca 
oamenii în veacul viitor. Tatăl nu judecă pe nimeni, 
ci toată judecata l-a dat-o Fiului (loan 5, 22). lar lucrul 
acesta nu este independent de faptul că Hristos este 
prototipul omului, atâta timp cât omul este chipul 
lui Hristos, dar şi naşterea din nou a omului a avut 
loc prin Hristos. El a luat firea umană, a pătimit, S-a 


20 SIMEON NOUL TEOLOG, Cartea discursurilor etice 10, SC 
129, 258; trad. rom. în: Discursuri teologice şi etice..., p. 308. 

răstignit, a înviat şi S-a înălțat. Aşadar, EI va fi jude- 
cătorul oamenilor. 

În cuvântarea sa, Apostolul Petru declară că a 
primit poruncă de la Hristos să spună că El va fi 
judecătorul oamenilor. Şi El ne-a poruncit să pro- 
povăduim poporului şi să mărturisim că El este Cel 
rânduit de Dumnezeu să fie judecător al celor vii şi 
al celor morți (Faptele Apostolilor). Aceeaşi învățătu- 
ră o propovăduieşte şi Apostolul Pavel pe Areopag, 
când spune: pentru că a hotărât o zi când întru dreptate 
va să judece lumea prin Bărbatul pe Care El L-a rânduit, 
tuturor dându-le încredere prin aceea că L-a înviat din 
morți (Faptele Apostolilor 17, 31). 

Din aceste citate apostolice reiese că Hristos va 
fi judecătorul oamenilor. Un citat similar din Apos- 
tolul Pavel este şi îndemnul către ucenicul său Timo- 
tei: Aşadar, te conjur în fața lui Dumnezeu şi a lui Hris- 
tos lisus Cel ce va să judece viii şi morții, şi pe arătarea 
Lui şi pe împărăția Lui (2 Timotei 4, 1). A Doua Venire 
se mai numeşte arătare şi împărăție, care sunt legate 
de judecata celor vii şi adormiţi, adică a celor care au 
murit mai înainte şi a celor care vor trăi în acel ceas. 

Relaţia dintre a Doua Venire a lui Hristos şi 
tron arată măreția lui Dumnezeu şi puterea lui 
Hristos de a judeca oamenii, dar şi frica oamenilor 
dinaintea judecății şi a Judecătorului. Hristos a fo- 
Josit această imagine când a spus că, după venirea 
Sa dimpreună cu îngerii, va şedea pe tronul slavei Sale 
(Matei 25, 31). 

Tronul, care este simbol al lui Dumnezeu şi al 
slavei Sale, dar şi al puterii pe care o are asupra oa- 
menilor, îşi are originea în cultul divinităților din 

antichitate şi în cultul împăratului roman ca zeu. 
Dar şi în Vechiul lestament, precum şi în Apocalip- 
sa Sfântului loan. Profetul şi Impăratul David scrie 
într-unul din psalmi: Dar Domnul rămâne în veac, 
întru judecată Şi-a pregătit scaunul şi lumea 0 va ju- 
deca întru dreptate, după îndreptar va judeca popoarele 
(Psalmi 9, 7-8). 

Există o reprezentare care se numeşte „pregă- 
tirea tronului *, şi care este legată de Golgota. Din 
secolul al XI-lea, reprezentarea „pregătirii tronului” 
a fost legată de a Doua Venire a lui Hristos şi de 
judecata viitoare. 

Ințelesul tronului, care aminteşte de tronul im- 
perial şi de tribunale, a fost strâns legat de judecata 
viilor şi morților de către Hristos, şi îl întâlnim în 
multe locuri din epistolele Apostolului Pavel. Când 
Apostolul face trimitere la faptul că toți suntem rugă- 
tori, robi ai lui Hristos, şi că nu trebuie să-i judecăm 
pe ceilalți, spune: toți ne vom înfățişa înaintea scaunu- 
lui de judecată al lui Dumnezeu (Romani 14, 10). Creş- 
tinii din Roma, cărora le este adresat acest cuvânt, 
aveau cunoştinţă şi experiență despre ce însemna 
tronul împăratului şi al judecătorului. Acelaşi lucru 
îl spune şi creştinilor din Corint: Pentru că noi toți tre- 
buie să ne înfățişăm înaintea scaunului de judecată al lui 
Hristos, pentru ca fiecare să primească după cele ce a făcut 
prin trup, ori bine, ori rău (2 Corinteni 5, 10). 


* În reprezentările iconografice româneşti această repre- 
zentare este denumită Etimasia sau Tronul Etimasiei (n.tr.). 

221 *** OpnoKkevrukr) kai HO EykwkAonaibeia..., vol. d, 

Fiindcă judecata finală a oamenilor va avea loc 
şi fiindcă adevăratul Judecător este Hristos, creştinii 
trebuie să evite să-i judece pe semenii lor, pe ceilalți 
frați ai lor. Apostolul Pavel scrie: Cel ce mă judecă 
pe mine este Domnul. Aşadar, nu judecați ceva înainte 
de vreme, înainte de a veni Domnul, Cel ce va aduce la 
lumină pe cele ascunse ale întunericului şi va vădi gân- 
durile inimilor (1 Corinteni 4, 4-5). În acest citat, în 
afara faptului că Hristos este adevăratul Judecător 
al oamenilor, este prezentat în acelaşi timp şi felul 
în care va judeca. Cel care este lumina adevărată, va 
descoperi prin arătarea Sa toate voinţele şi dorințele 
care se află în inimă. 

Într-un alt loc, Apostolul Pavel vorbeşte des- 
pre judecata care va fi făcută de către sfinţi. Scrie: 
Oare nu ştiţi că sfinții vor judeca lumea? (1 Corinteni 
6, 2). Acest citat arată din nou felul în care va avea 
Joc judecata. Nu este vorba de o judecată lumeas- 
că, în care va fi rostită acuzaţia, cu martori pentru 
acuzații şi apărare, iar mai apoi va fi pronunțată de- 
cizia. Imaginea judecății viitoare este preluată din 
practica de tribunal, însă conţinutul său este diferit. 
Arătarea soarelui dreptăţii le va descoperi pe toa- 
te, toți vor fi dezgoliți de caracteristicile exterioare. 
De asemenea, va avea loc o comparaţie între sfinți 
şi păcătoşi. În sensul acesta se spune că sfinții vor 
judeca lumea. Toate acestea le vom vedea în cele ce 
urmează, atunci când vom vorbi despre modul în 
care Părinții tâlcuiesc citatele Sfintei Scripturi, refe- 
ritoare la judecata viitoare. 

Cunoaştem parabola nunţii pe care a rostit-o 
Hristos. Când împăratul a intrat în încăperea unde 

erau cei chemați la nunta fiului său, a văzut şi pe 
cineva care nu avea haină de nuntă. După ce l-a 
mustrat spunând: Prietene, cum de ai intrat aici fără să 
ai haină de nuntă?, a poruncit să-i lege mâinile şi pi- 
cioarele şi să-l arunce în focul cel de dinafară, unde 
va fi plângerea şi scrâşnirea dinților (Matei 22, 1-14). 

Potrivit tâlcuirii pe care o face Sfântul Grigorie 
Palama acestei parabole, nunta se referă la a Doua 
Venire a lui Hristos şi la împărăția cerurilor. Intra- 
rea Împăratului, Care este Însuşi Dumnezeu, este 

„chipul judecății viitoare la vremea de apoi . Veş- 
mântul nunţii duhovniceşti, care era necesar pen- 
tru cei chemați, este virtutea. Şi, fireşte, când Sfinţii 
Părinți, vorbesc despre virtute, înțeleg roadele Du- 
hului Sfânt, şi nu o virtute omenească de suprafaţă. 
Cel care nu va avea veşmântul virtuților nu doar că 
nu va fi vrednic de împărăția lui Dumnezeu, dar va 
fi şi pedepsit. Nu doar sufletul se va arăta nevred- 
nic de acea cămară nupțială, ci şi trupul, dacă nu 
a trăit în înfrânare, feciorie şi cumpătare. Pedeapsa 
pentru lipsa veşmântului de nuntă este legată de în- 
depărtarea de sălăşluirea şi împreună-petrecerea cu 
cei care se bucură. Este vorba despre despărțirea de 
Dumnezeu şi de nepărtăşia la harul Său. 

Faptul că mâinile şi picioarele sunt legate, la 
porunca Împăratului, arată apăsarea omului sub 
şirurile de păcate săvârşite în această viaţă. Chinul 
de neîndurat şi durerea mare, pe care le simte omul 
când face păcate încă de acum, vor continua şi în cea- 
laltă viață. Aruncarea în întunericul cel mai dinafa- 
ră arată că este „mai departe de Dumnezeu, ca unul 
care în această viaţă nicio faptă a luminii n-a lucrat”. 

El nu poate avea părtăşie la lumină în acea zi, fiind- 
că nu a săvârşit faptele luminii. Asta arată că omul 
se desparte de Dumnezeu. Întunericul în care va fi 
condus este sinonim cu focul nestins, cu viermii ne- 
adormiţi, cu plângerea şi scrâşnirea dinților. Toate 
acestea descriu „chinurile de neîndurat care ţin şi 
apasă sufletul şi trupul", şi strigătele jalnice din ne- 
încetatele şi fără de folos păreri de rău, adică se vor 
căi pentru faptele pe care le-au făcut, dar nu va fi cu 
putinţă să fie niciodată mângâiate, iar pocăința să 
fie împlinită“*. 

Pericopa judecății viitoare este unică şi foarte 
expresivă, şi pentru că este învăţătura lui Hristos, 
este întru totul autentică. Nimeni nu poate să o res- 
pingă şi să vrea să mai fie creştin, pentru că acest 
cuvânt despre judecată iese din însăşi gura nemin- 
cinoasă a lui Hristos (Matei 25, 31-46). 

Nu vom prezenta textul Evangheliei în care 
este descrisă judecata viitoare, ci vom face trimitere 
la tâlcuirea făcută de Sfântul Grigorie Palama, iar 
prin mijlocirea acestei tâlcuiri vom vedea şi conţi- 
nutul pericopei. 

Când Hristos va veni cu slavă şi înconjurat de 
îngeri, îi va despărți pe oameni aşa cum face păsto- 
rul: drepții vor fi aşezaţi de-a dreapta Sa, iar păcă- 
toşii nepocăiți de-a stânga Sa. Judecata se va face pe 
baza iubirii sau a urii pe care au arătat-o faţă de fra- 
ţii lor, care se aflau în situații dificile. Întrebarea este 
următoarea: de ce milostenia este singuru! criteriu? 


- aa Da Dă 


„222 GRIGORIE PALAMA, Omilia 41, EIIE 10, 574-576; trad. 

Şi este oare, la urma urmei, cu dreptate ca oamenii 
să fie mântuiți prin milostenie, pe când ceilalți să fie 
osândiți la moarte veşnică numai şi numai pentru 
că nu au arătat compasiune față de semenii lor? 

Sfântul Grigorie Palama analizează minunat 
această pericopă, prin filtrul întregii experienţe bi- 
sericeşti. Spune că drepții se vor desfăta de împă- 
răția lui Dumnezeu, nu doar pentru un mic act de 
milostenie pe care l-au arătat, ci pentru întreaga lor 
ființă născută din nou. Faptul acesta reiese din trei 
lucruri. 

În primul rând, din faptul că sunt numiţi oi. Prin 
acest termen arată că sunt drepți, blânzi, îngădui- 
tori şi că au mers pe calea cea dreaptă şi bătătorită a 
virtuților, adică L-au urmat pe Hristos, adevăratul 
Păstor al oamenilor. Şi nu doar pentru că L-au ur- 
mat, ci s-au şi asemănat cu El, Mielul lui Dumne- 
zeu. Asta arată că, toată viaţa lor, au păzit poruncile 
lui Dumnezeu, dar şi că au fost pregătiți mereu să 
meargă „la moartea cea pentru bine“. Dintre aceş- 
tia, unii sunt fi ai lui Dumnezeu, fiindcă au păzit 
„naşterea din nou cea tainică, din Dumnezeu”, iar 
alții — plătiți, fiindcă au dobândit din nou harul prin 
sudoarea pocăinţei şi a smereniei. 

În al doilea rând, drepţii au cerut, în timpul vieţii, 
iubire, care este plinirea legii şi virtutea care întrece 
toate celelalte virtuți şi care este începutul acesto- 
ra. lubirea de oameni este expresia omului renăs- 
cut, mai ales când aceasta are loc în cadrul iubirii de 
Dumnezeu. 

În al treilea rând, pe drepți îi caracterizează şi 
smerenia. Pentru că, deşi Hristos le aminteşte de 

vrednicia lor, aceştia nu o simt. Smerenia este legată 
de iubire. Drepţii se simt nevrednici de laude. Prin 
urmare, drepții arată prin toate aceste trăsături că 
au fost uniţi cu Dumnezeu, renăscuți duhovniceşte. 

Contrariul se întâmplă celor păcătoşi, care vor 
sta de-a stânga lui Hristos. Nu sunt osândiți doar 
pentru lipsa unor mici fapte de iubire şi filantropie, 
ci pentru motive contrarii celor pentru care au fost 
lăudați cei drepți. 

În primul rând, îi numeşte pe păcătoşi capre 
„pentru că sunt peste măsură de cutezători şi fără 
rânduială şi rătăcitori pe țărmurile abrupte ale păca- 
tului”. Aşa cum caprele urcă pe locuri stâncoase, tot 
aşa se petrece şi cu cei păcătoşi. Păcătoşii nepocăiți 
nu au dobândit cugetul lui Hristos, nu au devenit 
oi povăţuite de Păstorul cel adevărat, ci au preferat 
neorânduiala şi viața nesăbuită, nu s-au asemănat 
cu mielul lui Dumnezeu, ceea ce înseamnă că nu au 
dobândit caracterul jertfitor față de fraţii lor. 

În al doilea rând, nu au dat dovadă de dragoste 
de oameni şi de iubire, ceea ce înseamnă că nu au 
fost născuți din nou de către Duhul Sfânt. Dimpo- 
trivă, au dat dovadă de ură. După cum iubirea este 
plinirea tuturor virtuților, tot aşa şi ura şi faptele 
urii, modul lipsit de afecțiune şi gândul neîmpăr- 
tăşit „reprezintă plinirea păcatului”. Păcătoşii sunt 
osândiți din pricina mizantropiei, fiindcă din aceas- 
ta ies toate relele. 

În al treilea rând, păcătoşii se disting, prin mân- 
drie, care este legată de modul lipsit de afecțiune. Şi 
atunci când sunt învinuiți de lipsa lor de afecțiune, 
în loc să se poarte cu smerenie, reacționează şi se 

îndreptățesc pe ei înşişi. Asta arată că mizantropia 
a devenit firea lor. 

locmai din acest motiv, drepții intră în împă- 
răția lui Dumnezeu, iar păcătoşii sunt trimişi în fo- 
cul veşnic. Analizând acest punct, Sfântul Grigorie 
Palama spune că drepții se desfată de viaţa veşnică: 
„Vor avea viaţă, şi vor avea cu prisosință”. „Viaţă“ 
se referă la vierea împreună cu Dumnezeu; „cu pri- 
sosință” arată că sunt fii şi moştenitori ai împărăției 
lui Dumnezeu, adică are părtăşie la aceeaşi slavă şi 
împărăție. Păcătoşii nu vor avea parte de părtăşia 
cu Dumnezeu. În acelaşi timp, vor via împreună cu 
demonii şi vor fi daţi focului chinuitor”. 

Sfântul Simeon Noul Teolog, tâlcuind aceas- 
tă pericopă, spune că Hristos se referă la ceva mai 
adânc şi mai esenţial. Faptul că îi mustră pe păcă- 
toşi, fiindcă era flămând şi nu l-au dat să mănânce, 
sau era însetat şi nu l-au dat să bea, arată că era flă- 
mând de mântuirea lor, iar acestora nu le-a păsat. 

Omul, prin faptul că a fost creat de Dumnezeu 
după chipul şi asemănarea Sa, şi prin intrarea sa 
în Biserică, adică în Trupul lui Hristos, este strâns 
legat de Dumnezeu. Mai ales prin Sfintele Taine, 
omul devine mădular al Ilrupului lui Hristos. Aşa- 
dar, când acesta nu trăieşte potrivit poruncilor lui 
Dumnezeu, este ca şi cum L-ar lăsa pe Hristos flă- 
mând şi însetat. 

Sfântul Simeon spune că Hristos flămânzea 
după întoarcerea şi pocăința omului, însă acesta din 


25 IDEM, Omulia 4, EIIE 9, 122 ş.u.; trad. rom. în: Omului, vol. 

urmă nu l-a astâmpărat foamea. Hristos a însetat 
după mântuirea omului, iar acesta nu I-a dat posibi- 
litatea să o guste. Omul nu L-a îmbrăcat pe Hristos, 
fiindcă el însuşi era gol de faptele virtuoase. Creş- 
tinul, fiind mădular al lui Hristos, când este lipsit 
de aceste virtuți, este ca şi cum ar lăsa mădularele 
lui Hristos dezvelite. Hristos a fost închis în temni- 
ţa strâmtă, murdară şi întunecoasă a inimii omului, 
care nu a vrut să-L cerceteze sau să-L scoată la lumi- 
nă. Datorită propriei sale trândăvii şi lipse de fapte 
bune, creştinul ştia că Hristos era neputincios, dar 
nu I-a slujit prin fapte bune%. 

Hristos doreşte, în mod real, mântuirea omu- 
lui, pentru că este creația Sa, pătimind multe din iu- 
bire pentru mântuirea acestuia. În acelaşi timp, prin 
Sfântul Botez, creştinul devine mădular al Trupului 
Său. Când omul nu răspunde acestei dorinţe a lui 
Hristos şi rămâne în întunericul păcatului, se osân- 
deşte pe sine. Ne impresionează cuvintele Sfântu- 
lui Simeon, care spune că Hristos se află în temnița 
strâmtă, întunecoasă şi murdară a inimii. Harul lui 
Dumnezeu rămâne, în mod real, prin Sfântul Botez, 
în adâncul inimii omului. Însă din cauza păcatelor, 
pe care le săvârşim după integrarea noastră în Bise- 
rică, harul dumnezeiesc este înăbuşit. Astfel, Hris- 
tos Se aseamănă cu un întemnițat în inimă. Tocmai 
asta va fi şi iadul omului. 

În acord cu aceste cuvinte este şi tâlcuirea Sfân- 
tului Grigorie Palama la parabola celor zece fecioa- 

re, rostită de Hristos. Potrivit parabolei, cele cinci 
fecioare înțelepte, care aveau untdelemn în candele, 
au intrat la nuntă, pe când cele cinci fecioare nebu- 
ne, care nu aveau untdelemn, nu s-au învrednicit de 
această mare bucurie (Matei 25, 1-3). 

Potrivit Sfântului Grigorie Palama, intrarea în 
împărăția lui Dumnezeu depinde de fecioria, nu 
doar trupească, ci mai cu seamă sufletească. Aceas- 
tă feciorie sufletească poate fi trăită de oricine. Fe- 
cioria este lucrată prin asceză, înfrânare şi prin di- 
ferite lupte pentru dobândirea virtuții. Este nevoie 
însă şi de mâini care să țină candelele aprinse, pre- 
cum şi untdelemn. Mâinile sunt partea făptuitoare 
a sufletului, adică pocăința, încercarea de curăţire a 
sufletului. Candelele aprinse sunt mintea în care va 
fi cunoaşterea veghetoare, care se sprijină pe partea 
făptuitoare a sufletului şi se afieroseşte, prin viaţă, 
lui Dumnezeu şi intră în contact cu strălucirile care 
vin din E]. Se vede de aici că este vorba despre cură- 
țirea inimii şi luminarea minții. Rugăciunea minți şi 
comuniunea neîntreruptă cu Dumnezeu sunt legate 
de strălucirile care vin din Dumnezeu. Este nevoie 
însă şi de untdelemn din belşug, care este iubirea, 
întâi-stătătoarea virtuților”. 

Din toate cele expuse până acum, după ce am 
analizat câteva citate sugestive, care fac trimitere 
la judecata viitoare, potrivit cu tâlcuirea Părinților 
Bisericii, reiese că judecata viitoare nu este o proce- 
dură tipică de tribunal, aşa cum vedem în sălile de 


25 GRIGORIE PALAMA, Omilia 4, EIIE 9, 126; trad. rom. în: 

judecată, ci este expresia şi descoperirea prin Hristos 
a stării duhovniceşti interioare a omului. Cel renăs- 
cut din Duhul Sfânt se va arăta atunci pe sine curat 
față de toți oamenii, va fi vădită înrudirea sa cu Hris- 
tos strălucind şi iradiind, pe când cel care nu a fost 
renăscut, şi mai ales cel care are mintea întunecată 
şi neluminată va fi vădit înaintea tuturor oameni- 
lor, pentru că nu va fi în părtăşie cu Dumnezeu. Aşa 
cum soarele sensibil le vădeşte pe toate, tot aşa şi ve- 
nirea adevăratului Soare al dreptăţii va fi adevărata 
descoperire a dorințelor şi dispoziţiilor lăuntrice ale 
oamenilor. Acest lucru îl vom vedea mai ales în în- 
vățătura Sfântului Simeon Noul Teolog. 

Pentru început, trebuie subliniat din nou fap- 
tul că Hristos este împărăția cerurilor. El este adevă- 
rata lumină, care va străluci la venirea Sa, când va 
judeca oamenii. Sfântul Simeon Noul Teolog, refe- 
rindu-se la Hristos, spune: „Iu, Hristoase, eşti îm- 
părăția cerurilor, Tu eşti pământul celor blânzi, Tu 
eşti verdeața raiului, Tu eşti cămara de nuntă dum- 
nezeiască, Tu eşti patul de nuntă cel negrăit, Tu eşti 
masa tuturor, Iu eşti pâinea vieții, Iu eşti băutu- 
ra cea nouă... . Mai adaugă că Hristos, Care este 
soarele neapropiat, va străluci în mijlocul sfinților, 
iar atunci toți vor străluci pe măsura credinţei, a 
faptei, a nădejdii, a iubirii, a curățirii şi a luminării, 
care vin de la Duhul Său. Diferitele lăcaşuri care 
sunt în rai vor fi socotite ca „măsurile iubirii şi ve- 
derii Tale“%€. 


„228 SIMEON NOUL TEOLOG, Imne 1, SC 156, 168; trad. rom. în: 
Imne, Epistole şi Capitole..., p. 55. 

Aşadar, în funcție de curățirea duhovnicească, 
omul va iradia de strălucirea lui Dumnezeu. Venirea 
soarelui dreptății printre oameni va vădi toate. În 
acest fel este înțeles şi cuvântul Apostolului Pavel: 
viața voastră este împreună cu Hristos ascunsă-n Dum- 
nezeu. Când Hristos, viața voastră, Se va arăta, atunci şi 
voi împreună cu El vă veți arăta întru slavă (Coloseni 3, 
3-4). Similar cu acesta este şi un alt cuvânt al Apos- 
tolului Pavel: căci pe cele ce le fac ei întru ascuns, ruşine 
este chiar a le spune. Dar toate cele osândite fățiş sunt vă- 
dite de lumină (Efeseni 5, 12-13). Toţi cei care au săvâr- 
şit în viaţă cele dumnezeieşti se vor afla în lumină, 
iar lucrătorii relelor, aşa cum învaţă Sfântul Simeon 
Noul Ieolog, „vor fi în întunericul pedepselor”, iar 
în mijlocul lor va fi o prăpastie mare”. 

Astfel, Hristos, prin arătarea Sa, va descoperi 
modul de viață al oamenilor, întreaga lor existență, 
ceea ce se află în adâncul inimii. Această descoperi- 
re este viața veşnică şi chinul veşnic, prima repre- 
zintă părtăşia cu Dumnezeu, iar a doua este legată 
de lipsa de părtăşie şi de comuniune cu Dumnezeu. 

Ceea ce se va întâmpla în cealaltă viaţă, la ju- 
decata viitoare, se întâmplă încă de acum. Sfântul 
Grigorie Palama spune că Hristos este soarele drep- 
tății, lumina neapropiată, adevărată şi veşnică. In 
aceasta se află acum doar sufletele sfinților, pe când 
atunci, în viaţa viitoare, ele se vor afla împreună cu 
trupurile lor. Cei care nu se pocăiesc acum, deşi se 
desfată de soarele sensibil şi au parte de mângâiere 
de la celelalte creații ale lui Dumnezeu, viețuiesc în 

afara luminii, iar atunci, în viaţa viitoare, se vor afla 
foarte departe de Dumnezeu şi vor fi dați chinurilor 
veşnice?%. 

Prin urmare, ceea ce va fi în cealaltă viață poate 
fi trăită încă de acum. De aceea Sfântul Simeon Noul 
Teolog Îi cere lui Dumnezeu să-i dea harul Său încă 
de acum, ca arvună, ca să se desfete de EI şi în viața 
viitoare: „şi învredniceşte-mă încă de aici să slujesc 
Ţie, Mântuitorul meu, şi să primesc Duhul Dum- 
nezeiesc, arvuna împărăției, iar acolo să mă desfăt 
de cămara Ta de nuntă, de slava Ta, văzându-Te pe 
Tine, Dumnezeul meu, în toți vecii”'22. 

De acest aspect sunt preocupați toți sfinții. Ei 
nu se tem de moarte, ci de toate cele ce vor urma 
după aceasta, şi mai ales în timpul celei de-a Doua 
Veniri a lui Hristos. Nu-i preocupă atât momentul 
morții cât felul în care vor pleca, adică starea în care 
se vor afla în acea clipă, fiindcă aceasta va avea con- 
secințe veşnice. 

Sfântul Simeon spune că se teme şi se cutremură 
să nu moară având mintea oarbă. Chiar dacă cineva 
vede lumina sensibilă, după învierea sa, nu va avea 
niciun folos de la lumina ochilor dacă nu va avea 
ochi duhovniceşti ca să-L. vadă pe Dumnezeu. Într-o 
astfel de situaţie, omul, când iese dintr-un întuneric, 
trece într-un alt întuneric şi va fi pe veci despărțit 


n 

de Dumnezeu2*. Astfel, arătarea lui Dumnezeu ca 
soare va descoperi goliciunea duhovnicească a omu- 
lui. Acum avem posibilitatea, prin diferite modali- 
tăți, să ne acoperim propria goliciune duhovniceas- 
că, însă atunci toate vor fi descoperite. Sfântul Sime- 
on Noul Teolog prezintă adevărul într-o cateheză a 
sa, spunând că omul nu va avea niciun folos de pe 
urma înlesnirilor materiale, sensibile şi intelectuale, 
pe care, eventual, le are în viaţă. 

Pune multe întrebări, cum ar fi: unde vor fi 
atunci ospețele bogate, diversele haine prețioase 
sau înfumurarea stăpânitorilor etc. Aş dori să atrag 
atenţia asupra observației că atunci va fi descoperită 
goliciunea sufletească a omului. El întreabă: „Unde 
numele cele mari? Unde sfințenia pe care suntem 
socotiți sau pe care socotim acum că o avem? Unde 
linguşitorii şi ironicii care ne numesc sfinţi şi tulbu- 
ră urma paşilor noştri?" 2.. 

Mulţi dintre noi avem iluzia că suntem sfinți, 
că suntem plini de virtuți, şi mai sunt şi unii lingu- 
şitori care cultivă această slavă deşartă. Însă atunci 
vor fi descoperite toate, şi toți oamenii îşi vor vedea 
propria goliciune. 

Există multe lucruri care, în această viaţă, aco- 
peră goliciunea sufletului şi orbirea inimii noastre. 
De multe ori, acest fapt se realizează datorită înțe- 
lepciunii şi cunoaşterii lumii acesteia. Credem că 
suntem cineva, deşi, în esenţă, suntem morți față de 


2% [bidem 1, SC 156, 164; trad. rom. p. 54. 

Dumnezeu, nu avem nimic bun. Atunci toate vor 
fi descoperite. Întreabă Sfântul Simeon Noul Teo- 
log: „Unde păruta înțelepciune a celor cu vază în 
cunoştinţa şi înțelepciunea lumii? Unde părerea de 
sine şi iluzia de a fi ceva, când nu suntem nimic?” 22. 
Tocmai din acest motiv îi va cuprinde mare frică şi 
cutremur pe cei leneşi, moi şi trândavi. 

Aşadar, fericit este acel om care trăieşte în pocă- 
ință şi se consideră pe sine „mai prejos decât toată zi- 
direa”, fiindcă „atunci va sta împodobit de-a dreapta 
Lui '**. Doar cei împodobiţi cu harul lui Dumnezeu 
vor sta de-a dreapta tronului dumnezeiesc. 

Când Sfântul Simeon vorbeşte despre veşmin- 
te şi goliciune, nu înţelege doar existenţa sau lipsa 
virtuților, ci pe Duhul Sfânt, însăşi lumina lui Dum- 
nezeu. Atunci noaptea va fi luminată ca o zi, fiecare 
casă şi peşteră, cerul şi pământul vor fi desființate, 
şi astfel toţi cei care nu s-au îmbrăcat cu Hristos, adi- 
că „cei ce n-au primit lumina... şi nu vor fi dinainte 
în ea şi nu vor fi ei înşişi lumină”, vor fi atunci vă- 
diți goi şi plini de ruşine. Orice faptă, bună sau rea, 
orice gând şi cuget de la naştere şi până la ultima 
suflare vor fi vădite. Toate vor fi descoperite dina- 
intea oamenilor?*. 

Aici ne impresionează faptul că vor fi vădiţi, în 
special, cei care nu au văzut lumina încă din această 
viaţă şi nu au devenit ei înşişi lumină. Prin urma- 
re, problema nu este de natură morală, ci duhov- 


Ca ————— —— 


„232 Tia, SC 113, 190; trad. rom: p. 312. 
25 [bid., SC 113, 190; trad. rom.: p. 312-313. 
24 [bid. 28, SC 113, 140-142; trad. rom.: p. 293-294. 

nicească şi existenţială. Goliciunea este legată de 
lipsa părtăşiei la lumină încă din această viață. De 
aceea Sfântul Simeon ne îndeamnă să intrăm, prin 
pocăință, pe poarta cea strâmtă „şi să vedem lumina 
dinăuntrul ei” încă din această viață?”. Vederea lu- 
minii necreate nu este un lux al vieții duhovniceşti, 
ci esența şi scopul acesteia. 

Din învățătura Sfântului Simeon Noul Teolog 
reiese încă ceva care se leagă de cele spuse mai sus. 
Atunci când păzim poruncile lui Dumnezeu sun- 
tem conduşi la Lumină. Aşadar, nepăzirea porunci- 
lor ne depărtează de lumină şi ne trimite în întune- 
ric. În realitate, poruncile lui Dumnezeu îl vor osândi 
pe om. Cuvântul lui Dumnezeu este viu şi rămâne 
în veci. Cuvântul lui Dumnezeu trecut cu vederea 
„va sta atunci în faţa fiecăruia din noi şi va judeca 
pe oricine nu l-a păzit”. Judecata se va face prin po- 
runcile lui Dumnezeu, care îi vor arăta pe cei cre- 
dincioşi şi pe cei necredincioşi. În realitate, cei ne- 
credincioşi se vor osândi pe ei înşişi pentru faptele 
pe care le-au făcut. Atunci nu-l va mai ajuta pe om 
nici înțelepciunea, nici cunoaşterea omenească, nici 
eleganța vorbirii, nici banii sau agonisirea bunurilor 
pământeşti? 

În tradiția scripturistică şi patristică putem ve- 
dea încă un mod în care oamenii vor fi judecați la 
judecata viitoare. se spune că oamenii vor fi osândiți 
de sfinți. Întâlnim acest lucru şi în cuvântul lui Hristos 


25 [bid., SC 113, 142; trad. rom. p. 294. 
2 IDEM, Imne 31, SC 174, 396-398; trad. rom. în: Imne, Epis- 
tole şi Capitole..., p. 194. 

adresat ucenicilor: „Adevăr vă spun că voi, cei ce Mi-aţi 
urmat Mie, la naşterea din nou a lumii, când Fiul Omu- 
lui va şedea pe tronul slavei Sale, veți şedea şi voi pe do- 
uăsprezece tronuri, judecând pe cele douăsprezece semin- 
ții ale lui Israel...” (Matei 19, 28). 

Acelaşi lucru îl susține şi Apostolul Pavel. În- 
vinuindu-i pe creştini că recurg la tribunale lumeşti 
pentru a-şi rezolva diferitele probleme, spune: Oare 
nu ştiţi că sfinții vor judeca lumea? (1 Corinteni 6, 2). 
Dar cum este înțeleasă această judecată făcută de 
sfinți? 

Sfântul Simeon ne dă şi în acest caz un răspuns. 
Spune că fiecare om, când se află în fața vieții veşni- 
ce şi a acelei lumini negrăite, va vedea „pe cel ase- 
menea lui şi va fi judecat de el”. Toţi oamenii care 
au trăit pe pământ, în diferite feluri, vor fi compa- 
rați cu alți oameni, care au trăit împreună cu ei în 
aceleaşi condiții de viață. Unii au trăit după voia lui 
Dumnezeu, pe când alții l-au tăgăduit poruncile. 
Acest lucru arată că nu va fi posibilă nicio justificare 
a condițiilor grele de viață, şi de aceea nu au putut 
trăi după dreptatea lui Dumnezeu. 

În acest fel, părinții vor fi judecați de părinți, 
rudele şi prietenii de rudele şi prietenii lor, frații de 
frați, bogaţii de bogați, săracii de săraci, cei căsăto- 
riți de cei care au strălucit în viața de familie etc. 
Când păcătoşii vor vedea păcătoşi pocăiți, desfrâ- 
nații care nu s-au pocăit vor vedea desfrânați po- 
căiți, când împărații vor vedea împărați sfinți etc. 
şi, în general, când fiecare va vedea că s-a mântuit 
cel asemenea lui, deşi a avut aceeaşi fire, aceleaşi 
mâini şi ochi, aceleaşi condiții de viaţă, acest fapt va 

fi pentru el osândire de sine, nu va mai avea niciun 
argument sau justificare”. 

Cuvântul Sfântului Simeon, pe care îl voi ex- 
pune cu exactitate, este foarte grăitor: „Deci astfel 
fiecare dintre noi, păcătoşii, vom fi judecați de fie- 
care dintre sfinți, aşa cum credincioşii vor fi jude- 
cați de credincioşi şi păcătoşii care nu se căiesc de 
cei care poate au păcătuit mai mult, dar s-au căit 
fierbinte" 2%. 

Este înfricoşător ca cineva să-l vadă în acel mo- 
ment, în slava lui Dumnezeu, „pe cel ce fusese odi- 
nioară tuns împreună cu el şi împreună cu acesta 
mâncase şi băuse, având aceeaşi vârstă, aceeaşi me- 
serie”, că este asemănător cu Hristos, iar el însuşi 
să fie într-o stare contrară. Atunci nu va mai putea 
spune nimic**. 

Tocmai asta vrea să arate faptul că vom fi jude- 
caţi de sfinți. Pocăinţa lor ne va mustra, precum şi 
traiul în aceleaşi condiţii ca ale noastre, având în ve- 
dere că ei s-au arătat vase ale Preasfântului Duh şi 
L-au imitat pe Hristos în toate. Nicidecum nu vom 
mai putea să ne îndreptățim. 

O altă chestiune pe care o observăm la Sfântul 
Simeon Noul Teolog este aceea că atunci, la jude- 
cata viitoare, vor fi lipsiți de viața veşnică toți cei 
care nu au primit pe Duhul Sfânt. Nu doar cel care a 
păcătuit poate fi lipsit de rai. Este posibil ca cineva 


57 [D., Cateheze 5, SC 96, 434-436; trad. rom. în: Cateheze. 
Scrieri []..., p. 94-95. 

25 Ibidem, SC 96, 458; trad. rom.: p. 102. 

= Ibid., SC 96, 458; trad. rom.: p. 102. 

să nu fi păcătuit, dar dacă nu are virtuțile, care sunt 
rod al Duhului Sfânt, unul ca acesta va fi lipsit de 
viata veşnică, va fi scos din rai şi se va duce în iad. 
lese în evidenţă acest cuvânt al Sfântului Simeon: 
„Chiar dacă nu are păcat, dacă e lipsit de virtuți, 
el stă gol”2%. În felul acesta, chiar dacă n-am săvâr- 
şi păcate, tot nevrednici ne vom arăta pentru slava 
dumnezeiască de nu vom avea virtuți. 

Sfântul merge chiar mai departe pentru a arăta 
că nu sunt îndeajuns doar virtuțile, ci este necesară 
şi slava lui Dumnezeu, harul Său. Asta arată că vir- 
tuțile nu sunt simple reuşite ale încercării personale 
din partea omului, ci sunt roade ale Sfântului Duh. 
Aşa cum Adam a fost dezgolit de slava dumneze- 
iască şi lipsit de rai, pentru că nu a păzit poruncile 
lui Dumnezeu, tot aşa şi cel care va fi găsit „cu ade- 
vărat dezbrăcat şi gol de slava dumnezeiască” va 
fi scos din rai, din împărăţia lui Dumnezeu şi din 
cămara cerească de nuntă“. 

Ceea ce este necesar pentru cineva ca să intre 
în împărăţia lui Dumnezeu, la a Doua Venire a lui 
Hristos, este părtăşia sa cu Duhul Sfânt. Ziua jude- 
cății este înfricoşătoare fiindcă omul, pe lângă alte 
lucruri, va afla „că aceia care nu au Duhul dumne- 
zeiesc strălucind în gândul lor ca un sfeşnic şi locu- 
ind în inimă în chip cu neputinţă de exprimat, vor fi 
trimişi în întunericul veşnic 2%. 


—— ————— a 


4 IDeM, Imne 17, SC 174, 46; trad. rom. în: Imne, Epistole şi 
Capitole..., p. 106. 

“*1 Ibidem, SC 174, 44-46; trad. rom.: p. 106. 

242 [bid. 21, SC 174, 146; trad. rom. p. 132. 

De aceea, îndemnurile repetate ale Sfântului Si- 
meon, care este considerat pe drept cuvânt teologul 
luminii, stăruie în depărtarea de rele şi de patimi, 
în eliberarea inimii de orice necurăție, în dobândi- 
rea curăției minții, în părtăşia la harul dumnezeiesc, 
în desfătarea de lumina dumnezeiască. Când omul 
trăieşte în acest fel, la venirea lui Hristos va fi bucu- 
rie negrăită. Va fi în părtăşie cu Dumnezeu, pe când 
cel păcătos Îl va vedea pe Dumnezeu, dar acest lu- 
cru va fi pentru el osândire de sine şi pedepsirea 
sinelui, va trăi atunci energia arzătoare a luminii. 

În concluzie, vom spune că Hristos va veni din 
nou în lume, şi aceasta va fi a Doua Sa Venire. În- 
treaga zidire va fi înnoită, morții vor învia, toți cei 
care vor trăi atunci se vor schimba şi apoi va urma 
judecata oamenilor. Toate acestea sunt adevăruri 
care, cu siguranţă, se vor întâmpla, dar nu ştim ziua 
şi ceasul în care ele se vor petrece. 

De aceea Hristos ne îndeamnă să fim întotdeau- 
na pregătiți. Aşa cum s-a petrecut înainte de poto- 
pul lui Noe, când oamenii mâncau şi beau, se însurau 
şi se măritau, până când Noe a intrat în corabie, şi 
atunci toți au înțeles că a venit potopul, tot aşa se va 
petrece şi cu venirea Fiului Omului. De aceea Hris- 
tos spune: Aşadar, privegheați, că nu ştiţi în care zi vine 
Domnul vostru (Matei 24, 37-42). lar la sfârşitul para- 
bolei celor zece fecioare, Hristos a spus: Drept aceea, 
privegheați, că nu ştiţi ziua şi nici ceasul în care Fiul 
Omului va veni (Matei 25, 13). 


VII 


Raiul şi iadul” 


A Doua Venire a lui Hristos, învierea morților, 
înfăţişarea tuturor oamenilor în fața înfricoşătoru- 
lui scaun de judecată al lui Hristos şi, fireşte, jude- 
cata finală, toate vor avea ca finalitate raiul şi iadul. 
Drepţii vor dobândi raiul, viaţa veşnică, pe când pă- 
cătoşii vor avea parte de iad. 

Raiul îşi are originea la începutul istoriei omu- 
lui, însă la sfârşit va fi un rai şi un iad. De aceea, 
în toată Scriptura se vorbeşte atât despre rai, cât şi 
despre iad. 

Potrivit învățăturii fundamentale a Sfinţei 
Scripturi, omul a fost pus în rai după crearea sa, iar 
mai apoi a pierdut comuniunea cu Dumnezeu. De 
atunci se află în om această căutare a vieții paradi- 
siace. Hristos, prin întruparea Sa, a dat posibilitatea 
fiecărui om să reintre în rai şi să-şi recâştige comu- 
niunea cu Dumnezeul Întreit în Persoane. Astfel, 
omul, în întreaga sa viață, mai ales cel din Biserică, 
se luptă să păzească poruncile lui Dumnezeu şi să 


————_—— CS 


* Aici l-am redat pe koAaoig doar prin iad, fiind vorba 
doar despre iadul de după a Doua Venire. A se vedea şi nota 
de la pagina 84 (n.tr.). 

aibă părtăşie la harul Său, se luptă să se mântuiască 
ŞI să reintre în rai. 

Prin urmare, „Raiul şi iadul“ este una dintre 
temele centrale ale Sfintei Scripturi şi ale Bisericii. 
Însă este nevoie de studiu şi cercetare pentru a cu- 
noaşte ce este mai exact raiul şi iadul, cum sunt ele 
interpretate în tradiția patristică ortodoxă. Această 
lucrare este necesară şi de neapărată trebuință pen- 
tru că astfel nu numai că vom putea tâlcui Sfânta 
Scriptură, dar vom vedea şi care este lucrarea Bise- 
ricii. După cum se va observa în continuare, aceas- 
tă temă este extrem de importantă, fiindcă prezintă 
esenţa şi lucrarea Bisericii. Nu putem aborda misi- 
unea Bisericii dacă nu vom analiza mai întâi con- 
cepția ortodoxă despre rai şi iad. Aşadar, urmările 
acestei tâlcuiri sunt foarte importante. 


1. Sfânta Scriptură despre rai şi iad 


În capitolul acesta nu ne vom preocupa de su- 
biectul raiului inteligibil şi sensibil, aşa cum este el 
descris în Vechiul Testament, ci ne vom ocupa, în 
special, de rai şi iad în învăţătura lui Hristos şi a 
Sfinților Apostoli. 

În Noul lestament există trei citate în care se 
vorbeşte despre rai. Primul este încredințarea lui 
Hristos adresată tâlharului de pe cruce: Adevăr îţi 
spun Eu ție: astăzi vei fi cu Mine în Rai! (Luca 23, 43). 
Raiul despre care vorbeşte Hristos este însăşi împă- 
răția lui Dumnezeu. Este de remarcat faptul că îm- 
părăția lui Dumnezeu şi raiul sunt unul şi acelaşi, de 
vreme ce tâlharul Îl roagă: Pomeneşte-mă, Doamne, când 

vei veni întru împărăția Ia! (Luca 23, 42), iar Hristos îl 
încredințează că va intra în rai. Este grăitoare şi tâl- 
cuirea Sfântului Teofilact, pe care o face pe această 
temă: „Căci tâlharul este cu adevărat în Rai, adică 
întru împărăție; şi nu numai el, ci şi toți pe care îi 
enumeră Pavel, însă nu s-au desfătat de moştenirea 
cea desăvârşită a bunătăţilor **. 

Al doilea citat, în care se vorbeşte despre rai, 
aparține Apostolului Pavel, şi face referire la o 
experiență pe care o avusese el însuşi: Şi-l ştiu pe 
acest om - fie în trup, fie în afară de trup, nu ştiu; 
Dumnezeu ştie - că a fost în rai şi a auzit cuvinte 
de nespus, pe care nu-i este îngăduit omului să le 
grăiască (2 Corinteni 12, 3-4). 

Tâlcuind acest citat, Sfântul Nicodim Aghioritul 
spune că „rai (raoadeooş) este un cuvânt persan şi 
înseamnă grădină plantată peste tot cu pomi felu- 
riți...”. În acelaşi timp, spune că răpirea Apostolului 
Pavel în rai, potrivit unor exegeți, înseamnă „iniți- 
erea în cuvintele tainice şi intime despre rai, care 
până astăzi ne sunt ascunse”. Atunci, prin contem- 
plație, Apostolul Pavel a urcat până la al treilea cer, 
a străbătut cele trei ceruri, adică filosofia practică, 
contemplația naturală, şi a ajuns la teologia mistică, 
adică la al treilea cer, iar de acolo a fost răpit în rai, 
după cum spune Sfântul Maxim Mărturisitorul. A 
fost inițiat astfel în ceea ce au însemnat pomul vieții 


243 TEOFILACT AL BULGARIEI, Tâlcuire la Evanghelia după Luca, 
PG 123, 1106; trad. rom. în: Tâlcuirea Sfintei Evanghelii de la 
Luca, ed. îngrij. de R. P. Sineanu şi L. S. Desartovici, Bucureşti, 
Edit. Sophia, 2007, p. 330-331. 

din mijlocul raiului, pomul cunoştinţei, heruvimii şi 
sabia de foc cu care păzeau poarta Edenului, cei doi 
pomi, al vieții şi al cunoştinţei binelui şi răului, şi 
toate celelalte adevăruri mari, pe care le înfăţişează 
Vechiul Testament?. 

Al treilea citat se află în Apocalipsa lui loan. Epi- 
scopului din Efes i se spune printre altele: Biruitoru- 
lui, lui îi voi da să mănânce din pomul vieții, care este-n 
raiul lui Dumnezeu (Apocalipsa 2, 7). Potrivit lui An- 
drei al Cezareei, pomul vieţii este înţeles în sens me- 
taforic ca viața veşnică. Dumnezeu porunceşte „să 
ne împărtăşim de bunătăţile veacului viitor“. De 
asemenea, potrivit lui Areta al Cezareei, „raiul este 
viaţa fericită şi veşnică ce trebuie răpită” %*. 

Prin urmare, raiul, viața veşnică şi împărăția 
cerurilor sunt acelaşi lucru. Nu vom recurge la o 
analiză mai amănunțită în acest punct despre ceea 
ce înseamnă rai în relație cu termenii împărăția lui 
Dumnezeu şi împărăția cerurilor. E limpede că raiul 
este viața veşnică în comuniune şi unitate cu Dum- 
nezeul Întreit în Persoane. 

Cuvântul koAao'G provine de la verbul coAălw 
şi are două sensuri. Primul este acela de copilire, 
adică tăierea lăstarilor neroditori din copaci, iar al 
doilea sens este acela de pedepsire. In Sfânta Scrip- 


244 NICODIM AGHIORITUL, Tâlcuire la cele 14 Epistole ale Apos- 
tolului Pavel, vol. Il, Atena, Edit. ăy. Nucodnuoc, 1971, p. 113, 
nota 3. 

245 ANDREI AL CEZAREEI, Tâlcuire la Apocalipsă, PG 106, 235; 
trad. rom. în: Tâlcuire la Apocalipsă, ed. îngrij. de Florin Stupa- 
ru, Bucureşti, Edit. Sophia, 2007, p. 44. 

246 ARETA AL CEZAREEI, Tâlcuire la Apocalipsă, PG 106, 529. 

tură, cuvântul este folosit cu al doilea sens, arătând 
că nu Dumnezeu este Cel ce pedepseşte, ci omul se 
pedepseşte pe sine, fiindcă nu primeşte darul lui 
Dumnezeu. Într-adevăr, lipsa comuniunii omului 
cu Dumnezeu este o pedeapsă, mai ales când ne 
gândim că omul a fost creat după chipul şi asemă- 
narea lui Dumnezeu, şi acesta este cel mai adânc 
scop al existenţei sale. 

Două citate din Sfânta Scriptură vorbesc în mod 
clar despre iad. 

Unul se află în pericopa rostită de Hristos des- 
pre judecata viitoare. Hristos a spus: (...) Şi vor mer- 
ge aceştia la osânda veşnică, iar drepții la viața veşnică 
(Matei 25, 46). Dacă citatul acesta este îmbinat cu cel 
de mai sus, (...) Duceţi-vă de la Mine, blestematților, 
în focul cel veşnic, care este gătit diavolului şi îngerilor 
lui... (Matei 25, 41), reiese că iadul se identifică cu 
focul cel veşnic, care a fost pregătit diavolului şi în- 
gerilor săi, nu omului. 

Celălalt citat, în care se găseşte cuvântul koAaoug, 
se află în epistola Evanghelistului loan: iubirea desă- 
vârşită alungă frica, pentru că frica merge mână-n mână 
cu pedeapsa (k6Aaov), iar cel ce se teme nu este desă- 
vârşit în iubire (1 loan 4, 18). Desigur, nu se referă 
tocmai la iad, adică la modul de viaţă al celor ne- 
drepți, după a Doua Venire a lui Hristos, ci la pe- 
depsirea care este legată de frică şi străină de iubire. 

Viaţa în iad este redată în Sfânta Scriptură prin 
alți termeni şi expresii, cum ar fi focul veşnic (Matei 
25, 41), întunericul cel mai dinafară (Matei 25, 30), ghe- 
ena focului (Matei 5, 22) etc. Nu intenționez să ana- 
lizez aici şi aceste sensuri. Le vom atinge oarecum 

când vom analiza, într-un alt subcapitol, consecin- 
țele învățăturii Sfinţilor Părinţi ai Bisericii despre rai 
ŞI iad. 


2. Sfinţii Părinţi despre rai şi iad 


Este foarte important să vedem care este învă- 
țătura Sfinţilor Părinți despre rai şi iad, fiindcă ei 
sunt dascălii nerătăciți ai Bisericii, purtători ai tradi- 
ției nepătate. De aceea Sfânta Scriptură nu poate fi 
tâlcuită în afara învăţăturii lor inspirate de Dumne- 
zeu. De altfel, Sfânta Scriptură este scrisă şi tâlcuită 
de Biserică, cea care este Trupul divino-uman al lui 
Hristos. 

Potrivit învățăturii Sfinților Părinți ai Bisericii, 
raiul şi iadul nu există din perspectiva lui Dum- 
nezeu, ci din perspectiva omului. Desigur, raiul şi 
iadul există ca două moduri de viață, însă nu Dum- 
nezeu este Cel care le-a creat. Din tradiția patristică 
reiese clar că nu există două locuri, ci Insuşi Dum- 
nezeu este raiul pentru cei sfinți, şi tot E] este iadul 
pentru cei păcătoşi. 

Acest fapt este strâns legat de învățătura patris- 
tică despre împăcarea, respectiv, vrăjmăşia omului 
cu Dumnezeu. Nicăieri în Sfânta Scriptură nu apare 
că Dumnezeu Se împacă cu oamenii, ci că Hristos îl 
împacă pe om cu Dumnezeu. De altfel, din întreaga 
tradiție patristică reiese că Dumnezeu nu este nici- 
odată duşmanul omului, ci omul se pune în postu- 
ra de duşman al lui Dumnezeu, fiindcă nu este în 
comuniune şi părtăşie cu El. În felul acesta, omul 
devine duşman al lui Dumnezeu, şi nu Dumnezeu 

duşman al omului. Din cauza păcatului pe care îl 
săvârşeşte, omul Îl vede pe Dumnezeu MÂnNios ŞI Os- 
til?17, Această temă o vom cerceta atunci când vom 
analiza învățătura anumitor Părinţi ai Bisericii. 

Cred că este potrivit să începem de la Sfântul 
Isaac Sirul, care vorbeşte despre ce este raiul şi iadul. 

Vorbind despre rai, spune că acesta este iubi- 
rea lui Dumnezeu. Şi, fireşte, atunci când vorbim 
despre iubire, înțelegem în primul şi-n primul rând 
energia necreată a lui Dumnezeu. Scrie: „Raiul este 
dragostea lui Dumnezeu, în care se cuprinde des- 
fătarea de toate fericirile”*%. Dar când vorbeşte şi 
despre iad, spune aproape aceleaşi lucruri, că iadul 
este biciul iubirii. Acesta scrie: „lar eu zic că cei chi- 
nuiți în gheenă vor fi biciuiți de biciul iubirii. Şi ce 
chin mai amarnic şi mai cumplit este decât chinul 
dragostei!"2*. 

Astfel, iadul este tortura iubirii lui Dumnezeu. 
De altfel, după cum spune Sfântul, tristețea din ini- 
mă, pricinuită de păcatul împotriva iubirii lui Dum- 
nezeu, „este mai ascuţită decât orice chin”%0. Într- 
adevăr, când respingem şi ne opunem iubirii cuiva 
este un chin. Este înfricoşător să fim iubiţi, iar noi 
să ne purtăm nepotrivit. Dacă vom compara acest 
lucru cu iubirea lui Dumnezeu, vom putea înțelege 
tortura iadului. Aceasta are legătură cu ceea ce spu- 
ne iarăşi Sfântul Isaac, că este nepotrivit ca cineva să 


247 Vezi Ioannis ROMANIDIS, Pwunoovvn..., p. % ş.u. 

248 [SAAC SIRUL, Cuvinte despre nevoință LXXII, FR 10..., p. 302. 
24% [bidem LXXXIV, p. 423. 

2 [bid., p. 423. 

susțină „că păcătoşii sunt lipsiți în gheenă de dra- 
gostea lui Dumnezeu 2". 

Aşadar, şi cei din iad vor avea parte de iubirea 
lui Dumnezeu. Dumnezeu îi va iubi pe toți oamenii, 
şi drepți şi păcătoşi, dar nu toți vor simţi în aceeaşi 
măsură şi în acelaşi fel această iubire. Intr-adevăr, 
este nepotrivit să susţinem că iadul este lipsa iubirii 
lui Dumnezeu. 

Din acestea rezultă că trăirea lui Dumnezeu 
din partea oamenilor este diferită. Fiecăruia i se va 
da de către Stăpânul Hristos „ceea ce e potrivit cu 
vrednicia sa”, „după măsura însuşirilor celor bune 
ale lui”. Fiindcă acolo vor fi desființate clasele ce- 
lor ce învaţă şi ale celor care sunt învăţaţi, „şi tăria 
dorinţei lor va atârna de Cel Unul”. Astfel, Unul va 
fi Acela care va da harul Său tuturor, adică Dumne- 
zeu Însuşi, însă oamenii îl vor primi în funcţie de 
capacitatea lor de primire. lubirea lui Dumnezeu va 
cădea peste toți oamenii, dar va lucra în două mo- 
duri, pe cei păcătoşi îi va chinui, iar pe cei drepți îi 
va veseli. Sfântul Isaac Sirul scrie, exprimând tradi- 
ţia ortodoxă asupra acestui subiect: „Dar dragostea 
lucrează prin puterea ei în două feluri: pe păcătoşi îi 
chinuieşte, cum se întâmplă şi aici unui prieten din 
partea prietenului; iar pe cei ce au păzit cele cuveni- 
te îi veseleşte”22. 

Prin urmare, aceeaşi iubire a lui Dumnezeu, 
aceeaşi energie va veni peste toți oamenii, însă va 
lucra diferit. Dar cum se va face această diferenţiere? 


251 [bid., p. 423, 
22 [bid., p. 423. 

Dumnezeu i-a spus lui Moise: şi-l voi milui pe 
cel de care-Mi va fi milă şi Mă voi îndura de cel ce-Mi 
este de-ndurare (leşirea 33, 19). Când Apostolul Pavel 
vorbeşte despre acest citat din Vechiul Testament, 
trage următoarea concluzie: Prin urmare, Dumnezeu 
miluieşte pe cine vrea El şi împietreşte pe cine vrea El 
(Romani 9, 18). Este nevoie de o tâlcuire într-un ca- 
dru ortodox. Cum adică Dumnezeu îl miluieşte pe 
unul, iar pe altul îl împietreşte? Există părtinire la 
Dumnezeu? 

Potrivit tâlcuirii lui Teofilact al Bulgariei, acest 
fapt este legat de natura omului, şi nu de natura şi 
energia lui Dumnezeu. Spune Sfântul Teofilact: „Aşa 
cum soarele topeşte ceara, dar lutul îl întăreşte, nu 
prin el însuşi, ci datorită deosebirii de materie pe 
care o au ceara şi lutul, tot aşa se spune că Dumnezeu 
a împietrit inima de lut a lui Faraon'“*. Aşadar, în 
funcție de starea omului va lucra şi harul lui Dumne- 
zeu, adică iubirea Sa, care va străluci asupra tuturor. 

Pe aceeaşi linie se află şi Sfântul Vasile cel Mare. 
Tâlcuind versetul din psalmi Glasul Domnului, Celui 
ce taie para focului, spune că această minune s-a reali- 
zat cu cei trei tineri în cuptorul de foc. În cazul aces- 
ta, focul a fost tăiat în două, şi de aceea „a ars pe toți 
cei din jurul lui”, pe când „cuptorul a primit vânt, 
adiere şi răcorire, care a adus tinerilor o stare de li- 
nişte, ca sub umbra unor copaci”. Aşadar, deşi focul 
acela i-a ars pe cei ce erau afară din el, i-a răcorit pe 
tineri, ca şi când s-ar fi aflat sub umbra unui copac. 


Îi = 
= 

Mai departe arată că focul care a fost pregătit de că- 
tre Dumnezeu diavolului şi îngerilor săi „este tăiat 
la glasul Domnului”. Focul are două puteri, pute- 
rea şi energia arzătoare şi cea luminătoare. De ace- 
ea arde şi luminează. Astfel, cei vrednici de foc vor 
resimți însuşirea arzătoare, iar cei vrednici de lumi- 
nare vor resimți însuşirea luminătoare a focului. De 
aceea completează într-un mod deosebit de grăitor: 
„Glasul Domnului deci taie para focului şi o împar- 
te în aşa fel încât focul pedepsei să fie neluminos, iar 
lumina odihnei să rămână nearzătoare'"2*. 

Prin urmare, focul iadului va fi neluminos, va 
fi lipsit de însuşirea luminătoare, pe când lumina 
drepţilor va fi nearzătoare, va fi lipsită de însuşirea 
arzătoare. Aceasta va fi consecinţa lucrării diferite 
a lui Dumnezeu. În orice caz, se subînțelege că, în 
funcţie de starea sa, omul va avea parte de energia 
necreată a lui Dumnezeu. 

Această tâlcuire despre rai şi iad nu aparține 
doar Sfinților Isaac Sirul şi Vasile cel Mare, ci este 
învățătura generală a Părinților Bisericii, care tâlcu- 
iesc în mod apofatic cele despre focul veşnic şi des- 
pre viața veşnică. Când vorbim despre apofatism, 
nu înțelegem că Părinţii schimbă învăţătura Biseri- 
cii, vorbind în mod abstract şi speculativ, ci tâlcu- 
iesc aceste teme, încercând să le desprindă de cate- 
goriile cugetului omenesc şi de imaginile lucrurilor 
sensibile?”. Şi în acest caz se vede diferența dintre 


24 VASILE CEL MARE, Omilii la Psalmi 28, EIIE 5, 120-122; 

Părinţii greci ortodocşi şi franco-latini, care au con- 
siderat aceste realități drept create”*. 

Şi Sfântul Grigorie Teologul dezvoltă acest ade- 
văr izbitor, adevăr care, aşa cum se va vedea, are 
mare importanță pentru viața bisericească şi du- 
hovnicească. 

Îi îndeamnă pe ascultătorii săi să primească în- 
vățăturile Bisericii despre învierea trupurilor, des- 
pre judecată şi despre răsplătirea drepţilor. Şi trebu- 
je să le primească din perspectiva că viața viitoare 
este „lumină pentru cei care şi-au curățit cugetul, 
fireşte, „pe măsura curățirii”, iar această lumină 
este numită împărăția cerurilor. Viaţa viitoare mai 
este şi întuneric „pentru cei orbiți în partea condu- 
cătoare”, „pe măsura orbirii de aici”, ceea ce este, în 
realitate, înstrăinarea de Dumnezeu”. Viaţa veşni- 
că este lumină pentru cei care şi-au curățit mintea, 
şi, bineînțeles, pe măsura curăţirii. Este şi întuneric 
pentru cei care sunt orbi la minte, adică pentru cei 
care nu au fost luminați în viața aceasta şi nu au 
ajuns la luminare şi îndumnezeire. 

Această diferenţă o putem vedea şi în realitatea 
sensibilă. Acelaşi soare „luminează vederea sănă- 
toasă, dar o întunecă pe cea bolnăvicioasă”. Aşadar, 
nu soarele e de vină, ci starea ochiului. Exact acelaşi 
lucru se va petrece, prin analogie, şi la a Doua Venire 
a lui Hristos. Unul este Hristos, „dar pentru unii este 
cădere, iar pentru alții ridicare; cădere pentru cei ne- 


— a ————— a Dă 

credincioşi şi ridicare pentru cei credincioşi **. În- 
suşi Cuvântul lui Dumnezeu, atât acum, dar mai cu 
seamă atunci, „este înfricoşător pentru cei nevred- 
nici datorită firii Sale, dar cu putinţă de cuprins 
de către cei astfel pregătiți datorită iubirii Sale de 
oameni”2. Datorită acestui fapt, nu toţi se învred- 
nicesc să se afle în aceeaşi ceată şi în aceeaşi stare, 
ci unul este vrednic de o anumită treaptă, iar altul 
de o alta, „după măsura curăției fiecăruia, precum 
cred”2%, În funcție de curățirea inimii şi a minții, 
omul va gusta din una şi aceeaşi energie necreată a 
lui Dumnezeu. 

Prin urmare, potrivit Sfântului Grigorie Teolo- 
eul, acelaşi Dumnezeu este şi rai, şi iad pentru om, 
fiindcă fiecare gustă din energia lui Dumnezeu în 
funcție de starea sa sufletească. De aceea el spu- 
ne într-un fragment doxologic: „O, Treime, Căreia 
m-am învrednicit să-l fiu şi slujitor, şi propovădu- 
itor preasincer! O, Treime, Care te vei face cândva 
cunoscută tuturor, unora prin lumină, altora prin 
pedeapsă”. Acelaşi Dumnezeu Întreit este şi lu- 
mină, şi pedeapsă pentru oameni. Acest cuvânt al 
Sfântului este limpede şi revelator. 

Aş dori însă să-l pomenesc şi pe Sfântul Grigorie 
Palama, Arhiepiscopul Tesalonicului, care pune în 
evidenţă aceeaşi învățătură. 


25 IDEM, Cuvântarea 17: Către locuitorii din Nazianz 7, EIIE 
5, 382. 

Făcând referire la cuvântul lui loan Botezătorul 
despre Hristos: Acesta vă va boteza cu Duh Sfânt şi cu 
foc, spune că vrea să arate tocmai acest adevăr, că 
oamenii vor primi, în chip asemănător, fie însuşirea 
arzătoare, fie pe cea luminătoare ale harului. Scrie 
astfel: „Acesta — zice — vă va boteza cu Duh Sfânt şi cu 
foc, adică cu foc luminător şi pedepsitor, după vred- 
nicia şi potrivit cu starea fiecăruia "22. 

Desigur, este necesar să privim această învă- 
țătură a Sfântului Grigorie Palama din perspectiva 
întregii teologii despre harul necreat al lui Dumne- 
zeu. Sfântul învaţă că întreaga zidire are părtăşie la 
harul dumnezeiesc necreat, însă nu în acelaşi fel şi 
în aceeaşi măsură. Astfel, părtăşia sfinților la harul 
lui Dumnezeu este diferită de părtăşia zidirii. El 
spune în acest sens: „lar dacă unu fiind ceea ce e 
împărtăşit tuturora, nu unitar, ci felurit se împărtă- 
şeşte [de către acelea] ..., deşi toate sunt părtaşe de 
Dumnezeu, vedem însă multa şi prea marea deose- 
bire a împărtăşirii sfinților”26. 

De altfel, cunoaştem din întreaga învăţătură a 
Bisericii că harul necreat al lui Dumnezeu primeşte 
denumiri diferite în funcție de rezultat şi de lucra- 
rea pe care o săvârşeşte. Dacă îl curățeşte pe om, 
se numeşte curățitor, dacă îl luminează, se numeşte 
luminător, iar dacă-l îndumnezeieşte, se numeşte 


252 GRIGORIE PALAMA, Omilia 59, EIIE 11, 498; trad. rom. în: 
Omilii, vol. 3..., p. 315. 
25 IDEM, Despre dumnezeiasca împărtăşire, trad. rom. de 

îndumnezeitor. De asemenea, uneori se numeşte 
dătător de ființă, alteori dătător de viaţă sau dătă- 
tor de înțelepciune. Prin urmare, întreaga zidire are 
părtăşie la harul necreat al lui Dumnezeu, însă în 
moduri diferite. De aceea nu trebuie să creăm con- 
fuzie între harul îndumnezeitor, la care au părtăşie 
sfinții, şi alte lucrări ale lui. 

Desigur că acelaşi lucru se va petrece cu harul 
lui Dumnezeu şi în viața veşnică. Drepţii vor avea 
părtăşie la energia luminătoare şi îndumnezeitoare, 
pe când cei păcătoşi şi necurați vor trăi energia ar- 
zătoare şi chinuitoare a lui Dumnezeu. 

Această învățătură o întâlnim şi în scrierile as- 
cetice ale unor sfinți. De exemplu, îl amintim pe 
Sfântul loan Scărarul, care spune că acelaşi foc se 
mai numeşte „foc mistuitor şi lumină luminătoa- 
re”. Este vorba despre focul sfânt şi mai presus de 
ceruri, adică harul dumnezeiesc. Harul lui Dumne- 
zeu, pe care oamenii îl primesc în această viață, „îi 
arde pentru nedeplinătatea curățirii”, iar pe ceilalți 
„îi luminează pentru măsura desăvârşirii la care au 
ajuns”2*. Desigur, harul dumnezeiesc nu îi va cură- 
ți în cealaltă viață pe păcătoşii nepocăiți, ci ceea ce 
spune Sfântul loan Scărarul se petrece acum. Expe- 
riența ascetică a confirmat faptul că, la început, sfin- 
ţii simt harul dumnezeiesc ca pe un foc ce arde pati- 
mile, iar mai apoi, pe măsură ce inima este curățită, 
harul este simţit ca o lumină. Văzătorii de Dumne- 
zeu din zilele noastre confirmă faptul că omul, pe 
parcursul său ascetic, cu cât se pocăieşte mai mult 

şi trăieşte iadul prin mijlocirea harului, cu atât acest 
har, fără ca el să se aştepte, se preschimbă în lumină 
necreată. Este acelaşi har dumnezeiesc, care, la în- 
ceput, îl curățeşte pe om, iar când acesta ajunge la o 
măsură înaintată de pocăință şi curățire, este văzut 
ca lumină. Aşadar, nu sunt lucruri create sau stări 
sentimentale, ci însăşi trăirea harului dumnezeiesc 
necreat. 


3. Raiul şi iadul în viaţa bisericească 


Cele descrise de Sfinţii Părinți ai Bisericii, pe 
care le-am analizat mai sus cu citate din câțiva Pă- 
rinți importanți, le vedem limpede şi în viața biseri- 
cească. De altfel, Sfinţii Părinți, pe care i-am mențio- 
nat, nu sunt filosofi gânditori care stau şi meditează 
la problemele credinței, ci tâlcuiesc experiența bise- 
ricească şi sunt purtători ai Revelaţiei ce se află în 
Biserică. 

Voi folosi doar două exemple ca să arăt că toate 
cele pe care le-am spus sunt constatarea şi experien- 
ța comună a Bisericii. 

Primul exemplu este prefacerea Trupului şi 
Sângelui lui Hristos. Sfânta Împărtăşanie lucrează 
în funcție de starea în care se află omul. Dacă omul 
este necurățit, îl arde, iar dacă se luptă să se curețe 
sau se află în etapa de îndumnezeire, atunci lucrea- 
ză în mod analogic. 

Apostolul Pavel le scrie corintenilor despre 
acest subiect: Astfel, oricine va mânca pâinea sau va 
bea paharul Domnului cu nevrednicie, vinovat va fi față 
de Trupul şi de Sângele Domnului (1 Corinteni 11, 27), 

ca să confirme mai apoi că de aceea sunt mulți dintre 
voi neputincioşi şi bolnavi şi mulți au murit (1 Corin- 
teni 11, 30). lar acest lucru se întâmplă fiindcă cel ce 
mănâncă şi bea cu nevrednicie, osândă îşi mănâncă şi bea 
(1 Corinteni 11, 29). Adică împărtăşirea cu Trupul şi 
Sângele lui Hristos devine viață pentru cei curățiți 
şi îndumnezeiţi, pe când pentru cei necurățiți de- 
vine osândă şi moarte, chiar şi trupeşte. Multe boli 
şi morți, aşa cum afirmă Apostolul, se trag din îm- 
părtăşirea cu nevrednicie din Cinstitele Daruri. De 
aceea Apostolul Pavel îndeamnă: Să se cerceteze dar 
omul pe sine, şi aşa să mănânce din Pâine şi să bea din 
pahar (1 Corinteni 11, 28). 

Dacă acest să se cerceteze este corelat cu duhul 
Apostolului Pavel, potrivit căruia harul dumneze- 
iesc trebuie să fie în inimă, şi cu citatul bine este ca 
inima Să fie întărită prin har (Evrei 13, 9), vom vedea 
că:omul trebuie să se cerceteze ca să vadă în ce sta- 
re duhovnicească se află, şi astfel să se apropie de 
Sfânta Împărtăşanie. Deoarece Sfânta Împărtăşanie 
pentru cei curățiți devine curățire, pentru cei lumi- 
nați devine luminare, pentru cei îndumnezeiţi de- 
vine îndumnezeire, iar pentru cei necurățiți devine 
judecată şi osândă, devine iad. 

De aceea, în rugăciunile de la Liturghie, preotul 
Îl roagă pe Dumnezeu ca Sfânta Împărtăşanie să nu 
fie spre judecată sau spre osândă, ci spre iertarea 
păcatelor. Rugăciunea Sfântului loan Gură de Aur 
este grăitoare: „învredniceşte-ne să ne împărtăşim, 
având cuget curat, cu cereştile şi înfricoşătoarele 
Tale Taine ale acestei sfinte şi duhovniceşti mese, 
spre lăsarea păcatelor, spre iertarea greşelilor, spre 

împărtăşirea cu Sfântul Duh, spre moştenirea împă- 
răției cerurilor, spre îndrăznirea cea către Tine, iar 
nu spre judecată sau spre osândă”. 

Acelaşi duh îl putem vedea şi în toate rugă- 
ciunile de dinainte, dar şi de după împărtăşirea cu 
Sfintele Taine. 

Ceea ce se petrece acum cu Sfânta Împărtăşa- 
nie se va petrece la a Doua Venire cu arătarea lui 
Dumnezeu. Pentru cei care s-au curățit şi s-au pocă- 
it, Dumnezeu va fi rai, însă pentru cei care nu s-au 
curățit, Dumnezeu va fi iad. 

Celălalt exemplu e preluat din iconografie, care, 
de altfel, este expresia învăţăturii Bisericii. Când ne 
uităm la pictura celei de-a Doua Veniri a lui Hristos, 
aşa cum este ea reprezentată în pridvoarele mănăs- 
tirilor, observăm că din tronul lui Dumnezeu izvo- 
răşte lumina, care îi înconjoară pe sfinţi, şi tot din 
tronul lui Dumnezeu izvorăşte şi râul de foc, care 
îi arde pe cei nepocăiți. Acelaşi izvor este atât iz- 
vor de lumină, cât şi de foc. Această reprezentare 
descrie minunat învăţătura Părinților Bisericii des- 
pre însuşirea arzătoare şi luminătoare a harului, aşa 
cum am văzut mai înainte. Acestea țin, desigur, de 
starea omului. 


4. Consecințele teologice și eclesiologice ale 
acestui adevăr 


Toate cele spuse până acum nu sunt adevăruri 
teoretice, ci sunt legate de întreaga viață bisericeas- 
că. De altfel, învățătura Sfinţilor Părinţi despre rai 
şi iad este o cheie de interpretare atât pentru Sfân- 

ta Scriptură şi textele patristice, cât şi pentru viața 
bisericească. În acest subcapitol vom analiza mai 
amănunțit consecințele perspectivei ortodoxe asu- 
pra raiului şi iadului în ce priveşte viața bisericeas- 
că şi duhovnicească. 

a) Raiul şi iadul sunt energia harului dumneze- 
iesc necreat, aşa cum îl trăiesc oamenii. De aceea, şi 
raiul şi iadul sunt necreate. Potrivit Sfinţilor Părinți 
ai Bisericii, nu există rai necreat şi iad creat, după 
cum spune tradiția franco-latină. Francii, urmându-l 
pe Augustin, au crezut că cei din iad nu-L vor ve- 
dea pe Dumnezeu, şi de aceea au considerat focul 
iadului ca fiind creat. Ne sunt cunoscute Infernul 
lui Dante şi descrierile celor din el. În acest fel şi-au 
imaginat francii că lumea este situată pe trei nive- 
luri, formată din cerul neschimbător pentru cei feri- 
ciți, pământul schimbător, în care oamenii sunt ispi- 
tiți, şi infernul schimbător pentru cei care se chinuie 
şi care se purifică. O consecinţă a acestei concepții 
este şi învățătura francilor despre purgatoriu?%. 

Prin urmare, raiul şi iadul nu există sub aspec- 
tul amenințării şi al pedepsirii din partea lui Dum- 
nezeu, ci ele există sub aspectul slăbiciunii şi al vin- 
decării. Cei vindecați şi curăţiți trăiesc energia lumi- 
nătoare a harului dumnezeiesc, iar cei nevindecați 
şi bolnavi trăiesc energia arzătoare a lui Dumnezeu. 

În Sfânta Scriptură, slava lui Dumnezeu este 
denumită prin antiteze: lumină-beznă, foc-întuneric, 
sau slavă-nor şi fulger-fum. Cei care manifestă o iu- 
bire dezinteresată şi sunt prieteni ai lui Dumnezeu 


2% Vezi loannis ROMANIDIS, Pcoptr]oovvn..., p. 96. 

Îl văd „în lumină-beznă', pe când cei egoişti şi 
necurăţiți Îl văd pe Dumnezeu Judecător ca „foc- 
întuneric”266 

Astfel, raiul este numit şi lumină, şi beznă. Din 
punct de vedere lingvistic, sunt două înţelesuri an- 
titetice, fiindcă lumina se opune beznei, iar bezna se 
opune luminii. Desigur, în tradiția patristică bezna 
este lumină „datorită strălucirii mai presus de fire”. 
De asemenea, iadul este denumit prin imaginile fo- 
cului şi întunericului. Însă ambele înțelesuri sunt 
antitetice. 

De aceea, iadul nu este nici foc, nici întuneric, 
aşa cum credeam noi că ar fi aceste realități. Fireş- 
te că nici raiul nu este lumină sau beznă. De aceea 
Sfinții Părinți preferă terminologia apofatică pentru 
a nu crea confuzii. 

Chestiunea e că nici raiul şi nici iadul nu sunt 
realități create, ci necreate. Şi drepții, şi păcătoşii Îl 
vor vedea pe Dumnezeu în cealaltă viață, dar drep- 
ţii vor avea părtăşie şi comuniune cu Dumnezeu, pe 
când păcătoşii nu vor avea parte de acestea. Lucrul 
acesta reiese din parabola bogatului nemilostiv. Bo- 
gatul îl vedea pe Lazăr în sânul lui Avraam, dar nu 
era în părtăşie cu Dumnezeu, şi de aceea se chinuia. 
Avea parte de energia arzătoare a vederii lui Dum- 
nezeu. Deşi este doar o parabolă, ea exprimă realita- 
tea. Acest gen de parabole este întrebuințat pentru a 
putea fi exprimat adevărul. 

b) Curăţirea este necesară încă din această via- 
ță, fiindcă oamenii au experiențe diferite ale harului 


266 Ibidem, P. 99, 

dumnezeiesc, în funcţie de starea lor duhovnicească. 
Curăţirea, potrivit Sfinților Părinţi, are loc mai ales 
în inima Şi în mintea omului. Mintea este partea con- 
ducătoare a sufletului, prin care omul este în părtăşie 
şi comuniune cu Dumnezeu. Întunecarea părții con- 
ducătoare se numeşte înstrăinare, nu fiindcă omul 
se desparte de Dumnezeu, ci pentru că nu mai este 
în părtăşie cu El. Din cauza căderii omului şi a păca- 
tului acestuia, mintea s-a întunecat şi s-a identificat 
cu rațiunea, cu patimile şi cu lumea înconjurătoare. 
Acum este necesară curățirea minţii. 

Sfântul Grigorie subliniază într-un mod suc- 
cint: „De aceea, trebuie ca mai întâi să se curețe fi- 
ecare pe sine, şi apoi să se întrețină cu Cel curat . 
Dacă vrea cineva să ajungă la Dumnezeu şi să do- 
bândească cunoaşterea Sa, fără ca mai întâi să trea- 
că printr-o încercare necesară, care este curățirea 
inimii, atunci se va petrece întocmai ca şi în multe 
alte cazuri, pe care le întâlnim în Sfânta Scriptură 
şi pe care Sfântul Grigorie Teologul le aminteşte. 
Se va întâmpla ceea ce s-a întâmplat şi cu poporul 
israelit, când nu a putut privi la faţa strălucitoare 
a lui Moise, din pricina harului dumnezeiesc. Sau 
se va întâmpla precum lui Manoe, când a strigat: 
Negreşit vom muri, de vreme ce L-am văzut pe Dumne- 
Zeu... (Judecători 13, 22). Se va întâmpla ceea ce s-a 
întâmplat şi Apostolului Petru, care, după pescui- 
rea minunată, a spus: leşi de la mine Doamne, că sunt 
om păcătos... (Luca 9, 8). Se va întâmpla ceea ce s-a 
întâmplat şi Apostolului Pavel, care şi-a pierdut 
vederea după ce L-a văzut pe Hristos, Cel prigonit 
de el, fără ca mai înainte să se fi lăsat de prigoniri. 

Se va întâmpla chiar şi ceea ce s-a întâmplat cu su- 
taşul, care, deşi I-a cerut lui Hristos vindecarea, de 
teamă, Îl roagă să nu vină la el acasă, însă este lă- 
udat de către Hristos. După toate acestea, Sfântul 
Grigorie face următoarea observație. Dacă cineva 
dintre noi e încă sutaş, slujind stăpânitorului acestei 
lumi, iar din această pricină este necurăţit, să simtă 
şi să spună ceea ce a spus sutaşul: nu sunt vrednic 
să intri sub acoperişul meu (Luca 7, 6). Dar să nu se 
oprească doar la această conştientizare. Şi dacă vrea 
să-L vadă pe Hristos, atunci să facă ceea ce a făcut şi 
Zaheu. Să-L primească pe Cuvântul la el acasă, dar 
după ce mai înainte se va fi urcat în sicomor, „adică 
după ce şi-a omorât mădularele pământeşti şi s-a 
ridicat dincolo de trupul smereniei”. 

Este necesar simțământul necurăției noastre, 
dar şi lupta pentru curăție şi vindecare. Este nevo- 
je să ne curățim şi să ne împodobim sufletul, şi să 
fim luminați şi mai mult de puterea şi lucrarea lui 
Hristos. Când ne păzim inima sub orice formă, adi- 
că atunci când avem trezvie în inimă şi o pregătim 
pentru urcuşuri duhovniceşti, „să ne luminăm cu 
lumina cunoştinței şi aşa să grăim înțelepciunea lui 
Dumnezeu cea ascunsă în taină”. De aceea, Sfân- 
tul Grigorie Teologul scrie în mod succint: „Până 
atunci să ne curățim şi să slujim Cuvântului, ca să 
ne ajutăm şi mai mult pe noi înşine, lucrând chipul 
lui Dumnezeu în noi şi primindu-L pe Cuvântul 
atunci când va veni“. 


“7 GRIGORIE TEOLOGUL, Cuvântarea 39: Despre Sfânta Lumină 
9-10, EIIE 5, 86-90. 

Aşadar, în Ortodoxie se vorbeşte neîncetat 
despre curățire şi pocăință, potrivit învățăturii lui 
Hristos: Pocăiţi-vă, că s-a apropiat împărăția cerurilor! 
(Matei 4, 17). Doar prin pocăință omul îl cunoaşte pe 
Dumnezeu la nivel de experienţă, fiindcă Dumne- 
zeu nu este teorie sau idee gnostică, ci vedere. 

c) Cea mai profundă lucrare a Bisericii este vin- 
decarea omului, curățirea minții şi a inimii. Omul, 
după ce s-a curățit, trebuie să dobândească, mai de- 
parte, luminarea minţii ca să-L vadă pe Dumnezeu 
şi să devină pentru el rai şi împărăția cerurilor. 

Acest lucru se realizează prin Iaine şi asceză. 
lar aceste două elemente trebuie neapărat îmbina- 
te. Asceza, după cum reiese din tradiția patristică, 
premerge Botezului, după care este continuată; pre- 
merge Sfintei Împărtăşanii, după care iarăşi este 
continuată. Când separăm Tainele de asceză şi as- 
ceza de Taine nimicim viața bisericească. 

Dacă vom cerceta cu atenţie rugăciunile Bise- 
ricii, vom constata că sunt de fapt o conduită tera- 
peutică. Pentru a spune într-un sens metaforic, ele 
sunt un tratat de medicină duhovnicească pentru 
vindecarea sufletului omenesc. Desigur, această 
terapie, după cum reiese clar din toate rugăciuni- 
le de la Sfintele Taine, ținteşte în special la vinde- 
carea minţii, la luminarea minţii. De aceea preotul 
nu doar că „taie” bilete pentru rai, ci îl vindecă pe 
om, astfel încât, atunci când Îl va vedea pe Dum- 
nezeu, Acesta să devină pentru el rai, şi nu iad, de 
vreme ce toți Îl vom vedea pe Dumnezeu, atât drep- 
ţii, cât şi păcătoşii. Dacă vom analiza atent „asceza“ 
franco-latină, vom constata că aceasta încearcă să-l 

conducă pe om la vederea lui Dumnezeu. Dar nu 
aceasta este problema, fiindcă toți Îl vor vedea pe 
Dumnezeu şi vor vorbi cu El. De altfel, acest lucru îl 
spune Domnul în pericopa despre judecata veşnică. 
Problema este ca omul, vindecat fiind, să-L vadă pe 
Dumnezeu. 

Ortodoxia deține o metodă de vindecare. Acest 
lucru reiese, printre altele, şi din subtitlul Filocalie: 
„Filocalia, sau culegere din scrierile Sfinţilor Părinți 
care arată cum se poate omul curăți, lumina şi de- 
săvârşi . 

d) Nu trebuie să avem dorinţa nestăpânită de 
a vedea slava lui Dumnezeu, aşa cum fac unii cu- 
rioşi, prin diferite modalități, cum ar fi meditaţia 
orientală şi alte metode. O astfel de curiozitate, în 
afara faptului că poate să ducă la rătăcire, poate să 
ne traseze o altă cale. În Biserica Ortodoxă, deoarece 
Dumnezeu devine iad pentru cei necurăţiți, simțim 
nevoia, ca un lucru primordial, să ne curățim sufle- 
teşte. Curățirea este corelată cu vindecarea omului, 
iar vindecarea este, fireşte, dobândirea iubirii dez- 
interesate. 

e) ladul nu este absenţa lui Dumnezeu, aşa cum 
se spune de obicei, ci este prezența şi vederea Sa 
ca foc. Aşa cum am mai spus şi într-un alt subcapi- 
tol, putem încă de acum să gustăm raiul şi iadul. Aş 
putea să spun mai potrivit că modul în care Îl vom 
trăi pe Dumnezeu la a Doua Sa Venire depinde de 
modul în care Îl trăim acum. 

Potrivit Cuviosului Ilie Ecdicul, raiul este con- 
templarea celor inteligibile. În această contemplaţie 
g&nosticul, adică cel care a dobândit cunoaşterea de 

Dumnezeu, „intră înlăuntru în rugăciune, ca în casa 
sa . lar făptuitorul, adică cel care se află în etapa 
curățirii, „e ca un trecător”, deoarece are dorinţa de 
a intra, dar este împiedicat de zidul vârstei sale du- 
hovniceşti?*. Raiul este nepătimirea care, în realita- 
te, este transfigurarea părții pătimitoare a sufletu- 
lui. Cuviosul Ilie Ecdicul spune că raiul nepătimirii 
este ascuns înlăuntrul nostru şi „este icoana raiului 
viitor, care va primi pe cei drepți **. 

Potrivit Cuviosului Grigorie Sinaitul, focul, în- 
tunericul, viermele şi tartarul, adică iadul, sunt „îm- 
pătimirea obştească de plăcere trupească, neştiința 
generală a întunericului, gâdilirea aprinsă a pati- 
mii din toți, tremurarea şi vijelia rău-mirositoare a 
păcatului”. Astfel, împătimirea de plăceri trupeşti, 
neştiința şi întunericul, groaza şi murdăria păcatu- 
lui sunt trăirea iadului încă de acum. Toate acestea 
sunt „ca o arvună şi pârgă a chinurilor” încă din 
această viață. 

Concluzia acestei analize arată că Biserica este 
clinică şi spital, care îl vindecă pe om. Aceasta este 
lucrarea fundamentală a preoților. Având această 
perspectivă, preoţii se pot ocupa şi de alte lucrări. 
Ei se pot îngriji şi de problemele poporului care au 
un caracter mai general, de exemplu, filantropie, 
milostenie etc., dar problema fundamentală rămâne 
vindecarea omului. 


26 ILIE ECDICUL, Culegere din sentințele înțelepților, c. 167, FR 
4..., p. 308. 

2% [bidem 128, p. 301. 

27 GRIGORIE SINAITUL, Capete foarte folositoare, în acrostih, 
c. 34, FR 7..., p. 101-102. 

Aceasta este lucrarea filantropică prin excelen- 
ță, care va avea urmări veşnice. Fiindcă ce folos va 
avea dacă se va îngriji doar de nevoile materiale, şi 
nu se va îngriji de viitorul său veşnic? O astfel de 
Biserică poate fi considerată o Biserică secularizată. 
Omul nu a fost creat să se consume doar în cele de 
aici, ci să înainteze spre cele de dincolo. Astfel, Bi- 
serica se interesează de om în totalitatea sa, întrucât 
este alcătuit din suflet şi trup. 

Sunt unii care acuză Biserica pentru că e dez- 
interesată faţă de nevoile sociale şi este absentă în 
problemele sociale sau de altă natură. Nimeni nu 
spune că activitatea Bisericii nu trebuie să includă şi 
această chestiune. 

Dar se pune următoarea întrebare: oare moar- 
tea nu este şi ea o problemă socială? În afara faptu- 
lui că fiecare om este chinuit de propria sa moarte, 
fiindcă o poartă înlăuntrul său încă de la naştere, de 
vreme ce s-a născut ca să moară, el se mai confruntă 
şi cu moartea celor dragi ai săi. Oare moartea nu 
creează şi ea probleme sociale şi personale? Biseri- 
ca este preocupată de această problemă serioasă a 
morții şi îl ajută pe om să o depăşească prin viața în 
Hristos. 

Mai mult, când Biserica se ocupă de vindecarea 
minții omului, acest lucru are urmări sociale direc- 
te. Omul vindecat este liniştit, sincer, nepătimaş şi, 
prin urmare, un bun familist, un bun cetățean. De 
altfel, aşa cum un spital în timpul unor molime con- 
tinuă să vindece, tot aşa şi Biserica în timpul multor 
molime sufleteşti nu-şi uită caracterul său vindecă- 
tor, Ci îi vindecă pe oameni. 

De aceea, fiindcă trăim în Biserică, trebuie să 
ne vindecăm prin toate mijloacele pe care le are ea, 
prin Sfintele Taine şi asceză, prin metoda de care 
dispune, astfel încât încă de acum, dar mai cu seamă 
atunci, la a Doua Venire a lui Hristos, harul dumne- 
zeiesc să lucreze asupra noastră în chip luminător şi 
mântuitor, iar nu pedepsitor. 


VIII 


Apocatastaza sau restabilirea 
tuturor lucrurilor 


Deşi în Biserica Ortodoxă se vorbeşte mereu 
despre rai şi iad, fiind un punct fundamental al cre- 
dinței noastre, cu toate acestea încă de demult, s-a 
dezvoltat o teorie a restabilirii tuturor lucrurilor, în 
sensul că nu va exista un iad veşnic. 

Potrivit acestei teorii, Dumnezeu va restabili, 
din iubire şi dragoste pentru oameni, întreaga crea- 
ție, va nimici răul şi, ca urmare, nu va mai exista iad 
veşnic. De aici rezultă că toți oamenii se vor mântui. 
Fireşte, o astfel de perspectivă asupra eshatologi- 
ei şi a soteriologiei desființează întregul edificiu al 
credinţei şi anulează învățăturile fundamentale ale 
Bisericii, aşa cum sunt ele exprimate în Sfânta Scrip- 
tură şi în scrierile Sfinţilor Părinţi ai Bisericii. Putem 
afirma că o astfel de teorie anulează chiar esența 
eclesiologiei. 

Unii exegeţi apuseni au susținut că o astfel de 
teorie a fost dezvoltată şi de Sfântul Grigorie de 
Nyssa, iar opinia aceasta s-a extins şi în spațiul nos- 
tru ortodox. Aşadar, cei mai mulți cred că Sfântul 
Grigorie de Nyssa, acest mare Părinte al Bisericii 
noastre, a urmat unor învățături eretice din vechime 

cu privire la apocatastază, fiindcă el însuşi a vorbit 
despre restabilirea creației. 

Întrebarea este dacă Sfântul Grigorie a susținut 
astfel de teorii. Chiar dacă există unele fragmente 
care induc teoria apocatastazei, ele trebuie interpre- 
tate într-un cadru ortodox. 

Această cercetare trebuie făcută cuprinzând în- 
treaga sa personalitate, precum şi duhul învățăturii 
sale, în ansamblu. Vom încerca să facem acest lucru 
în capitolul de față. 

Incă de la început trebuie să spunem că Sfântul 
Grigorie de Nyssa nu a vorbit despre apocatastază 
în sensul în care a înțeles-o Origen, şi care este o te- 
orie rătăcitoare, pe care Biserica a condamnat-o prin 
hotărâre sinodală. În acelaşi timp, vom avea prilejul 
să observăm diferite teme, care sunt legate de viața 
de apoi, de care ne vom preocupa în această carte. 


1. Ieologii şi filosofii din antichitate despre 
apocatastază 


Se poate observa la popoarele antice teoria des- 
pre degradarea şi restabilirea lumii. Potrivit acestei 
concepții, lumea se mişcă într-o limitare temporală 
precisă. De aceea degradarea şi distrugerea aceste- 
ia va avea loc prin diferite evenimente, după care 
va începe o nouă eră de restaurare, realcătuire şi 
orânduire a lumii?!. În acest fel s-a dezvoltat, încă 
din vechime, teoria lumii ciclice. Această creare din 


271 Vezi Avbptov Oeodwoov, H nEepi ATNOKATAOTĂVEWG 
Tv nâviwv i0£a, Atena, s.e., 1959, p. 8. 

nou a lumii este cunoscută drept „palingeneză” sau 
„apocatastază a lumii'“%2. 

Putem întâlni astfel de concepții în vechile şco- 
li filosofice. Legat de aceste teme au vorbit filoso- 
fia prestoică (Anaximandru, pitagoreicii, Heracles, 
Empedocle), filosofia stoică şi neoplatonismul”. 
La această ciclicitate a lumii are părtăşie şi sufle- 
tul uman. De aceea cele mai multe curente filoso- 
fice vorbesc despre metempsihoză sau reîncarnare, 
adică despre intrarea din nou a sufletului în lume 
pentru a se purifica. Nu vom face o analiză extinsă 
asupra teoriei apocatastazei, aşa cum s-a dezvol- 
tat în filosofia antică. Adevărul e că metempsiho- 
za constituie un punct comun al tuturor filosofiilor, 
împreună cu alte teorii privitoare la crearea lumii, 
existența răului, crearea omului şi reîncarnarea su- 
fletelor. 

Origen, acest mare teolog din secolul al III-lea 
d.Hr., a dezvoltat în mod clar, în învăţăturile sale, 
această teorie despre apocatastază. Origen a fost în 
multe privinţe influenţat de filosofie, şi a fost adep- 
tul unui creştinism elenizat, pe când Sfinții Părinți 
au exprimat un elenism încreştinat. 

Potrivit învățăturii lui Origen, sufletele oame- 
nilor ajung la împăcarea cu Dumnezeu prin cură- 
țire. Alte suflete ajung la curăţire şi la împăcarea 
cu Dumnezeu încă din această viață, altele însă au 
nevoie de mai mult timp, şi de aceea revin din nou 
la viață sub o altă formă corporală. Astfel, se poa- 


27 Ibid,, p. 1l ş.u. 

te vorbi despre reîncarnări succesive, până când se 
realizează curățirea desăvârşită a fiecărui suflet şi 
unirea sa cu Dumnezeu. În acest fel, pedepsele ce- 
lor necredincioşi şi ale diavolilor vor fi vremelnice. 
Când toate sufletele se vor curăți, atunci diavolul 
va fi biruit, toate se vor supune lui Dumnezeu şi va 
avea loc apocatastaza, va urma apoi învierea oame- 
nilor în trupuri duhovniceşti. Potrivit acestei con- 
cepții, toate vor reveni la starea primordială. 

Principiul de bază al lui Origen este că sfârşitul 
lumii trebuie să fie asemănător cu începutul aceste- 
ia. Pedepsele pe care Dumnezeu le-a impus, şi care 
încep din această viață, continuă şi după moarte, 
până când va avea loc curățirea şi restabilirea tu- 
turor lucrurilor, până când toate se vor supune lui 
Dumnezeu. Această curăţire are loc şi prin focul 
curățitor, care curățeşte lumea de stricăciune şi le 
înnoieşte pe toate. Astfel, răul va fi şters cu desă- 
vârşire şi desființat prin stăpânirea binelui. Din cele 
spuse, se vede că Origen leagă apocatastaza de cicli- 
citatea sufletelor”. 

Expresia „restabilirea tuturor lucrurilor” este în- 
tâlnită o singură dată în Sfânta Scriptură, mai exact în 
predica Apostolului Petru în pridvorul lui Solomon, 
după vindecarea ologului. Printre altele, Apostolul 
Petru a vorbit despre pocăință şi întoarcerea la Dum- 
nezeu. A spus astfel: Aşadar, pocăiți-vă şi întoarceți-vă, 
ca să vi se şteargă păcatele, ca să vină de la fața Domnului 


24 Vezi Ilavay. Xe1Jorov, EAAnvin Ilarpo?oyia, vol. |, 
Tesalonic. Edit. Ilaroiaox.kov ldovua Ilareouwov MeAcrwv, 
1978, p. 868-869; Avdotov Oeodwoov, op.cit., p. 32 ş.u. 

vremi de uşurare şi să vă trimită pe Cel mai dinainte vestit 
vouă, pe Hristos Iisus, pe Care cerul trebuie să-L primeas- 
că până la vremuile reaşezării (=restabilirii)* tuturor celor 
despre care a grâit Dumnezeu prin gura sfinților Săi pro- 
feți din veac (Faptele Apostolilor 3, 19-21). 

Insă expresia „restabilirea tuturor lucrurilor” 
aici nu are sensul de apocatastază şi de ciclicitate 
a sufletelor, aşa cum susțineau filosofii, ci acela al 
împărăției viitoare, care va avea loc odată cu a Doua 
Venire a lui Hristos, când va avea loc înnoirea cre- 
ației. Există şi alți termeni în Sfânta Scriptură, pre- 
cum „înnoire“, „naştere din nou”, „recapitulare”, 
care uneori exprimă renaşterea şi înnoirea lumii, să- 
vârşite odată cu venirea lui Hristos, alteori exprimă 
renaşterea omului odată cu intrarea lui în Biserică 
prin Sfântul Botez, şi alteori exprimă naşterea din 
nou la a Doua Venire a lui Hristos, fiindcă, aşa cum 
ştim, va exista atunci o schimbare a lumii din strică- 
ciunea care este rezultatul păcatului. 

Totodată, acest citat scripturistic trebuie, ne- 
apărat, interpretat în cadrul întregii învățături a 
Sfintei Scripturi, acolo unde se vorbeşte despre uni- 
citatea sufletului, despre existența iadului veşnic, 
despre faptul că judecata de la a Doua Venire a lui 
Hristos va avea un rezultat îndoit, adică raiul veşnic 
Şi iadul veşnic, despre faptul că există păcatul îm- 
potriva Duhului Sfânt şi care nu se poate ierta, nici 
în veacul aceasta, nici în celălalt, despre faptul că 


a —— 
Da — 


* Ter ul ATOKATAOTAOLŞ este redat în română prin 
apocatastază, restaurare, restabilire, sau, în versiunea Bibliei fo- 
losite aici, prin reaşezare (n.tr.). 

toți trebuie să se înfățişeze în faţa scaunului de ju- 
decată al lui Hristos ca să primească rodul faptelor 
lor, bune sau rele etc. 

Nu intenționăm să expunem aici toate aceste 
citate scripturistice, fiindcă cititorul are ocazia să 
le citească în capitolele privitoare la acest subiect 
din cartea de față. Este limpede că nicăieri în Sfânta 
Scriptură nu se poate susține ideea de apocatastază, 
că sufletele se vor reîntoarce la viață până la curăți- 
rea finală şi că nu va exista un iad veşnic. 

locmai din acest motiv a avut loc şi o condam- 
nare sinodală a teoriei apocatastazei. Mai exact, în 
„Sinodiconul Ortodoxiei” sunt condamnați toți cei 
care cred în teoria apocatastazei şi în toate celelalte 
teorii legate de aceasta. Se spune aşa: „Celor care 
primesc şi transmit vorbele elineşti [păgâne] zadar- 
nice cum că ar fi o preexistenţă a sufletelor, că nu 
toate s-au făcut şi adus din neființă, că ar exista un 
sfârşit al pedepsei sau o restaurare [apocatastază] 
a creației şi lucrurilor omeneşti, şi prin cuvinte ca 
acestea introduc faptul că împărăția cerurilor, pe 
care Însuşi Hristos, Dumnezeul nostru, a spus că 
este veşnică şi de nedesființat, ar fi supusă desfiin- 
țării şi trecătoare, în timp ce din întreaga Scriptură 
Veche şi Nouă am primit că pedeapsa va fi nesfâr- 
şită şi împărăția veşnică; aşadar, cei ce se pierd pe 
ei înşişi şi pe alții prin asemenea cuvinte şi se fac şi 
altora pricină de osândă veşnică, anatema!"?2. 

Teoria despre apocatastază este considerată 
„vorbe elineşti zadarnice”, adică rod al filosofiei eline, 


27 ***Sinodiconul Ortodoxiei..., p. 273. 

care nesocoteşte împărăția cerurilor şi desființează 
cuvântul Scripturii cu privire la veşnicia iadului. 
Toţi cei care acceptă astfel de păreri nu doar că se 
pierd pe ei înşişi, ci devin autori şi cauză de pieire şi 
pentru alții. De aceea ei sunt anatematizați şi excluşi 
din Biserică asemenea mădularelor bolnave. 
Fireşte, această anatematizare făcută în „Sino- 
diconul Ortodoxiei” este strâns legată de condam- 
narea de la Sinodul V Ecumenic a teoriilor lui Ori- 
gen, printre care se numără şi teoria apocatastazei. 


2. Opiniile exegeţilor faţă de poziţia Sfântu- 
lui Grigorie de Nyssa cu privire la apocatastază 


În toate scrierile sale, Sfântul Grigorie de Nyssa 
a fost preocupat de viața după moarte, despre fap- 
tul că ipostasul se menține şi după despărțirea su- 
fletului de trup, despre ce este sufletul, despre fe- 
lul în care va avea loc învierea trupurilor, despre 
ce este împărăţia lui Dumnezeu etc. Multe dintre 
aceste opinii le-am putut vedea în alte capitole din 
această carte. 

Printre aceste subiecte eshatologice se află şi 
aşa-numita teorie a apocatastazei. Cu câteva excep- 
ţii, aproape toți cei care s-au ocupat de învățătura 
Sfântului Grigorie au ajuns la concluzia că Sfântul 
a fost influențat de Origen în ceea ce priveşte tema 
apocatastazei. Desigur, aşa cum susțin ei, el nu a ac- 
ceptat toate teoriile lui Origen cu privire la aceste 
teme, atâta timp cât respinge reîncarnarea şi cicli- 
citatea sufletelor, dar în ce priveşte apocatastaza, 
el urmează cu moderație concepțiilor lui Origen. 

Aşadar, aceştia spun că Sfântul Grigorie de Nyssa 
vorbeşte despre apocatastază într-un mod pozitiv. 

În linii mari, vom observa ce impresie au pro- 
dus tezele Sfântului Grigorie de Nyssa asupra unor 
anumiți exegeți cu privire la subiectul de care ne 
ocupăm acum, iar mai apoi vom cerceta dacă idei- 
le lor corespund cu adevărul. Sigur că fragmentele 
explicate şi prezentate de exegeți aparțin Sfântului 
Grigorie de Nyssa, însă ceea ce trebuie spus aici e 
că ele nu au fost interpretate într-un cadru autentic, 
iar adevărul cuprins în aceste scrieri este pe alocuri 
neînțeles. După cum vom vedea imediat, Sfântul 
Grigorie nu a susținut în scrierile sale ceea ce i s-a 
atribuit mai târziu de către majoritatea cercetăto- 
rilor săi. De fapt, pentru ca cineva să poată înţele- 
ge învăţătura Sfântului Grigorie, trebuie să aibă la 
îndemână cheia interpretativă corespunzătoare şi 
să-şi adapteze propria expunere potrivit cu cadrele 
întregii tradiții bisericeşti. 

Scopul fundamental al omului, potrivit Sfântu- 
lui Grigorie de Nyssa, este îndumnezeirea sa. Doar 
prin acest punct de vedere trebuie privită mântuirea 
omului. Însă ca cineva să poată dobândi acest scop 
preaînalt, trebuie să treacă prin etapa de curăţire, 
care este necesară omului. Curăţirea poate fi dobân- 
dită în această viață. Dar dacă unii nu au putut să 
o dobândească aici, ea va fi continuată şi în cealaltă 
viață. Desigur, Sfântul Grigorie de Nyssa nu accep- 
tă reîncarnarea, care, potrivit concepției lui Origen, 
duce mai departe lucrarea de curăţire a omului, ci, 
atunci când el vorbeşte despre curățire, acceptă că 
aceasta este continuată şi după moarte. 

Curăţirea de după moarte este dobândită cu 
ajutorul aşa-zisului foc curățitor sau purificator, 
care este vindecător. În acest fel, chinurile iadului 
sunt vindecătoare, fapt ce arată că ele nu sunt veş- 
nice. La un moment dat, iadul va înceta de a mai 
exista. După curățirea lor, fie în această viață, fie în 
cealaltă, sufletele vor intra în veşnicie. 

Curăţirea şi mântuirea sunt dobândite datori- 
tă dragostei şi iubirii de oameni a lui Dumnezeu. 
Dumnezeu, ca iubitor de oameni, îl pedepseşte pe 
om pentru a-l înnoi. 

Bunătăţile care vor rezulta din această curățire 
sunt foarte multe. Firea omului se înnoieşte după 
ce, din ea, vor fi îndepărtate toate impurităţile şi ele- 
mentele străine. 

În aceste condiţii însăşi moartea va fi desfiinţa- 
tă, răul va dispărea şi, în acest fel, toate se vor su- 
pune lui Dumnezeu. Se dă o atenţie deosebită exis- 
tenței şi dispariției răului. Răul, potrivit Sfântului 
Grigorie de Nyssa, nu este ceva ontologic, tocmai 
fiindcă el este privarea de bine. Răul este perisa- 
bil. Însă orice lucru perisabil este creat. Tocmai din 
acest motiv nu există rău în esenţă, ci se poate vorbi 
doar despre o calitate a răului. întrucât calitatea nu 
implică esenţă, nici răul nu poate fi esență. 

Acest fapt vrea să arate că răul nu este veşnic, 
ci are doar un caracter temporar. Răul, care este ne- 
creat şi perisabil, nu poate să predomine binele şi 
neperisabilul, adică pe Dumnezeu. Aşadar, la un 
moment dat, răul, care nu este esenţă, va fi desfi- 
ințat. Epuizarea şi desființarea răului nu intră în 
contradicție cu libertatea omului, fiindcă atunci li- 

bertatea umană ar fi fost mai puternică decât bunul 
Dumnezeu şi decât puterea Sa, fiindcă ar fi avut po- 
sibilitatea să extindă la nesfârşit calea răului. Prin 
urmare, cândva răul va pieri. 

Nu doar că sufletele oamenilor se vor curăţi, iar 
răul va dispărea, ci chiar şi diavolul se va supune 
lui Dumnezeu, ceea ce înseamnă că se va mântui. 
Izbăvirea lui Hristos s-a dovedit în cele din urmă 
mântuitoare chiar şi pentru diavol. Hristos a luat fi- 
rea umană şi a murit pe cruce, iar diavolul, fiindcă a 
fost prins de trupul lui Hristos ca peştele în năvod, 
a fost nevoit să înapoieze sufletele pe care le avea în 
stăpânire. Astfel, acest fapt s-a dovedit mântuitor şi 
pentru diavol. 

De asemenea, exegeţii Sfântului Grigorie de 
Nyssa mai notează că există multe contradicții în 
întregul său sistem teologic. Una dintre acestea, pe 
care Sfântul Grigorie încearcă să o atenueze, este 
contradicția dintre curățirea „forțată” şi restabilirea 
tuturor oamenilor, chiar şi a diavolului, şi libertatea 
care este atât a omului, cât şi a diavolului. O altă 
contradicţie este că, deşi vorbeşte despre desființa- 
rea răului şi despre mântuirea finală a tuturor oa- 
menilor, în operele sale vorbeşte şi despre veşnicia 
iadului. Sau de ce acceptă apocatastaza, pe care a 
susținut-o Origen, dar nu acceptă ciclicitatea sufle- 
telor sau aşa-numita metempsihoză, care este legată 
de curățirea sufletelor şi de apocatastază. 

Mi se pare că tocmai în aceste aparente contra- 
dicții, sesizate de cercetătorii Sfântului Grigorie de 
Nyssa, stă interpretarea greşită a învăţăturii sale, 
dar şi adevărata interpretare a tezelor sale. Va trebui 

să analizăm cu atenție aceste „contradicţii” pentru a 
putea vedea care este învățătura Sfântului Grigorie 
cu privire la apocatastază. 

Desigur, există şi exegeţi care încearcă să des- 
copere care sunt adevăratele premise ale învățăturii 
Sfântului Grigorie şi să demonstreze că el nu susți- 
ne păreri origeniste. Loate aceste chestiuni le vom 
atinge în următorul subcapitol, în care vom încerca 
să schițăm cadrele teologice ale Sfântului Grigorie 
de Nyssa, deoarece credem că el a fost nedreptăţit. 
Trebuie deci să aibă loc o restabilire şi a Sfântului 
Grigorie legată de aşa-numita teorie a apocatastazei. 

Nu-mi voi face iluzia că acest subiect va fi epu- 
izat odată cu cele ce vor fi spuse în continuare, însă 
vom sublinia punctele principale, pe care, dacă cer- 
cetătorul operei grigoriene le va cunoaşte, va putea 
tâlcui învăţătura Sfântului“€. 


3. Explicații hermeneutice la învăţătura 
Sfântului Grigorie de Nyssa şi la apocatastază 


În acest subcapitol vom încerca să analizăm 
„contradicţiile“ semnalate de exegeți, fiindcă în aces- 
te puncte se află adevărata tâlcuire a operelor sale. 

Trebuie să subliniem încă de la început faptul că 
atât problematica temelor, cât şi limba în care a scris 
Sfântul Grigorie sunt grele pentru cititorul de astăzi. 


276 Pentru o analiză a opiniilor sale vezi Av&gtov Beodw- 
E0v, op.cit., p. 48 ş.u.; Ilavay. XQrjorov, op.it., vol. IV, p. 197 
ş.u.; AOnvay6oov Kokrivâăin, Introducere în opera Sfântului 
Grigorie de Nyssa, EIIE 1, 111 ş.u. 

Trebuie avut mereu în vedere faptul că Părinții din 
secolul al IV-lea, mai cu seamă Sfântul Grigorie de 
Nyssa, au trebuit să se confrunte cu o problemă se- 
rioasă. Adică au fost nevoiţi să facă față întrebărilor 
filosofilor cu privire la problemele de ordin cosmo- 
logic, ontologic şi soteriologic, şi să răspundă prin 
intermediul Revelaţiei. Noi, astăzi, nu ne mai con- 
fruntăm cu astfel de probleme, de aceea ne este greu 
să le mai înțelegem. Putem totuşi să tâlcuim învăță- 
tura Sfântului Grigorie prin experiența Bisericii. 

Vom încerca să observăm care sunt cadrele 
interpretative ale învățăturii Sfântului Grigorie de 
Nyssa cu privire la eshatologie şi apocatastază, prin 
intermediul a cinci puncte. 


1) Marea sa personalitate bisericească 


Sfântul Grigorie a fost, realmente, o mare figură 
duhovnicească. Când îi citim operele, ne bucurăm 
de amploarea gândirii sale, de bogăţia învățăturii 
sale, dar în primul şi-n primul rând, de marea sa 
sensibilitate. Abordează teme foarte dificile, şi to- 
tuşi nu se îndepărtează de tradiția ortodoxă. 

Întâlnim la Sfântul Grigorie de Nyssa învățătu- 
ra potrivit căreia lucrarea fundamentală a Bisericii 
este vindecarea omului, care este dobândită prin 
curățire, iar scopul omului este îndumnezeirea. 
Desigur, şi alți Părinți au abordat această realitate, 
însă Sfântul Grigorie de Nyssa întreprinde o analiză 
amănunțită. În opera sa Despre viața lui Moise, care 
este un model de discurs teologic, face o serie de 
extrapolări şi observații minunate. 

În general, Sfântul Grigorie de Nyssa, fratele 
Sfântului Vasile cel Mare, a fost preocupat de teme 
greu de rezolvat pentru spiritul uman. Marea sa 
sensibilitate, care reiese din dialogul pe care l-a pur- 
tat cu sora sa Macrina înainte de adormirea ei, dar 
şi felul în care prezintă moartea acesteia, precum şi 
atitudinea pe care a avut-o în momentul despărțirii 
de sora sa, ne produce o impresie puternică. A fost, 
într-adevăr, un mare teolog, dar şi un părinte du- 
hovnicesc rafinat. 

Valoarea marii sale personalități a fost recunos- 
cută de întreaga Biserică. După ce, în 379, moare fra- 
tele său, Vasile cel Mare, Sfântul Grigorie de Nyssa 
a luat diferite inițiative bisericeşti de consolidare a 
credinței ortodoxe împotriva ereziilor hristologice 
din vremea sa. Prezenţa sa la Sinodul din Antiohia, 
379 d.Hr., a fost una energică, la fel ca şi misiunea 
sa în Pont şi în Arabia, în vederea liniştirii vieții bi- 
sericeşti. În general, Sfântul Grigorie a dobândit o 
mare autoritate, şi de aceea se interesa de buna rân- 
duială a diferitelor probleme duhovniceşti, mai ales 
în chestiuni dogmatice. 

Considerabilă a fost şi prezenţa sa la cel de-al 
doilea Sinod Ecumenic din Constantinopol, din 381 
d.Hr. Desigur, la acest Sinod a prevalat teologia fra- 
telui său, Vasile cel Mare, care adormise cu doi ani 
înaintea convocării sinodului, însă Sfântul Grigorie 
s-a dovedit a fi teologul acestui Sinod. 

În timpul lucrărilor sinodale, Sfântul Grigorie a 
citit în fața Sfântului Grigorie Teologul propriul tra- 
tat, care combătea părerile lui Eunomie, cel ce pole- 
mizase cu Sfântul Vasile. Mai exact, Sfântul Vasile 

a scris împotriva tezelor eretice ale lui Eunomie. 
Argumentarea Sfântului Vasile l-a surprins aşa de 
mult pe Eunomie, încât acesta i-a răspuns abia după 
paisprezece ani cu o lucrare intitulată Apologie pentru 
apologie. Atunci, Sfântul Vasile nu a putut să-i mai 
răspundă, fiindcă se afla aproape de sfârşitul vieții. 
Această misiune a fost îndeplinită cu succes de că- 
tre Sfântul Grigorie de Nyssa. Printr-o lucrare îm- 
părțită în trei cărți a zdrobit părerile lui Eunomie, 
apărând atât credința creştină, cât şi memoria frate- 
lui său. Aceste scrieri sunt socotite printre cele mai 
bune texte scrise împotriva ereziilor. 

La Sinodul II Ecumenic a fost recunoscut de că- 
tre toți drept teologul prin excelenţă. El a citit prele- 
gerea de deschidere a Sinodului, a rostit cuvântarea 
la înmormântarea lui Meletie al Antiohiei, cel ce fu- 
sese preşedintele Sinodului, a rostit cuvântul de la 
întronizarea Sfântului Grigorie Teologul pe tronul 
Constantinopolului, şi se crede că tot el a dat ulti- 
ma formă Simbolului de Credinţă, mai precis a re- 
dactat articolul despre Duhul Sfânt: „Şi întru Duhul 
Sfânt, Domnul, de viată Făcătorul, Care de la Tatăl 
purcede, Cela ce împreună cu Tatăl şi cu Fiul este 
închinat şi slăvit, Care a grăit prin proroci“. Se mai 
spune că în pictura Sinodului Il Ecumenic, Sfântul 
Grigorie este reprezentat ca redactor al practicalelor 
sinodale. 

Înainte de încheierea lucrărilor acestui Sinod, 
Împăratul Teodosie a dat o directivă prin care Sfân- 
tul Grigorie era desemnat printre cei trei episcopi, 
care vor fi model de credință pentru episcopii din 
Pont, fapt care arată că cei care nu cădeau de acord 


a —— ———— 


cu învăţătura Sfântului Grigorie şi nu erau în comu- 
niune cu el erau eretici. 

După acest Sinod a călătorit în Siria, Palestina 
şi Arabia pentru rezolvarea diferitelor probleme de 
ordin bisericesc. La fel a participat şi la sinoade ce 
aveau ca scop întărirea credinței ortodoxe. loate 
acestea arată că avea o mare autoritate în spațiul or- 
todox. Tot lui i s-a încredinţat rostirea cuvântărilor 
la înmormântarea prinţesei Pulheria şi a Împărăte- 
sei Plakilla. 

Dincolo de toate aceste evenimente, care sunt 
cunoscute în istoria bisericească din activitățile bise- 
riceşti ale Sfântului Grigorie de Nyssa, există şi texte 
sinodale care îl consideră ca fiind mare Părinte ecu- 
menic al Bisericii. Sinodul II] Ecumenic, recunoscând 
valoarea personalității şi a teologiei sale, l-a numit 
„al doilea bărbat după fratele său în cuvânt şi fap- 
tă”. Această frază arată că a fost al doilea după frate- 
le său, Sfântul Vasile. Dar şi Sinodul VII Ecumenic, 
la patru sute de ani după adormirea sa, i-a acordat 
denumirea unică ce se acordă teologilor Bisericii, l-a 
numit „Părintele Părinților”. De asemenea, ne este 
cunoscut răspunsul pe care l-a dat Sfântul Vasile, 
atunci când au apărut nedumeriri că un om de o aşa 
valoare a fost pus episcop într-un oraş neînsemnat 
ca Nyssa: „Nu trebuie ca episcopul să fie mândru de 
eparhia sa, ci eparhia trebuie să fie mândră de el”?7. 

O astfel de personalitate patristică impunătoa- 
re, pe care însăşi Biserica o numeşte în Sinoadele 


27 Vezi AOnvay6oov Kokxivăkn, op.cit., p. 31-34; Ilavay. 
XenoTrov, op.cit., vol. IV, p. 163 ş.u. 

Ecumenice „Părintele Părinților” şi al doilea după 
Sfântul Vasile în cuvinte şi în fapte, un astfel de 
sfânt, despre care s-a pus în discuție să fie inclus în 
triada celor Trei lerarhi, nu este cu putință să cadă 
în astfel de rătăciri grave, cum ar fi teoria apoca- 
tastazei. Prin urmare, toți cei care susțin că Sfântul 
Grigorie acceptă astfel de teorii, pe care însăşi Bise- 
rica le-a condamnat, greşesc. Cum este cu putință 
să fie condamnată la nivel de sinod teoria apoca- 
tastazei, iar Sfântul Grigorie de Nyssa să fie lăudat 
la superlativ? 


b) Opiniile sale cu privire la filosofie 


Unii exegeți ai Sfântului Grigorie de Nyssa sus- 
țin că el este cel mai filosofic dintre Părinții Bisericii, 
având în vedere că Sfântul Grigorie, în multe pri- 
vințe, dar mai ales în privința apocatastazei, a fost 
înrâurit de teologii filosofi ai vremurilor sale, cum 
era cazul lui Origen. 

Trebuie să reluăm ceea ce am spus şi mai devre- 
me, că Sfântul Grigorie nu a fost înrâurit în scrierile 
sale de filosofie şi de tezele acesteia, de vreme ce el 
însuşi este măsură şi etalon pentru viața şi credința 
ortodoxă. Ceea ce a încercat el să facă a fost să răs- 
pundă întrebărilor de ordin ontologic puse de filo- 
sofie. Filosofia punea următoarele întrebări: Ce este 
Fiinţa? Ce sunt ființele? Ce relaţie există între Fiinţă 
şi ființe? Ce este răul? Cum a pătruns el în lume? 
Ce este sufletul? etc. De astfel de întrebări ontologi- 
ce a fost preocupat Sfântul Grigorie de Nyssa, şi a 
răspuns cu ajutorul experienţei sale dumnezeieşti. 

De fapt, aceasta a fost lucrarea de bază a Părinților 
din acele timpuri critice?8. 

Nimeni nu poate să-l eticheteze drept filosof 
tocmai pentru că a fost preocupat de problemele 
ontologice puse de filosofie. De altfel, numeroasele 
scrieri ascetice, omiliile duhovniceşti şi răspunsuri- 
le pe care le-a dat multor chestiuni filosofice arată 
că acuzele adresate împotriva Sfântului sunt neîn- 
temeiate. 

Părerea sa vizavi de filosofie este formulată în 
multe dintre textele sale. Aş dori să expun părerile 
acestuia cu privire la filosofie, aşa cum reies ele din 
textul său Despre virtute, adică despre Viaţa lui Moise. 

Când Sfântul Grigorie de Nyssa explică faptui 
că mama lui Moise, care tocmai născuse, l-a aşezat 
pe copil într-un coş, pentru a fi salvat, şi i-a dat dru- 
mul pe apa râului, spune că râul reprezintă valurile 
acestei vieţi, iar coşul este educația care constă în 
diverse învățături. Dacă cineva posedă o astfel de 
educație, nu se va îneca în valuri, ci va ieşi la mal. 

Fiica lui Faraon, fiind stearpă şi neroditoare, 
l-a înfiat pe micuțul Moise. Acest fapt simbolizea- 
ză filosofia din afară, care era stearpă şi neroditoa- 
re, Nimeni nu poate să respingă această educaţie 
stearpă şi neroditoare atâta timp cât este nedesă- 
vârşit, însă când urcă pe munte precum Moise, 
atunci „să socotească lucru de ruşine să se mai nu- 
mească copil al celei din fire stearpă”. Astfel, oricine 


278 Vezi Iwoăvvov ZnitovAa, „EAAnvLOnOG kai XQLOTLa- 
vIouGG, 1] ovvăvrnon Tâv vo koonav' în: lotopia 7ov EA- 
Amvikov EOvovş, vol. VI, p. 994. 

trăieşte descoperirea şi ajunge la vederea lui Dum- 
nezeu simte ruşine şi sfială să se mai numească fiu 
al filosofiei. 

Când vorbeşte în mod detaliat despre filosofie, 
spunând că este stearpă şi nu foloseşte cu nimic la 
mântuire, scrie: „Căci e stearpă cu adevărat cultura 
din afară, fiind mereu în durerile naşterii, dar ne- 
dând niciodată viață pruncului. Căci ce fruct a dat 
filosofia în cursul lungilor dureri ale naşterii, vred- 
nic de atâtea opintiri şi osteneli? Nu sunt toți lepă- 
dați ca slabi şi neîmpliniți, înainte de a veni la lumi- 
nă prin naştere? Dar pot oare să se nască dacă sunt 
acoperiți cu totul în sânurile sterpe ale înțelepciunii 
neroditoare?”. 

În acest minunat citat putem vedea părerea Sfân- 
tului Grigorie de Nyssa despre filosofie. Prin expre- 
sia „cultura din afară” înţelege filosofia, şi nu celelal- 
te ştiinţe. Filosofia, deşi a simțit tot timpul durerile 
naşterii, nu a născut niciodată, ci a rămas stearpă. Nu 
a adus niciun rod omului. Mai atrage atenţia că oa- 
menii ar fi putut deveni cu adevărat oameni dacă nu 
s-ar fi închis în sânul acestei filosofii sterpe. 

În continuare, Sfântul Grigorie spune că putem 
să ne ocupăm, în timpul formării noastre, şi cu şti- 
ința din afară, dar, în acelaşi timp, nu trebuie să ne 
despărțim de laptele Evangheliei, cu care ne hrănim. 
Într-adevăr, cel care se formează doar prin cultura 
din afară şi nu vede învățătura şi obiceiul înaintaşi- 
lor săi, acesta se va aşeza între doi duşmani. 

Sfântul Grigorie critică filosofia. Spune că în 
învățăturile filosofiei există ceva trupesc şi netă- 
iat împrejur, care, dacă este dat la o parte, va ră- 


VIII. Apocatastaza sau restabilirea tuturor lucrurilor 295 


mâne noblețea israelită. Dă apoi câteva exemple. 
Filosofia acceptă că sufletul este nemuritor, dar 
susține că trece dintr-un trup într-altul şi din firea 
rațională în cea iraţională. Şi filosofia vorbeşte des- 
pre Dumnezeu, însă Îl consideră material. Vorbeş- 
te despre Dumnezeu în calitate de Creator, dar ea 
crede totuşi că are nevoie de materie pentru a crea, 
adică Dumnezeu nu a creat lumea din nimic. Ea mai 
crede că Dumnezeu este bun şi puternic, însă spu- 
ne că este supus în multe nevoi destinului. Astfel, 
în filosofie există un aer de evlavie, dar care are, în 
acelaşi timp, şi ceva trupesc””. 

Când opiniile Sfântului Grigorie privitoare la 
filosofie sunt unele ca acestea, este absurd să-l con- 
siderăm drept un Părinte filosof, influențat de con- 
cepte filosofice cu privire la apocatastază. Astfel de 
contradicții nu pot fi întâlnite la un sfânt îndumne- 
zeit ca Sfântul Grigorie de Nyssa, dar nici măcar la 
un om care are calități intelectuale înalte şi harisme, 
aşa cum avea el. Mai degrabă, noi nu dispunem de 
calitățile sale şi nu putem pătrunde în conținutul în- 
vățăturii sale insuflate de Dumnezeu. 


c) Invăţătura sa despre om şi despre veşnicia iadului 


Sfântul Grigorie vorbeşte în multe scrieri de-ale 
sale despre libertatea omului, care nu este desfiin- 
țată de Dumnezeu, precum vorbeşte şi despre veş- 


_— 


279 GRIGORIE DE Nyssa, Despre viața lui Moise, EIIE 9, 190- 
192,202; trad. rom. de D. Stăniloae şi loan Buga în: PSB 29, 
Bucureşti, Edit. IBMBOR, 1982, p. 39-40, 46-47. 

nicia iadului. Ambele poziţii îl scutesc de orice idee 
legată de teoria apocatastazei, pe care o susținea 
Origen. 

În marele său cuvânt catehetic, după ce mai 
întâi vorbeşte despre catehizare şi valoarea Botezu- 
lui, la final insistă asupra subiectului despre întrea- 
ga schimbare a ființei umane, care are loc datorită 
voinței omului. E] scrie că Sfântul Botez este numit 
naştere de sus, adică naştere din nou şi restaurare a 
omului, însă nu-i schimbă însuşirile caracteristice. 
Omenitatea prin ea însăşi nu primeşte „nicio schim- 
bare de la Botez” şi nu îşi schimbă nici rațiunea, nici 
înțelegerea, nici ştiinţa şi nicio altă însuşire carac- 
teristică firii umane. Acest lucrul trebuie dobândit 
prin lupta omului de dinainte şi de după Botez. Ha- 
rul lui Dumnezeu, pe care îl primim la Botez, nu lu- 
crează renaşterea noastră dacă nu conlucrăm şi noi 
în acelaşi timp. 

Sfântul Grigorie ajunge la un punct în care sub- 
liniază un detaliu îndrăzneț, după cum chiar el o 
spune. Chiar dacă Botezul a fost săvârşit, sufletul 
nu s-a lepădat de întinăciuni, ceea ce înseamnă că 
viața noastră de după botez este la fel ca cea dinain- 
te, atunci apa Botezului rămâne o simplă apă, „ne- 
văzându-se deloc darul Duhului Sfânt în cel bote- 
zat”. Adică e ca şi cum omul nu a primit deloc darul 
Duhului Sfânt. 

Cel care trâmbițează peste tot că a fost născut 
din nou prin Botez, dar de fapt duce acelaşi mod 
de viaţă, trebuie să asculte cuvântul lui Dumnezeu, 
care zice: de se crede cineva că este ceva, în timp ce el nu 
este nimic, pe sine însuşi se amăgeşte (Galateni 6, 3) şi: 

celor câți L-au primit, care cred întru numele Lui, le-a 
dat putere să devină fii ai lui Dumnezeu (loan 1, 12). 
Dacă cineva susține că L-a primit pe Dumnezeu, 
trebuie să o arate prin voința sa liberă. „Arată că 
în tine se află Cel ce te-a născut!'. Sfântul Grigorie 
întreabă într-un fel foarte semnificativ: „Nu ştii că 
omul nu devine în alt fel fiu al lui Dumnezeu decât 
doar dacă devine sfânt?'. Deci ca cineva să devină 
fiu al lui Dumnezeu, trebuie să se sfințească. 

Cei care nu îşi schimbă modul de viață vor 
avea parte de multe pedepse. Traiul celor păcătoşi 
în viața cealaltă nu va fi asemănător cu necazurile 
din viața pământească. Sfântul Grigorie vorbeşte 
despre focul chinuitor pe care păcătosul nenăscut 
din nou îl va întâlni în cealaltă viaţă. El scrie în acest 
sens: „Când auzi de foc, ai fost învăţat să înţelegi 
ceva diferit decât ceea ce ştii, căci există ceva în acel 
foc, care în acesta de aici nu există . Focul pe care îl 
va încerca omul în cealaltă viaţă va fi diferit de focul 
din viața aceasta. Focul din viața aceasta este stins 
prin diferite metode, pe când focul din cealaltă via- 
ță rămâne nestins. „Aşadar, focul acesta este altceva 
decât celălalt”. 

Şi când vorbeşte despre viermii care îl vor mân- 
ca pe om, înțelege cu totul diferit față de ceea ce se 
află pe pământ. Fiindcă „adaosul «fără sfârşit» tri- 
mite la o altă fire decât cea pe care o cunoaştem”'2. 

Din această scurtă prezentare a învăţăturii 
Sfântului Grigorie despre voința omului şi iad sunt 


250 IDEM, Marele cuvânt catehetic, EIIE 1, 536-542; trad. rom. 
în: PSB 30..., p. 343-346. 

evidenţiate câteva adevăruri. Primul: harul Duhu- 
lui Sfânt nu-l renaşte pe om prin Botez dacă acesta 
nu conlucrează prin voința sa. Aşadar, voința omu- 
lui are mare importanţă. Al doilea: există un iad în 
care dăinuie focul şi viermele, care nu se aseamă- 
nă cu realitatea sensibilă. Este vorba despre reali- 
tăți necreate. De altfel, faptul că cele de acum nu se 
aseamănă cu cele ce țin de viața veşnică şi că vier- 
mele este „fără sfârşit” arată că atât focul curățitor, 
cât şi energia chinuitoare a viermilor este de fapt 
energia necreată a lui Dumnezeu, care va fi trăită în 
mod chinuitor de acei oameni care nu s-au curățit 
în această viață. Legătura dintre durerile vieţii de 
după moarte şi mențiunea „fără sfârşit” arată că nu 
va exista un final al focului curăţitor, în contrast cu 
ce susțineau cercetătorii Sfântului Grigorie. 

În alt text vorbeşte despre părtăşia la Lumină, 
adică la Dumnezeu. Când tâlcuieşte viaţa lui Moi- 
se, considerându-l pe acesta model de îndumneze- 
ire pentru orice creştin, spune că Moise L-a văzut 
pe Dumnezeu în rugul care ardea şi nu se mistuia, 
după ce mai înainte şi-a dat jos încălțările. 

El adaptează această situaţie la vederea lui Dum- 
nezeu. Dumnezeu este adevărul, iar adevărul este lu- 
mină. Spre această cunoaştere a luminii ne conduce 
practicarea virtuţii. Şi ca să nu se creadă că Sfântul 
Grigorie vorbeşte despre o virtute pur omenească 
şi umanistă, trebuie să spunem că îmbină curățirea 
sufletului cu virtutea. Nu este cu putinţă ca omul să 
urce la acea înălțime unde este văzută lumina ade- 
vărului, având picioarele legate. De aceea, sufletul 
trebuie să fie eliberat de acestea. Nu e vorba despre 

dezicerea de trup, ci despre eliberarea sufletului de 
veşmintele de piele, cu care a fost îmbrăcat în urma 
neascultării. Astfel, va vedea lumina adevărului, iar 
cunoaşterea ființei adevărului îl va curăți de cuge- 
tarea neadevărului, care cugetare este legată de ne- 
ființă, fiindcă neființa este minciună şi închipuire. 
Potrivit Sfântului Grigorie, ceea ce este în afara lui 
Dumnezeu este neființă, în ideea că este minciună şi 
închipuire, nu că ar fi inexistentă“. 

Şi din această tâlcuire reiese că omul ajunge prin 
curățire la cunoaşterea ființei şi se dezice de neființa 
care este minciună şi închipuire. Această tâlcuire se 
va dovedi folositoare când, mai târziu, vom studia 
opiniile sale cu privire la rău, adică la neființă. Acest 
lucru nu înseamnă că omul care trăieşte potrivit ră- 
ului va pieri, ci tocmai pentru că trăieşte departe de 
ființă, adică de adevăr, trăieşte în minciună. Omul 
există, dar nu trăieşte după Dumnezeu. Există o di- 
ferențţă între existenţă şi viața în Dumnezeu. 

Sfântul Grigorie de Nyssa leagă raiul şi iadul 
de voinţa omului. Ştie foarte clar că există rai veş- 
Nic şi iad veşnic. De altfel, nici măcar criticii săi nu 
neagă faptul că Sfântul Grigorie, în multe locuri 
din învățăturile sale, acceptă veşnicia iadului. Toc- 
mai am văzut mai înainte o situație similară, atunci 
când a vorbit despre viermele fără sfârşit. De fapt, 
el învață, în cadrul învățăturii Bisericii, că nu există 
rai şi iad din perspectiva lui Dumnezeu, ci din per- 
spectiva omului. Este o chestiune ce ține de voința 


a 

şi starea omului. Când vom studia învățătura Sfân- 
tului Grigorie de Nyssa în cadrul acestor premise 
ortodoxe, abia atunci o vom putea înțelege. 

Când vorbeşte despre energia îndoită a luminii 
atât la evrei, cât şi la egipteni, spune că, deşi soarele 
dreptăţii i-a luminat în acelaşi fel cu razele sale, to- 
tuşi „evreii s-au bucurat de lumină, pe când ceilalți 
nu simțeau harul ei. Şi egiptenii primeau harul lui 
Dumnezeu, dar pentru că erau nesimțţitori, l-au pri- 
mit ca pe un întuneric. 

Acelaşi lucru se întâmplă şi oamenilor. Acelaşi 
har străluceşte tuturor oamenilor. Aceeaşi lumină. 
Însă unii păşesc în întuneric, datorită faptelor lor 
rele şi ale răutăţii, iar alții sunt luminați, trăind în 
lumina virtuții. 

Egiptenii au fost pedepsiţi, fiindcă aşa a lucrat 
voința lor, după ce ei înşişi au stârnit dreptatea lui 
Dumnezeu. „Căci toate cele făcute de voia liberă 
egipteană, în înțelesul de mai înainte, atrag după 
ele judecata dreaptă a lui Dumnezeu”. 

La fel se întâmplă şi cu necazurile, despre care 
credem că vin de la Dumnezeu. Fiecare devine ca- 
uza întristărilor şi a necazurilor prin propria sa vo- 
ință. „Fiecare se face sieşi pricinuitorul acestui fel 
de plăgi . Acelaşi lucru se va întâmpla şi în viața 
veşnică. Pentru cel care a trăit fără de păcat nu va 
exista nici întuneric, nici vierme, nici foc. Acelaşi loc 
pentru unul este chin, iar pentru altul nu. De aceea, 


„Niciun rău nu poate lua ființă fără voința noastră 
liberă '2%2. 

2 [bidem, EIIE 9, 218-222; trad. rom.: p. 4-55. 

Această tâlcuire demonstrează clar că Sfântul 
Grigorie nu neagă existenţa iadului, ci spune că totul 
ține de voința omului. Pentru Dumnezeu nu există 
iad, nici nu l-a creat pe om pentru iad, ci totul ține 
de alegerea liberă a omului. 

În operele Sfântului Grigorie se spune că răul 
trebuie lepădat din existența omului, iar „neființa 
să nu mai existe deloc”. Acest lucrul nu înseamnă că 
va fi un răstimp în care nu vor mai exista ființe care 
să se afle în părtăşie şi comuniune cu Dumnezeu. 
De altfel, răul nu are ipostas prin el însuşi, ci este 
lipsa binelui. Cu alte cuvinte, omul întunecat va fi 
lipsit de energia luminătoare a lui Dumnezeu, şi în 
acest fel va fi ca şi cum n-ar exista, deşi va trăi veş- 
nic. Nu va putea avea parte de energia luminătoare 
a lui Dumnezeu, ci de cea arzătoare şi chinuitoare. 
Sfântul scrie în operele sale astfel: „Fiindcă răul în 
afara voinței nu are existenţă firească, rezultă că, 
atunci când toată voinţa va fi în Dumnezeu, răul va 
pieri în totalitate, fiindcă nu se mai poate sălăşlui în 
niciun vas'%%. 

Se pune următoarea problemă: ce se va întâm- 
pla dacă omul nu îşi încredințează propria voință 
lui Dumnezeu? Aceasta este o întrebare pentru toți 
cei care susțin că Sfântul Grigorie susține apocatas- 
taza, potrivit concepțiilor lui Origen, considerând 
că Sfântul se contrazice. Însă nu există nicio contra- 
dicție în opera sa. E suficient ca învăţătura sa să fie 
înțeleasă în cadrele tradiţiei bisericeşti. Acest fapt 


“55 IDEM, Dialogul despre suflet..., EIIE 1, 314; trad. rom. în: 
PSB 30..., p. 383. 

arată că toți cei care nu îşi vor încredința propria 
voie lui Dumnezeu nu se vor afla în părtăşie cu El. 
lar pentru că Dumnezeu este viaţă şi ființă, aceia, cu 
toate că există, vor trăi în neființă, nu vor fi în comu- 
niune cu Dumnezeu. 

De asemenea, existența focului curăţitor, care 
este harul lui Dumnezeu şi care îl curățeşte pe om, 
va fi sporirea* şi vindecarea sfântului, care va avea 
loc şi în cealaltă viață. Focul curățitor, după cum 
am arătat, potrivit învăţăturii Sfântului Grigorie 
de Nyssa, este necreat şi fără sfârşit, este harul lui 
Dumnezeu, care îl va curăţi şi sfinți pe om şi mai 
mult, odată ce desăvârşirea este nesfârşită, aşa cum 
însuşi Sfântul susține. În acest sens vorbeşte şi des- 
pre focul curăţitor pentru cei drepți“. 

Prin urmare, învățătura Sfântului Grigorie de 
Nyssa despre rai şi iad corespunde tradiției patristi- 
ce. Cel puţin personal, nu am găsit nicio abatere de 
la învățătura ortodoxă. Doar că stilul scrierii Sfân- 
tului Grigorie este mai dificil decât al altor Părinți 
ai Bisericii. 

În capitolul anterior am putut vedea opiniile 
fratelui său, Vasile cel Mare, despre cum Dumne- 
zeu devine lumină sau foc, prin analogie cu sta- 
rea duhovnicească a omului. Nu este cu putință ca 


* Este cunoscută învățătura Sfântului Grigorie numită 
epectază, potrivit căreia cei pocăiți sporesc neîncetat în etapa 
curățitoare. Termenul grecesc este ErEKTaoig, care exprimă, 
în limbajul său, ideea de urcuşuri succesive (n.tr.). 

24 GRIGORIE DE NYssA, Dialogul despre suflet..., EIIE 1, 312; 
trad. rom.: p. 382. 

Sfântul Grigorie, care l-a ascultat, iubit şi apreciat 
aşa de mult pe Sfântul Vasile, să nu fie în acord în 
privința acestei învățături ortodoxe. 


d) O analiză interpretativă la anumite fragmente 


A m prezentat mai devreme opiniile fundamen- 
tale ale Sfântului Grigorie de Nyssa despre veşnicia 
iadului, precum şi despre curățirea omului, care se 
îmbină cu voința sa, şi pe care nu o poate anula nici 
Dumnezeu. Am mai putut vedea cum este înțeleasă 
curățirea în viața de după moarte, precum şi desfi- 
ințarea răului. 

Trebuie totuşi să revenim la analiza interpre- 
tativă a unor fragmente, care sunt folosite de către 
teologi pentru a putea fi susținută părerea că Sfân- 
tul Grigorie de Nyssa vorbeşte despre apocatastază 
potrivit concepțiilor origeniste. 

Eventualele tautologii pot ajuta la înțelegerea 
temei, fiindcă vom expune unele analize interpreta- 
tive la fragmente paralele. 

După căderea omului, petele păcatului s-au ivit 
în suflet. Astfel, omul trebuie să se vindece de aces- 
te pete. Tocmai de aceea „i s-a dat în viața pămân- 
tească leacul virtuţii ca să-l lecuiască de acel fel de 
răni . Dacă omul încearcă să păzească poruncile lui 
Dumnezeu prin virtute, prin luptă, atunci se cură- 
țeşte. Dar dacă rămâne nevindecat după ieşirea din 
trup, „vindecarea îi este asigurată în viața cealaltă”. 
Dacă, în privința trupului, unele boli se vindecă mai 
uşor, iar altele mai greu, la fel se întâmplă şi în pri- 
vinţa sufletului. De aceea, „acelaşi lucru îl prevede 

şi judecata viitoare pentru vindecarea sufletului de 
bolile sale”“2*. 

Acest fragment este folosit de diferiți cerce- 
tători pentru a dovedi că Sfântul Grigorie susține 
continuarea etapei curățitoare pentru păcătoşii ne- 
pocăiți şi în viața de după moarte. Se poate ca cine- 
va să ajungă la o astfel de concluzie arbitrară doar 
dacă nu cunoaşte învățătura potrivit căreia sporirea 
(epectaza) pentru cei îndumnezeiţi va fi continuă în 
cealaltă viață şi nu va înceta niciodată. 

Cititorul va putea vedea în următorul capitol 
învățătura Bisericii despre această temă. Potrivit 
învăţăturii Părinților avizaţi, dacă omul a intrat în 
etapa pocăinţei înainte de moarte, însă nu a reuşit 
să se curețe, pentru unul ca acesta vindecarea va 
continua „la infinit”, fiindcă virtutea nu are limite. 
Desigur, lucrul acesta nu se întâmplă şi cu cei care, 
din proprie voinţă, au rămas întru totul nepocăiți 
şi nu au intrat în etapa de pocăință. De altfel, sfinţii 
spun că şi îngerii vor fi mai încăpători față de harul 
dumnezeiesc. Aşadar, şi în cazul îngerilor putem 
vorbi despre curățire. 

În aceste condiţii trebuie discutat şi celălalt 
fragment al Sfântului Grigorie, de care se folosesc 
toți cei care susțin că Sfântul acceptă teoria despre 
apocatastază a lui Origen. 

În cuvântul său catehetic scrie că ceea ce se în- 
tâmplă în cazul trupului, acelaşi lucru se va întâm- 
pla şi cu sufletul. Aşa cum cei bolnavi trupeşte su- 


25 IDEM, Marele cuvânt catehetic, EIIE 1, 426-428; trad. rom. 
în: PSB 30..., p. 303. 

feră şi simt neplăceri în timpul îngrijirilor medicale, 
dar când sunt vindecați şi se bucură de sănătate, se 
poartă cu recunoştinţă, la fel se întâmplă şi cu sufle- 
tul. „După lungi perioade de timp, răul fiind şters 
din firea umană, care acum este amestecat şi sădit 
în aceştia, când toți cei care se află acum în rău vor 
fi restabiliți în starea primordială, atunci într-un glas 
va veni mulțumirea de la întreaga zidire, atât de la 
cei care au fost pedepsiți prin curățire, cât şi de la cei 
care nu au avut dintru început nevoie de curățire”**. 

În acest fragment se vorbeşte despre restabili- 
rea firii umane în starea ei primordială, despre iz- 
băvirea acesteia de răul care a intrat în ea ca rezul- 
tat al căderii, şi despre mulțumirea într-un singur 
glas adresată de către toți lui Dumnezeu. Şi totuşi în 
acest fragment nu se vorbeşte despre apocatastaza 
condamnată de Biserică. 

Mai întâi de toate, acest fragment trebuie inter- 
pretat în cadrul întregii învățături a Sfântului Gri- 
gorie cu privire la veşnicia iadului, care ține de vo- 
ința omului. Adică acest pasaj nu poate fi separat de 
restul învățăturii sale, fiindcă atunci este interpretat 
greşit. 

Apoi, mai trebuie precizat faptul că lucrarea de 
curăţire, lepădarea răului din firea umană şi resta- 
bilirea acesteia sunt legate de lepădarea veşminte- 
lor de piele ale stricăciunii şi mortalității. Ştim foar- 
te bine că, acum, prin întruparea lui Hristos şi prin 
trăirea acesteia, dar mai ales la a Doua Venire a lui 
Hristos, stricăciunea şi mortalitatea vor fi lepădate. 


“* Jbidem, EIIE 1, 482-484; trad. rom.: p. 323-324. 

Acest fapt arată că trupurile tuturor vor învia, atât 
ale drepţilor, cât şi ale păcătoşilor, că toate trupurile 
se vor desfăta de nemurire şi nestricăciune. Cuvân- 
tul Apostolului Pavel cu privire la păcătos, se va mân- 
tui, dar aşa ca prin foc (1 Corinteni 3, 15), în învățătura 
Sfinților Părinţi are înțelesul că „rămâne chinuindu- 
se în foc“, adică păcătosul va scăpa, nu va dispărea. 

Prin urmare, e vorba despre restabilirea firii, nu 
a voinţei, după cum vom vorbi mai jos. 

Potrivit întregii învățături a Sfântului Grigorie 
de Nyssa, am sentimentul că propoziția „care au 
fost pedepsiți prin curățire” îi subînțelege pe acei 
oameni care, datorită propriei lor voințe, se află în 
focul veşnic, care este trăirea harului dumnezeiesc 
ca foc. Desigur, nu se înțelege că va veni cândva o 
vreme când vor ieşi din iad, pentru că iadul este 
veşnic, ci faptul că, biciuiți fiind de focul necreat, 
vor mărturisi existența lui Dumnezeu. Mulţumirea 
adusă de întreaga zidire are loc fie în mod pozitiv, 
fie negativ. 

Faptul că restabilirea celor pedepsiţi este vă- 
zută de Sfântul Grigorie ca lepădare a veşmintelor 
de piele, a stricăciunii şi a mortalităţii, lucru de care 
se vor desfăta şi păcătoşii prin recunoştinţa față de 
Dumnezeu, apare şi în alte fragmente paralele. 

Când vorbeşte despre învierea trupurilor, spu- 
ne că nestricăciunea, slava, cinstea şi puterea sunt 
trăsături ale firii dumnezeieşti. Aceleaşi trăsături au 
fost la început şi ale omului, fiind creat după chipul 
lui Dumnezeu, şi nădăjduieşte că vor deveni iarăşi 
ale lui. Prin păcat, stricăciunea a pătruns în firea 
umană. Dar după învierea trupurilor, va fi izbăvit 

de aceasta. Deci se vorbeşte despre restabilirea firii 
din păcat, nu despre restabilirea voinței. 

Este greu de interpretat fragmentul în cauză, 
însă putem să o facem dacă privim prin prisma în- 
tregii sale învățături. Sfântul Grigorie de Nyssa sus- 
ține că toţi vor învia, însă nu vor fi unii mai desă- 
vârşiți la trup, iar alții mai puțin desăvârşiți. După 
cum se întâmplă ca atât cel liber, cât şi cel întemnițat 
să aibă acelaşi trup, diferența constând doar în bu- 
curie, respectiv întristare, tot aşa este şi în cealaltă 
viaţă între cei buni şi cei răi, diferența fiind analo- 
gică. Păcătoşii nu vor avea un trup inferior, ci vor fi 
lipsiți şi înstrăinați de Dumnezeu. Drepţii vor avea 
parte şi de salvă, şi de cinste. 

Ceea ce Sfântul Grigorie vrea să arate aici este 
că, deşi toți vor învia, starea duhovnicească a fiecă- 
ruia va fi diferită, în funcție de dispoziţia sa lăuntri- 
că şi de voinţă. Cuvintele nestricăciune, slavă, cinste 
şi putere nu se referă pur şi simplu la toți oamenii 
care vor învia, ci la cei care s-au curățit. 

Acesta scrie: „Aşadar, după ce astfel de patimi 
au fost curățite prin focul vindecător şi au dispărut, 
va intra în locul acestora ceea ce este mai bun: ne- 
stricăciunea, viața, cinstea, harul, slava, puterea şi 
orice altceva ce credem că se află atât în Dumnezeu, 
cât şi în chipul Său, adică în firea umană “”. 

Cu aceste cuvinte face referire la învățătura 
Apostolului Pavel despre trupul înviat: se seamănă 
întru necinste, învie întru slavă: se seamănă întru Slă- 


a 


27 IDEM, Dialogul despre suflet..., EIIE 1, 380-384; trad. rom. 
în: PSB 30..., p. 407-408. 

biciune, învie întru putere; se seamănă trup firesc, învie 
trup duhovnicesc. Dacă există trup firesc, există şi trup 
duhovnicesc (1 Corinteni 15, 43-44). 

Ceea ce Sfântul Grigorie notează aici este că, pe 
lângă lepădarea stricăciunii şi a mortalității, şi starea 
oamenilor va fi diferită. Aceste înțelesuri - nestrică- 
ciunea, slava, cinstea şi puterea - nu fac referire la 
starea trupească, ci mai degrabă la cea sufletească, 
ce se reflectă şi în trup, adică este legată de cură- 
țirea de care sufletul a avut parte în această viaţă. 
Nu vorbeşte despre toți oamenii, ci doar despre cei 
mai buni, nu despre cei care nu L-au avut pe Dum- 
nezeu. Se vorbeşte despre vindecarea ce a avut loc 
atât cu ajutorul lucrării lui Dumnezeu - care apare 
la început ca foc -, cât şi cu ajutorul conlucrării vo- 
inței proprii a omului. 

După cum reiese de aici, se face distincţie între 
cele curățite şi cele nimicite. Prin urmare, nu poate fi 
vorba despre apocatastază, aşa cum susținea Origen. 

Aceste opinii pot fi văzute într-o lucrare restrân- 
să, dar concisă, în care tâlcuieşte cuvântul Aposto- 
lului Pavel: când toate-l vor fi supuse Lui, atunci şi Fiul 
I Se va supune Celui care 1 le-a supus Lui pe toate (1 Co- 
rinteni 15, 28). Aici se vorbeşte că Fiul se va supune 
lui Dumnezeu Tatăl, după ce mai întâi toate Îi vor 
fi supuse. 

n continuare, vom expune ideile de bază din 
această lucrare a Sfântului Grigorie de Nyssa, fiind- 
că suntem de părere că aici este rezumată învățătu- 
ra sa despre eshatologie, adică despre viața de apoi. 

Prima. |n analiza de faţă, Sfântul Grigorie îşi 
concentrează atenția şi interesul mai ales asupra 

tâlcuirii citatului: şi Fiul 1 Se va supune Celui care | 
le-a supus Lui pe toate. Această lucrare este mai mult 
hristologică, fiindcă ereticii din vremea sa se folo- 
seau de acest citat ca să arate că Hristos este creația 
lui Dumnezeu. 

Spune deci că acest cuvânt al Apostolului Pavel 
se referă la învierea viitoare a morților, când, prin 
Hristos, toate vor fi supuse Tatălui. 

Prin urmare, Sfântul Grigorie de Nyssa demon- 
strează în amănunt că citatul apostolic face trimite- 
re la firea umană, pe care a luat-o Hristos, şi la desfi- 
ințarea viitoare a morții, iar pârga acestei desființări 
este Invierea lui Hristos. 

Sfântul Grigorie demonstrează că acest citat se 
referă la firea umană, pe care Şi-a asumat-o Hristos. 
Aceasta se supune Tatălui, precum şi propriei Sale 
dumnezeiri, fiindcă dumnezeirea Tatălui nu diferă 
de dumnezeirea Fiului. Firea umană s-a supus în- 
totdeauna firii dumnezeieşti. În Hristos a avut loc 
supunerea întregii firi omeneşti. 

Fiindcă înfăţişarea noastră înaintea Tatălui are 
loc în Hristos, de aceea această unire se numeşte su- 
punere a Fiului față de Iatăl. „Supunerea Trupu- 
lui Său spunem că este supunerea Fiului, Care S-a 
amestecat cu Trupul Său, care este Biserica”. lar 
în altă parte spune că cunoaşterea ființei şi mântu- 
irea întregii firi umane dovedesc supunerea Fiului 
față de Tatăl%”. 


PD 


5 [D., La cuvintele „când toate-l vor fi supuse Lui, atunci şi 
Fiul | Se va supune Celui care le-a supus Lui pe toate , EIIE 10, 90. 
25 [bidem, EIIE 10, 98. 

A doua. Urmarea primei idei arată că această su- 
punere este înțeleasă ca mântuire a omului, dobân- 
dită prin Hristos şi în Hristos. „Şi pentru că orice 
se află în acest trup se mântuieşte, mântuirea este 
tâlcuită drept supunere”. De aceea nu există nimic 
în afara celor care se mântuiesc2%. Se vorbeşte aici 
chiar şi despre mântuirea vrăjmaşilor lui Dumne- 
zeu. „Este limpede că pentru aceştia mântuirea este 
numită supunere 21. 

Prin asumarea şi îndumnezeirea firii omeneşti, 
precum şi prin învierea viitoare a morților, când 
moartea va fi desființată, toate se vor supune lui 
Dumnezeu. 

A treia. Legat de ideea precedentă, mântuirea, 
chiar şi a păcătoşilor, este tâlcuită şi arătată ca des- 
ființare a morţii şi a stricăciunii, a aşa-numitelor 
veşminte de piele. Apostolul Pavel spune că cel din 
urmă vrăjmaş care va fi nimicit este moartea (1 Corinteni 
15, 26). De aceea nădăjduim şi noi că la sfârşit moar- 
tea va fi desființată. Fiindcă viața dumnezeiască va 
trece prin toate, „moartea va pieri definitiv din fiin- 
țe, după ce mai întâi va dispărea păcatul, din care, 
aşa cum s-a spus, moartea şi-a luat stăpânirea asu- 
pra oamenilor” 2%. 

Sfântul Grigorie de Nyssa vorbeşte despre 
desființarea morţii, dar şi despre supunerea vrăj- 
maşilor Săi. Această supunere a tuturor, care va fi 
făcută în EI, nu va fi constrângătoare şi înrobitoare. 


2% Ibid., EIIE 10, 94. 
21 Ibid., EIIE 10, 102. 
22 Ibid., EIIE 10, 86. 

Supunerea aceasta „nu este însă înțeleasă ca o 
umilință de rob, ci ca împărăție şi nestricăciune şi 
fericire''2%. Reiese că mântuirea nu depinde de men- 
ținerea existenței, nici chiar de cea a vrăjmaşilor. Nu 
poate fi vorba despre menținerea constrângătoare 
sau nimicirea voinţei, ci despre restabilirea firii 
umane, nu şi a voințe. 

Deci mântuirea păcătoşilor este înțeleasă ca iz- 
băvire de stricăciune, fiindcă moartea va dispărea 
şi răul, fireşte, va înceta de a mai exista, fiindcă cei 
păcătoşi nu vor mai putea să păcătuiască. 

În altă parte mai adaugă că ceea ce se petrece 
în om se petrece în întreaga zidire. Hristos a spus 
că Evanghelia va fi propovăduită la toată lumea, iar 
acest fapt înseamnă că „ceea ce cuvântul a găsit într- 
un caz, este plauzibil că aceea se va aplica de aseme- 
nea întregii creații omeneşti **. 

A patra. În acest fel este înţeleasă şi nimicirea ră- 
ului. „Supunerea față de Dumnezeu este înstrăina- 
rea totală de rău”2%. Este limpede că aici se vorbeşte 
despre nimicirea morții, care a provenit din păcat. 
După ce zidirea va fi eliberată de moarte şi de stri- 
căciune, Dumnezeu va intra în ea şi va deveni totul 
pentru toate. „Căci e limpede că atunci prezenţa lui 
Dumnezeu va fi cu adevărat în toate, când nu se va 
mai vedea niciun rău în ființe”2%. Acum acest lucru 
se dobândeşte prin Biserică, cea care este Irupul Său. 


2% Ibid., EIIE 10, 104. 
24 Ibid., EIIE 10, 100. 
29% Ibid., EIIE 10, 86. 
2% Ibid., EIIE 10, 88. 

A cincea. Cei care se unesc cu El vor trăi propria 
Sa viață. Pentru cei care, potrivit cuvântului apos- 
tolic, se vor lepăda de omul cel vechi, de faptele şi 
de dorinţele lor, şi Îl vor primi „în ei înşişi pe Dom- 
nul, în mod necesar Cel care trăieşte în ei lucrează 
faptele bune făcute de ei”. Cel mai mare bine, care 
este mântuirea noastră, se face „prin înstrăinarea 
de rău”. Însă nu ne putem separa de rău în vreun 
alt mod dacă nu ne vom supune lui Dumnezeu“ 
Hristos îi primeşte la Sine pe toți cei care se unesc cu 
EI în Trupul Său, care este Biserica“ 

Ceea ce credem că Sfântul Grigorie de Nyssa 
vrea să evidenţieze în textul său este că ultimul duş- 
man care va fi nimicit este moartea, prin faptul că, la 
a Doua Venire a lui Hristos, morţii vor învia, strică- 
ciunea şi mortalitatea, care încă se află în creaţie, vor 
fi desfiinţate, iar Hristos va împărăți în toți. Toţi se 
Vor înfățişa înaintea scaunului Său de judecată, toți Îl 
vor recunoaşte. În înțelesul acesta va fi desființat pă- 
catul, care este cauza morții, şi toți Îl vor recunoaşte 
ca Dumnezeu. Dar pentru că voinţa nu este desfiin- 
țată, oamenii, potrivit cu starea lor, Îl vor trăi în mod 
diferit pe Dumnezeu. Cei tămăduiţi vor trăi energia 
luminătoare şi îndumnezeitoare a lui Dumnezeu, pe 
când cei păcătoşi o vor trăi pe cea arzătoare. loţi Îl 
vor vedea pe Dumnezeu, însă cei drepți se vor afla 
în părtăşie cu Dumnezeu, pe când cei păcătoşi nu 
vor fi. Aşadar, răul nu va mai exista. Oamenii vor fi 
întocmai ceea ce au fost şi în această viaţă. 


2 Ibid., EIIE 10, 100. 
2% [bid., EIIE 10, 92. 

Prin urmare, atunci toate se vor supune lui 
Hristos, iar Hristos va supune firea umană lui Dum- 
nezeu Iatăl. Acest fapt începe să se realizeze prin 
Biserică încă de acum. 


e) Sfântul Grigorie de Nyssa tâlcuit de Părinții B1- 
sericii 


Este un lucru cert că sfinţii sunt înțeleşi tot de 
către sfinți. E ceea ce se întâmplă şi în ştiinţa ade- 
vărată. Specialistul într-un domeniu este înțeles cu 
adevărat doar de un specialist în aceeaşi specializa- 
re. Apostolul Pavel scrie cu privire la această ches- 
tiune: Omul firesc însă nu primeşte pe cele ce sunt ale 
Duhului lui Dumnezeu, căci pentru el sunt nebunie şi 
el nu le poate înțelese, fiindcă ele se judecă duhowniceşte. 
Omul firesc, care nu-L are pe Duhul Sfânt, nu poate 
să-i judece pe cei duhovniceşti. Lucrurile duhovni- 
ceşti trebuie judecate prin criterii duhovniceşti şi 
de către oameni duhovniceşti: pe cele duhovniceşti 
supunându-le spre judecată celor ce sunt duhovniceşti 
(1 Corinteni 2, 13-15). 

Aşadar, cuvântul Sfântului Grigorie de Nyssa 
nu trebuie judecat pe baza analizei filologice, nici pe 
baza gândirii filosofice, ci pe baza învăţăturii Sfinți- 
lor Părinți ai Bisericii. Faptul că Biserica l-a numit 
pe Sfântul Grigorie „Părintele Părinților” şi îl soco- 
teşte model al credinţei şi al învățăturii ortodoxe în- 
seamnă că a tâlcuit corect învățătura sa. 

Însă avem şi mari Părinți care au făcut trimitere 
la această învățătură. Toate cele spuse mai înainte 
sunt adevărate, fiindcă se bazează pe cuvintele ce- 

lor îndumnezeiţi. Primul este Sfântul Maxim Măr- 
turisitorul, iar al doilea este Sfântul Marcu Eugeni- 
cul. Vom începe cu cel de-al doilea, după care vom 
vedea cum tâlcuieşte Sfântul Maxim Mărturisitorul 
învățătura despre apocatastază a Sfântului Grigorie 
de Nyssa. 

Catolicii, în discuţiile despre purgatoriu avute 
cu ortodocşii la Sinodul din Ferrara-Florența, s-au 
folosit, printre altele, şi de texte din Sfântul Grigorie 
de Nyssa. De aceea Sfântul Marcu Eugenicul, în cele 
două omilii ale sale, combate argumentele catolicilor. 

Referitor la citatele din Sfântul Grigorie de 
Nyssa, printre altele, face două observaţii. In pri- 
ma observație arată că, atunci când Sfântul Grigorie 
vorbeşte despre focul curățitor, în niciun caz nu se 
referă la învăţăturile catolicilor, fiindcă focul curăți- 
tor al catolicilor este creat şi se află încadrat în starea 
intermediară a sufletelor. Pe când focul curățitor la 
Sfântul Grigorie de Nyssa este veşnic şi necreat. În 
a doua observație arată că şi Sfântul Maxim Măr- 
turisitorul vorbeşte despre o apocatastază, aşa cum 
o înţelege Sfântul Grigorie de Nyssa. Spune Sfân- 
tul Marcu: „Dar să înfățişăm pe de-a-ntregul şi cu- 
vântul de apărare pe care Sfântul Maxim l-a găsit 
acestei opinii despre apocatastază a minunatului 
Grigorie“2?. lar în continuare, expune textul Sfân- 
tului Maxim Mărturisitorul. Este important să sub- 
liniem aici faptul că Sfântul Grigorie de Nyssa este 
numit de Sfântul Marcu Eugenicul „minunat”. 


2% MARCU EUGENICUL, A doua apărare..., PO 15, 122 ş.u.; 
trad. rom. în: Opere, vol. [..., p. 579. 

După prezentarea fragmentului din Sfântul 
Maxim Mărturisitorul, Sfântul Marcu tâlcuieşte 
învăţăturile celor doi Sfinți, trăgând concluzia că 
atunci când dascălii vechi vorbesc despre focul cu- 
rățitor, este înțeles focul veşnic, şi nu o stare inter- 
mediară a sufletelor. Cu alte cuvinte, prin sintag- 
ma de „foc curățitor” ei înţeleg focul veşnic, adică, 
într-un sens mai alegoric, chinurile veşnice, aşa 
cum contemplația veşnică a drepţilor este numită 
lumină. În viaţa viitoare nici viermele sau neamul 
de târâtoare veninoase şi carnivore nu vor exista, ci 
„chinuirea de către conştiinţă a celor neînfrânați şi 
acea amară părere de rău '. lar plângerea şi scrâşni- 
rea dinţilor este numită, într-un mod mai alegoric, 
nebunia celor mânioşi, întristarea adusă de nebunie 
şi tânguirea cea amară”. 

În acest fel tâlcuieşte Sfântul Marcu Eugenicul 
aşa-numitul foc curăţitor, despre care vorbeşte Sfân- 
tul Grigorie de Nyssa. Este vorba despre focul veş- 
NIC, care nu este temporar şi nici creat. Este energia 
chinuitoare a lui Dumnezeu, pe care o vor trăi toți cei 
care rămân nevindecați datorită propriei lor voințe. 

Acum vom vedea fragmentul din Sfântul Maxim 
Mărturisitorul, în care se vorbeşte despre apocatas- 
tază, aşa cum o înțelege Sfântul Grigorie de Nyssa. 
Sfântul Maxim scrie: 

„lrei apocatastaze cunoaşte Biserica: prima 
este cea a fiecăruia după virtute, prin care cineva 
se restaurează, împlinind în sine însuşi rațiunea 
virtuții; a doua, iarăşi, e reaşezarea la înviere în ne- 


——— 


>% Ibidem, PO 15, 130; trad. rom.: p. 597. 

stricăciune şi nemurire a întregii firi; iar a treia, de 
care s-a folosit peste măsură Grigorie al Nyssei în 
cuvintele lui, este reaşezarea în starea în care au fost 
zidite puterile sufleteşti căzute prin păcat”. 

Potrivit Sfântului Maxim, există trei restabiliri. 
Prima este cea care ţine de orice om, prin îndeplini- 
rea virtuților. A doua este restabilirea întregii firi în 
starea de nestricăciune şi nemurire, care are loc prin 
Invierea lui Hristos. lar a treia este restabilirea pu- 
terilor sufleteşti în starea de dinainte de cădere. La 
cel de-al treilea tip de restabilire face referire Sfân- 
tul Grigorie de Nyssa, despre care, după cum bine 
spune Sfântul Maxim, a vorbit exagerat de mult. Nu 
este greşit acest lucru, dar l-a dezvoltat mai mult 
decât trebuia. 

În continuare, Sfântul Maxim mai adaugă că 
aşa cum zidirea nădăjduieşte să revină la starea de 
nestricăciune, tot aşa se va întâmpla cu toate sufle- 
tele. Desigur, acest lucru nu înseamnă că toate su- 
fletele vor avea părtăşie la bunătate, după cum se 
va petrece cu cei drepți. Sufletele păcătoşilor vor 
dobândi cunoaşterea bunătăţilor şi încredințarea că 
Dumnezeu nu a fost cauza răului, dar nu vor avea 
părtăşie cu Dumnezeu. „Şi astfel - prin cunoaştere, 
nu prin împărtăşire - puterile sufletului vor primi 
bunătăţile şi vor fi reaşezate în starea cea dintru în- 
ceput, iar Făcătorul va fi vădit ca nepricinuitor al 
păcatului” %!. 

Învățătura Sfântului Grigorie de Nyssa despre 
apocatastază trebuie văzută prin prisma învăţăturii 


591 [bid., PO 15, 129; trad. rom.: p. 595. 

Sfântului Maxim Mărturisitorul. Potrivit Sfântului 
Maxim, restabilirea creaţiei va avea loc pe deplin, 
după ce, potrivit voinţei atotputernice a bunătății 
lui Dumnezeu, „vor fi adunați toți la un loc, îngeri 
şi oameni, drepți şi nedrepți'”. Deşi Dumnezeu le va 
cuprinde pe toate, nu toți vor avea aceeaşi legătu- 
ră cu El. Dumnezeu va aduna la Sine în „bunătatea 
veşnică” (ei ev eivau) pe sfinţii îngeri şi pe oamenii 
sfinţi, iar în „întristarea veşnică” (dei cpev eLvau) pe 
cei care nu se află printre cei dintâi“. 

Astfel, şi păcătoşii vor fi restabiliți, în sensul că 
vor vedea pe Dumnezeu, dar fără să aibă părtăşie cu 
E]. Părintele George Florovsky, când explică această 
opinie a Sfântului Maxim, spune că Dumnezeu le 
va întoarce păcătoşilor tot ceea ce aceştia au pierdut 
prin păcat, restabilindu-le sufletele în deplinătatea 
puterilor fireşti, fără să aibă părtăşie şi comuniune 
teurgică. Vor trăi neîncetat lipsa comuniunii cu El, 
conştientizând în acelaşi timp rătăcirea drumului 
pe care l-au ales şi respingând iubirea lui Dumne- 
zeu. Astfel se vor chinui pe ei înşişi datorită mişcării 
greşite a minții lor*?. 

Prin urmare, toți oamenii, drepți şi păcătoşi, 
vor fi restabiliți în „veşnicie” (ăi eivau), dar drepții 
vor trăi „bunătatea veşnică”, iar păcătoşii „întrista- 
rea veşnică. Din învățătura Sfântului Maxim Măr- 


%2 Aorepuiov PavrooăBĂLeBurs, TO uvoTrpLo Tris OwTnpi- 
ag KaTă T0v dyiov Mâciuov 10v Ouoioyirnv, Atena, s.e., 1975, 
p. 205 ş.u. 

3% Vezi NwoAăov Aovdofikov, H eVXaploTiaK1) OvTOA0- 
via, Atena, Edit. Aopoc, 1992, p. 128. 

turisitorul reiese că „bunătatea veşnică” este „mai 
ales, veşnicia unică''304. 

Mărturiile şi învăţăturile Sfinţilor Maxim Măr- 
turisitorul şi Marcu Eugenicul, care sunt stâlpi ai 
Ortodoxiei, arată că învăţătura Sfântului Grigorie 
de Nyssa despre apocatastază diferă întru totul față 
de opinia despre apocatastază pe care o întâlnim în 
filosofia antică şi în concepţia origenistă, care a fost 
condamnată de Sinodul V Ecumenic. 


4. Concluzii 


La finalul acestui capitol trebuie să rezumăm 
principalele puncte din tema abordată. 

Prima. Învățătura Sfântului Grigorie de Nyssa 
despre apocatastază şi focul purificator trebuie vă- 
zută prin intermediul învăţăturii Sfinților Vasile cel 
Mare şi Grigorie leologul cu privire la rai şi iad. 
Sfântul Grigorie nu poate fi separat de ceilalți doi 
sfinți, care sunt legaţi între ei cu legături frățeşti şi 
de prietenie. Poate că Sfântul Grigorie de Nyssa a 
dezvoltat mai detaliat aceste opinii şi într-un lim- 
baj filosofic, pentru a da răspunsuri întrebărilor şi 
problemelor de filosofie. Însă nu se îndepărtează de 
realitate, aşa cum o arată şi alți sfinți, adică Sfinţii 
Maxim Mărturisitorul şi Marcu Eugenicul. 

A doua. Dragostea şi iubirea de oameni a lui 
Dumnezeu sunt energia Sa necreată, care va fi dată 
atât celor drepți, cât şi celor păcătoşi în cealaltă 
viață. Însă această iubire va fi trăită în mod diferit. 


“4 Ibidem, p. 129. 

Cei drepți se vor afla în părtăşie cu Dumnezeu, pe 
când cei nevindecaţi Îl vor vedea pe Dumnezeu, dar 
nu se vor afla în părtăşie şi comuniune cu El. 

A treia. Răul va fi inexistent, de vreme ce chiar 
şi acum răul este lipsa şi înstrăinarea față de bine. 
Ontologic, noaptea nu există, ci este absența soa- 
relui. Când soarele dreptății va apărea, nu va mai 
exista răul. Va fi desființată şi moartea, din care se 
nasc neîncetat răul, nenumăratele patimi şi păcate. 
Faptul că răul va fi inexistent nu înseamnă că cei 
nevindecați sufleteşte şi păcătoşii nu vor mai exista. 
Una este existența omului şi alta părtăşia şi comuni- 
unea sa cu Dumnezeu, Care este fundamentul vieții 
veşnice. 

A patra. La a Doua Venire a lui Hristos va avea 
loc restabilirea firii, nu restabilirea voinţei. Toţi vor 
dobândi nemurirea, trupurile tuturor vor învia, 
dar voinţa, cugetul propriu al fiecărui om nu se va 
schimba. Acolo vor trăi potrivit voii cu care au tră- 
it şi în timpul vieții biologice. Şi păcătoşii vor avea 
cunoaştere de Dumnezeu, Îl vor vedea, însă nu vor 
fi în părtăşie cu El. ladul nu este absenţa lui Dumne- 
zeu, ci nepărtăşia cu Dumnezeu, prezenţa Sa ca foc. 

A cincea. Pentru oamenii care au intrat în etapa 
de curăţire înainte de moarte, desăvârşirea va con- 
tinua şi în cealaltă viață. Desăvârşirea este fără sfâr- 
şit, nu are finalitate. De altfel, firea omenească este 
mărginită, pe când Dumnezeu este infinit. 

A şasea. Există o apocatastază de factură eretică, 
pe care a promovat-o Origen şi care a fost condam- 
nată de Biserică. Există şi o apocatastază ortodo- 
Xă, pe care o dezvoltă Sfinţii Grigorie de Nyssa şi 

Maxim Mărturisitorul. Potrivit celei din urmă, toți 
oamenii Îl vor recunoaşte pe Dumnezeu la a Doua 
Venire, dar nu toți se vor afla în părtăşie cu El. Ioți 
vor învia, dar nu toți vor fi slăviţi. Învierea lui Hris- 
tos este un dar care a fost dat tuturor, însă Înălţarea 
va fi trăită doar de sfinți. Aşadar, pentru toți va avea 
loc restabilirea firii, care va rămâne veşnică şi ne- 
muritoare, dar nu va exista şi o restabilire a voinţei, 
fiindcă fiecare om Îl va simți pe Firistos în funcţie 
de voia sa. 

Teologia Sfântului Grigorie de Nyssa cu privire 
la viața de apoi şi la împărăţia lui Dumnezeu este 
revelatoare şi ortodoxă. Nimeni nu poate să spună 
că acest mare Părinte şi teolog urmează învățături- 
lor eretice despre apocatastază ale lui Origen, fiind- 
că Sfântul Grigorie de Nyssa este asimilat sistematic 
în întreaga tradiţie a Bisericii Ortodoxe. 


LĂ 


Viaţa veșnică 


După judecata finală, care va avea loc la a Doua 
Venire a lui Hristos, va începe viaţa veşnică, care 
va fi trăită în două moduri: ca rai veşnic sau ca iad 
veşnic. Sfântul Maxim Mărturisitorul numeşte raiul 
„bunătate veşnică”, iar iadul „întristare veşnică”. 
Cu toate acestea, în ambele cazuri este vorba despre 
„Veşnicie”. Diferă însă modul de viață raportat la 
starea omului. 

Hristos, în pericopa judecății viitoare, vorbeş- 
te despre viața veşnică. Şi vor merge aceştia la osânda 
veşnică, iar drepții la viața veşnică (Matei 2>, 46). Acest 
lucru arată că omul nu dispare odată cu moartea, nici 
măcar la judecata viitoare, ci viața continuă şi după 
aceea. Păcătosul nu este nimicit după judecată, ci va 
trăi veşnic, biciuit fiind de energia harului dumneze- 
iesc. Fireşte, aceasta va fi urmarea alegerii sale libere. 

Cu toate că şi iadul este veşnic, sintagma viață 
veşnică este mai aproape de viața în Hristos, fiind- 
că, în realitate, viața îndepărtată de Dumnezeu este 
şi se numeşte moarte. De aceea Hristos a spus: lar 
viața veşnică aceasta este: Să Te cunoască pe Iine, Sin- 
gurul Dumnezeu adevărat, şi pe lisus Hristos, pe Care 
L-ai trimis (loan 17, 3). Cunoaşterea lui Dumnezeu şi 

comuniunea cu lisus Hristos sunt şi se numesc viață 
veşnică. 

În acelaşi sens trebuie să privim şi celălalt cu- 
vânt al lui Hristos: Adevăr, adevăr vă spun: Cel ce as- 
cultă cuvântul Meu şi crede în Cel care M-a trimis, are 
viață veşnică şi la judecată nu va veni, ci s-a mutat din 
moarte la viaţă (loan 5, 24). Viaţa aceasta este numită 
moarte, pe când viața adevărată este socotită depă- 
şirea morții şi comuniunea cu Dumnezeu. 

Viața veşnică este strâns legată de mântuirea 
omului şi de părtăşia la slava lui Dumnezeu. Apos- 
tolul Pavel, amintind de greutățile şi caznele pe care 
le-a suferit pentru slava lui Dumnezeu, i-a scris uce- 
nicului său Timotei: De aceea pe toate le rabd de dragul 
celor aleşi, pentru ca şi ei să aibă parte de mântuirea cea 
întru Hristos lisus, cu slava veşnică (1 limotei 2, 10). 
Acelaşi lucru îl spune şi Apostolul Petru: Dumnezeul 
a tot harul, Cel ce v-a chemat la slava Sa cea veşnică întru 
Hristos Iisus, EL Însuşi vă va întrema... (1 Petru 2, 10). 

Prin urmare, sintagma viață veşnică face referi- 
re mai mult la comuniunea şi unitatea omului cu 
Dumnezeu, la părtăşia cu veşnicul Dumnezeu şi la 
vederea luminii necreate. Prin prisma aceasta vom 
vedea cele ce urmează să fie spuse. 

Din nou trebuie subliniat faptul că atât viața 
păcătoşilor, cât şi iadul sunt veşnice, fiindcă şi su- 
fletele oamenilor păcătoşi sunt prin harul lui Dum- 
nezeu nemuritoare. Dar aici redăm sintagma viață 
veşnică, mai ales, în sens soteriologic, de comuniune 
şi părtăşie la slava lui Dumnezeu. 

În cuprinsul acestui capitol vom avea trei punc- 
te. Primul, ce este împărăţia veşnică a lui Dumnezeu. 

Al doilea, ce înțelegem când vorbim despre înnoi- 
rea creației. Al treilea, viața drepţilor în rai va avea 
o sporire continuă. 


1. Impărăţia lui Dumnezeu 


În alte capitole ale cărții de față s-a făcut o ana- 
liză amănunțită referitor la ce este împărăţia ceruri- 
lor. De aceea, nu vom face aici o descriere mai amă- 
nunțită. În capitolul precedent am putut vedea cele 
cu privire la rai, iar în cel care va urma vom vorbi 
despre împărăția lui Dumnezeu şi despre părtăşia 
diacronică la aceasta. Aici vom trece în revistă doar 
câteva adevăruri, care trebuie comentate. 

În Sfânta Scriptură şi în textele patristice de- 
numirile împărăția lui Dumnezeu, împărăția cerurilor, 
rai şi viață veşnică se identifică unele cu altele. Sunt 
sinonime care indică părtăşia omului la slava lui 
Dumnezeu. Aceasta începe încă din viața de aici, 
continuă şi după viața de după moarte şi va fi desă- 
vârşită în viața de după a Doua Venire a lui Hristos, 
după ce vor fi înviat şi trupurile oamenilor. 

Sfântul Simeon Noul Teolog, vorbind despre 
împărăția lui Dumnezeu, spune că împărăția ce- 
rurilor „este Insuşi Dumnezeu”. Expresia e destul 
de grăitoare. Susține, de asemenea, că omul devi- 
ne văzător al acestei bogății a harului în împărăţia 
Cerurilor. Omul îndumnezeit este „cel care devine 
văzător al unei astfel de slave'*”. 


305 SIMEON NOUL TEOLOG, Cartea discursurilor etice 11, SC 129, 
348-350; trad. rom. în: Discursuri teologice şi etice..., p. 344-345. 

Părtăşia la harul lui Dumnezeu este părtăşie la 
împărăție. Sfântul Simeon Noul Teolog spune din 
nou într-un mod foarte expresiv: „împărăţia ceru- 
rilor e împărtăşirea Duhului Sfânt” **. Hristos, Care 
va veni la a Doua Sa Venire, este numit „împăratul 
nostru cel dorit şi preadulce, lisus Hristos Dumne- 
zeu . Existenţa acestei împărăţii cereşti şi unirea 
omului cu El, fapt care are ca urmare strălucirea lui 
Hristos în sfinți şi luminarea fiecărui sfânt, care se 
află în EI, este vederea şi părtăşia la împărăție. 

Mi se va îngădui să adaug cuvântul Sfântului 
Simeon Noul Teolog, fiindcă nu este posibil să fie 
redat în alt fel. Împărăția cerurilor „se va arăta tu- 
turor drepţilor, de peste tot, nevăzându-se în ea de- 

cât Împăratul a toate, coprezent cu fiecare şi fiecare 
coexistând împreună cu El, strălucind în fiecare şi 
fiecare strălucind în El”. 

Reiese deci de aici că aşa-numita împărăție a lui 
Dumnezeu este întrepătrunderea reciprocă a lui Hns- 
tos cu cel credincios. Hristos va locui în omul drept, 
î] va slăvi, iar omul slăvit va străluci, aflându-se în 
comuniune cu lumina dumnezeiască şi necreată. 

Împărăția lui Dumnezeu nu este o realitate cre- 
ată, nu este o stare lumească, ci este părtăşie la slava 
lui Dumnezeu. Trebuie spus acest lucru, fiindcă as- 
tăzi se fac multe interpretări cu privire la împărăția 
lui Dumnezeu. Avem impresia că deformarea sen- 


5% IDEM, Cateheze 6, SC 104, 22; trad. rom. în: Cateheze. Scri- 


eri ]]..., p. 109. 
3% Ip., Cartea discursurilor etice 6, SC 122, 222; trad. rom. în: 


Discursuri teologice şi etice..., p. 123. 

sului teologic pentru sintagma împărăția lui Dumnezeu 
are urmări şi consecințe nefaste în viața duhovni- 
cească şi socială. Discursul moral nu este străin de 
această deformare teologică. 

Sfântul Andrei, episcopul Cretei, învață că îm- 
părăția lui Dumnezeu este a vedea şi a fi văzut de către 
Dumnezeu. lar Sfântul loan Damaschin, când vor- 
beşte despre schimbarea la față a lui Hristos, care este 
trăirea împărăției lui Dumnezeu, spune că în veacul 
viitor „întotdeauna vom fi în Domnul, văzându-L pe 
Hristos în lumină, strălucind de dumnezeire” “E. 

Aceeaşi perspectivă o au toți Sfinții Părinți. 
Sfântul Grigorie Palama, care poate fi numit teolo- 
gul luminii necreate, vorbeşte despre „desăvârşirea 
veacului viitor”. Amintind de cuvântul Evanghelis- 
tului loan, că, atunci când Hristos Se va arăta, vom 
deveni asemănători Lui, Sfântul Grigorie spune că 
atunci vom deveni fii ai lui Dumnezeu, „văzând şi 
pătimind strălucirea lui Dumnezeu, fiind luminați 
de strălucirea slavei lui Hristos şi împreună cu El 
iradiind lumina”*?. Sfinţii vor iradia de strălucirea 
lui Hristos şi vor străluci împreună cu El. Astfel, sla- 
va Sa va deveni şi slava drepţilor, cu diferența că 
slava lui Dumnezeu este prin fire, iar slava oameni- 

lor va fi prin har, un dar de la Dumnezeu. 

Chiar dacă va exista o diferență de părtăşie la 

slavă potrivit cu starea duhovnicească a drepţilor, 


%% Vezi ADavaoiov TuitBrirc, H Oeorokog, Atena, Edit. 
ldovua « Ootos Iwăvvns o Pwoovog», 1970, p. 262. 

307 GRIGORIE PALAMA, Omilia 57, ELLE 11, 446; trad. rom. în: 
Omilii, vol. 3..., p. 293. 

cu toate acestea în împărăția cerurilor vor fi desfi- 
ințate toate clasele sociale, fiindcă nu va mai fi „nici 
cel ce învaţă, nici cel ce e învăţat”. Într-adevăr, în 
împărăția lui Dumnezeu vor fi desființate „treptele 
celor ce învaţă şi ale celor ce sunt învățați 510. 

Părinții scot mereu în evidenţă adevărul potri- 
vit căruia trăirea împărăției cerurilor începe încă 
din această viață. Desfătarea de bunătăţile viitoare 
începe încă „de aici 51. 

Nu mai insistăm asupra acestui punct, fiindcă 
cititorul poate găsi o analiză mai amănunțită asu- 
pra acestei poziții şi în alte capitole ale cărții de față. 
Însă ceea ce trebuie scos în evidenţă e că, atunci când 
vorbim despre împărăția lui Dumnezeu, înțelegem 
părtăşia la harul necreat al Dumnezeului Întreit. Fi- 
indcă acest har este împărtăşit ca lumină, iar în acest 
fel omul este slăvit, împărăția lui Dumnezeu nu este 
altceva decât părtăşie la slava lui Dumnezeu. 


2. Înnoirea creaţiei 


Învățătura Bisericii arată limpede că zidirea 
este creaţia lui Dumnezeu, care a suferit stricăciu- 
nea din cauza căderii omului, însă şi creația va fi 
eliberată de stricăciune. 

În tradiţia bisericească vorbim mai mult despre 
creație decât despre natură. Cuvântul natură face 


Ca 


310 ISAAC SIRUL, Cuvinte despre nevoință LXXXIV, FR 10... 
p. 423. 

531 MAXIM MĂRTURISITORUL, Capete despre dragoste IV, 78, FER 
2... p. 144. 

referire la ceva natural, pe când cuvântul creație in- 
dică ceva creat, care n-a existat mai înainte. Astfel, 
în Biserică nu se vorbeşte despre firesc şi suprafi- 
resc, ci despre creat şi necreat. Necreatul nu are un 
început, nici un sfârşit. Necreatul este necauzat, pe 
când creaţia are un început. Însă Dumnezeu nu vrea 
să aibă sfârşit, chiar dacă, potrivit firii, ar fi trebuit 
să sfârşească la un moment dat. 

Diferenţa dintre creat şi necreat nu este cla- 
ră. Nu există nimic asemănător între ele. Singurul 
punct comun dintre creat şi necreat este Hristos 
Dumnezeu-Omul, în Persoana Căruia firea dumne- 
zeiască s-a unit cu firea omenească, adică necreatul 
cu creatul. 

Potrivit Sfântului Maxim Mărturisitorul, Fiinţa 
nemărginită, atotputernică şi creatoare a ființelor 
este singura ființă simplă, uniformă, fără calități şi 
liniştită. În ființa necreată, adică în Dumnezeu, nu 
există nicio compoziție. Dimpotrivă, firea creată este 
compusă, fiindcă este alcătuită din ființă şi accident, 
şi are nevoie de Pronia dumnezeiască“!. Dumnezeu 
a creat întreaga zidire şi o conservă prin Pronia Sa 
necreată. Pronia mai presus de orice bunătate a lui 
Dumnezeu este „mântuirea fiecărei făpturi” *. 

Desigur, nu trebuie să uităm că termenul creație 
include îngerii, demonii, oamenii şi creația iraționa- 
lă. Este un termen care indică întreaga creație, rați- 
onală şi iraţională. Ştim că Dumnezeu a creat mai 


”12 [bidem IV, 9, p. 131. 
“19 TALASIE LIBIANUL, Despre Dragoste, înfrânare şi petrecerea 
cea după minte I, 61, FR 4...,p.16. 

întâi lumea inteligibilă, apoi lumea sensibilă şi ma- 
terială, iar apoi pe om, cel care este legătura dintre 
cele două lumi, inteligibilă şi sensibilă. Deci omul 
este suma întregii creații, microcosmosul în macro- 
COSMOS, sau, ca să ne exprimăm mai bine, din per- 
spectiva valorii, macrocosmosul în microcosmos. 

Dar aici, când vorbim despre creaţie şi înnoirea 
ei, ne referim mai mult la creația materială şi irațio- 
nală, care va fi înnoită prin Pronia şi harul lui Dum- 
nezeu în veacul viitor. Acest aspect ne interesează 
în studiul de faţă. 

În Sfânta Scriptură se vorbeşte despre decă- 
derea creaţiei, dar şi despre eliberarea acesteia din 
stricăciune. Este clasic citatul din Apostolul Pavel, 
care se află în Epistola câtre Romani. Noi îl vom expu- 
ne integral, fiindcă este foarte reprezentativ şi ne va 
ajuta în prezentarea imediată a subiectului în cauză. 

Fiindcă nerăbdătorul dor al făpturii cu nerăbdare 
aşteaptă descoperirea fiilor lui Dumnezeu. Căci făptura 
a fost supusă deşertăciunii — nu de voia ei, ci din pricina 
aceluia care a supus-o — cu nădejdea însă că şi ea, făptura 
insăşi, se va elibera din robia stricăciunii spre libertatea 
slavei fiilor lui Dumnezeu. Căci ştim că pân-acum toa- 
tă făptura suspină laolaltă şi suferă-n durerile naşterii 
(Romani 8, 19-22). 

În acest citat sunt câteva puncte foarte impor- 
tante. Primul. Lumea sensibilă, creația materială, 
este numită creație, nu natură, fiindcă este legată de 
existența unui creator. Prin urmare, nu este eternă 
şi veşnică, după cum au considerat-o unii filosofi. 
Al doilea. Creaţia a fost supusă stricăciunii nu prin 
voia ei, deoarece creația nu are voinţă şi libertate, ci 

din pricina căderii omului. Omul a atras după sine 
întreaga creaţie în stricăciune. Al treilea. Creaţia sus- 
pină şi suferă împreună cu omul, cere eliberarea şi 
nădăjduieşte în ea. Al patrulea. Aşteptarea ei se refe- 
ră la descoperirea fiilor lui Dumnezeu. Dacă omul 
a fost cauza căderii, tot de la om trebuie să vină şi 
înnoirea ei. Fireşte, atunci când vorbim despre om, 
ne referim la omul din Dumnezeu-Omul, care este 
fiu al lui Dumnezeu. A/ cincilea. Avem certitudinea 
că întreaga creație va fi eliberată din robia ei în stri- 
căciune şi va pătrunde în libertatea slavei fiilor lui 
Dumnezeu. Acest fapt înseamnă că întreaga creație 
se va desfăta de bunătățile ce vor veni, când omul 
va dobândi părtăşia cu Dumnezeu. 

Pe acest citat se bazează concepția şi învățătu- 
ra Bisericii despre aşa-numita problemă ecologică 
şi înnoirea creației. Pricina căderii este omul neas- 
cultător şi rebel, iar cauza înnoirii ei va fi fiul prin 
har al lui Dumnezeu, adică cel îndumnezeit. El o va 
elibera şi o va înnoi. În realitate, harul lui Dumne- 
zeu, prin intermediul omului, va transfigura creația 
iraţională. Când cineva priveşte înnoirea creației în 
afara omului îndumnezeit, vorbeşte fără rost. 

Când omul se uneşte cu Hristos, este o creație 
nouă. De aceea devine prilej de slavă. Apostolul 
Pavel spune: dacă este cineva întru EHristos, el e făptu- 
ră nouă (2 Corinteni 5, 17). Apostolul Petru, făcând 
trimitere la sfârşitul lumii, nu vorbeşte despre un 
dezastru total şi final, ci despre înnoire şi transfigu- 
rare. De aceea spune: Dar noi, potrivit făgăduințelor 
Lui, aşteptăm ceruri noi şi pământ nou, în care locuieşte 
dreptatea (2 Petru 3, 13). Aici putem vedea limpede 

că se vorbeşte despre înnoirea creaţiei, şi nu despre 
nimicire sau dezastru. Vom analiza acest subiect 
într-un mod mai amănunțit puțin mai jos, când vom 
vorbi despre învăţăturile Sfinţilor Părinți. 

Acum, fiindcă vom cerceta scrierile patristice, 
trebuie să analizăm modul în care creația a decăzut 
şi în ce constă înnoirea ei, aşa cum tâlcuiesc Sfinţii 
Părinți ai Bisericii. Pe parcursul acestei analize tre- 
buie să avem în vedere citatele din Sfânta Scriptură, 
pe care le-am expus puţin mai sus. 

Mai întâi trebuie să vorbim despre căderea cre- 
ației. 

Sfântul Grigorie Sinaitul spune că zidirea nu a 
fost creată fluidă şi stricăcioasă, ci a fost supusă stri- 
căciunii fără voia ei, odată cu căderea lui Adam-"!*. 
Sfântul Macarie Egipteanul, pentru a creiona acest 
adevăr, foloseşte o imagine frumoasă. Spune că 
atunci când un împărat este luat prizonier, inevi- 
tabil este urmat şi de sfetnicii şi slujitorii săi. Iot 
astfel, când Adam a căzut Adam, care era domn şi 
împărat peste toate făpturile, slujit fiind de acestea, 
în căderea sa a fost cuprinsă şi creația, care îl slujea 
şi i se supunea””. 

Tragismul creaţiei de după căderea lui Adam 
şi pătrunderea stricăciunii în ea sunt descrise foar- 
te frumos de către Sfântul Simeon Noul Teolog. El 
scrie că, după izgonirea lui Adam din rai, întreaga 
creație nu a mai vrut să-l vadă pe om şi era stăpâni- 


"4 GRIGORIE SINAITUL, Capete foarte folositoare în acrostih, C. 
11, FR 7..., p. 94. 
515 MACARIE EGIPTEANUL, Omilii 11, 5, PSB 34..., p. 136-137. 

tă de mânie împotriva lui. Creaţia nu a mai vrut să 
se supună lui. Soarele nu a mai vrut să strălucească, 
luna să-şi mai trimită lumina, stelele să mai răsară, 
izvoarele să mai izvorască, râurile să mai curgă. Ae- 
rul nu a mai vrut să dea respirație omului, fiarele şi 
toate animalele s-au înfuriat împotriva omului, fi- 
indcă au pierdut slava pe care o aveau. Cerul a vrut, 

pe bună dreptate, să cadă peste el, iar pământul nu 
suporta să-l mai țină. Însă Dumnezeu a intervenit 
tocmai în acel moment prin dragostea şi iubirea Sa 
de oameni, țintind spre naşterea omului din nou 
prin iconomia întrupării Fiului Său, conservă cre- 
ația prin puterea Sa şi opreşte năpustirea creațiilor 
pornite împotriva omului, până când acesta va re- 
deveni duhovnicesc, nestricăcios şi nemuritor, ast- 
fel încât şi natura să fie eliberată din stricăciune, să 
fie înnoită împreună cu el, să devină nestricăcioasă 
şi duhovniceascăs!6. 

De vreme ce căderea creației a avut loc prin om, 
şi înnoirea ei va avea loc prin omul îndumnezeit. De 
altfel, omul este legătura dintre lumea inteligibilă şi 
lumea sensibilă. 

Citatele scripturistice şi patristice pe care le-am 
prezentat, dacă vor fi tâlcuite cu atenţie, duc la ide- 
ea că, odată cu învierea şi renaşterea omului, va fi 
înnoită şi creația din stricăciune. Lucrul acesta îl ve- 
dem peste tot în întreaga tradiție a Bisericii. În con- 
tinuare, vom prezenta învățătura Sfântului Simeon 
Noul Teolog cu privire la înnoirea creaţiei. 


51 SIMEON NOUL TEOLOG, Cartea discursurilor etice 1, SC 122, 
190; trad. rom. în: Discursuri teologice şi etice..., p. 110-111. 

Toate cele ce vor fi spuse trebuie văzute prin 
prisma faptului că întreaga zidire a fost creată de 
Dumnezeu „din materia inexistentă”. Dumnezeu a 
adus-o la existenţă. Acest fapt înseamnă că nu există 
niciun motiv ca zidirea, creaţia iraţională, să fie dis- 
trusă în totalitate şi nimicită. Dumnezeu nu creează 
un lucru ca mai apoi să-l nimicească. De altfel, în 
toate citatele scripturistice, pe care le-am văzut mai 
înainte, se vorbeşte despre ceruri noi şi pământ nou, 
despre eliberarea creaţiei din stricăciune, despre în- 
noirea ei. Aceste expresii nu pot dovedi nimicirea ei 
deplină şi totală. 

Sfântul Simeon Noul Teolog este revelator în 
acest sens. Spune că, aşa cum Dumnezeu a creat 
mai întâi zidirea nestricăcioasă, iar mai apoi pe om, 
tot aşa zidirea trebuie mai întâi „să se prefacă”, adi- 
că să se schimbe, şi împreună cu ea să fie înnoite şi 
trupurile stricăcioase, ca din nou „omul, făcându-se 
iarăşi duhovnicesc şi nemuritor, să locuiască într- 
un loc nestricăcios, veşnic şi duhovnicesc''3. 

Aici se vorbeşte despre înnoirea trupurilor, 
despre schimbarea şi prefacerea întregii creaţii. De 
asemenea, se mai spune că omul duhovnicesc, după 
învierea sa şi după a Doua Venire a lui Hristos, va 
locui într-un loc duhovnicesc, nestricăcios şi veşnic. 
Aceasta arată ceea ce spuneam mai înainte, că Dum- 
nezeu nu a creat ca mai apoi să nimicească. 

Sfântul Simeon leagă înnoirea trupurilor de 
plăsmuirea din nou a creației. Aşa cum trupurile vor 
fi înnoite prin înviere, tot aşa şi „cerul şi pământul şi 


„31 Ibidem, SC 122, 204; trad. rom.: p. 116. 

cele din el, adică întreaga creaţie va fi înnoită şi eli- 
berată din robia stricăciunii. Nu numai că întreaga 
creaţie va fi înnoită, ci „şi stihiile se vor împărtăşi 
împreună cu noi de strălucirea de acolo“*15. Nu doar 
omul, ci întreaga creație va avea părtăşie la străluci- 
rea lui Dumnezeu. Desigur, trebuie să subliniem că 
acest fapt va avea loc în mod analogic, fiindcă doar 
omul are părtăşie la lucrarea îndumnezeitoare a lui 
Dumnezeu. Creația are părtăşie la lucrarea de fiin- 
țare şi de însuflețire a lui Dumnezeu. Cert este că şi 
creația va fi schimbată şi transfigurată. 

Dă un exemplu foarte reuşit cu vasul de aramă 
învechit, pe care meşterul îl pune din nou în foc pen- 
tru a se curăța şi înnoi, după ce rugina a fost dată la 
o parte. Acelaşi lucru se va petrece şi cu creația. De- 
oarece s-a învechit din pricina păcatelor oamenilor, 
Creatorul o va aşeza în foc şi astfel „va fi retopită şi 
remodelată, şi se va face strălucitoare şi neasemănat 
mai nouă decât cea care se vede acum “”. Aici se 
vorbeşte despre retopire şi remodelare, care o vor 
face mai strălucitoare decât aşa cum este ea astăzi. 

Sfântul Simeon Noul Teolog insistă cu precăde- 
re în acest loc. El spune că atunci când Dumnezeu 
îl va înnoi pe om şi-l va face nestricăcios, nemuritor 
şi duhovnicesc, „va schimba împreună cu el şi în- 
treaga creație, şi o va face veşnică şi nematerială” 0. 
Creația va deveni nematerială şi veşnică. Întreaga 
creație se va schimba „împreună cu” omul. 


318 [pid., SC 122, 206; trad. rom: p. 117. 
517 [bid., SC 122, 208; trad. rom.: p. 117. 
>20 [bid., SC 122, 210; trad. rom.: p. 118-119. 

Acest lucrul este foarte important, pentru că am 
auzit un teolog spunând că creația va fi transfigu- 
rată în om, fiindcă omul este suma întregii creații. 
Adică nu întreaga lume va fi înnoită. Însă o astfel 
de concepție contravine cuvintelor Scripturii des- 
pre eliberarea creației din stricăciune şi cuvântului 
Sfântului Simeon Noul Teolog, care vorbeşte des- 
pre înnoirea „împreună cu” omul, nu „înel”. 

Desigur, aceste opinii ale Sfântului Simeon 
Noul Teolog nu favorizează nicio concepție de fac- 
tură milenaristă, din cauză că ultima opinie se refe- 
ră la starea pământească. Pentru a nu părea că Sfân- 
tul Simeon are o astfel de perspectivă, trebuie spus 
că el nu vorbeşte despre un loc material şi sensibil, 
nici despre o creaţie materială şi sensibilă, ci despre 
una duhovnicească. 

Sfântul Simeon susține că, atunci când vorbim 
despre înnoirea creaţiei, nu înțelegem că ea se va 
reîntoarce la starea care era în rai înainte de căderea 
lui Adam. Atunci Adam era sensibil, schimbător şi 
avea nevoie de hrană. Dar, odată cu învierea trupu- 
rilor, Adam va fi duhovnicesc, fiindcă, aşa cum spu- 
ne Apostolul Pavel, se seamănă trup firesc, învie trup 
duhovnicesc. Aşa cum Adam va fi duhovnicesc şi nu 
va avea nevoie de hrană, tot aşa şi întreaga creație, 
prin lucrarea lui Dumnezeu, se va preface „printr-o 
naştere din nou într-o locuinţă imaterială şi duhov- 
nicească, mai presus de orice simțire”. Creaţia nu 
va fi materială şi sensibilă, aşa cum a fost creată de 
Dumnezeu ca să corespundă nevoilor de atunci ale 
lui Adam. Fa va fi duhovnicească şi imaterială, ast- 
fel ca oamenii, având trupuri netrupeşti, să ajungă 

„la o simţire mai presus de simţire”, şi fiind acum 
„necircumscrişi în cele necircumscrise”, să aibă „o 
locuinţă vrednică de slava lor”32. 

Aici se vorbeşte clar despre locuința duhovni- 
cească şi despre un loc aparte, unde vor locui oame- 
nii duhovniceşti. Sfântul Simeon vorbeşte în repeta- 
te rânduri despre o locuinţă, fiindcă întreaga creație 
va deveni rai, se va schimba şi se va înnoi împreună 
cu omul“. 

În învățătura Sfântului Simeon sunt date şi câ- 
teva exemple pentru ca această opinie să fie înțelea- 
să mai bine. Loate vor deveni duhovniceşti şi dum- 
nezeieşti, fără ca rațiunea omului să le înțeleagă, 
deoarece ele depăşesc orice cuget omenesc. Loate se 
vor uni cu cele inteligibile şi „se vor face un alt rai 
inteligibil şi un Ierusalim ceresc”. Nimeni nu a mai 
stat până acum într-un asemenea loc frumos. Sfân- 
tul dă diferite exemple, spunând că soarele, luna 
şi stelele vor străluci şi mai mult. Acelaşi lucru se 
va întâmpla şi cu pământul, toate vor străluci, îşi 
vor împărtăşi frumusețea. Expunem aici cuvântul 
Sfântului Simeon Noul Teolog: „lar pământul îşi va 
relua frumusețea negrăită şi nouă şi un chip de ver- 
deață neveştejită, înfrumusețat de flori luminoase şi 
de o diversitate spirituală, în care, potrivit cuvântu- 
lui cuvios, locuieşte dreptatea”. 

Vorbim aici despre unirea dincolo de simţire din- 
tre creația pământească şi cea cerească. Sfântul Simeon 


“1 [bid., SC 122, 212-214; trad. rom.: p. 119-120. 
"2 [bid., SC 122, 218; trad. rom.: p. 121-122. 
>% [bid., SC 122, 218-220; trad. rom.: p. 122. 

este foarte expresiv: „toată această creație pămân- 
tească, văzută şi sensibilă, va fi schimbată şi se va 
uni cu cele cereşti, adică cu cele nevăzute şi mai pre- 
sus de simţire”. lar atunci, când toate cele pămân- 
teşti se vor uni cu cele cereşti prin harul lui Dum- 
nezeu, „ŞI drepții vor moşteni acest pământ înnoit, 
pe care îl vor moşteni cei fericiți de către Domnul ca 
blânzi” %4. 

Din toată învățătura Sfântului Simeon reiese că, 
atunci când vorbim despre viața veşnică şi despre 
înnoirea creației, înțelegem transfigurarea omului şi 
aşezarea sa într-un loc duhovnicesc. Creaţia nu va fi 
nimicită, ci se va preface, se va înnoi, se va schimba. 

Această teologia a Sfântului Simeon este îm- 
părtăşită şi de Sfântul Nicodim Aghioritul, când 
vorbeşte despre acea bucurie viitoare a drepţilor. 
Desigur, fiindcă se adresează poporului, foloseşte 
un limbaj mai explicit şi mai simplu, dar, cu toa- 
te acestea, prezintă adevărul teologic pe care l-am 
dezvoltat puțin mai înainte. Scrie aşa: „la aminte, 
cititorule, că la a Doua Venire lumea va fi înnoită 
şi va deveni mult mai frumoasă şi mai strălucitoa- 
re decât acum. Stihiile vor fi curăţite de orice stri- 
căciune, focul va fi mai strălucitor, dar nu va arde, 
fiindcă toată arderea sa se duce în iad. Văzduhul 
se va curăți de întuneric şi nori. Apa se va limpezi, 
va străluci ca oglinda şi cristalul. La fel şi pământul 
va deveni subțire, va fi curat față de orice murdărie 
sau materie vătămătoare, pentru că toate cele vătă- 
mătoare, care aduc necaz şi boală, adică fierbințeala 


„324 Ibid,, SC122, 220; trad. rom.: p. 122. 

focului, răceala apei, întunericul văzduhului, arşița 
verii, şi toată necurăția şi mizeria acestei lumi, vor 
fi adunate la un loc în abisul iadului spre mai multă 
durere pentru nefericiții păcătoşi. În acest fel stihii- 
le vor rămâne curățite, pământul întreg va rămâne 
nevătămător şi înfrumusețat ca un alt rai. 

La fel cerurile şi soarele, luna şi stelele vor da o 
lumină minunată şi de şapte ori mai multă, aşa cum 
spune Isaia, că lumina lunii va fi ca lumina soarelui, 
iar lumina soarelui va fi de şapte ori mai străluci- 
toare, precum lumina celor şapte zile (cf. Isaia 30, 
26). Ele îşi vor opri mişcarea, fiindcă soarele, luna şi 
planetele se mişcă acum spre folosul omului, adică 
pentru creare şi stricăciune, dar atunci, după învie- 
rea obştească, acestea vor înceta. Soarele se va opri 
la răsărit, iar luna la apus, şi restul în locurile lor, 
aşa cum au fost create la început. Nici timpurile nu 
se vor mai schimba, nu va mai fi nici iarnă ori vară, 
nici noapte, ci va fi mereu o statornicie veşnică a 
timpurilor, însoţită de o bucurie nesfârşită şi veselie 
nemărginită. lar acestea toate se vor face la porunca 
dumnezeiască pentru mai multă slavă şi desfătare 
față de cei drepţi, ca să primească înmulțit răsplata 
faptelor lor”. 

Înnoirea viitoare a creaţiei este trăită chiar de 
acum. Aşa cum omul poate să devină văzător al 
slavei lui Dumnezeu încă din această viață, tot ast- 
fel poate dobândi încă de pe acum simțul schimbă- 
rii creației, care va avea loc atunci. Când omul are 


*2 NICODIM AGHIORITUL, XP10T0n0Ea Tov XpioTiavov, 
Tesalonic, Edit. Pnyomoviov, 1974, p. 398-399. 


338 lerotheos, Mitropolitul Nafpaktosului 


mintea luminată, nu mai este rob al creaţiei, ci vede 
prin ea rațiunile ființelor, harul necreat şi energia 
lui Dumnezeu. Când are în el harul dumnezeiesc, în 
mod „palpabil şi sensibil”, atunci trăieşte propria sa 
înviere şi rezidirea creației. Toate îi par bune. Într-o 
astfel de viziune trebuie încadrate descrierile fru- 
moase ale creaţiei făcute de sfinți. Deoarece omul 
este centrul creației, harul necreat se transmite, prin 
el, şi creaţiei iraționale. De aceea, şi animalele săl- 
batice se supun sfinților, aşa cum putem vedea în 
sinaxarele Bisericii. Trăirea acelei transfigurări şi 
schimbări viitoare în interiorul creaţiei se manifestă 
în moaştele sfinților. 

Sub acest înțeles spunem că Hristos, prin întru- 
parea Sa, a adus pe pământ zidirea cea nouă, fiindcă 
ne-a dat posibilitatea ca încă de pe acum să dobân- 
dim simțul înnoirii ei, dar şi aşteptarea înnoirii vii- 
toare. De aceea în Biserică nu există bănuieli privi- 
tor la această viaţă, ci avem direct dovezi. 


3. Sporirea continuă din veacul viitor 


Viaţa veşnică nu este o stare, ci o mişcare conti- 
nuă. De aceea sfinţii vor deveni tot mai încăpători în 
ce priveşte părtăşia la slava necreată a lui Dumne- 
zeu. Acesta este un adevăr scos în evidenţă de tra- 
diția scripturistică şi patristică. 

Fundamentul teologic al acestui adevăr poate fi 
observat în două puncte. Primul: Omul a fost creat 
după chipul şi după asemănarea lui Dumnezeu. Ex- 
presia după asemănare arată mişcarea, avântul spre 
Dumnezeu. Fireşte, din acest fapt rezultă că nu va 

exista o finalitate a desăvârşirii, fiindcă altfel ar în- 
semna să se ajungă la desăvârşirea deplină şi la ase- 
mănarea cu Hristos. Al doilea punct, care este legat 
de primul, vizează diferența dintre necreat şi creat. 
Creatul nu poate ajunge niciodată necreat. Creatul 
se mişcă înspre necreat, dar nu va putea deveni ni- 
ciodată necreat prin fire. Tocmai de aceea creatul se 
va mişca întotdeauna spre necreat, dar nu va exista 
o finalitate şi un sfârşit al acestei mişcări. 

Sfinții, prin intermediul contemplării lui Dum- 
nezeu, îşi văd foarte bine caracterul creat şi schim- 
bător al firii. lar acest fapt îl simt ca pe o consecință 
a căderii. Desigur, acest lucru este spus în virtutea 
faptului că, prin comparația dintre creat şi necreat, 
îşi văd propria lor nimicnicie. De aceea, toți cei care 
Îl văd pe Dumnezeu îşi văd stricăciunea, mortalita- 
tea şi spun, precum Avram, eu sunt pulbere şi cenuşă 
(Facere 18, 27). 

Această mişcare şi sporire continuă poate fi ob- 
servată în multe citate scripturistice. Tipul verbal de 
prezent cu valoare continuă, care este folosit în mul- 
te expresii, precum privegheați, pocăiți-vă etc., arată 
că nu este vorba despre o situație statică, ci despre o 
evoluție continuă, încă din această viaţă. 

În Apocalipsa lui loan se află îndemnul: şi cel 
ce este sfânt, să se mai sfintească (Apocalipsă 22, 11). 
Aceasta nu se va petrece doar în viața de aici, ci va 
continua şi în cealaltă viață. Cel care a intrat în eta- 
pa de curăţire şi pocăință va înainta din sfințenie în 
sfințenie şi din har în har. Cu cât omul se bucură de 
contemplarea slavei dumnezeieşti, cu atât mai mult 
îi va spori şi dorința după aceasta. 

Aşadar, acesta este parcursul virtuții. Virtutea 
nu are sfârşit, fiindcă altfel ar duce la o saturație, 
iar saturația creează oboseală şi efort. Dacă virtuțile 
sunt roade ale Duhului Sfânt şi nu putem ajunge ni- 
ciodată la desăvârşirea vieții lui Hristos, atunci nu 
există o limită a virtuții. Pornind de la aceste pre- 
mise, înțelegem că nu există un sfârşit al pocăinței, 
fiindcă altfel acest lucru ar presupune asemănarea, 
după fire, cu Hristos. 

Sfântul Grigorie de Nyssa susține că virtutea 
nu are sfârşit. Perfecţiunea în toate lucrurile, care 
se măsoară prin simțuri, este percepută în anumite 
limite, şi, fireşte, se măsoară având o unitate de mă- 
sură. Însă pentru bunătăţile cele mari, aşa cum este 
virtutea, nu există vreo limită. „Despre virtute însă 
am învăţat de la Apostol un singur hotar: acela că 
nu are hotar”. Virtutea nu are hotar şi limită. Subli- 
niază acest fapt, având în vedere cuvântul A posto- 
lului Pavel: Nu că am şi dobândit-o sau că de pe-acum 
am ajuns la desăvârşire; dar o urmăresc, că doar o voi 
dobândi, de vreme ce şi eu dobândit am fost de Hristos 
lisus. Fraților, eu încă nu socotesc s-o fi dobândit, dar 
una fac: uitând cele ce sunt în urma mea şi tinzând la 
cele dinainte, alerg la ținta către răsplata chemării de sus 
a lui Dumnezeu întru Hristos lisus. Aşadar, câți suntem 
desăvârşiți, pe aceasta s-o gândim (Filipeni 3, 12-15). 
Apostolul Pavel, deşi simte că a fost dobândit de 
către Hristos şi că se află pe calea desăvârşirii, totuşi 
simte că încă nu a ajuns până acolo. 

Sfântul Grigorie de Nyssa, referindu-se la acest 
citat, spune că Apostolul Pavel, deşi aleargă pe ca- 
lea virtuții şi tinde doar înainte, nu are simțământul 

că acest parcurs al său a luat sfârşit, fiindcă zăbo- 
virea pe cale o consideră nesigură. Sfârşitul virtuții 
este răutatea, aşa cum sfârşitul vieții este moartea. 
Dumnezeu, prin firea Sa, este binele desăvârşit, în 
care nu este urmă de răutate. De aceea, firea dum- 
nezeiască este infinită şi necuprinsă, adică nu are 
margine. A exersa virtutea înseamnă a avea părtă- 
şie cu Dumnezeu. loți cei care cunosc binele firesc 
au dorința de a avea părtăşie la el. Dar pentru că 
binele firesc nu are limită şi margine, dorința de a 
avea părtăşie la bine nu duce la păcat. Prin urmare, 
„virtutea are un singur hotar: nehotărnicia”**. 

Dacă aceasta se întâmplă în viața de aici, în- 
seamnă că în cealaltă viață va continua şi mai mult, 
când omul va dobândi o nai multă cunoaştere des- 
pre Dumnezeu, iar aceasta va spori năzuința după 
ceea ce este dorit. Deoarece cu cât iubirea este mai 
mare, cu atât mai mare este şi cunoaşterea. Şi cu cât 
cunoaşterea este mai mare, cu atât va spori şi iubi- 
rea, precum şi năzuința. 

Sfântul Simeon Noul Teolog spune că sălăş- 
luirea Sfintei Treimi în inima celor îndumnezeiţi, 
„în chip conştient şi simţit”, nu este o împlinire a 
doririi lor, ci cauza unei doriri şi mai puternice, şi 
mai mari. Când Dumnezeu îl cercetează pe om, nu 
îl lasă să se liniştească, ci omul, în acea clipă, este 
cuprins de foc. Deoarece mintea nu poate ajunge la 
un sfârşit a ceea ce este dorit şi nici nu poate da o 
măsură doririi şi iubirii, ci se sileşte să aibă părtăşie 


2 GRIGORIE DE Nyssa, Despre viața lui Moise, ELIE 9, 148-150; 
trad. rom. în: PSB 29..., p. 22-23. 

la acel sfârşit fără de sfârşit, „poartă în ea dorirea 
mereu nesfârşită şi iubirea mereu neîmplinită”*”. 

Aşadar, definiția desăvârşirii constă în incapa- 
citatea de a fi cuprinsă în unități de măsură. Ea este 
o iubire continuă şi crescândă, o dorire înflăcărată 
după Dumnezeu. Orice oprire (07401q) de-a lungul 
acestei căi este nefastă. De aceea, potrivit Părinților, 
desăvârşirea este definită drept „desăvârşirea fără 
sfârşit a celor desăvârşiți”. 

În învățătura Sfinţilor Părinţi despre viața veş- 
nică şi părtăşia la harul dumnezeiesc necreat este 
pusă în evidenţă şi sporirea continuă. Sfântul Ma- 
xim Mărturisitorul vorbeşte despre starea veşnic 
mişcătoare (derxivnToc 0Tdo!g) a celor plini de do- 
rință pentru Cel dorit. Potrivit Sfântului Maxim, în- 
dumnezeirea este aceeaşi cu părtăşia şi cu asemăna- 
rea lui Dumnezeu. Când vorbeşte despre părtăşie, 
o socoteşte drept bucurie veşnică şi neîncetată față 
de Cel dorit. Se vede clar că aici vorbeşte despre bu- 
curia neîncetată, care este starea veşnic mişcătoare. 
Sfântul scrie în acest sens: „lar starea veşnic mişcă- 
toare a celor plini de dorinţă în jurul Celui dorit este 
bucuria veşnică şi neîncetată de Cel dorit. Bucuria 
veşnică şi neîncetată e împărtăşirea de bunurile 
dumnezeieşti mai presus de fire“. 

În învățătura Sfântului Maxim se vede limpe- 
de că viața duhovnicească are o sporire continuă şi 


*27 SIMEON NOUL TEOLOG, 100 de capitole practice şi teologice 
7, SC 51, 42; trad. rom. în: Imne, Epistole şi Capitole..., p. 366-367. 

*28 MAXIM MĂRTURISITORUL, Către preacuviosul prezbiter şi 
egumen Talasie, c. 59, PG 90, 608-609; trad. rom. de Dumitru 
Stăniloae în: FR 3, Bucureşti, Edit. IBMOB, 2017, p. 399-360. 

că nu va înceta niciodată. De aceea se vorbeşte des- 
pre urcuşul continuu şi sporirea în părtăşia la cele 
bune. În operele sale sunt întâlnite foarte des sin- 
tagmele „stare veşnic mişcătoare” şi „mişcare stati- 
că” (oTăoLuoş xivno!G). Dar pentru a tâlcui mai bine 
această poziție esenţială a Sfântului, trebuie să ve- 
dem problemele filosofice cu care s-a confruntat el. 
Este un fapt cunoscut că Părinţii au răspuns întrebă- 
rilor ontologice ale filosofilor, şi au dat răspunsuri 
corecte, izvorâte din descoperirea lui Dumnezeu. 
Origen, fiindcă de multe ori a urmat teoriilor 
lui Platon, susținea că mişcarea a existat mai îna- 
inte de crearea lumii şi că după naştere urmează 
starea (0714013). El spunea că spiritele care se aflau 
în Dumnezeu au simțit o saturație, şi de aceea s-au 
pus în mişcare. Rezultatul mişcării a fost crearea şi 
facerea lumii. De aceea răul este cauza creării lumii. 
Prin urmare, mântuirea omului este readucerea su- 
fletului în Dumnezeu, acolo unde se află şi stator- 
nicirea. Deci schema ar fi aceasta: mişcare - creare 
- statornicire. Adică mai întâi s-au pus în mişcare 
spiritele, apoi a fost creată lumea, şi la urmă va avea 
Joc statornicirea, când sufletele, după ce vor fi elibe- 
rate din trupuri, se vor odihni în Dumnezeu“?. 
Sfântul Maxim, când se confruntă cu această 
înşiruire de idei expusă de Origen - cel care se ma- 
nifesta într-un univers platonic cu privire la crearea 


“ Vezi analiza părintelui Dumitru STANILOAE la Sfân- 


tul Maxim Mărturisitorul în: PiAooogpixă kai Beoioyikă 
eporriuara, vol. I, Atena, Edit. AnooroAur) Aaxovia, 1978, 
p. 21 ş.u., precum şi NoAaăov Aov5ofikov, op.cit., p. 217 ş.u. 

şi mântuirea omului -, deşi păstrează termenii mş- 
care, creare, stare (KivnoiG, VyEvEOLŞ, OTĂ0LIG), schim- 
bă totuşi ordinea lor şi le dă un alt conţinut. Pentru 
Sfântul Maxim nu mişcarea a fost mai înainte, ci 
crearea. Lumea este o creație pozitivă a lui Dumne- 
zeu. Dumnezeu a creat mai întâi lumea, după care 
a pus în ea mişcarea. Fără mişcare, creația nu putea 
să urce la Dumnezeu. Aşadar, mişcarea este rodul 
energiei creatoare a lui Dumnezeu, care a fost pusă 
în lume. Deci ea nu este cauză a creării şi căderii 
omului şi a lumii. Orice lucru creat îşi are puterea de 
mişcare de la Dumnezeu, fiindcă fără aceasta n-ar fi 
existat desăvârşire. Pentru aceea, mişcarea nu este 
cauză a căderii, ci mod de înălțare. Este firesc să nu 
existe un sfârşit al mişcării, fiindcă necreatul, adică 
Dumnezeu, nu are sfârşit, întrucât este infinit. 

Sfântul Maxim s-a confruntat cu următoarea 
problemă: odată ce mişcarea este o trăsătură natu- 
rală a creatului, cum va domina atunci starea? Cu 
alte cuvinte, cum va fi cu putință ca această miş- 
care să se oprească vreodată? Cu ocazia acestei în- 
trebări Sfântul Maxim a introdus sintagma „stare 
veşnic mişcătoare '. Omul va rămâne în comuniune 
cu Dumnezeu, dar această statornicire va fi o miş- 
care continuă. Motivul este că niciodată creatul nu 
va putea să se asemene întru totul cu necreatul, iar 
mărginitul nu se va putea identifica pe deplin cu 
infinitul. 

Combătând astfel concepția origenistă despre 
mişcare — creare -— stare, Sfântul Maxim vorbeşte des- 
pre creare — mişcare -— stare, precum şi despre faptul 
că starea este veşnic mişcătoare. Fireşte, dincolo de 


LX. Viaţa veșnică 345 


această schimbare a cuvintelor a schimbat şi conți- 
nutul, fiindcă Sfântul Maxim nu înțelege prin sin- 
tagma stare veşnic mişcătoare eliberarea sufletului 
de trup şi rămânerea lui în Dumnezeu, ci existența 
veşnică a omului întreg, alcătuit din suflet şi trup, şi 
desăvârşirea sa continuă. 

Zidirea nu poate să se mişte spre inexistenţă, 

spre neființă, pentru că este împiedicată de energia 
conducătoare a lui Dumnezeu. Deci mişcarea fireas- 
că este spre viețuirea în Hristos, spre îndeplinirea 
cuvântului creării ei. 
i În acest climat teologhisesc toți Sfinții Părinți. 
In continuare vom da câteva exemple din doi Pă- 
rinți, care au abordat acest subiect, potrivit căruia în 
cealaltă viață va exista o sporire continuă a oame- 
nilor, care vor avea părtăşie la slava necreată a lui 
Dumnezeu. 

Sfântul Grigorie Sinaitul scrie: „În veacul viitor 
îngerii şi sfinţii vor spori în adăugirea harurilor şi 
niciodată nu vor sfârşi, sau nu vor slăbi în dorirea 
bunătăților. Căci în veacul de acolo nu va fi slăbire 
sau micşorare a virtuţii în favoarea păcatului '*%0, 

O astfel de teză dezvoltă şi Sfântul Grigorie Pa- 
lama, când îl combate pe filosoful Varlaam. Varlaam 
susținea că, dacă omul, în timpul rugăciunii, se află 
într-o stare mai presus de simțire, aşa cum înțelegea 
el, este un dar atotdesăvârşit de la Dumnezeu. De 
aceea, rugăciunea făcută chiar cu durere şi trudă nu 
ajunge la darurile atotdesăvârşite ale lui Dumnezeu. 


“9 GRIGORIE SINAITUL, Capete foarte folositoare în acrostih, c. 54, 
FR 7..., p. 107. 

Sfântul Grigorie Palama foloseşte multe argu- 
mente pentru a respinge această teză. Printre al- 
tele, spune că nu există daruri atotdesăvârşite ale 
lui Dumnezeu, adică finale şi care nu mai suportă 
adaos, fiindcă este limpede şi cunoscut că, în veacul 
viitor, sfinții vor înainta la nesfârşit în vederea lui 
Dumnezeu. Dorirea celor care o dobândesc nu va 
înceta niciodată. Harul pe care sfinţii îl primesc este 
dătător de putere, fiindcă îi conduce la împărtăşirea 
de cele mai mari, iar Dumnezeu, Care dă harul Său 
în mod îmbelşugat, este infinit. Tocmai de aceea, ce 
mai lipseşte „ca să nu înainteze fiii veacului viitor 
în ea la nesfârşit, agonisind har peste har şi urcând 
cu bucurie urcuşul cel neobosit?”. Toate darurile pe 
care Dumnezeu le dă nu sunt atotdesăvârşite, fiind- 
că ceea ce este atotdesăvârşit nu mai suportă nimic 
adăugit””. 

Aşadar, potrivit Sfântului Grigorie Palama, în 
veacul viitor va exista o sporire continuă. Oprirea 
este identificată cu răul. Sporirea continuă are loc 
şi aici, în această viaţă, şi va continua şi în cealaltă 
pentru cei drepți. Având părtăşie la slava necrea- 
tă, vor dobândi o mai mare dorire şi o ardoare mai 
înaltă. De altfel, Dumnezeu e infinit şi este cu nepu- 
tință să fie cuprins de firea umană creată, indiferent 
de câtă putere ar dispune. 

Şi pentru că Sfântul Grigorie Palama se sprijină 
pe un citat din Sfântul Dionisie Areopagitul, trebu- 
je să spunem că dumnezeiescul Dionisie, în lucra- 


331 (GRIGORIE PALAMA, Către cei care se liniştesc cu evlavie. 
Despre rugăciune 11, FR 7..., p. 235-237. 

rea sa despre Ierarhia Cerească, în care descrie cele 
trei cete îngereşti, dintre care prima este superioară, 
aflându-se mai aproape de Dumnezeu, ultima este 
inferioară, aflându-se aproape de oameni, şi ceata 
mijlocie, care primeşte strălucirile celei superioare, 
vorbeşte despre curățirea, luminarea şi desăvârşi- 
rea îngerilor, ultima fiind legată de strălucirea mai 
încăpătoare. 

Aşadar, există o sporire continuă în a-L ve- 
dea pe Dumnezeu şi a cetelor îngereşti, în funcție 
de fiecare ceată în parte. Prima ceată „este curată, 
luminată şi desăvârşită. Ea e netulburată spre vreo 
aplecare din cele de jos. Este plină de lumina cea 
mai începătoare şi primă, şi este desăvârşită prin 
deprinderea cu împărtăşirea de cunoştinţa şi ştiinţa 
ce i s-a dat cel dintâi”, „fiind plină de cea mai sfântă 
curăţie a luminii celei nemăsurate'. Şi îngerii se cu- 
răță de neştiinţă prin cunoaşterea tainelor celor mai 
desăvârşite, care sunt date în funcție de ceată. Taina 
cea mai desăvârşită aduce mai multă cunoaştere, iar 
cunoaşterea aceasta se numeşte curățire de neştiința 
de mai înainte. Acelaşi lucru se petrece şi cu celelal- 
te cete îngereşti“?. 

Mai trebuie adăugat că veacul viitor, potrivit 
Sfântului Grigorie Palama, este numit nesfârşit, nu 
doar din perspectiva timpului, ci şi din perspectiva 
adăugării de haruri. Când Sfântul Grigorie vorbeşte 
despre valoarea cea mare a Maicii Domnului, fiindcă 
prin ea Hristos a venit în lume, pune în evidenţă şi 


*32 DIONISIE AREOPAGITUL, Despre lerarhia Cerească, trad. 

valoarea Născătoarei de Dumnezeu în veacul viitor, 
fiindcă „în veacul viitor nesfârşit, orice purcedere a 
Jurninii dumnezeieşti şi orice descoperire a dumne- 
zeieştilor taine şi orice vedere a harismelor duhovni- 
ceşti vor fi tuturor cu neputinţă în afara ei *%. 

Aşadar, faptul că, în viaţa viitoare, nu va exista 
vreo stagnare pentru cei drepţi, ci o sporire conti- 
nuă -, iar lucrul acesta se va petrece la nesfârşit, de- 
oarece, pe de-o parte, dorul omului după o cunoaş- 
tere mai mare a lui Dumnezeu va spori, iar pe de 
altă parte, omul nu va înceta de a mai fi creat, astfel 
încât să ajungă necreat prin fire - este esența înţe- 
lepciunii patristice. Omul poate trăi necreatul prin 
har, însă nicidecum prin fire, care aparține exclusiv 
lui Dumnezeu, Cel care ființează prin Sine şi trăieş- 
te prin Sine. 

Fireşte, de acest lucru vor avea parte doar cei 
care au intrat înainte de moarte în stadiul de curăţire 
şi de pocăință. Dacă omul s-a pocăit şi s-a spovedit, 
dar nu a reuşit să se vindece, să i se lumineze mintea, 
unul ca acesta, prin harul lui Dumnezeu, va spori în 
cunoaşterea dumnezeiască. Nu înțelegem acest fapt 
în duhul teologiei catolice, potrivit căreia omul care 
s-a pocăit, dar care nu şi-a îndeplinit canonul, va 
trece prin aşa-numitul purgatoriu. În Biserica Orto- 
doxă nu se vorbeşte despre o satisfacere a dreptăţii 
dumnezeieşti, ci despre intrarea în etapa de curăţire 
şi de pocăință, chiar dacă nu s-a vindecat desăvârşit. 
In astfel de situații, harul dumnezeiesc va ajuta la 

vindecare şi după moarte, în sensul că cei pocăiți vor 
deveni, cu ajutorul harului, şi mai încăpători față de 
strălucirea şi părtăşia la slava lui Dumnezeu. 

Dimpotrivă, pentru cei care nu s-au pocăit şi 
nici nu au arătat fapte de pocăință, nu va exista o 
sporire în bine şi în virtute. Nu am întâlnit locuri 
la Sfinții Părinţi, în care să se spună că cei nepocăiți 
vor tinde spre o viețuire mai nefastă. Ştim doar că, 
aşa cum în rai vor exista trepte în funcție de starea 
duhovnicească a omului, aşa va fi şi în iad. 

Când Hristos vorbeşte despre cetatea aceea 
din care Apostolii vor fi alungaţi, spune: Adevăr vă 
grăiesc, în ziua judecății mai uşor îi va fi pământului 
Sodomei şi Gomorei decât cetății aceleia (Matei 10, 15). 
Cuvintele mai uşor arată că vor exista trepte şi în iad. 

În concluzie, trebuie spus că există viaţă veşni- 
că, dar aceasta este trăită fie ca rai, fie ca iad. Aceas- 
tă veşnicie ar trebui să ne problematizeze. Trupuri- 
le transfigurate ale tuturor oamenilor vor trăi viața 
veşnică. Loate trupurile vor învia, atât ale păcătoşi- 
lor, cât şi ale drepţilor. Învierea trupurilor este un 
dar care a fost dat tuturor oamenilor, prin Învierea 
lui Hristos. Doar drepții vor trăi şi Înălțarea, de vre- 
me ce vor fi răpiți în nori ca să-L întâmpine pe Domnul 
în văzduh (1 Tesaloniceni 4, 17). Cu prilejul celei de 
a Doua Veniri a lui Hristos va avea loc şi înnoirea 
creației din stricăciune. Părtăşia la slava lui Dumne- 
zeu, pentru cei drepți, va fi continuă şi crescătoare. 
Nu va exista o stare statică, ci o stare veşnic mişcă- 
toare şi o mişcare statică. 

Omul trebuie să vadă stricăciunea şi caracterul 
trecător al acestei vieți, şi să privească spre veşnicie. 

Sfântul Grigorie Palama, când tâlcuieşte următoa- 
rele citate din Scriptură: clipul lumii acesteia trece (1 
Corinteni 7, 31) şi: vremea se scurtează (1 Corinteni 7, 
29), spune: „Viaţa este scurtă, moartea este aproa- 
pe, lumea aceasta este stricăcioasă, Cel ce rămâne 
de-a pururi este altfel”. Disprețuirea față de această 
lume, pregătirea pentru lumea viitoare, viața potri- 
vită cu viețuirea veacului viitor pe cât este cu pu- 
tință, şi paza faţă de stricăciunea vieții de acum „ne 
trimit pe noi către EI, în deplină siguranță”**. 

Gândul nostru trebuie să fie îndreptat spre via- 
ţa veşnică, fiindcă pentru noi, cetatea noastră e de la- 
nceput în ceruri (Filipeni 3, 20). Oamenii pământeşti 
pot fi conduşi de sisteme capitaliste, socialiste sau 
marxiste, însă patria creştinilor este cerească. Sco- 
pul omului este dorirea după viața veşnică şi păr- 
tăşia la împărăția lui Dumnezeu, care „nu va avea 
sfârşit. Nici desăvârşirea nu va avea sfârşit. Ea este 
nesfârşită. 


“5% IDEM, Omilia 19, EIIE 9, 568; trad. rom. în: Omilii, vol. 
1..., p. 249-250. 

Eshatologia diacronică 


Încă de la începutul cărții am spus că ne vom 
ocupa, în mod special, de viața omului după moar- 
te. Am urmărit calea sufletului din clipa despărțirii 
sale de trup până la a Doua Venire a lui Hristos şi 
viața acestuia de după judecata viitoare. 

Toate aceste teme sunt cuprinse în termenul es- 
hatologie. Se ştie că eshatologia şi toate evenimentele 
care îi vor urma îl preocupă pe omul zilelor noastre. 
Se poate spune că, în afară de grija pentru sănăta- 
te, acum este la modă să laşi deoparte cele prezente 
şi să te preocupi de cele viitoare. Se poate ca acest 
lucru să fie un semn al decăderii. În vremuri de dis- 
perare cumplită, provocată de diferite evenimente 
sociale, oamenii s-au întors spre cele viitoare şi au 
căutat cu sârguinţă să afle mai multe despre aces- 
tea. De obicei, atunci când sistemele sociale şi antro- 
pocentriste aveau baze solide, oamenii se ataşau de 
ele şi nu mai erau interesaţi de cele viitoare. Dim- 
potrivă, în vremurile tulburi, oamenii au tins spre 
ceva mai adânc. Astfel, din considerente umane, s-a 
dezvoltat astăzi ştiinţa viitorologiei, care analizează 
viitorul planetei şi încearcă să cerceteze condițiile 
de trai viitoare ale oamenilor. 

Problema e că astăzi se petrece o confuzie cum- 
plită cu privire la această căutare. Mulţi creştini 
confundă teologia ortodoxă despre eshatologie cu 
alte interpretări eretice asupra acesteia, şi chiar sunt 
preocupați într-un mod în care ar face-o un adept 
al altei religii sau un umanist. Lucrurile sunt încur- 
cate, nu sunt aşezate la adevărata lor dimensiune. 
De aceea este necesar să cercetăm din perspectivă 
ortodoxă acest subiect al eshatologiei. Doar în felul 
acesta vom evita ispita de a confunda eshatologia 
cu elemente străine, care anulează Revelația. 

Termenul de eshatologie diacronică arată că cele 
din urmă, în tradiția ortodoxă, nu înseamnă doar 
cele viitoare, adică nu sunt legate exclusiv de timp, 
ci de modul de viaţă. Doar în acest fel, eshatologia 
este, totodată, trecut, prezent şi viitor. Când vor- 
bim despre eshatologie, din perspectivă ortodoxă, 
trebuie să avem mereu în vedere că cele din urmă, 
care vor avea loc în viitor, sunt ca cele de la început 
ŞI ca cele intermediare. 


1. Explicaţia cuvântului eshatologie 


Aşa cum termenul hristologie denotă vorbirea 
despre Hristos, iar termenul eclesiologie denotă vor- 
birea despre Biserică, tot aşa termenul eshatologie 
denotă vorbirea despre evenimentele din urmă. 

Cuvântul toxara (eshata) este folosit cu mai 
multe sensuri. Inițial, înseamnă ultim, la urmă, adi- 
că adjectiv ce indică locul, gradaţia (mai sus, mai 
jos), condiţia socială, timpul. Astfel, putem vorbi 
despre un loc îndepărtat, despre un om de joasă 

speță, despre un om modest sau josnic, despre eve- 
nimentele care vor avea loc în viitor**. 

Când Hristos vorbeşte despre slava Apostoli- 
lor, care au lăsat toate şi L-au urmat, spune: Şi mulți 
dintre cei dintâi vor fi la urmă (EoxaAToL), şi cei de la 
urmă vor fi întâi (Matei 19, 30). Aici este folosit cu 
sensul de valoare. Apostolii, care erau considerați 
cei din urmă, în comparație cu înțelepții şi puterni- 
cil vremii, s-au dovedit a fi cei dintâi. Cu acest sens, 
este întâlnit de multe ori în Scriptură acest cuvânt. 

Într-o altă situație, Hristos, când vorbea despre 
buna purtare la ospețe, spunea că omul trebuie să 
aleagă ultimul loc, ca, dacă va fi nevoie, stăpânul 
casei să-i arate cinste: când vei fi chemat, mergi şi te 
aşază pe locul cel mai de la urmă (Eoxarov) pentru ca, 
atunci când va veni cel care te-a poftit, să-ți spună: Pri- 
etene, mută-te mai sus! (Luca 14, 10). Aici, cuvântul 
toXaroş este pus în comparație cu înălțimea pozi- 
ției sociale. Printre altele, subînțelege şi smerenia 
care trebuie să-i caracterizeze pe ucenicii lui Hris- 
tos. De aceea Domnul îndemna în alt loc: Dacă vrea 
cineva Să fie întâiul, să fie cel din urmă (£0xa'T0G) dintre 
toți şi sluţitor al tuturor (Marcu 9, 35). 

Cuvântul toxaros este utilizat şi pentru indica- 
Hi geografice ca să indice marginea orizontului sau 
a pământului. Hristos le-a vestit ucenicilor săi: dar 
putere veţi primi prin venirea peste voi a Sfântului Duh 
ŞI-Mi veți fi Mie martori în lerusalim şi-n toată Iudeea 
Şi-n Samaria şi pân-la marginea (Es to xăTov) pămân- 
tului (Faptele Apostolilor 1, 8). 

Desigur, termenul eshatologie este folosit mai 
ales pentru a desemna sfârşitul timpului. Cu acest 
sens îl întâlnim în multe locuri din Noul Testament. 
Vom vedea în continuare câteva dintre acestea, fără 
să menționăm şi altele în care termenul are şi alte 
sensuri. 

În cuvântările Sale, Hristos leagă acest termen 
de învierea trupurilor şi, fireşte, de judecata care va 
urma. Vorbindu-le iudeilor, le spunea printre altele: 
Iar voia Celui ce M-a trimis, aceasta este: să nu-l pierd pe 
nici unul din cei pe care Mi-a dat, ci să-l înviez în ziua 
de apoi (11) eox4'n muepa) (loan 6, 39). Aceasta era 
şi credinţa iudeilor. De aceea sora lui Lazăr, Marta, 
la încredințarea lui Hristos că fratele tău va învia, a 
răspuns: ştiu că va învia, la înviere, în ziua de apoi (11) 
coxă'n 1uepa) (loan 11, 23-24). Şi după cum spu- 
neam mai înainte, învierea trupurilor este legată de 
judecata care va urma. De aceea Hristos spune: Pe cel 
ce se leapădă de Mine şi nu primeşte cuvintele Mele, are 
cine să-l judece: cuvântul pe care Eu l-am grăit, acela îl va 
judeca în ziua de apoi (11) coxărn 1uepa) (loan 12, 48). 

Cele din urmă se referă şi la perioada dinainte de 
a Doua Venire, când Hristos îi va judeca pe oameni, 
adică la sfârşitul timpului, când oamenii se vor în- 
vârtoşa la inimă, iar răutatea va ajunge la apogeu. 
De aceea Apostolul Pavel îl încredințează pe uce- 
nicul său: şi pe aceasta s-o ştii, că-n vremile din urmă 
(EOXATALG) veni-vor vremuri grele (1 Limotei 3, 1). În 
acelaşi cuget se află şi Apostolul Petru, când reamin- 
teşte adevărul: Ma: întâi pe aceasta trebuie s-o ştiţi: că-n 
zilele cele de apoi (Er' EoxăTawv) vor veni cu batjocură 
batjocoritori care vor trăi după poftele lor (2 Petru 3, 3). 

Prin urmare, termenul eshatologie este folosit 
pentru a desemna vremurile din urmă, sfârşitul 
timpului, acele vremuri când Hristos Se va arăta, ca 
să-i judece pe oameni, şi pe toate cele ce vor urma 
înainte şi după această arătare. Putem să mai adău- 
găm că eshatologia se mai referă şi la ieşirea sufle- 
tului din trup, moment în care va începe judecata 
particulară a oamenilor. 

Din aceste puţine elemente introductive reiese 
că nu este foarte uşor să încadrăm eshatologia doar 
într-un interval de timp, fiindcă, potrivit percepţiei 
ortodoxe despre timp, trăim unitatea dintre trecut, 
prezent şi viitor, de vreme ce pentru sfinți, adevăra- 
tele mădulare ale Bisericii, cele din trecut şi cele vii- 
toare sunt trăite ca prezente. De aceea, putem vorbi 
despre eshatologia diacronică, atâta timp cât cele 
din urmă sunt ca cele dintâi şi ca cele intermediare. 


2. Timpul în percepţie ortodoxă 


Pentru a vedea mai limpede învăţătura orto- 
doxă despre eshatologie, trebuie să analizăm puțin 
problema timpului în percepția ortodoxă. Acest lu- 
cru ne va ajuta să observăm pe deplin acest subiect 
important şi fundamental, care este şi de actualitate. 
De altfel, titlul acestui capitol este intitulat Eshatolo- 
gia diacronică. 

Desigur, nu vom studia timpul din perspecti- 
vă ştiinţifică, ci din perspectivă bisericească şi, mai 
ales, în relație cu descoperirea dumnezeiască. De 
altfel, şi cele din urmă sunt cercetate în relaţie cu a 
Doua Venire a lui Hristos şi cu fericirea viitoare. 

În perioada de dinaintea întrupării lui Hristos, 
timpul era liniar, de vreme ce evreii Îl aşteptau pe 
Mesia, pentru a-i izbăvi din robie şi de păcat. Însă în 
perioada bisericească, după ce Hristos a venit, S-a 
întrupat şi a dat fiecărui om posibilitatea de a trăi 
împărăția lui Dumnezeu, nu mai există atâta timpul 
liniar, cât mai degrabă timpul în accepțiunea Crucii. 
Noi nu mai suntem conduşi în viitor spre descope- 
rirea împărăției lui Dumnezeu, ci Hristos şi împără- 
ţia Sa se îndreaptă spre noi, adică vin şi ne întâm- 
pină în fiecare moment. Aşadar, viața de apoi poate 
fi trăită de om în orice moment. Dacă ne gândim că 
Hristos, prin întruparea Sa, l-a readus pe Adam în 
rai şi l-a ridicat la înălțimea la care ar fi ajuns dacă 
nu ar fi păcătuit, atunci putem constata că cele de 
la început şi cele din urmă sunt trăite în prezent, şi 
astfel trăim aşa-numitul timp liturgic. Timpul este 
cuprins în veşnicie. 

Faptul că întruparea lui Hristos le-a adus pe 
cele din urmă în cadrul istoriei şi al timpului reiese 
din multe citate scripturistice. Aş dori să le amin- 
tesc pe cele mai reprezentative. 

Apostolul Pavel, când vorbeşte despre modul 
în care Dumnezeu S-a descoperit, scrie: În multe rân- 
duri şi-n multe feluri grăindu-le Dumnezeu odinioară 
părinților noştri prin profeți, în zilele acestea de pe urmă 
ne-a grăit nouă prin Fiul (Evrei 1, 1-2). De aici reiese 
că zilele de pe urmă sunt zilele venirii lui Hristos. 
Odată cu intrarea lui Hristos în lume a început şi 
împărăția lui Dumnezeu. 

Apostolul Petru, când vorbeşte despre izbă- 
virea dobândită prin întruparea lui Hristos, scrie: 

ştiind voi că nu cu lucruri stricăcioase, cu argint Sau cu 
aur ați fost răscumpărați din deşarta voastră viață moş- 
tenită de la părinți, ci cu sângele cel scump - ca al unui 
miel nevinovat şi neprihănit — al lui Hristos, Cel ce rân- 
duit a fost mai-nainte de-ntemeierea lumii, dar Care-n 
anii cei mai de pe urmă S-a arătat de dragul vostru (1 Pe- 
tru 1, 18-20). Venirea lui Hristos pentru mântuirea 
neamului omenesc a fost preştiută înainte de înte- 
meierea lumii, dar a fost realizată în anii din urmă. 
Sfinții Apostoli, care s-au învrednicit de marea des- 
coperire, au intrat în viața celor din urmă. 

Sfârşitul veacurilor din Sfânta Scriptură nu se 
referă doar la terminarea timpului, ci şi la întruparea 
lui Hristos, de vreme ce ne dă posibilitatea să trăim 
viața evenimentelor din urmă. Când Apostolul Pavel 
vorbeşte despre ispitele iudeilor din Vechiul Testa- 
ment, scrie: Şi toate acestea li s-au întâmplat lor ca pilde 
şi au fost scrise spre povățuirea noastră, a celor care-am 
ajuns sfârşiturile veacurilor (1 Corinteri 10, 11). 

Trăirea evenimentelor din urmă are legătură şi 
cu discuția lui Hristos cu Marta, sora lui Lazăr, de 
care am pomenit puţin mai sus. Hristos o încredin- 
țează că fratele ei, Lazăr, va învia. Ea Îi răspunde că 
ştie bine că va învia la ziua de apoi. Atunci Hristos 
îi spune: Eu sunt învierea şi viața, cel ce crede în Mine, 
chiar dacă va muri, va trăi; şi tot cel ce trăieşte şi crede 
întru Mine, în veac nu va muri!, iar la scurt timp l-a 
înviat pe Lazăr (loan 11, 23 ş.u.). 

Această convorbire şi minune care au urmat 
sunt grăitoare. Arată că El este învierea şi viața, şi, 
ca urmare, odată cu venirea Sa în lume a adus şi 
viața. Învierea lui Lazăr trebuie văzută prin această 

prismă. Hristos nu l-a înviat pe Lazăr doar dintr-un 
sentiment de prietenie, ci pentru că a vrut să arate 
că este începutul învierii oamenilor, că El Însuşi este 
învierea, că prin întruparea Sa moartea este desfi- 
ințată şi, prin urmare, prin întruparea Sa a venit 
în lume împărăția cerurilor. Aşadar, împărăţia lui 
Dumnezeu nu este viața de dincolo de timp, ci trăi- 
rea lui Dumnezeu încă din această viață. 

În acelaşi duh, în imnografia bisericească, este 
abordat şi timpul, precum şi trăirea evenimentelor 
din urmă. Întru-un tropar al Învierii cântăm aşa: 
„Cuvântul Cel născut din Dumnezeu Tatăl mai îna- 
inte de veci, iar în vremurile de pe urmă Acelaşi din 
cea neprihănită de nuntă întrupându-Se, de voie 
răstignire de moarte a răbdat, şi pe omul cel omorât 
de demult l-a mântuit prin Învierea Sa”3%. 

Astfel, în Noul Testament, împărăţia lui Dum- 
nezeu nu este doar o aşteptare eshatologică, ci o re- 
alitate venită deja. Sfântul Grigorie Palama, cerce- 
tând acest adevăr, spune că în Sfânta Scriptură trăi- 
rea împărăției lui Dumnezeu are loc în trei moduri. 

În primul mod, împărăţia lui Dumnezeu vine, şi 
de aceea este necesară pocăinţa, după cum au pro- 
povăduit Cinstitul Înaintemergător şi Hristos. În al 
doilea mod, împărăţia lui Dumnezeu a venit, şi este 
înlăuntrul vostru (Luca 17, 21). lar în al treilea mod, 
împărăția lui Dumnezeu va veni în toată deplinăta- 
tea şi slava ei. Împărăția lui Dumnezeu este Însuşi 
Hristos şi vederea harului necreat. 


“e *** Octoihul Mare, Doamne strigat-am..., glas 8, Stihira a 
3-a, Bucureşti, Edit. IBMBOR, 2003, p. 590. 

Sfântul Grigorie Palama Spune: „Pocâăiți-vă, că s-a 
apropiat împărăția cerurilor. Şi nu numai că s-a apropi- 
at..., dar nu peste multă vreme încă şi mai limpede 
ni se va înfățişa nouă... Aşadar, întrucât împărăția 
lui Dumnezeu s-a apropiat, şi este în noi, şi nu după 
multă vreme se va înfățişa [deplin], să ne facem pe 
noi înşine vrednici de ea, prin fapte de pocăință”"”. 

Deoarece împărăția lui Dumnezeu a venit deja, 
dar şi urmează să vină la sfârşitul timpului, fără să 
ştim când va veni, ceasul de pe urmă este în fiecare 
clipă (1 Ioan 2, 18), potrivit Evanghelistului loan. 

Prin urmare, în percepția ortodoxă timpul nu 
este liniar, în sensul că nu aşteptăm împărăţia lui 
Dumnezeu în viitor. Nu este nici circular, în sen- 
sul platonic, adică anarhic şi fără sfârşit. Însă putem 
spune că timpul este al crucii. Deşi ne îndreptăm 
spre viața de după moarte, spre bunătățile viitoa- 
re, totuşi ele pot fi trăite încă din această viață. Deci 
timpul în percepţie ortodoxă nu funcționează ca 
trecut, prezent şi viitor, ci ca timp comprimat, mân- 

tuitor şi liturgic. 

Mai întâi de toate, în tradiţia ortodoxă, faptul 
acesta arată că cele din urmă nu sunt viața după 
moarte şi după cea de-a Doua Venire a lui Hristos, 
nu sunt viața din celălalt veac, ci sunt comuniunea 
şi unitatea cu Hristos, putând fi dobândite încă din 
această viață. O eshatologie separată de trecut şi de 
prezent nu mai este ortodoxă. Este o denaturare a 
învățăturii Bisericii despre cele din urmă. 


57 GRIGORIE PALAMA, Omilia 10, EIIE 9, 252-254; trad. rom. 
în: Omilii, vol. 1..., p. 105. 

3. Trecutul și prezentul evenimentelor din 
urmă 


Vorbind despre evenimentele din urmă, după 
cum s-a arătat în mod lămurit, înțelegem îndeosebi 
cele ce vor urma în viaţa de după moarte şi în viaţa 
de dinainte şi de după a Doua Venire a lui Hristos 
în lume ca să-i judece pe oameni. Însă în tradiţia in- 
terpretativă ortodoxă, după cum vom vedea în cele 
ce urmează, nu le vom trăi pe cele din urmă ca pe 
o aşteptare viitoare, ci ca pe o realitate prezentă. 
Deci cele din urmă au un caracter tridimensional. 
Ele aparțin trecutului, prezentului şi viitorului, ele 
aparțin sfinţilor. Lucrul acesta îl vom cerceta în mod 
mai amănunțit în cele ce urmează. 


4) Ce este împărăția lui Dumnezeu 


În întreaga tradiție biblico-patristică se vede 
limpede că împărăţia lui Dumnezeu nu este o re- 
alitate creată şi lumească, ci este vederea luminii 
necreate, fiindcă vederea luminii necreate este în- 
dumnezeirea omului şi unirea sa cu Dumnezeu. 
De aceea împărăţia lui Dumnezeu este părtăşia la 
slava dumnezeiască. Aşadar, slava lui Dumnezeu 
va fi comună atât lui Hristos, cât şi sfinților îndum- 
nezeiți, cu deosebirea că Hristos, fiind Dumnezeu, 
este izvorul slavei necreate şi al împărăției, pe când 
sfinţii vor fi părtaşi la aceasta prin har. Sfântul Isaac 
Sirul subliniază: „(Sfinţii) spun că împărăţia ceruri- 
lor este vederea duhovnicească”'3%. 


358 ISAAC SIRUL, Cuvinte despre nevoinţă XIX, FR 10..., p. 99. 


X. Eshatologia diacronică O 361 


În predica de pe munte, Hristos i-a fericit pe 
cei smeriți şi pe cei blânzi, spunând: Fericiți ce să- 
raci cu duhul, că a lor este împărăția cerurilor, precum 
şi Fericiți cei blânzi, că aceia vor moşteni pământul 
(Matei 5, 3-5). 

Sfântul isihast Grigorie Sinaitul, când tâlcuieşte 
aceste fericiri, dar mai ales pe cea despre împărăția 
lui Dumnezeu, spune că „pământul celor blânzi” 
este împărăția cerurilor. Arată că împărăţia cerurilor 
este starea divino-umană a lui Hristos, la care am 
ajuns sau la care ajungem, primind naşterea după 
har a înfierii şi înnoirea prin înviere. Pământul sfânt 
mai este şi „firea îndumnezeită”, care a ajuns la în- 
dumnezeire sau doar la curăţire. În plus, pământul 
sfânt este seninătatea dumnezeiască a păcii, care este 
mai presus de pătrunderea şi înțelegerea minții“”. 
Prin urmare, împărăția lui Dumnezeu este părtăşia 
sfinților îndumnezeiți la harul lui Dumnezeu. 

Desigur, se ştie că oamenii se vor afla în stări di- 
ferite, în funcție de măsura îndumnezeirii lor. Sfân- 
tul Grigorie Sinaitul este foarte expresiv când tâlcu- 
ieşte cuvântul lui Hristos adresat ucenicilor Săi: în 
casa Tatălui Meu multe locaşuri sunt (loan 14, 2), spu- 
ne că împărăţia lui Dumnezeu este una singură, dar 
are multe deosebiri lăuntrice, în funcţie de „deose- 
bitele trepte şi înaintări ale stării de acolo”. Toţi vor 
străluci pe tăria cerului, dar stea de stea se deosebeşte 
în strălucire, după cum spune dumnezeiescul Apos- 
tol (1 Corinteni 15, 41). Astfel, cei îndumnezeiți, sfin- 


— 

ţii, vor străluci, vor iradia „potrivit cu virtutea, cu 
cunoştinţa şi cu măsura îndumnezeirii “*. 

Acelaşi sfânt analizează lucrul acesta, dând ca 
exemplu cortul mozaic. Cortul lui Moise avea două 
încăperi, două corturi separate. Tot aşa şi împărăția 
cerurilor se aseamănă cu cortul lui Moise făcut de 
Dumnezeu. În primul vor intra „toți câți sunt pre- 
oți ai harului . În al doilea, care este inteligibil, vor 
intra doar cei care au intrat încă de aici în întune- 
ricul cunoştinței de Dumnezeu şi au slujit Treimii 
ca ierarhi desăvârşiți, cu mintea, cu cuvântul şi cu 
duhul, avându-L ca întâi lerarh pe Hristos". 

Astfel, preoţii harului, adică sfinţii, care în tim- 
pul vieţii lor au intrat în etapa de luminare a minții, 
se vor învrednicii să intre în primul cort, pe când ar- 
hiereii harului, adică văzătorii de Dumnezeu şi ade- 
vărații teologi, vor intra în al doilea cort, primind în 
mod vădit strălucirile harului. 

Acest lucru înseamnă că, în funcție de curățirea 
inimii şi de luminarea minţii în această viaţă, se vor 
învrednici şi de experiența potrivită şi pe măsură. 
Aşadar, se ajunge la concluzia neforțată că împă- 
răția cerurilor este vederea lui Dumnezeu față către 
față, este comuniunea şi unirea omului cu Dumnezeu. 

Parabolele lui Hristos despre împărăţia ceru- 
rilor sunt foarte grăitoare. În multe dintre ele, îm- 
părăţia cerurilor este asemănată cu stăpânul casei 
care face nuntă. Aş dori să amintesc de una dintre 
ele: Asemănatu-s-a împărăția cerurilor omului împărat 


——— o —— 

care i-a făcut nuntă fiului său. Şi şi-a trimis slujitorii 
să-i cheme la nuntă pe cei poftiți, dar ei n-au vrut să vină 
(Matei 22, 2-3). 

Sfântul Teofilact, când tâlcuieşte această para- 
bolă, face câteva observaţii remarcabile, legat de su- 
biectul ce ne preocupă. Spune că, atunci când noi 
trăim ca oameni, cu patimi şi slăbiciuni, Dumnezeu 
ni se arată ca om. Când trăim ca dumnezei după 
har, „atunci Dumnezeu stă întru adunare de dum- 
nezei”. Când trăim ca fiarele, „ni se face şi El nouă 
ca o panteră şi ca un urs şi ca un leu”. În parabo- 
la aceasta, Dumnezeu Se prezintă ca om, care face 
nuntă fiului său. Desigur că vorbeşte despre nunta 
Fiului Său, „împreunând cu El tot sufletul cel fru- 
mos, că Mire este Hristos, iar Mireasă - Biserica şi 
sufletul [cel râvnitor]”. 

Astfel, parabola nunții arată unitatea lui Hris- 
tos cu oamenii legaţi de EI. I-a chemat la nuntă şi la 
ospăț. Impărățţia lui Dumnezeu se aseamănă cu un 
ospăț. “În vremurile de pe urmă s-a arătat desăvârşit 
această nuntă, şi spre seară, adică la sfârşitul veacu- 
rilor”. Aici se vede clar că se referă, în special, la taina 
întrupării Fiului şi Cuvântului lui Dumnezeu, adică 
atunci când în persoana Cuvântului s-au unit firea 
dumnezeiască cu cea omenească în mod neameste- 
cat, neschimbat, neîmpărțit şi nedespărțit. Acest os- 
păț, cu care este asemănată împărăția cerurilor, se 
numeşte prânz, „fiindcă şi în veacurile cele dintâi s-a 
descoperit taina, deşi în chip mai umbrit" %. 


2 TEOFILACT AL BULGARIEI, Tâlcuire la Evanghelia după Ma- 
tei, PG 123, 384-385; trad. rom. în: Tâlcuirea Sfntei Evanghelii de 

Acestea ne conduc la concluzia că împărăţia lui 
Dumnezeu a venit prin întruparea lui Hristos, şi că 
această taină a fost descoperită de mai înainte, deşi 
într-un mod mai nedesluşit. Vom vedea acest punct 
în cele ce urmează. Dar din nou doresc să repet că 
împărăția cerurilor şi împărăţia lui Dumnezeu sunt 
sinonime cu vederea luminii necreate, cu îndumne- 
zeirea omului şi cu unirea sa cu Dumnezeu. 


b) Cele din urmă sunt ca cele dintru început 


Învățătura Sfinților Părinți este limpede în pri- 
vința faptului că Dumnezeu nu l-a creat pe om muri- 
tor, adică nu Dumnezeu este cauza morții, ci l-a creat 
dându-i puterea să ajungă la îndumnezeire şi să se 
întărească în ea. Sfântul Grigorie Sinaitul spune că 
trupul omului a fost creat nestricăcios, „precum va 
şi învia”, iar sufletul a fost creat neîmpătimit'*. Cu 
alte cuvinte, trupul omului a fost creat de Dumnezeu 
în starea în care se va afla după învierea trupurilor, 
adică nestricăcios. Desigur, sufletul era neîmpătimit. 
Înseamnă deci că nu Dumnezeu este cauza răului. 

Unii dintre Sfinţii Părinți spun că Adam, imedi- 
at după crearea sa, se afla în etapa luminării minţii, 
iar alții spun că se afla în etapa îndumnezeirii. Aces- 
te două tradiții sunt cuprinse în învățătura Sfântu- 
lui loan Damaschin, care, aşa cum ştim, a redactat 


la Matei, ed. îngrij. de R. P. Sineanu şi L. S. Desartovici, Bucu- 

un rezumat al învățăturii tuturor Sfinților Părinți. 
Într-o altă carte am cercetat această învățătură a 
Sfântului loan Damaschin, potrivit căreia Adam se 
afla în etapa luminării minții şi în contemplație. De 
altfel, luminarea este prima etapă a contemplării lui 
Dumnezeu: 

Prin urmare, Adam trăia în raiul sensibil şi inte- 
ligibil, şi era în comuniune cu Dumnezeu. Trăia îm- 
părăția lui Dumnezeu. Însă trebuia să se întărească 
în această stare şi să treacă, mai departe, la hrănirea 
din pomul vieții. Nu a reuşit să realizeze acest lu- 
cru, fiindcă era încă neîncercat şi neexperimentat, şi 
nu a ascultat de voia lui Dumnezeu. 

De altfel, felul în care Sfântul loan Gură de Aur 
tâlcuieşte viața lui Adam şi a Evei în rai arată că 
întâiul om era plin de Duhul Sfânt, nu purta veş- 
mintele de piele ale stricăciunii şi ale mortalității, 
era îmbrăcat cu Duh Sfânt, vorbea cu Dumnezeu, 
iar toate acestea sunt trăsăturile unui om îndumne- 
zeit, sunt trăsăturile oamenilor din împărăția ceru- 
rilor, care va veni. Desigur, există o diferenţă care 
constă în faptul că acum firea omenească s-a unit 
cu firea dumnezeiască în Persoana Cuvântului, dar 
viața aceea era fericită şi era începutul îndumnezei- 
rii desăvârşite“**. 

Lăsând la o parte analiza mai amănunțită a ce- 
lor doi Părinţi amintiţi, fiindcă a fost făcută în alte 


— îm 

cărți, aş dori să vedem descrierea vieții lui Adam în 
rai, pe care o face Sfântul Macarie Egipteanul. De- 
scriind starea lui Adam de dinainte de cădere, spune 
că avea Duh Sfânt şi că era unit cu Cuvântul. „Cu- 
vântul lui Dumnezeu era împreună cu el'. Deşi era 
gol, era acoperit de Cuvântul lui Dumnezeu: „căci 
Insuşi Cuvântul era pentru el moştenire, îmbrăcă- 
minte, slavă care îi acoperea şi învățătură”. Aceasta 
înseamnă că Cuvântul era totul pentru Adam, „fie 
cunoştinţă, fie simţire, fie moştenire, fie învățătură”. 
In continuare scrie că aşa cum Sfântul Duh 
lucra în profeţii Vechiului Testament, „îi învăţa 
şi era înlăuntrul lor, iar în afara lor li se arăta, la 
fel era şi cu Adam”. Sfântul Duh îl învăţa, dar şi 
Cuvântul Însuşi era totul pentru el, iar în acest fel 
Adam, atâta timp cât păzea porunca, „era prieten 
cu Dumnezeu”*. Adam, în raiul Edenului, era în 
comuniune atât cu Hristos Cuvântul, a doua Per- 
soană a Sfintei Treimi, cât şi cu Duhul Sfânt. 
Observația Sfântului Macarie Egipteanul, potri- 
vit căreia Duhul Sfânt lucra în Adam înainte de că- 
dere ca şi în profeți, adică „îi învăţa şi era înlăuntrul 
lor, iar în afara lor li se arăta”, ne conduce la o altă 
concluzie, că, în ciuda căderii lui Adam şi a izgonirii 
sale din rai, Dumnezeu a continuat să rămână în co- 
muniune şi relaţie cu prietenii Săi. lar în acest fel au 
fost numeroşi prietenii lui Dumnezeu de dinaintea 
întrupării Cuvântului. De aceea, în învățătura Sfân- 
tului Grigorie Palama, harul lui Dumnezeu lucra 
atât înainte de Lege, cât şi după Lege, atât înainte 

de întruparea lui Hristos, cât şi după întrupare, prin 
mijlocirea acesteia. 

Vechiul Testament este plin de teofanii, adică 
de arătări ale lui Dumnezeu. Fireşte că aceste arătări 
nu sunt apariții optice, ci descoperiri, vederi ale lui 
Dumnezeu prin mijlocirea îndumnezeirii. De aceea 
şi în Vechiul Testarnent era posibilă îndumnezeirea, 
cu diferența că moartea nu era încă desfiinţată onto- 
logic, iar firea umană nu era unită cu firea dumne- 
zeiască în ipostasul Cuvântului. De aceea vederea 
lui Dumnezeu avea loc prin îndumnezeire, dar încă 
nu exista Trupul divino-uman al lui Hristos, iar cei 
îndumnezeiți nu erau mădulare ale Trupului lui 
Hristos. 

Trebuie să notăm aici că toate arătările lui Dum- 
nezeu în Vechiul Testament erau arătări ale Cuvân- 
tului, mai exact ale Cuvântului neîntrupat. Nu erau 
arătări ale Tatălui. Adică profeții, care erau prieteni 
ai lui Dumnezeu, nu Îl vedeau pe Tatăl, ci pe Cu- 
vântul. Aşadar, prin Cuvântul erau în comuniune şi 
cu Tatăl. Pentru a ne exprima mai bine, vom spune 
că în Cuvântul Îl vedeau şi pe Tatăl. 

Evanghelistul loan spune la începutul Evanghe- 
lei sale: Pe Dumnezeu nimeni niciodată nu L-a văzut; 
Fiul Cel Unul-Născut, Care este în sânul Tatălui, El 
L-a făcut cunoscut (loan 1, 18). Sfântul Chiril al Ale- 
xandriei, când tâlcuieşte acest citat, pe de-o parte, îl 
leagă de cuvântul lui Hristos: tot cel care a auzit şi a 
invăţat de la Tatăl, vine la Mine. Nu că L-a văzut pe Ta- 
tăl cineva în afară de Cel ce este de la Dumnezeu; Acela 
L-a văzut pe Tatăl (loan 6, 45-46), iar pe de altă parte, 
îl raportează la ființa lui Dumnezeu, care nu poa- 

te fi văzută de om. El notează în acest sens: „Căci 
numai Fiului îi este Iatăl văzut prin fire, ca să nu 
presupună cineva că vede şi se vede firea dumneze- 
iască. Nici unei alteia dintre cele ce sunt nu Se face 
văzut”. 

Se ştie că în multe tropare ale Bisericii putem 
vedea limpede că Descoperirile lui Dumnezeu din 
Vechiul Testament sunt descoperiri ale Cuvântului 
neîntrupat. Există însă şi citate scripturistice. Apos- 
tolul Pavel, când vorbeşte despre băutura pe care 
au băut-o evreii în pustie, scrie: toți aceeaşi băutură 
duhovnicească au băut — pentru că beau din duhovm- 
ceasca piatră care-i urma, iar piatra era Hristos (1 Corin- 
teni 10, 1-4). Însuşi Hristos, vorbind despre pâinea 
pe care au mâncat-o evreii în pustie, şi rugat de as- 
cultătorii Săi: Doamne, dă-ne nouă întotdeauna pâinea 
aceasta, le-a răspuns: Eu sunt Pâinea vieții... Eu sunt 
Pâinea Care S-a pogorât din cer (loan 6, 31-41). Tatăl a 
dat pâinea, iar această pâine este Cuvântul. 

Aşadar, multe tropare care exprimă teologia 
Bisericii descoperă acest mare adevăr, că Dumne- 
zeu cel descoperit în Vechiul şi Noul Testament 
este Cuvântul, a doua Persoană a Sfintei Treimi, cu 
deosebirea că în Vechiul Testament era neîntrupat, 
iar în Noul Testament era întrupat. Într-unul dintre 
tropare cântăm aşa: „Prorocia lui David împlinind- 
o Hristos, mărirea Sa în Sion a descoperit-o ucenici- 
lor, lăudat arătându-Se pe Sine, şi slăvit pururea cu 

Tatăl şi cu Duhul Sfânt. Mai întâi adică neîntrupat ca 
un Cuvânt, iar mai pe urmă pentru noi întrupat 

Dumnezeu, Cel care S-a arătat pe Sinai şi pe Ta- 
bor, este Însuşi Cuvântul: „Cel ce a grăit de demult 
cu Moise prin închipuiri în muntele Sinai, zicând: 
Eu sunt Cel ce sunt de-a pururea, astăzi schimbân- 
du-Se la față în muntele Taborului înaintea ucenici- 
lor Şi-a arătat frumuseţea chipului celui dintâi, ridi- 
când întru Sine firea omenească”%%. Îngerul care s-a 
arătat celor trei tineri în cuptor este Cuvântul care 
S-a întrupat: „Cel ce a izbăvit pe tineri din cuptor, 
Făcându-Se Om pătimeşte ca un muritor”*%. Cel 
care a condus poporul evreu din Egipt în pămân- 
tul făgăduinţei este Cuvântul lui Dumnezeu, Care 
a pătimit şi a fost îngropat de către fiii celor scăpați 
atunci: „Pe Cel ce cu valul mării a acoperit oarecând 
pe prigonitorul tiran, sub pământ l-au ascuns fecio- 
rii celor ce s-au mântuit'*!. Cred că aceste tropare 
sunt foarte grăitoare şi nu mai este nevoie de o altă 
tâlcuire. 

Este foarte grăitor faptul că între ortodocşii şi 
arienii secolului al IV-lea exista un acord total că În- 
gerul şi Domnul slavei, Care S-a arătat profeților, 
a fost Cuvântul Care, prin întruparea Sa, le-a des- 

coperit Apostolilor slava Tatălui. Desigur, potrivit 
ortodocşilor, Cuvântul văzut de către profeţi era ne- 
creat şi Dumnezeu, pe când potrivit arienilor, Cu- 
vântul era creat din nimic şi nu S-a născut din ființa 
şi ipostasul lui Dumnezeu Tatăl'%2. 

Dacă există câteva locuri din scrierile Părinți- 
lor în care se spune că profeţii L-au văzut pe Dum- 
nezeu Iatăl, acestea trebuie văzute şi tâlcuite prin 
intermediul teologiei troparelor Bisericii şi, fireşte, 
prin tâlcuirea Sfântului Chiril, pe care am expus-o 
puţin mai înainte. Acest lucru înseamnă că lucrarea 
Persoanelor Sfintei Treimi este comună şi că întot- 
deauna sunt unite după fiinţă şi după fire. Cuvântul 
nu este fără Tatăl şi fără Duhul Sfânt, nici Duhul 
Sfânt fără Tatăl şi fără Cuvântul, nici Tatăl fără Cu- 
vântul şi fără Duhul Sfânt. Astfel, Cuvântul Se arată 
sfinților profeţți. Deci ori de câte ori se vorbeşte în 
Vechiul Testament despre vederea Tatălui, trebuie 
înțeleasă ca vedere a Iatălui întru Cuvântul cel ne- 
întrupat. 

Este semnificativ răspunsul lui Hristos la cere- 
rea şi îndemnul lui Filip: „Doamne, arata-ni-L nouă 
pe Tatăl şi ne e de-ajuns. „De atâta vreme sunt cu voi, 
Filipe, şi nu M-ai cunoscut? Cel ce M-a văzut pe Mine 
L-a văzut pe Tatăl; şi cum de zici tu: Arată-ni-L nouă pe 
Tatăl! ? Nu crezi că Eu sunt întru Tatăl şi că Tatăl este 
întru Mine? Cuvintele pe care Eu vi le grăiesc, nu de la 
Mine le grăiesc, ci Tatăl — Cel ce rămâne întru Mine — 


52 Jloannis ROMANIDIS, 40yuarLkr) kai EvupoAikm Oeoio- 
via 11; OpOo006ov KaQoAikng ExkAnoGiaş, vol. I, Tesalonic, 
Edit. Ilovovagă, 1973, p. 240-241. 

Îşi face lucrurile Sale. Credeţi-Mă că Eu sunt întru Tatăl 
şi Tatăl întru Mine... (loan 14, 8-11). 

Reiese, aşadar, că cele din urmă, adică trăirea 
împărăției lui Dumnezeu care va veni, erau trăite 
de către Adam înainte de căderea şi de izgonirea sa 
din rai, precum şi de profeții Vechiului Testament, 
de vreme ce L-au văzut pe Dumnezeu Cuvântul 
şi erau în comuniune cu El. Deoarece moartea nu 
era încă desființată, după ieşirea sufletului din trup 
erau conduşi în iad (&0ng), din care Hristos i-a eli- 
berat când S-a pogorât acolo". 


Cc) Cele din urmă sunt ca cele prezente 


Întruparea Fiului şi Cuvântului lui Dumnezeu 
a dat o altă putere omului şi a schimbat istoria în 
adevăratul sens al cuvântului. Prin unirea firii dum- 
nezeieşti cu firea omenească în persoana Cuvântu- 
lui, omul a dobândit ca ipostas pe Însuşi Hristos, şi 
astfel a primit medicamentul vieții. Biserica, cea care 
mai înainte era spirituală, acum devine trupească, 
devine Trupul lui Hristos, iar Hristos - Capul ei. 

Multe tropare de la slujbe arată acest mare 
adevăr. Într-o stihiră de la Vecernia sărbătorii Cră- 
ciunului cântăm aşa: „Astăzi s-a dezlegat legătura 
cea de multă vreme a osândirii lui Adam; raiul ni 
s-a deschis şi şarpele ni s-a surpat. Că pe aceea pe 


- ——_— 


* Pentru o analiză mai detaliată a acestei teme a se vedea 
lerotheos VAcHos, Dogmatica Empirică după învățăturile prin 
viu grai ale Părintelui Ioannis Romanidis, vol. Il, trad. rom. de 
Tatiana Petrache şi Mănăstirea Diaconeşti, laşi, Edit. Doxolo- 
gia, 2017, p. 237 ş.u. (n.tr.). 

care a amăgit-o mai-nainte a văzut-o acum Mai- 
că a Ziditorului”3%. Într-un alt tropar este din nou 
prezentată întruparea lui Hristos ca restabilire a 
lui Adam şi readucere a sa în rai. „În Betleem Se 
naşte Ziditorul a toate, şi Împăratul Cel mai-nainte 
de veci Edenul deschide. Sabia de văpaie se trage 
înapoi; zidul cel de mijloc al vrajbei se strică; pute- 
rile cereşti cu cei de pe pământ se amestecă” **. Ne 
este cunoscut troparul: „Betleeme, găteşte-te că s-a 
deschis tuturor Edenul! ÎImpodobeşte-te, Efrata, că 
pomul vieții în peşteră a înflorit din Fecioară! Iar 
pântecul ei rai înțelegător s-a arătat, întru care este 
Pomul Dumnezeiesc, din Care gustând vom trăi în 
veci, şi nu vom muri precum Adam. Hristos Se naş- 
te, ca să ridice chipul cel căzut mai înainte“. 
Faptul că prin întruparea lui Hristos a venit în 
lume împărăţia lui Dumnezeu reiese din propovă- 
duirea Cinstitului Înaintemergător şi a lui Hristos: 
Pocăiți-vă, că s-a apropiat împărăția cerurilor (Matei 3, 
2; 4, 17). Întruparea lui Hristos este taina cea mare 
şi ascunsă, potrivit Sfântului Maxim Mărturisitorul, 
„ținta pentru care s-au întemeiat toate”, este „scopul 
dumnezeiesc gândit mai înainte de începutul lucruri- 
lor”, şi „spre această țintă privind, Dumnezeu a adus 
la existenţă ființele lucrurilor”. Întruparea lui Hristos 


35 *** Mineiul pe Decembrie, Vecernia Naşterii Domnului, 
La Stihoavnă, Slavă... glasul al 4-lea, Bucureşti, Edit. IBMBOR, 
1991, p. 384. 

"4 Ibidem, Stihoavna Utreniei din 23 decembrie, Şi acum..., 
p. 337. 

* [bid., Troparul înainteprăznuirii, glas al 4-lea, Vecernia 
din 21 decembrie, p. 292. 

este finalul întregii creații. Astfel, întreaga lume sen- 
sibilă şi inteligibilă a fost cunoscută mai înainte şi a 
fost menită pentru Maica Domnului, iar Maica Dom- 
nului a fost menită pentru Domnul nostru lisus Hris- 
tos, adică pentru întruparea Sa, aşa cum tâlcuieşte 
amănunțit Sfântul Nicodim Aghioritul”. 

Insă întruparea lui Hristos nu ne-a deschis doar 
raiul, nu ne-a arătat doar slava lui Adam de dinain- 
te de cădere, nu ne-a făcut cunoscut doar scopul 
creației omului, ci ne-a făcut cunoscută şi slava îm- 
părăţiei cerurilor de după cea de-a Doua Venire a 
lui Hristos. Acest fapt reiese limpede din teologia 
Schimbării la față a lui Hristos. 

Lumina pe care au văzut-o ucenicii la Schimba- 
rea la față nu era un spectru sau un fulger, nu era 
ceva care apare şi apoi dispare, nu era o a treia fire 
ascunsă în Hristos, ci era slava energiei necreate. 
Potrivit tâlcuirii Sfântului Grigorie Palama, care pe 
bună dreptate a fost numit teologul Luminii, aceas- 
tă Lumină era ipostasul bunătăţilor viitoare, era în- 
săşi împărăția lui Dumnezeu. Ucenicii au văzut pe 
Labor împărăţia cerurilor, şi nu numai că au văzut- 
O, dar au şi trăit-o în mod existenţial, de vreme ce şi 
ei s-au preschimbat în acel moment. 

Sfântul Grigorie Palama arată că, atunci când 
Hristos le-a spus ucenicilor Săi: Adevăr vă grăiesc că 
sunt unii din cei ce stau aici care nu vor gusta moartea 


— ——— — — 


„35 NICODIM AGHIORITUL, ZuuBovicvrikov Eyxeipidtov, 
Volos, Edit. Exowvă, 1969, p. 209 ş.u.; MAxIM MĂRTURISITORUL, 
Către preacuviosul prezbiter şi egumen Talasie 60, PG 90, 621, FR 


3, p. 373. 

până ce nu vor vedea împărăția lui Dumnezeu venind 
întru putere (Marcu 9, 1), se referea la slava Schim- 
bării Sale la față. Tâlcuind acest eveniment hristolo- 
gic, Sfântul Grigorie spune că împăratul Hristos se 
află pretutindeni, iar, ca urmare, şi împărăţia Sa este 
pretutindeni. Astfel, „venirea împărăției Lui nu se 
arată a fi altundeva sau în vreun loc oarecare, ci este 
descoperită prin puterea dumnezeiescului Duh". 

Schimbarea la față a lui Hristos şi părtăşia uce- 
nicilor la această Lumină arată că împărăţia lui 
Dumnezeu şi, prin urmare, cele din urmă nu sunt 
doar evenimente ce vor avea loc în veacul viitor, ci 
sunt realitatea prezentă pentru cei îndumnezeiți. 
Orice sfânt care are părtăşie la Pogorârea Duhului 
Sfânt, are părtăşie încă din această viață la împă- 
răția lui Dumnezeu şi la cele din urmă. De altfel, 
ce-a mai înaltă măsură a Revelaţiei este Pogorârea 
Duhului Sfânt. Sfinţii se desfată încă de acum de 
împărăţia lui Dumnezeu şi de toate cele din urmă, 
ca arvună, iar acest lucru se vede din luminarea 
minţii, din rugăciunea minții, din contemplarea lui 
Dumnezeu, din strălucirea sufletelor şi a trupurilor. 
Sfintele moaşte, care fac minuni, sunt dezvăluiri ale 
acestei realități. 

Apostolul Pavel, potrivit mărturisirii sale, a ur- 
cat până la al treilea cer, iar de acolo a fost răpit în 
rai. Acest lucru, potrivit Sfântului Maxim Mărturisi- 
torul, arată etapele desăvârşirii, care sunt curățirea 
inimii, luminarea minţii şi îndumnezeirea omului. 


a ei 


357 GRIGORIE PALAMA, Omilia 34, EIIE 10, 364; trad. rom. în: 
Omilii, vol. 2..., p. 154. 

Faptul că a fost răpit la cer, potrivit Sfântului Nico- 
dim Aghioritul, înseamnă că a fost inițiat în toate 
tainele raiului, în care se afla Adam şi în care se vor 
afla drepții. Apostolul Pavel a avut experienţe ale 
trăirii celor din urmă încă din această viață. 

Din multele citate pe care aş fi putut să le dau, 
trebuie să menţionez unul în care este arătată aceas- 
tă realitate. Le scrie corintenilor aşa: Acum cunosc în 
parte; atunci însă deplin voi cunoaşte, aşa cum şi eu de- 
plin sunt cunoscut (1 Corinteni 13, 12-13). Trebuie să 
fim foarte atenți mai ales la verbele deplin voi cunoaş- 
te, aşa cum şi eu deplin sunt cunoscut. Adică atunci va 
cunoaşte ceea ce a cunoscut în trecut. Chiar şi nu- 
mai din acest citat paulin putem vedea că cele din 
urmă sunt ca cele de la început. 

Împărăţia lui Dumnezeu este vederea slavei lui 
Dumnezeu. Există momente în care sfinții, precum 
Apostolul Pavel, au cunoscut fericirea viitoare încă 
din această viață. Este vorba despre aceeaşi cunoaş- 
tere. Dar fiindcă purtăm trup, starea aceasta nu este 
permanentă. 

Este semnificativ faptul că între sunt cunoscut şi 
voi cunoaşte sunt cuprinse şi cuvintele acum cunosc în 
parte şi acum vedem prin oglindă, ca-n ghicitură. Asta 
înseamnă că între contemplarea lui Dumnezeu, de 
care sfinții se învrednicesc în această viaţă, în anu- 
mite momente şi zile, şi între contemplarea lui Dum- 
nezeu după a Doua Venire a lui Hristos sau chiar 
şi după ieşirea sufletului din trup se află luminarea, 
cunoaşterea în parte, care este rugăciunea minții. 

Viața bisericească îi dă omului puterea să trăiască 
această realitate eshatologică în prezent. Aceasta este 

dobândită prin mijlocirea Tainelor şi a ascezei, de 
vreme ce ambele sunt inseparabil legate între ele. 

Sfântul Botez ne introduce în Biserică şi ne face 
mădulare ale Trupului lui Hristos. Sfântul Mir ne 
oferă darurile Duhului Sfânt, iar Sfânta Împărtăşanie 
ne dă Irupul şi Sângele lui Hristos ca să putem trăi. 

Este semnificativ faptul că la Sfânta Liturghie, 
când participăm cu vrednicie şi în deplina perspec- 
tivă pe care o presupune această taină, şi nu într-un 
sens magic, trăim toate evenimentele din viața lui 
Hristos, chiar şi pe cele de la a Doua Sa Venire. La 
Dumnezeiasca Liturghie a Sfântului loan Gură de 
Aur preotul se roagă aşa: „Aducându-ne aminte, 
aşadar, de această poruncă mântuitoare şi de toate 
cele ce s-au făcut pentru noi: de cruce, de moarte, 
de învierea cea de a treia zi, de înălțarea la ceruri, 
de şederea cea de-a dreapta şi de cea de-a Doua şi 
slăvită iarăşi Venire”. După Sfânta Împărtăşanie, la 
Dumnezeiasca Liturghie a Sfântului Vasile cel Mare, 
preotul mărturiseşte: „Plinitu-s-a şi s-a săvârşit, pe 
cât a fost în a noastră putere, Hristoase Dumnezeul 
nostru, Taina rânduielii Tale: că am avut pomenirea 
morții Tale, văzut-am chipul învierii Tale, umplu- 
tu-ne-am de viața cea nesfârşită, îndulcitu-ne-am de 
desfătarea Ta cea neîmpuținată, de care binevoieşte 
a ne învrednicii pe noi toți şi în veacul ce va să vie". 

Deşi reiese din cele prezentate că împărăția lui 
Dumnezeu şi cele din urmă sunt trăite şi în prezent 
ca arvună, vom proceda totuşi şi la prezentarea în- 
vățăturii unor sfinți, din care reiese mai limpede 
acest adevăr, care este învățătura clară a Bisericii şi, 
fireşte, experiența sfinților. 

Sfântul Isaac Sirul, după ce arată că împărăția 
cerurilor este contemplația duhovnicească, spune 
că „din aceasta simte desfătarea aceea a împărăției 
cerurilor”35. Într-un alt loc, după ce descrie mai întâi 
experienţa venirii harului dumnezeiesc, desfătarea şi 
veselia care cad peste tot trupul omului, spune: „lar 
când vine desfătarea aceasta în om, care face să pal- 
pite tot trupul, cel ce o simte socoteşte în acele clipe 
că împărăţia cerurilor nu e altceva decât aceasta”*”. 

Sfântul Macarie Egipteanul, pentru a prezenta 
relația dintre bunătățile viitoare şi darurile harului 
dumnezeiesc, de care omul se desfată încă din aceas- 
tă viață, dă ca exemplu palatele împărăteşti. Un om 
- spune el - care merge des pe la palat şi cunoaşte 
toate tainele şi slava împăratului, nu este surprins şi 
nici nu-i este teamă dacă el însuşi devine la un mo- 
ment dat împărat şi este încoronat. Acelaşi lucru se 
petrece şi cu creştinii adevărați. „Urmând să dom- 
nească în veacul viitor, nu-şi vor pierde cumpătul, 
deoarece cunosc de mai înainte tainele harului”. În 
continuare adaugă că, în veacul viitor, drepţii vor 
trăi în împărăția lui Dumnezeu, în lumină şi în sla- 
vă, fără să mai vadă şi altceva decât numai pe Hris- 
tos de-a dreapta Tatălui. „(...) tot aşa şi aceia care 
sunt de acum fascinați şi captivați de veacul acela, 
văd frumusețile şi minunăţiile de acolo”*. 

Potrivit Cuviosului Nichita Stithatul, atunci 
când cineva simte că pornirea patimilor este nelu- 


35 ISAAC SIRUL, Cuvinte despre nevoință XIX, FR 10..., p. 98. 
5 Ibidem VIIL, p. 66. 
% MACARIE EGIPTEANUL, Omilii 17, 3-4, PSB 34..., p. 178-179. 

crătoare şi amorțită, iar lacrimile străpungerii şi ale 
cugetului smerit curg din ochi, atunci „să ştii că a 
venit la tine împărăţia lui Dumnezeu şi ai fost ză- 
mislit de la Duhul Sfânt *!. 

Această învăţătură a Bisericii, exprimată de 
mulți sfinți, este şi mai expresivă în scrierile Sfân- 
tului Simeon Noul Teolog. El însuşi mărturiseşte de 
multe ori că a văzut lumina necreată, adică împără- 
ţia lui Dumnezeu. Consider că scrierile acestui Sfânt 
vor face ca această temă să fie mai bine înțeleasă. 
Vom vedea care este adevărul despre părtăşia la bu- 
nătăţile viitoare şi la darurile harului dumnezeiesc 
încă din această viață. 

Văzându-L pe Hristos şi împărăţia, şi „primind 
de la El împărăția cerurilor, care este Duhul Sfânt, 
o vom avea pururea înlăuntrul nostru'“?. Acelaşi 
Sfânt descrie o experienţă personală şi mărturiseşte 
despre vederea şi părtăşia la împărăţia lui Dumne- 
zeu. Scrie într-un mod foarte semnificativ: 

„Acolo am văzut viața şi nestricăciunea viitoa- 
re pe care Hristos le dăruieşte celor ce-L caută pe El, 
şi am găsit împărăţia cerurilor care este înlăuntrul 
meu, şi care este Tatăl, Fiul şi Duhul, o Dumneze- 
ire nedespărțită în Trei Persoane, de a cărei vedere 
neprihănită, desfătare şi bucurie, precum şi de toate 
cele bune sunt nevrednici cei care n-au preferat-o în 
locul lumii întregi şi n-au socotit drept slavă, cinste 


51 NICHITA STITHATUL, Cele 300 de capete despre făptuire, des- 
pre fire şi despre cunoştinţă, c. 58, trad. rom. de Dumitru Stăni- 
Jloae în: FR 6, Bucureşti, Edit. IBMOB, 2011, p. 380. 

552 SIMEON NOUL TEOLOG, Cateheze 31, SC 113, 236; trad. 
rom. în: Cateheze. Scrieri 1]..., p. 330. 

şi bogăţie faptul de a 1 se închina, de a-I sluji şi a sta 
numai înaintea Ei. 

Sfântul Simeon se miră cum de este posibil ca 
cineva să intre în împărăţia lui Dumnezeu după 
moarte, dacă nu a dobândit-o în mod sensibil încă 
din această viață. El scrie: „Cine n-a dobândit în 
chip conştient înlăuntrul său împărăţia cerurilor 
cum va intra în ea după moarte? Cine nu rămâne în 
El prin Duhul, cum va vedea pe Fiul împreună cu 
Tatăl, cum va fi în veacul viitor împreună cu Ei" **. 
Acest cuvânt este atât revelator, cât şi înfricoşător. 
Arată înălțimea vieții duhovniceşti, măsura trăirii şi 
finalitatea scopului existenței umane. Arată şi trăi- 
rea evenimentelor din urmă încă din această viață. 

Insă Sfântul Simeon Noul Teolog; este rnai ex- 
presiv într-un cuvânt de-al său intitulat astfel: „Des- 
pre ziua cea înfricoşătoare a Domnului şi despre 
judecata viitoare, că ea se lucrează încă înainte de 
moarte în noi, cei ce ne curățim prin lacrimi, şi că 
aceia în care se face încă din viața de față nu se vor 
mai întâlni cu ea în viața viitoare". 

După cum reiese din acest titlu, nu doar că cei 
îndumnezeiți se desfată de împărăția lui Dumnezeu 
încă din această viaţă, ci vor evita şi judecata, fiind- 
că s-au curățit cu lacrimile pocăinței'*. Acest lucru 
se datorează faptului că, pentru cel care trăieşte în 


e 


5% IDEM, Imne 19, SC 174, 106; trad. rom. în: Imne, Epistole 
şi Capitole..., p. 120-121. 

354 Ip., Cateheze 34, SC 113, 278; trad. rom. în: Cateheze. 
Scrieri [1..., p. 346. 

3% ]p., Cartea discursurilor etice 10, SC 129, 258; trad. rom. 
în: Discursuri teologice şi etice..., p. 308. 

asceză, judecata se face acum şi, în realitate, pentru 
el a Doua Venire a lui Hristos vine încă de acum. 

Sfântul Simeon învaţă că descoperirea Dumne- 
zeirii este, în realitate, judecată pentru cei cărora li 
se descoperă. Astfel, unii oameni simt însuşirea ar- 
zătoare a harului, iar alții pe cea luminătoare, după 
cum spun Sfinții Părinți. Pentru cei necredincioşi şi 
împătimiţi, harul lui Dumnezeu rămâne inaccesibil 
şi nevăzut, pe când pentru cei credincioşi, care pă- 
zesc poruncile lui Dumnezeu cu frică şi cutremur, 
dând dovadă de pocăință adevărată, dumnezeies- 
cul har este văzut, iar judecata viitoare are loc în 
ei. Pe acest om harul dumnezeiesc îl curățeşte. De 
aceea „un astfel de om nu este judecat la Judecata şi 
dreptatea viitoare, căci este judecat dinainte”. Toţi 
cei care, după curățirea de patimi, sunt fii ai lumi- 
nii, şi devin fii ai zilei viitoare, „pentru aceştia Ziua 
Domnului nu va veni niciodată, căci ei sunt pururea 
şi totdeauna în ea''%€. 

Când tâlcuieşte pericopa despre a Doua Venire 
a lui Hristos, Sfântul Simeon Noul Teolog spune că 
dialogul lui Hristos cu drepții şi cu păcătoşii nepo- 
căiți are loc încă de acum. „Acestea le va spune, aşa- 
dar, şi le rosteşte şi acum Domnul..."5%. „Căci veni- 
rea Domnului la cei credincioşi s-a făcut şi se face 
pururea şi s-a făcut către toţi cei ce o vor”. 

Nu trebuie să aşteptăm veacul viitor ca să ve- 
dem împărăţia lui Dumnezeu, pentru că putem să o 


3% Ibidem, SC 129, 264-270; trad. rom.: p. 310-313. 
57 [bid., SC 129, 306; trad. rom.: p. 328. 
% Ibid., SC 129, 308; trad. rom.: p. 328. 

vedem acum. „(...) nu numai în veacul viitor, ci mai 
întâi în această viaţă, iar apoi şi în veacul viitor . 
Desigur, va exista o diferență în funcție de măsu- 
ra contemplării şi a părtăşiei. „Dacă acum [este] în 
chip mai nedesluşit, acolo [va fi] în chip mai desă- 
vârşit. Credincioşii primesc, cu certitudine, pârga 
împărăției lui Dumnezeu încă din această viaţă. 
Asta înseamnă că nici nu se desfată de acum de toa- 
te făgăduințele, nici nu nădăjduiesc să se desfete de 
ele în cealaltă viață, dacă acum „rămân aici nepăr- 
taşi şi fără să guste din bunătăţile viitoare". 

Într-un punct al discursului său teologic, Sfân- 
tul Simeon spune că Hristos este lumina lumii. lar 
ca urmare, cei care nu se îmbracă în această lumină 
nu se deosebesc cu nimic de un mort: „Aşadar, dacă 
Acela e Lumină, iar cei care se îmbracă în El spun că 
nu-L simt, în ce ne deosebim atunci de un mort?”. Mai 
departe îi fericeşte pe oamenii care văd lumina şi, prin 
urmare, trăiesc încă de acum împărăţia lui Dumnezeu. 

Nu intenţionez să expun toate fericirile, ci doar 
câteva fraze foarte reprezentative: „Fericiţi cei care 
au îmbrăcat acum lumina Lui, pentru că s-au în- 
veşmântat deja în haina de nuntă. „Fericiți cei ce 
au recunoscut încă de aici lumina Domnului ca pe 
Domnul Însuşi, fiindcă aceştia se vor înfățişa neru- 
şinați înaintea Lui în veacul viitor”. „Fericiţi cei ce 
petrec mereu în lumina lui Hristos, fiindcă aceştia 
sunt şi vor fi pururea acum şi în veci frați şi împre- 
ună-moştenitori ai Lui “9. 


“*9 Ibid., SC 129, 308-310; trad. rom.: p. 328-329. 
“9 Ibid., SC 129, 314-316; trad. rom.: p. 330-332. 

Acest cuvânt al Sfântului Simeon Noul Teolog 
şi minunatele sale fericiri nu ne mai lasă prea mult 
loc să lungim acest subiect. În încheiere, aş dori 
doar să spun, ca o concluzie, că eshatologia ortodo- 
Xxă este diacronică, fapt care arată că viața împărăţi- 
ei lui Dumnezeu şi toate evenimentele din urmă au 
fost trăite şi în trecut de către Adam şi de profeţii 
Vechiului Testament, au fost trăite de către sfinți, 
dar sunt trăite şi în viața de acum, ca arvună, şi vor 
fi trăite în mod desăvârşit după învierea trupurilor. 
Dacă eshatologia este lipsită de dimensiunea ei di- 
acronică şi este legată doar de viitor, atunci nu mai 
e ortodoxă. 

Moartea este cea mai înfricoşătoare taină care 
a preocupat încă de la început spiritul uman. Este 
rezultatul păcatului, dar şi cauza acestuia. Mortali- 
tatea pe care de la naştere o purtăm în noi ne deter- 
mină cursul vieţii. Dacă vom lua seama la reacțiile 
noastre, vom constata că toate pornesc de la pro- 
blema morţii. Nesiguranţa, teama, iubirea de sine, 
din care se nasc iubirea de slavă, iubirea de avere şi 
iubirea de plăcere, precum şi multe alte patimi, îşi 
au originea în trăirea morții. 

Moartea desparte persoanele dragi, scindează 
societatea, unitatea familiei şi a celor dragi. Pro- 
voacă deznădejde şi disperare. Iubirea este strâns 
legată de moarte. Iubim ca să depăşim neliniştea şi 
durerea morții, pe care le trăim în existența noastră. 
Dar şi când iubim, simțim apropierea morţii, care, 
la un moment dat, va deveni cauza încetării acestei 
iubiri. Oricine vede iubirea în afara trăirii morții, o 
abordează în mod eronat şi sentimental, fiindcă iu- 
birea este legată de durere. Durere în aflarea iubirii 
şi durere în teama de a o pierde. 

Astfel, omul care cugetă la moarte exprimă o 
autenticitate. Niciun alt eveniment nu e mai sigur 
decât moartea. Un mare filosof al conceptului de fi- 
ință, Heidegger, spune că existența este „existența 

spre moarte”. Într-adevăr, „a exista în mod autentic 
înseamnă acceptarea existenței spre moarte. 
Creştinismul, care este filosofia cea adevărată, 
este meditarea la moarte. Sfinţii au abordat în mod 
corect această problemă serioasă, care îl chinuie pe 
om. Asceţii din pustie sunt adevărații cugetători la 
moarte. Insă această meditație se făcea prin trăirea 
harului dumnezeiesc şi nu cauzâ deznădejde sau 
disperare, ci libertate, uşurare, iubire, nădejde, ieşire 
din limitele constrângătoare ale simțurilor. De aceea 
au şi fost oameni adevărați şi sociabili prin excelenţă. 
Sfinții Părinți au dat greutate pomenirii morții. 
Au considerat-o cel mai eficient mijloc de dobândi- 
re a fricii de Dumnezeu, din care se naşte pocăința. 
De aceea este lăudat cel care îşi aminteşte de ieşirea 
din această viaţă. „Fericit este cel ce-şi aduce amin- 
te de ieşirea sa din această viață “1. Amintirea con- 
tinuă a morții este „pedagog bun, şi al sufletului, 
şi al trupului”“2. Gândul morții, la care meditează 
creştinul, este aducător de întristare mântuitoare””. 
Amintirea limpede a morții este aducătoare de mul- 
te virtuți. Cel care îşi aduce aminte de moarte pune 
în practică multe virtuți. Amintirea morții „naşte 
plânsul, îndeamnă la înfrânarea de la toate, aduce 
aminte de gheenă, e maica rugăciunii şi a lacrimilor, 
păzitoarea inimii, despătimirea de țărână... curăți- 


“71 ISAAC SIRUL, Cuvinte despre nevoință XLIII, FR 10..., p. 225. 

*72 ISIHIE PREZBITERUL, Scurt cuvânt de folos sufletului şi mân- 
tuitor despre trezvie şi virtute |, 94, FR 4..., p. 78. 

“75 ILIE ECDICUL, Culegere din sentinţele înțelepților, c. 121, 
FR 4, p. 342. 

rea gândurilor pătimaşe din inimă. Deci ea cuprin- 
de multe porunci ale Domnului”. 

În felul acesta, Sfinții Părinți sunt siguri că prin 
meditarea la moarte cineva poate să ajungă la mân- 
tuire. După cum este cu neputinţă ca cel flămând să 
nu se gândească la pâine, tot aşa şi celui ce se îngri- 
jeşte de propria mântuire „este cu neputinţă să nu 
se gândească la moarte şi la judecată”*?. 

Sfatul Părinților este să avem amintirea neînce- 
tată a morții, care ne va însoți şi în somn, şi la prive- 
ghere. „Aducerea aminte de focul veşnic să se culce 
în fiecare seară şi să se scoale cu tine”%76. Îndemnul 
lor este să ne aducem aminte de moarte. „Şi pururea 
să ne aducem aminte de moarte”. 

Desigur, această aducere-aminte este strâns le- 
gată de amintirea celor ce vor urma după moarte. 
Nu este vorba despre simțământul că va veni tim- 
pul să murim, ci este vorba despre conştientizarea 
faptului că acea clipă a morții este definitorie pentru 
veacul viitor. Nu contează doar faptul că cineva va 
fi lipsit de această viață şi de persoanele dragi, ci 
contează conştientizarea faptului că va urma jude- 
cata, de care depinde viaţa viitoare. Lucrul acesta 
este cu adevărat înfricoşător. 

Amintirea morţii este trăită în două moduri, 
după cum vedem în scrierile Sfinților Părinţi. 


%74 FILOTEI SINAITUL, Capete despre trezvie, c. 38, FR 4..., p.137. 

*75 IOAN SCĂRARUL, Scara XXVI, III, 33, FR 9..., p. 413-414. 

%7 Ibidem VII, 23, p. 204. 

*77 ISAAC SIRUL, Cuvinte despre nevoință XXXIV, FR 10..., 
p. 194. 

Primul mod este amintirea rațională, când ne 
amintim că va veni sfârşitul vieții biologice, după 
care va urma judecata. Este important şi acest fel 
de amintire, fiindcă îl scapă pe om de alipirea de 
cele pământeşti, îl eliberează de înrobirea de cele 
pământeşti şi sensibile. 

Al doilea tip de amintire este amintirea haris- 
matică, sau mai bine zis, simțul existenţial al morții. 
Este vorba despre o harismă duhovnicească foarte 
mare, care este, pe de-o parte, rod al experierii lui 
Dumnezeu, iar pe de altă parte, este o forță puter- 
nică ce îl mişcă pe om spre rugăciunea înflăcărată, 
spre suspine nestăpânite, spre lupta continuă de pă- 
zire a poruncilor lui Hristos, pentru a i se transfigu- 
ra întreaga lume lăuntrică. 

Vrednicul de pomenire Arhimandritul Sofro- 
nie Saharov descrie, cu o îndemânare uimitoare, al 
doilea tip de amintire a morții, care este o harismă 
duhovnicească aparte dată de Dumnezeu. Într-un 
mod paradoxal, când este insuflat de harul dum- 
nezeiesc, îşi vede deşertăciunea lăuntrică, uitarea 
veşnică, lipsa de sens a vieţii. Vede moartea înlăun- 
trul şi în jurul său. Îi simte pe toți oamenii muritori, 
întreaga creație moare împreună cu el. Aflându-se 
în această stare, îi sporeşte şi rugăciunea înflăcărată 
către Dumnezeul cel veşnic şi nemuritor. În paralel, 
trăieşte şi căutarea dureroasă a Dumnezeului viu. 
Nu trebuie să se creadă că o astfel de trăire a mor- 


37 Sofronie SAHAROV, Vom vedea pe Dumnezeu precum este, 
trad. rom. de ierom. Rafail Noica, Bucureşti, Edit. Sophia, 
2010, p. 10 ş.u. 

ţii este înspăimântătoare şi întunecă duhul omului 
sau că îl lipseşte pe acesta de energiile necesare vie- 
ţii. Se poate întâmpla şi lucrul acesta dacă omul o 
face fără harul lui Dumnezeu. Dar dacă meditează 
la moarte în cuget duhovnicesc, adică are nădejde 
în Dumnezeu, atunci se însuflețeşte şi mai mult. În 
organismul său psihosomatic pătrund energii revi- 
talizante, sporeşte nădejdea pentru viața veşnică şi 
pentru depăşirea morții. Nepătimirea este cultivată 
în existenţa lui şi, în general, ajunge cel mai sociabil 
şi mai autentic om. Ştim foarte bine că astăzi socie- 
tatea duce lipsă de oameni autentici. 

Creştinii trăiesc într-un spațiu şi într-un timp 
determinat, dar „aparțin altei lumi; ei sunt fii ai lui 
Adam celui ceresc, o făptură nouă, fii ai Duhului 
Sfânt, frați luminoşi ai lui Hristos, asemenea Pă- 
rintelui lor, lui Adam cel duhovnicesc şi luminos; 
aparțin acelei cetăţi, acelui neam, acelei puteri”. Şi 
de aceea, avându-L pe Domnul cu ei în timpul ieşirii 
lor, „se îndreaptă către cele de sus cu mare bucurie. 
Acolo, prietenii Domnului îi primesc, pregătindu-le 
case, grădini şi veşminte scumpe şi strălucitoare”*2. 

Patria adevărată este cerul. De aceea ei biru- 
iesc moartea cu puterea lui Hristos, Care a biruit- 
o mai înainte, şi sunt stăpâniți de nădejde, fiindcă 
din locul trecător, din exil, pleacă spre patria cea 
adevărată. 

În acest fel moartea este depăşită prin Hristos. 
Cei care se unesc cu Hristos nu se tem de moarte, ci 
o consideră trecere la viață. Acest lucru îl vedem la 


7 MACARIE EGIPTEANUL, Omilii 16, 8, PSB 34... p. 175. 

miliardele de sfinți, martiri, cuvioşi, mireni, care au 
plecat cu bucurie şi nădejde la Hristos. 

Este semnificativ sfârşitul Sfintei Gorgonia, 
sora Sfântului Grigorie Teologul, aşa cum l-a de- 
scris el însuşi în cuvântarea funebră pe care a rostit- 
o. Ea îşi dorea dezlegarea prin moarte fiindcă avea 
mare îndrăznire față de Cel ce o chema la Sine. În 
inima ei crescuse o iubire față de Cel iubit, „Care, 
voi adăuga, este şi lubitul ei”. 

Sfântul Grigorie Teologul spune că fusese înştiin- 
țată de ziua adormirii ei. Când a venit ziua rânduită, 
s-a pregătit de moarte şi de plecare, „şi a plinit legea 
rânduită pentru acestea, căzând la pat”. Când a înţe- 
les că se apropie ceasul ieşirii sufletului din trup, s-a 
întins pe pat şi aştepta moartea. A adormit după ce 
mai întâi a dat sfaturi soțului, copiilor şi prietenilor, şi 
a vorbit în mod strălucit despre cele ce se petrec în cer, 
şi a făcut din ultima ei zi „adevărată zi de praznic”. 
Ziua ieşirii sufletului a fost pentru ea zi de sărbătoare. 
Sfântul Grigorie Teologul, vorbind despre moartea ei, 
spune că sora sa „a fost eliberată, sau mai bine zis a 
fost luată, sau s-a înălțat în zbor, s-a mutat, ori a plecat 
pentru puțin timp din trup într-o călătorie”. 

La finalul acestei cuvântări, Sfântul Grigorie ne 
relatează un detaliu, care este grăitor cu privire la 
depăşirea morții. 

În odaia în care se afla Sfânta Gorgonia, în cea- 
sul în care se pregătea să plece din această lume, 
domnea „o tăcere adâncă, iar moartea ei parcă era o 
slujbă”. Este foarte frumoasă această caracterizare a 
ceasului morții. Ea este de fapt o slujbă. Sfânta mur- 
mura ceva. Tatăl ei s-a apropiat să asculte ce spunea 

mai exact. Se păstrează detaliul că psalmodia sluj- 
ba înmormântării. „„Murmurul era o psalmodie - şi 
psalmodia era cu cuvintele plecării”. Modul în care 
ea a plecat, spune Sfântul Grigorie Teologul, a fost 
„o mărturie a îndrăznelii””, îndrăzneală datorită că- 
reia a avut loc ieşirea ei“. 

În felul acesta pleacă sfinţii din lume, cei care 
au îndrăznire în fața lui Dumnezeu. Pleacă cu nă- 
dejdea învierii, cu certitudinea că Îl vor întâlni pe 
Mirele iubit. Clipa morţii ascunde o taină. De aceea 
şi tensiunea de atunci e mare. Predomină diferite 
sentimente. Pocăinţă, rugăciune, teamă, nădejde, 
aşteptarea întâlnirii. De aceea, nu numai cel care 
moare trebuie să se roage, ci şi cei care se află în 
jurul său trebuie să-l însoțească cu rugăciunile lor. 
Acest moment trebuie întâmpinat cu teamă sfântă şi 
cu insuflare duhovnicească. 

Am fost învrednicit de Dumnezeu să mă aflu 
la întreaga ceremonie de înmormântare a unui om 
sfânt, a vrednicului de pomenire Calinic, Mitropo- 
lit al Edessei, Starețul meu. Toată viaţa sa a fost o 
pregătire pentru moarte. Se gândea neîncetat la ea. 
Avea amintirea intensă a morții, iar acest fapt se 
vede din multe întâmplări. 

Dar din momentul în care i s-a făcut cunoscută 
boala şi până în ziua adormirii sale, şapte luni întregi, 
am trăit slujba morții unui om sfânt. Şapte luni s-a 
aflat, ca să spun aşa, în grădina Ghetsimani. Se ruga 


cr ————— 


50 GRIGORIE TEOLOGUL, Cuvântarea 8. Despre sora sa, Gorgo- 
nia, EIIE 6, 374 ş.u.; trad. rom. de Călin Popescu în: Cuvântări, 
Bucureşti, Edit. De suflet, 2013, p. 67 ş.u. 

neîncetat pentru întâlnirea cu Judecătorul ceresc. Tră- 
ia în trezvie duhovnicească şi continuă, în rugăciune 
neîncetată. A făcut ascultare desăvârşită de voia lui 
Dumnezeu. S-a învrednicit să aibă diferite experien- 
țe. loate acestea le-am transcris într-o carte pe care 
am publicat-o pentru a-i cinsti memoria. Faptul este 
că am văzut adormirea „vitejilor” lui Hristos. Am cu- 
noscut slăvita adormire a unui sfânt, a unui om sfânt. 
Am trăit ceea ce înseamnă depăşirea morții. 

Fericiți sunt morții care de-acum înainte mor întru 
Domnul! (Apocalipsă 14, 13). 

Fericiți cei care au trăit întru pomenirea morții. 
Fericiți cei care au simțit dorul din inimă şi dragos- 
tea față de Mirele Hristos. Fericiţi cei care au fost în- 
ştiințaţi şi au ştiut că sunt oamenii „altui veac“, altei 
patrii, altei viețuiri. Fericiţi cei care au fost atraşi de 
Cel lubit. Fericiţi cei care în această viață au depăşit 
moartea. Fericiţi cei care au adormit întru nădejdea 
învierii. Fericiţi sunt cei care au plecat din această 
lume, mărturisind: „aştept învierea morților”. Fe- 
riciți cei care pot să repete cuvintele psalmului: în 
pace mă voi culca şi voi adormi. Fericiți cei care au 
trăit ca morți faţă de păcat şi cei care au murit față 
de păcat şi au înviat. Fericiţi cei care ies din această 
lume cu certitudinea că se duc la părinți, la poporul 
lui Dumnezeu. 

Fericiți sunt morții care de-acum înainte mor întru 
Domnul! 

Îi fericesc pe acei oameni care au cunoscut pute- 
rea vieții. Sunt nostalgic după meditarea la moarte, 
pe care au trăit-o, şi sunt mişcat de dorul din inima 
lor pentru cer. Şi le cer rugăciunile ca acel dor să mă 

atingă şi pe mine ca să adorm în pace şi pocăință. E 
cea mai mare dorință a mea. 

Vrednicul de pomenire Arhimandritul Sofro- 
nie, într-o rugăciune alcătuită de el, a cuprins prin- 
tre altele şi două cereri: prima, să-i prelungească 
Dumnezeu zilele vieții până când [i va arăta pocă- 
ință adevărată. A doua, când Dumnezeu va hotărî 
să-l ia, să-i descopere sfârşitul ca să se pregătească 
pentru întâlnirea cu El. 

„Dă-mi, Doamne, să cunosc adevărul lău îna- 
inte de plecarea din această viață. Lungeşte-mi zile- 
le până ce-Ţi voi aduce pocăință adevărată. Nu mă 
lua la jumătatea zilelor mele, iar când vei binevoi să 
pui capăt vieții mele, înştiințează-mă mai-nainte de 
moartea mea, ca sufletul meu să se pregătească de 
întâmpinarea la. 

În acea zi mare şi sfântă pentru mine nu mă 
lăsa, Doamne, ci dă-mi veselia mântuirii Tale. Cu- 
rățeşte-mă de tot păcatul văzut şi ascuns, de toată 
fărădelegea ascunsă întru mine, şi învredniceşte-mă 
să-]i aduc răspuns bun înaintea scaunului Tău de 
judecată. Amin”*!. 

Aceste două cereri sunt cele mai îndrăgite ru- 
găciuni ale mele. 

Îl rog pe cititor să se roage lui Dumnezeu pen- 
tru mine pentru împlinirea lor. 

Neîntreruptă să fie rugăciunea noastră: 

„Ca cealaltă vreme a vieții noastre în pace şi cu 
pocăință a o săvârşi de la Domnul să cerem”. 


351 Sofronie SAHAROV, [lepi rpooevărc, Essex, Edit. leoăg 
Movns T.uiov Iloodoouov, 1993, p. 298. 

„Sfârşit creştinesc vieții noastre, neînfruntat, în 
pace şi răspuns bun la înfricoşătoarea judecată a lui 
Hristos să cerem. 

Înflăcărat să fie răspunsul: 

„Dă, Doamne!” 


Cina împărăției lui Dumnezeu” 


De este cineva binecredincios şi iubitor de 
Dumnezeu, să se bucure de acest praznic frumos 
şi luminat. De este cineva slugă înțeleaptă, să intre, 
bucurându-se, întru bucuria Domnului său. De s-a 
ostenit cineva postind, să-şi ia acum răsplata. De a 
lucrat cineva din ceasul cel dintâi, să-şi primească 
astăzi plata cea dreaptă. De a venit cineva după cea- 
sul al treilea, mulțumind să prăznuiască. De a ajuns 
cineva după ceasul al şaselea, să nu se îndoiască ni- 
cidecum, căci de nimic nu se va păgubi. De a întâr- 
ziat cineva până în ceasul al nouălea, să se apropie, 
nicidecum îndoindu-se. De a ajuns cineva abia în 
ceasul al unsprezecelea, să nu se teamă din prici- 
na întârzierii, căci darnic fiind Stăpânul, primeşte 
pe cel din urmă ca şi pe cel dintâi, odihneşte pe cel 
din al unsprezecelea ceas ca şi pe cel ce a lucrat din 
ceasul dintâi; şi pe cel de pe urmă miluieşte, şi pe 
cel dintâi mângâie; şi aceluia plăteşte, şi acestuia 
dăruieşte; şi faptele le primeşte, şi gândul îl ţine în 
seamă; şi lucrul îl prețuieşte, şi voia o laudă. 


* Cuvânt de învățătură al Sfântului loan Gură de Aur, 
care se citeşte în noaptea Învierii lui Hristos, înainte de înce- 
perea Sfintei Liturghii. 

Pentru aceasta, intraţi toți întru bucuria Dom- 
nului nostru: şi cei dintâi, şi cei de-al doilea, luaţi 
plata. Bogaţii şi săracii, împreună bucuraţi-vă. Cei 
ce v-aţi înfrânat şi cei leneşi, cinstiți ziua. Cei ce ați 
postit şi cei ce n-aţi postit, veseliți-vă astăzi. Masa 
este plină, ospătați-vă toți. Viţelul este mult, nimeni 
să nu iasă flămând. Gustaţi toţi din ospățul credin- 
ței; împărtăşiți-vă toți din bogăţia bunătății. 

Să nu se plângă nimeni de lipsă, că s-a arătat 
împărăția cea de obşte. Nimeni să nu se tânguiască 
pentru păcate, că din mormânt iertare a răsărit. NI- 
meni să nu se teamă de moarte, că ne-a izbăvit pe 
noi moartea Mântuitorului; a stins-o pe ea Cel ce a 
fost ținut de ea. Prădat-a iadul Cel ce S-a pogorât în 
iad; umplutu-l-a de amărăciune, fiindcă a gustat din 
trupul Lui. Şi aceasta mai înainte înțelegând-o Isaia, 
a strigat: ladul - zice - s-a amărât, întâmpinându-le 
pe line jos: amărâtu-s-a că s-a stricat. S-a amărât, 
că a fost batjocorit; s-a amărât, că a fost omorât; s-a 
amărât că s-a surpat; s-a amărât, că a fost legat. A 
primit un trup şi de Dumnezeu a fost lovit. A pri- 
mit pământ şi s-a întâlnit cu cerul. A primit ceea ce 
vedea şi a căzut prin ceea ce nu vedea. 

Unde-ţi este, moarte, boldul? Unde ţi-e, iadule, 
biruința? Înviat- -a Hristos şi tu ai fost nimicit. Scula- 
tu-S-a Hristos şi au căzut diavolii. Înviat-a Hristos şi 
se bucură îngerii. Înviat-a Hristos şi viața stăpâneş- 
te. Înviat-a Hristos şi nici un mort nu este în groapă: 
că Hristos, sculându-Se din morți, începătură celor 
adormiți S-a făcut. 

Lui se cuvine slava şi stăpânirea în vecii vecilor. 
Amin. 

Despre vămi 


Sunt unii care susțin că idei precum vămile, 
duhurile văzduhului etc. au pătruns în creştinism 
după ce au fost preluate din teorii gnostice sau din 
mituri păgâne, care predominau în acea vreme. 

Nu există nicio îndoială că astfel de idei n-ar 
putea fi întâlnite în multe texte gnostice sau în teze 
păgâne, întâlnite în miturile egiptene sau caldee- 
ne. Însă trebuie subliniat faptul că mulţi Părinţi au 
adoptat învățătura aceasta despre vămi, dar au cu- 
rățit-o de substratul idolatric sau gnostic, şi au în- 
cadrat-o în duhul Bisericii. Sfinţiilor Părinți nu le-a 
fost teamă să introducă astfel de elemente. 

Este un fapt adevărat că Părinţii, în multe situ- 
ații, au procedat în mod creativ şi eficient, după ce 
au, preluat mai multe opinii şi teorii din lumea ido- 
latră, dându-le însă un conținut bisericesc. Se ştie 
că învățătura despre nemurirea sufletului, despre 
extazul omului, despre nepătimirea sufletului şi a 
trupului, despre tridimensionalitatea sufletului, şi 
multe altele, au fost preluate de către Părinţi de la 
filosofii antici, precum şi din tradiţiile antice, însă 
aceştia le-au dat un alt conţinut şi o altă viziune. Nu 
putem respinge învățătura despre nemurirea sufle- 
tului din motiv că despre ea au vorbit şi filosofii an- 
tici. Trebuie să vedem mai întâi conținutul pe care i 
l-au dat Sfinţii Părinţi. 

Prin urmare, ceea ce s-a întâmplat în multe alte 
cazuri s-a-întâmplat şi în cazul vămilor. Desigur, 
este cert că unele tradiţii antice şi unele teorii eretice 
vorbeau despre „stăpânitorii lumii astrale“, despre 

„porțile călătoriei astrale” etc. Pe unele dintre aceste 
imagini le întâlnim şi în Sfânta Scriptură şi în textele 
patristice. După cum am arătat în capitolul acesta, 
mulți dintre Părinţii Bisericii vorbesc despre vămi, 
despre duhurile văzduhului, însă le-au dat un alt 
conținut şi un alt sens. Învățătura patristică despre 
vămi trebuie interpretată prin prisma următoarelor 
patru puncte. 

Primul. Limbajul simbolic al Sfintei Scripturi 
necesită o interpretare pe măsură. Cel care rămâne 
doar la imaginile folosite în ea denaturează mesajul 
evanghelic. De exemplu, trebuie spus că cele relata- 
te în Sfânta Scriptură despre iad pot fi răstălmăcite 
dacă nu vedem mai întâi sensul lor teologic. Acelaşi 
lucru se întâmplă şi în cazul vămilor. Nu trebuie 
să avem în minte doar imaginea vămilor de astăzi, 
care se află la granițele dintre state, prin care trec toți 
oamenii. Imaginea aceasta simbolică vrea să spună 
ceva, însă trebuie interpretată în mod ortodox. 

Al doilea. Există demoni care sunt îngeri ai în- 
tunericului, şi fiindcă sunt persoane au libertate şi 
îngăduinţă de la Dumnezeu. Deoarece omul s-a fo- 
losit rău de libertatea sa, aceştia pun stăpânire pe 
el. Adică după ieşirea sufletului din trup, demonii 
caută să pună mâna pe suflet, pe care, din cauza lip- 
sei de pocăință, îl stăpânesc. În cunoscuta parabolă 
a lui Hristos despre bogatul nesăbuit este întâlnită 
fraza: Nebunule!, în noaptea aceasta îți vor cere sufletul. 
9I cele ce-ai pregătit ale cui vor fi? (Luca 12, 20). Potri- 
vit tâlcuirii patristice, cei care cer să pună stăpânire 
pe sufletul bogatului nesăbuit, după ieşirea sufletu- 
lui din trup, sunt demonii. 

Al treilea. Demonii nu au nicio putere asupra 
oamenilor lui Dumnezeu. Cei care sunt uniți cu 
Dumnezeu, iar în suflet şi în inimă au energia ne- 
creată a lui Dumnezeu, nu pot fi stăpâniți de către 
demoni. Astfel, cei îndumnezeiți nu vor putea trece 
prin aşa-numitele vămi. 

Al patrulea. Potrivit învățăturii Părinților, demo- 
nii, care sunt duhuri reale, lucrează prin intermediul 
patimilor. Faptul că patimile nu pot fi satisfăcute după 
ieşirea sufletului din trup este o sufocare pentru suflet. 

Când analizăm vămile într-un astfel de cadru 
teologic, atunci această învățătură nu este zadarni- 
că. Dar dacă avem alte opinii, atunci, în orice caz, ne 
aflăm pe un drum greşit. 


Despre experienţele în afara trupului 


În ultima vreme, s-a discutat mult în America 
nu doar despre aşa-numitele experienţe la limita 
morții, ci şi despre opiniile părintelui Serafim Rose, 
discutate în: special de către Lazăr Puhalo, Arhie- 
piscopul Bisericii Autonome Ucrainene“. Subiectul 
este vast şi nu voi face aici o analiză detaliată, fiind- 
că pot apărea în orice caz multe greşeli teologice şi 
erori duhovniceşti. 

Mai întâi de toate, trebuie observat faptul că, 
în cartea sa, Arhiepiscopul Lazăr susține în repetate 
rânduri că aşa-numitele experienţe în afara trupului 
sunt întotdeauna stări demonice, însă uneori sunt 


* Lazar PUHALO, The soul, the body and death, Synaxis Press, 
Canada. 

şi rezultatul firesc al reacției corpului aflat în comă, 
adică iluzii şi halucinaţii. Dar, de cele mai multe ori, 
susține că sunt rezultatul energiilor demonice. 

În general, poziţiile sale teologice se situează 
într-o orientare corectă. Putem identifica, în special, 
trei argumente teologice de bază. 

Primul. Experiența duhovnicească şi trăirea 
împărăției lui Dumnezeu nu pot fi căutate în afara 
trupului omenesc, de vreme ce trupul omului este 
templu al Sfântului Duh. Cine vorbeşte despre ex- 
perienţe în afara trupului acesta ignoră învățătura 
Sfinților Părinți ai Bisericii şi se află sub influența 
scolastică latino-elenistică. 

Al doilea. „Experiențele în afara trupului” nu 
sunt niciodată reale, ci sunt fie un rezultat al halu- 
cinațiilor, imaginaţiilor sau înşelărilor demonice, 
fie al halucinațiilor provocate de tratamentul medi- 
camentos, fie al bolilor psihice. Cel care urmăreş- 
te ieşirea sufletului din trup îşi expune fantezia şi 
sentimentele în fața lumii duhurilor demonice, care 
contribuie la rândul lor cu propriile lor descoperiri. 
Deci este vorba despre experiențe demonice. 

Al treilea. Experiențele Părinților Bisericii sunt 
experiențe mentale, care se află în adâncul ființei 
lor, acolo unde se află împărăţia lui Dumnezeu. 

Având în vedere aceste teze teologice, Lazăr 
Puhalo susține că cei care vorbesc despre experien- 
țe în afara trupului au legături cu practici mistice 
păgâne, cu hinduismul şi şamanismul, presupun 
dualismul lui Origen sau chiar maniheismul. 

Nici această constatare teologică generală nu o 
putem nega, şi nici argumentele teologice pe care scri- 

itorul le-a expus. Însă, după părerea mea, nu trebuie 
să fim exclusivişti, dar nici să comparăm fiecare expe- 
riență cu experiențe non-creştine similare. Aş putea 
identifica doar câteva dintre punctele caracteristice. 

Când apusenii vorbesc despre experienţele în 
afara trupului, le leagă de experienţele de după 
moarte, adică fac referire la cazuri de oameni care 
au murit sau despre care cred că au murit, iar mai 
apoi au revenit la viață. Adică nu poate fi vorba des- 
pre încercarea minţii de a ieşi din trup. 

Apoi, citatele din Sfântul Grigorie Palama şi 
din Cântarea Cântărilor, pe care le foloseşte Arhiepi- 
scopul Lazăr, nu se referă la situaţiile aşa-numite- 
lor experienţe în afara trupului, care sunt legate de 
moarte, ci la stări de extaz, în înțeles ortodox. Este 
vorba despre lucruri diferite. Versetul din Cântarea 
Cântărilor: eu dorm, dar inima mea veghează, se refe- 
ră la starea de rugăciune. De asemenea, citatul din 
Sfântul Grigorie Palama, potrivit căruia faptul că 
mintea este condusă în afara trupului e „o născocire 
drăcească şi o învăţătură elinească“ se referă la ex- 
tazul grecilor din antichitate, care chiar era o stare 
demonică. Varlaam învăţa că, în timpul rugăciunii, 
mintea trebuie să iasă din trup, fiindcă trupul este 
rău. Sfântul Grigorie Palama spunea că acest lucru 
este demonic, de vreme ce mintea trebuie să se în- 
toarcă în inimă, iar de acolo la Dumnezeu. Potrivit 
Sfântului Grigorie Palama, extazul nu este îndepăr- 
tarea minții de trup, ci îndepărtarea ei de cugetul 
trupesc. Mintea este energia sufletului, ochiul sufle- 
tului, nu sufletul însuşi, aşa cum înțelege Arhiepi- 
scopul Lazăr. 

Am mai observat că părintele Serafim Rose face 
distincție, în mod repetat, între experiențele du- 
hovniceşti şi cele demonice, proprii altor religii. În 
multe puncte face intervenții critice. Spune că astfel 
de fenomene sunt interpretate de unii uneori prin 
intermediul teoriilor oculte sau duhovniceşti, alte- 
ori prin intermediul concepțiilor protestante, potri- 
vit cărora sufletele se află după moarte într-o stare 
de inconştienţă, alteori prin intermediul ateismului 
dogmatic, care respinge viața sufletului după moar- 
te, iar alteori prin intermediul unei opinii „ortodo- 
xe” conservatoare, spunând că Ortodoxia nu are o 
părere închegată despre cum va fi viața viitoare. 
Concluzia părintelui Serafim este că nu trebuie să 
avem multe aşteptări de la cartea lui Moody, ci să 
privim aceste experiențe prin prisma tradiției pa- 
tristice ortodoxe. 

Pe lângă acest fapt, există câteva întâmplări, 
aşa cum sunt ele întâlnite în textele patristice, în 
care se spune că un om anume a murit din voia lui 
Dumnezeu, iar mai apoi a revenit la viață. Vizavi 
de învierile din Vechiul şi Noul Testament, nu ni se 
dau amănunte despre ce au simţit acele persoane în 
tot acel răstimp al morții. Însă în unele descrieri din 
textele ascetice avem o scurtă învățătură. Nu putem 
ignora această realitate. 

Desigur, nu pot să susțin că toate punctele de ve- 
dere ale părintelui Serafim Rose sunt ortodoxe. De 
altfel, nici nu sunt dispus să fiu apologetul său. Nici 
nu pot să spun că argumentele teologice ale Arhiepi- 
scopului Lazăr nu sunt corecte. Vreau doar să scot 
în evidenţă faptul că este nevoie de multă atenţie. 

Majoritatea aşa-numitelor experiențe de după 
moarte fie sunt demonice, fie naturale din cauza 
medicamentelor, fie sunt iluzii sau halucinații. Sunt 
însă şi unele, deşi foarte puţine, care sunt adevăra- 
te şi care demonstrează faptul că există viață după 
moarte. Învățătura patristică ne sfătuieşte că nu tre- 
buie să negăm nimic şi nici să acceptăm ceva, dacă 
nu privim mai înainte prin cugetul luminat şi prin 
experienţa celor îndumnezeiți. 

Ceasul morţii este înfricoșător pentru orice om. Moarte nu 
este înfticosătoare pentru că părăsim această lume, de care am 
fost legati, ci pentru că intră in jucrare diferite taine, pe care mat 
înainte nu am putut să le percepem datorită grosimii organelor, 
desimt ale trupului. 

în acel moment critic, omul, fără să-și A programat ceva, ÎȘI 

ințelege foarte bine sinele. Întreaga sa viață, pe care a trăit-O, Îi 
este înfățișată ca pe un ecran de cinematograf. Sfântul loan 
Scărarul spune că cei mândri, care credeau că sunt nepătimași, 
„si-au văzut sărăcia (de virtute) în ceasul ieșirii din viață”. Adică 
cei mândri îşi văd atunci sărăcia lăuntrică a sufletului. Cu atât mai 
mult cei care au făcut multe alte fapte, care sunt săvârșite prin 
puterile sufletului și trupului. Un Stareț contemporan spunea Că, 
în clipa morții, vom vedea și cea mai neînsemnată faptă pe care 
am făcut-o în viață, după cum putem vedea într-o fracțiune de 
secundă o mică impuritate într-un pahar cu apă. 

Însă frica dinaintea tainei morții constă în aceea că, pentru 
om, începe o nouă viață. Fireşte, aceasta are legătură și cu starea 
vesnică a sufletului și a trupului. Potrivit Cuviosului Teognost, 
clipa morţii este o nouă naștere, de vreme ce omul, mai ales cel 
drept, iese ca dintr-un al doilea pântece întunecos, şi se îndreap- 
tă spre cele imateriale și luminoase. De aceea ne sfătuiește ca 
omul să se bucure pentru că trece, prin moarte, la bunătătile cele 
nădăjduite, Pe lângă acest lucru, ne sfătuiește că omul trebuie să 
fie cu luare aminte la „dracii necinstitori, care dau târcoale în 
jurul nostru”, care urmăresc până în ultima clipă să-i facă rău. 

